
Cap. | 
ARESTAREA 


Maiorul Cristescu o examină cîteva clipe apoi scoase 
din buzunar un pacheţel negru și-l puse pe masa. 

— Ce-i asta? Un dar pentru Mirciulică? 

— Aţi vrut o probă, spuse Cristescu clătinînd capul. O 
aveţi! 

Bătrîna desfăcu hiîria încer. Rămase cu filmul în palmă 
şi-l privi nedumerită. 

— Ce trebuie să fac? Nu știu să ia ia cu el... 

— "Țineţi-l în dreptul luminii, zîmbi maiorul amuzat, și 
derulați-l încet... Destul! Imaginea nu vă spune nimic? Este 
filmul pe care i l-aţi dat lui Raul Ionescu pentru a se fami- 
liariza cu topografia muzeului şi, mă rog, pentru confecțio- 
narea cheii de la grilaj. Cînd v-aţi întors acasă — evident, 
'după ce aţi fotografiat sălile muzeului, cîteva tablouri și 
chiar pe cîţiva dintre vizitatori — aparatul fiind încărcat 
l-ați declanșat, probabil din neatenţie, și pelicula a înregistrat 
o parte din odaia în care ne aflăm. Se vede limpede tabloul 
cu cale, scrinul, pendulul, chiar un colț de perdea. Vă daţi 
seama că nu încap confuzii. Mi se pare de asemenea extrem 
de dificil să găsiţi justificarea prezenţei acestei imagini în 
filmul recuperat de la Dascălu. 

Melania avu un surîs ciudat. 

„Asta era proba! Îngrozitor de caraghioasă! Cine s-ar fi 
gîndit... Trebuia să distrugă filmul după confecționarea 
cheii. Cu nebunii nu e bine să pornești la drum, lucrul acesta 
se plăteşte. Și apoi Mirciulică ...“ 

Revăzu scena. Motanul pe masă jucîndu-se cu aparatul, 
apăsînd, fără ca ea să audă, ori să bage de seamă, pe declan- 
șator... 

Se frînse' dintr-o dată. În faţa maiorului nu se mai afla : 
femeia fără vîrstă, sprintenă şi graţioasă, ci o străină. O 
străină cu chipul sleit, obosită şi tristă. 


Şopti, fluturîndu-și absentă degetele într-un ciudat 'rămas 
bun: 
— Mirciulică ... Totdeauna mi-a fost teamă că nu-i tocmai 
. Sincer cu mine. 
Motanul privea fix luminările tortului. În ochii transparenţi 
flăcările aprindeau vilvătăi lungi de un verde mineral ca 
otrava. 


Picături de ceară roșie cădeau pe masă. Maiorul desprinse 
ciorchinele fierbinte de la buza sfeșnicului și începu să-l mo- 
deleze între degete. Sufiă în lumînare. Un zimber nesigur se 
ivi pe chipul Melaniei. Căută reazem şi se ridică. O siluetă 
gracilă pe care ar fi putut-o dobori un copil. 

— Ştiu ce am de făcut, șopti. Sînt aresta... da! Probabil 
va trebui să vă acompaniez. 

Cristescu îi ocoli privirea. Din inima lui se alungaseră 
bucuria, satisfacția stridentă, drapelele și trimbiţele și focurite 
de artificii ale izbînzii. 

„De ce dracw, se întrebă frămîntînd nervos cocoloşul de 
ceară, de ce-a trebuit să-mi pice mie istoria asta pe cap? Bă- 
irina are un farmec căruia nu-i pot rezista, mă fascinează 
mintea și personalitatea ei, surîsul și aerul de fetiţă neajuto- 
rată, parfumul odăii, și Mirciulică, şi punga de fondante din 
SELIg +a 

Îşi închipuia, fără să fie convins că nu se înșală, că în alte 
împrejurări Melania Lupu ar fi continuat să ducă existența 
încântătoare pe care puţini bătrîni o cunosc. Trecea cu graţie 
peste neplăcerile vârstei, nu se lăsase obsedată de boală, eco- 
nomii și locul de veci, ştia să-și inventeze o mie de bucurii. 
„Tablourile acelea blestemate i-au aţiţat fantezia. Goya și 
Rembrandt! Dacă nu s-ar fi spart atunci ţeava de apă, nu 
le-ar fi descoperit niciodată. Și dacă vecinii ei nu s-ar fi 
lăsat antrenați în aceeaşi cursă dementă... Și dacă ceilalți, 
Scarlat, Ionescu, Dascălu ameţiţi de miză, aceeaşi miză n-ar 
fi muşcat din nadă. Aceeași nadă. Și dacă... Prea mulţi 
lacas 

Îi venea greu să-și ridice ochii. Un foșnet de mărase plutea 
în liniștea încăperii. Motanul încerca să-și deznoade panglica 
roşie de la gît. Cu o mişcare mecanică, Melania îşi desprinse 
perlele. Le lăsă să curgă printre degete, cîntărindu-le parcă. 


- 

„Păcat, draga mea! O lovitură — căci nu văd de ce nu 
am spune adevărului pe nume — concepuseși o lo-vi-tu-ră, 
minunat combinată, care s-a sfărimat cu un porțelan delicat. 
Ah! Gîndește-te numai la performanţa de a-ţi fi dirijat com- 
plicii, fără ca ei să te cunoască. Îţi vine să plingi de necaz, 
dar crede-mă, Melanie, nu-i acum momentul. N-ai fi putut 
bănui” în ruptul capului că Mirciulică va declanșa aparatul 
foto“. 

Inventarie obiectele înregistrate pe peliculă, singura probă 
împotriva ei: perdeaua, scrinul, tabloul de la bunica, pendulul 
cu muzică, lucruri dragi, căci nu-i fuseseră niciodată indife- 
rente obiectele care o înconjurau. Era o femeie de interior 
şi-i plăcea cînd deschidea ochii să se lase desfătată de luciul 
catifelat al mobilei, de prospeţimea unei acuarele sau strălu- 
cirea serviciului de ceai, pregătit anume pe masă pentru a 
primi dimineaţa tot soarele pe rotunjimile de argint. Nu 
admisese niciodată să păstreze un obiect, oricît de valoros, 
dacă el nu-i aducea frumuseţe și bucurie. 

„Colonelul proceda exact invers. La moartea lui ai vîndut 
căpcăunii din lemn, ţi se zbîrlea pielea doar privindu-i, ca 
şi oroarea aceea cubistă a domnului... mi se pare că-l chema 
Gleizes. O iei razna, Melanie! Nu-i momentul acum să-ţi 
aminteşti lucrurile astea. Un fapt e in-con-tes-ta-bil! Dacă 
printr-o minune ar dispărea scrinul, tabloul cu cale, perdeaua 
și pendulul, proba, prețioasa probă a maiorului, pelicula des- 
coperită la domnul Dascălu s-ar spulbera în vînt, ca un 
nimb de păpădie ...“ 

Mintea bătrînei scotocea febril. Cum ar putea dispărea? 
Ah, focul! Cutia cu chibrituri se afla lîngă tortul neîncepur. 
N-avea decît să-l poftească pe Cristescu alături, în bucătărie, 
sub pretextul că vrea să se schimbe, și să scapere un băț de 
chibrit. 

Îi întâlni privirea stingherită, interogativă în același timp. 
Melania întinse mîna plină de mărgele. Roşi, rostind cu ochii 


plecaţi: 
— Nu sînt într-o ţinută potrivită... Mi s-a spus că la 
pușcărie se face mult... sport. Dacă aţi vrea... În cîteva 


minute pot fi gata. 

Cristescu, prea obosit ca să mai reacționeze, se ridică. Bă- 
trîna închise ușa în urma lui. Se apropie încet de masă, privind 
fix chibriturile. Ascunse cutia în palma mică. Ascultă zgo- 

motele de alături și aprinse un băț lingă perdea. Aproape 
instantaneu îl stinse strivindu-l sub talpa pantofului. 

— E o prostie, fetiţo, șopti. O soluţie vulgară la îndemîna 
oricărui apaş lipsit de spirit. Vei distruge proba, dar nimic 
nu te-ar mai putea dezvinovăţi în ochii domnului maior. Te 
va urmări de aci încolo cu puteri înzecite și cu o ură neîndu- 
plecată. Sînt sigură că vei găsi altă ieşire pentru a scăpa din 
această mică încurcătură. Chicori: De fapt ai şi găsit-o! Eşti 
o şmecheră și jumătate, Melania! Bagă de seamă numai ca 
triumful să nu ţi se citească în privire. 


Peste cinci minute Cristescu o găsi gata echipată. Bătrîna, 
îşi zise, avea reprezentări ciudate despre sporturile practicate 
în penitenciare. Îmbrăcase o rochie cenușie, încheiată în faţă, 
cu nasturi mari de cristal. Cravata, cu monogramă, era roşie. 
Din buzunarul de la piept ieșeau discret marginile unei ba- 
tiste diafane, cu trandafiri însîngeraţi. În sacul de voiaj, în- 
ghesuise cutii de conserve, un termos, restul de fursecuri, spir- 
tiera și o sticlă de Spumos. Observînd privirea nedumerită a 
maiorului, Melania se scuză zimbind. 

— Schimbarea de aer îmi provoacă un apetit teribil. Cînd 
făceam excursii la iarbă verde, coșulețul meu de mîncare era 
totdeauna cel mai bine garnisit... Și-apoi nu-mi place să 
“mănînc singură în societate. 

— Care societate?! 

— În puşcărie faci o grămadă de cunoştinţe. 

Cristescu îşi simţi inima grea. Nu încercă s-o contrazică. 
Bătrână îi întinse mfinile. Întorsese capul gata, gata să plîngă. 

— Nu înţeleg? îngînă maiorul. 

Melania articulă greu: 

— Cătușele. Ştiu de la portarul nostru, o persoană foarte 
instruită, că așa se procedează. 

— A, da... Hm, bănuiesc că ne vom putea descurca şi 
fără ele. 

— Cum credeţi. Totdeauna am susţinut că sînteţi un genti- 
lom. Mirciulică poate să confirme. Adevărul este că mă scu- 
tiţi de multe neplăceri. Există unele obiecte care te compromit, 
iar vecinii mei sînt în privința aceasta foarte severi. 

Îmbrăţişă încăperea într-o privire şi suspină. 

Pe palier îi întîmpină zâmbetul locotenentului Azimioară. 

— Ah! exclamă bătrina. Te pomeneşti că aţi venit pentru 
ceașca aceea de ceai pe care v-am făgăduit-o de atîta vreme. 


Ce întîmplare neplăcută! E prima dată cînd nu pot primi un 
oaspete așa cum se cuvine. Trebuie însă să înţelegeţi ... 
— Înţelege, spuse sec Cristescu. 


E A . 


Spectacolul bătrînei era. peste puterile lui. 

— Atunci... Melania ridică motanul care i se încurca 
printre picioare. Îmi dau seama că-i un abuz, dar cînd a fost 
vorba de prietenii mei, am găsit totdeauna cutezanţa care în 
mod obișnuit îmi lipseşte. V-aș ruga, domnule Azimioară, să 
vă ocupați de Mirciulică. Nu mă are decît pe mine, și nu 
cred că se va descurca singur. Poate veţi încerca să-l cazaţi 
într-o familie dispusă să-i arate îngăduinţă. 

Locotenentul, fără replică, dădu evaziv din cap. Îşi scoase 
batista tamponîndu-și obrazul. Melania îi mulțumi cu lacrimi 
în ochi. Îşi lipi obrazul de capul motantlui, şoptindu-i ne- 
deslușit. 

— Rămii cu bine, Mirciulică. Nu sînt supărată pe tine. 
Dacă avem noroc, 0 să ne mai întîlnim. 


. 


Azimioară sigilă apartamentul, apoi căută motanul cu in- 
tenţia să-l lase prin vecini. Nu-l găsi nicăieri și în drum spre 
casă intră la braseria Cina să bea o bere, spunîndu:și că 
pentru el și Cristescu începe o binecuvîntată perioadă de 
linişte. Slavă cerului, nu se naşte cîte o Melanie în fiecare zi. 


Maşina tăie bulevardul angajindu-se pe Calea Victoriei. 

„E vinovată, gîndi maiorul. E vinovată: și totuşi îmi pare 
rău. Mă gîndesc ce figură va face cînd or să-i ia toate fleacu- 
rile din sac, Spumosul și conservele și celelalte — la naiba, 
totuşi la noi nu-i camping — și mi se întunecă înaintea ochilor. 
Ar trebui să mă consoleze ideea că cel puțin de aci înainte. 
nu-mi va mai da dureri de cap. Dar mă consolează?“ 

Stopul căscă un ochi roșu. La Casa Centrală a Armatei, un 
grup în haine de seară cobora scările rîzînd zgomotos. O 
blondă înaltă cu blana pe umeri ţinea ridicată poala rochiei 
albe să nu atingă trotuarul ud. Scoase un braț gol ciufulind 
părul bărbatului de lîngă ea. Hohotele de rîs pătrundeau în 
mașină. 

„Îmi pare rău de domnul maior, gîndi Melania Lupu. E 
o persoană delicată, binecrescută şi plină de sensibilitate. Ulri- 
mul lucru pe care mi-l doresc este să-i procur din nou mo- 

mente de-za-gre-a-bile. Presimt însă că nu mă voi putea îm- 
piedica s-o fac. De fapt n-ai încotro, draga mea“. 

Suspinul bărrînei răsuci un piron în inima maiorului. O 
ceață ușoară cădea peste oraș. 


Cap. Il 
NED MORTON ARE O IDEE 


e 


La sfîrşitul lunii noiembrie 1975 începură în S, o mică 
localitate din Elveţia, lucrările celui de-al IX-lea Congres al 
infractorilor din Europa. O sută optzeci şi patru de invitaţi, 
capete de afiș pe listele Interpolului, talente autentice și veri- 
ficate în materie de hold-up, delapidare, escrocherii fabu- 
loase, falsificare de bancnote, spargeri de muzee, trafic ' de 
stupefiante şi așa mai departe, sosiră în cursul dimineţii într-o 
impresionantă procesiune de Mercedesuri și Cadillacuri. Pro- 
cedînd cu discreţie, organizatorii Închiriaseră în exclusivitate 
hotelul Silentium, construit în mijlocul pădurii, pe malul unui 
iezer. 

Oaspeţii îşi petrecură agreabil ceasurile dimineţii jucînd golf 
sau tenis, sorbind cocteiluri, ori cercetind atent împrejuri- 
mile şi pistoletele minuscule ascunse sub reverul hainei. Aceștia 
erau prevăzătorii care ţineau să se asigure personal împotriva 
unei eventuale descinderi a poliţiei locale. Cei mai mulţi însă 
zăboveau la bar. Se regăseau cu bucurie, se reînnodau prietenii, 
amintirile îi stringeau pe toţi laolaltă, iar buna dispoziţie 
generală se reflecta pînă și pe chipurile cele mai întunecate. 

Gino Subtilul, un spărgător dotat din Neapole, ţinu să 
ofere de băut la toată lumea. Cînd dădu ochi cu Gris-Gris cel 
înțelept, falsificator de bani din Grenoble, simţi că viaţa me- 
rită într-adevăr trăită. Îl mai așteptau pe Ned. Ei trei lucra- 
seră cîndva în echipă. Și azi îi venea ameţeală cînd îşi amintea 
lovitura de la Ziirich. Sfântă Fecioară, ce vremuri frumoase! 

Gino zîmbi suficient uvitindu-se la masa invitaţilor din 
America și Canada. Erau îmbrăcaţi fistichiu în sacouri roz 
sau verzi, pantaloni cărămizii în carouri şi cravate bălțate. 
îi făcu semn lui Gris-Gris. j 

— Ai zice că ăştia au uimit o Europă, care oricum, în două 
mii de ani a dat cîţiva briganzi celebri?... Cine i-a pofiit? 

Francezul ridică din umeri. 


10 


— Şeful. Schimb de experiență. Consultanţi şi observatori. 

— Ce-i în capul lui? Face'cu ochiul peste gîrlă? 

— Aşa cred. Ai văzut programul? Au drept de vot consul- 
tativ şi pot participa la discuţii. 

Gino sări de pe scaun. 

— Uite-l pe Ned!... Ned! 

Un bărbat zvelt, cu ochii albaştri, atenţi, și păr de culoare 
deschisă le făcu un semn amical cu mîna. Avea mișcări dega- 
jate, elastice şi liniştea caracteristică indivizilor deprinşi să 
se descurce totdeauna singuri. Irecerea lui fu notată cu satis- 
facţie de femei. Ned părea însuși simbolul reușitei în viață. 
Îl simţeai energic, într-o excelentă condiţie fizică, putînd mar- 
ca comod un număr remarcabil de puncte la golf, dur în afa- 
ceri, serios şi onest în limitele conveniențelor financiare. Nu 
avusese niciodată de-a face cu poliţia, iar în fişele Interpolului 
figura sub o cifră, A-207, fără nici un fel de date supli- 
mentare. 

— Ce bei? întrebă Gino. 

Subiilul îl privea încîntat. Ţinea la Ned, și-l închipuia 
escrocul secolului. Ar fi încercat orice alături de el, un hold-up 
în Lună, sau în safe-urile F.B.L.-ului. Îl luă pe după umeri, 
cu sentimentul că nu se simţise niciodată atît de mulţumit. 

— Ce bei? repetă. 

Morton își lăsă 'pardesiul în braţele unui băiat de serviciu. 
Ochii lui cercetau atent barul. 

— Pernod. 

Pe buzele lui Gris-Gris cel înţelept alunecă un zîmbet. 

— Ai luat obiceiuri continentale, mon vieux. Scotch-ul stră- 
bunilor nu mai e destul de bun pentru tine? 

— Mă ruşinez singur destul. 

Gino făcu un semn spre celelalte mese. 

— Băieţii vorbesc numai despre manechinul cu briliante 
din Marsilia. 

— Hm, făcu Ned, aș prefera să se vorbească mai puţin, 

— Ce comision ai încasat? 

— La trei sute de carate, căscă Gris-Gris, nu-i greu de 
ghicit. Te felicit pentru truc, Ned. Admirabil! 

Gino bău paharul pînă la fund. 

— Cînd am auzit povestea, credeam că o să plesnesc de 

Cui naiba i-ar fi trecut prin minte să numere mumiile 
egiptene? Una în plus, vorba aia nu se cunoaște. Manechinul 
tău a intrat în istorie! 

Un tip masiv trecu pe lingă masa lor fără să „se oprească. 

— Ce-i cu Balena? se interesă Ned. Nu pare în apele lui. 

— A reuşit al treilea rateu la rînd şi a devenit superstiţios. 
Pe Almaviva l-a: văzut? 

— Nu. 

— Era în hol. Abia așteaptă să-ți povestească cum l-a 
aiurit Blanche. 

— Patru Ochi? 

— Nu, Rîndunica din Montmartre. Almaviva i-a comu- 
nicat că nu vrea să se însoare şi atunci Blanche s-a aruncat 
pe fereastră de la etajul III. 

— Exclus! Încă nu s-a născut bărbatul pentru care să-și 
deranjeze o singură buclă. 

— Ai răbdare! Dedesubt era piscina... Un plonjon de 
toată frumuseţea! Tipul albise, o probă zdrobitoare de amor, 
înţelegi ... Pe urmă i-a plăcut şi lui şmecheria. O repetă la 
toată lumea și acum sînt în luna de miere. 

— O.K.! Șeful a apărut? 

— Încă nu. Uită-te la program... Salut, Paşă! Ce-ţi face 
familia? 

Un roşcovan cu faţa pistruiată, falsificator de bani, scoase 
pipa din gură. Cînd rise, i se zări dantura intactă, deși toată 
lumea ştia că-și pierduse incisivii într-o discuţie cu Marteau 
în care vorbiseră mai mult pumnii. 

— Mulţumesc, Gino. Toată lumea e în formă şi cât se 
poate de mulţumită. Vino să ne vezi într-o zi. 

Subtilul cobori vocea. 

— E formidabil. “ine acum unsprezece femei. Toate în 
aceeași locuință ș și le vizitează periodic. Ambiţia lui e să 
mobileze casa în “tă Cle 

— Câte odăi are vila? întrebă Gris-Gris rizînd. 

— Douăzeci şi una, şi la nevoie poate fi întrebuințat și 
holul. 

— Nenorocitul! Ultima oară cînd l-am văzut părea normal. 

— Hm, te asigur că nu are o viaţă uşoară. Unsprezece 
neveste! Cei mai mulţi nu se pot descurca cu una singură. 

— E un tip tare! Ce zici de program, Ned? 

Era tipărit pe hîrtie japoneză cu o emblemă despre care 
nimeni nu ştia ce reprezintă, Morton citi încet: 

— :,,. lucrările încep la ora 18, în sala rondă a botelului, 
ținuta iasomie; Moment de. reculegere „.„.- Cine a stins 
„ firma? | 

— Sacantti, Muller şi Donovan. 

— Şi Suedezul! A închis în sfârşit ochii acum o săptămână 
la spital, la St. Laurent. N-a fost atent şi s-a îngrăşat din 
cale afară. Douăsprezece gloanţe, calibrul 9, toate în pîntece, 
a fost cam mult chiar şi pentru unul ca el. 

Gino dădu din cap. 

__— Păcat! Era un băiat cumsecade. Nu-și lichida complicii 
după lovitură. Îi pocnea cu crosa. Am lucrat împreună la 
Toulon. Avea un sistem special, trăgea cu mijlociul ... 

— Între timp s-a născocit ceva mai bun. Aş vrea să-l cunosc 
pe ăla care l-a găurit, spuse visător Gris-Gris. 

— „analiza muncii, citi mai departe Ned, rezultate deo- 
sebite, premieri, fondul întreprinderii, sporirea cifrei de afa- 
ceri, calijicarea cadrelor, mijloace şi măswri de apărare efi- 
ciente împotriva Interpolului . . . 

— Adică dublă evidență, explică Gino. O găselniță mai 
veche a șefului. Sticleții figurează în două rînduri de fişe. 
Fotografia, țara, orașul, studii, posturile deținute, dosare rezol- 
vate, familie etc. A doua fişă e mai concisă şi pune punctul 
pe i. Mici slăbiciuni: dame, cărți, curse, whisky şi cazuri ne- 
rezolvate. Ştii de la început cu cine ai de-a face. 

Ned îl privi atent. 

— Înţeleg. Arătă spre masa americanilor care jucau poker. 
Teancurile de hîrtii verzi atingeau înălţimi considerabile. Prea 
mulți bani la vedere, spuse plimbîndu-şi ochii prin bar. Şi 
arme! Toţi sînt căptuşiți. Dacă ne vizitează sticleții ar. fi 
cam greu să le explici că-i o întrunire nevinovată organizată 
de biserica baptistă. 

— Citeşte mai departe. 

— Schimb de experiență cu delegaţii străini, proiecte, pla- 
nul de perspectivă, discuţii. Ce se întîmplă cu sud-estul? Nu 
văd pe nimeni. 

— Cine anume te interesează? . 

Ned ridică din umeri. Subtilul nu insistă. Se cunoşteau de- 
mult. 

— Ce ziceţi, propuse, mai luaţi un rînd? 

— Eu nu, băieţi. 

— Noi da, băiete, rise Gris-Gris. 

Ned Morton se ridică. Gino îl examină îngrijorat. 

— E ceva care nu merge? 

Englezul surise echivoc şi părăsi barul. Propunerea lui 
era mult prea interesantă ca s-o strige pe toate acoperișurile. 
N-o va supune Congresului. 


Cu 15 ani în urmă, șeful, un elveţian înalt cu păr alb și 
ochi negri, catifelaţi pe o faţă neobișnuit de tînără, fost agent 
de bursă, avusese uimitoarea idee să strîngă infractorii distinși 
din Europa. Astfel luase naștere A.O.A.E.-ul — asociaţia 
oamenilor de acţiune europeni, întreprindere prosperă şi re- 
plică decisivă dată activităţii din ce în ce mai stânjenitoare 
a Interpolului. 

Forţa asociaţiei consta în misterul ei — era cu desăvârșire 
ignorată de Interpol și de concurență — şi în cointeresare. O 
verificare atentă preceda primirea membrilor, intelectuali în 
cea mai mare parte și specialiști în diferite domenii. Organi- 
zaţia număra în rîndurile ei ingineri, graficieni talentaţi, avo- 
caţi, contabili şi experţi în materie de obiecte de artă, agenţi 
imobiliari sau funcţionari în industria hotelieră. Gris-Gris, de 
exemplu, era proprietarul unei săli de expoziţie a pictorilor de 
avangardă din Grenoble, Gino conducea la Neapole o între- 
prindere de pompe funebre, Ned, om de afaceri în City, Dar 
adevărul despre Ned îl ştia doar șeful. 

Membrii A.O.A.E.-ului, aveau obligaţia ca la fiecare acţiu- 
ne pe cont propriu să verse 25 la sută din beneficii în fondul 
întreprinderii. La cele comandate, primeau un comision. Fon- 
dul era folosit pentru subvenţionarea diferitelor lovituri, 
ajutorarea camarazilor căzuţi în ghearele poliţiei și a celor 
prea virstnici sau prea bolnavi ca să mai poată mînui cu 
rezultate satisfăcătoare ultimul tip de revolver. Oricine avea 
dreptul să se retragă cu singura Îndatorire de a păstra, secretul. 
Încercase un irlandez să vorbească, dar în drum spre confe- 
sionalul poliţiei, se întâlnise cu o prietenă din siguranţa aso- 
ciaţiei. Îmbrăţişarea fusese prea tandră și irlandezul n-a mai 
apucat să-și ducă intenția la bun sfârșit. 

Congresul se deschise la ora 18, într-o atmosferă plină de 
entuziasm. Lectura raportului, care durase două ceasuri, fu- 
sese primită cu satisfacţie. Lucrările se întrerupseră la 11, 
urmând să fie reluate a doua zi dimineaţă. 

În sala de recepții, Ned Morton urmărea chipurile îmflăcă- 
rate ale invitaţilor. Se ridea mult, pretutindeni se auzeau 
felicitări, chelnerii cu tăvile pline de băutură nu pridideau să 

facă faţă comenzilor. Gino se apropie cu un pahar în mînă. 
Şase straturi distincte de lichior de toate culorile. Ned rise. 

— Ce grozăvie bei? 

_—— Curcubeu-cocteil. Reţeta cowboy-lor. Așa se îmbracă, 
așa beau. Vrei să încerci? 

— Nu-s curios. 

Gino încruntă sprincenele. 

— Spune, Ned, ai necazuri? 

— Nu-ţi fă griji, nimic special. 

Îl urmărea pe şef, aflat în mijlocul unui grup. Elveţianul 
îi surprinse privirea fixă şi dădu uşor din cap. Gino îi apucă 
braţul. 

_—_ Pe cuvint, Ned? Perfect! Ce zici de un poker după 
recepţie? 

* — Jocul ăla nevinovat cu patru dame în pachet și una în 
manşetă? E o idee. Și ceilalți doi? 

— Balena şi Pașa. 

— Pașa? Nu sînt milionar. 

_— Fii serios, Ned! Cu noi nu trişează. 

Şeful, singur pentru cîteva clipe, îi făcu semn. Morton se 
înclină sobru şi aşteptă să-i întindă mâna. 

— Ce se aude? 

— Vreau să-ţi vorbesc. Fără martori. Şopti: Am o propu- 
neire. 

— Poimîine discutăm planul de perspectivă. 

— E o afacere importantă. 

__ "Toate afacerile noastre sînt importante. Reflectă totuși 
citeva clipe: Bine! Te aştept după supeu la mine. Camera 
307, 

— Șt, 

__ Să nu fie mai tîrziu de unu și jumătate. Nu mai am anii 
tăi, Ned. 

— Am observat. 5 
Se amestecă din nou printre invitaţi. Morton luă de pe o 
tavă două pahare de șampanie şi se apropie de Ingrid, o 
escroacă cu mult stil din Frankfurt. 


în 


Ochii englezului o învăluiră într-o privire caldă. 

— Care mai e viaţa ta, Ingrid? Arăţi formidabil. 

Femeia își dădu la o parte plerele blonde. Buzele cărnoase 
schițară un zîmbet amuzat. d 

— Ai nevoie de capital? SI 

— Nu la tine l-aș căuta. 

— Vrei să-mi faci curte? 

— Mă întreb ce şanse aș avea. 

— Nici una. Sînt ocupată. 

Morton privi despicătura îngustă, dintre sîni, care ajungea 
pînă la centură. Ingrid nu purta sutien și nici n-avea nevoie. 

— Inima? 

— Ghiceşti în stele? 

— Clar! Nu mai e nimic de făcut. 

— Ba da, poţi să-mi mai aduci un pahar de șampanie. 

Ned i-l întinse. 

— Înseamnă că pe român l-ai trimis la plimbare. 

— Reprofilează-te, Ned, deschide o baracă pentru curioșii 
care vor să-şi cunoască viitorul şi te căpătuieşti. 

— Îşi trece prin minte unde poate fi găsit? 

În ochii minunaţi ai femeii se aprinse un licăr sarcastic. 

— Trebuia să-mi închipui că de fapt nu eu te interesez. 

— Ştii bine că te-am iubit întovdeauna. 

— Chiar și atunci cînd m-ai plantat la Monte Carlo? 

— Îmi dai o noutate! Mi-amintesc precis că înainte de a 
părăsi hotelul, am văzut băiatul de serviciu intrînd în aparta- 
mentul tău cu o tavă. O vodcă și un gin. N-ai băut în viaţa 
ta gin, Ingrid, şi-n orice caz nu din două pahare în același 
timp. 

— Am o profesiune. 

— Mă întreb ce puteai smulge de la argentinianul ăla 
superb. Tipul n-avea în buzunar decît un bilet de metrou. 

— Hai să nu ne certăm. Am să te ajut, deşi n-o meriţi. Pe 
român îl găseşti la Paris, hotel Crillon. 

Englezul ridică sprâncenele. 

— A spart Banca Angliei? 

— Aproximativ. În orice caz îi merge bine. La revedere, 
Ned. Îți urez noroc. Ai nevoie. :. 

— De ce? 

— În Est şi-au frînt mulţi gttul, 

Se îndepărtă. Rochia verde, fluidă, curgea ca o apă în 
lungul coapselor. Morton își prinse gânditor bărbia în palmă. 


Șeful stătea lîngă cămin cu ochii acoperiți de mîna îngustă 
şi fină. Flăcările azvîrleau pete strălucitoare pe vîrful panto- 
filor de lac. , 

Asi 

— Ia loc, Ned. Ce fac băieții? 

— Se distrează. Americanii îl învaţă poker pe Balena. 

— Dumnezeule! N-o să le rămînă nici de autobuz. Nu 
vreau scandal, sînt invitați de onoare. 

— Bine, mă ocup eu. O să le dea banii înapoi şi o să le 
spună că a fost o glumă. 

— Nădăjduiesc să aibă glanda umorului. Se întinse comod. 
S-auzim despre ce e vorba. 

— Vreau să-ţi spun o poveste. 

Un zâmbet cald lumină ochii catifelați ai elvețianului. Îl 
aprecia pe Ned, era unul din oamenii săi preferaţi. 

— Admirabilă idee, tocmai voim să mă culc. 

— S-ar putea să-ţi pierzi somnul. Ai auzit vorbindu-se 
despre Comoara Sudului? 

Șeful clătină capul. 

— “Nu. Oricum, începe frumos. Mă dau în vînt după ispră- 
vile piraţilor. 

— Dar despre Insula Grotelor? 

— Vag. În Pacific, parcă ... 

— Exact! În legătură cu comoara, au circulat zeci de le- 
gende. Ţi-o prezint pe cea mai verosimilă. La începutul seco- 
lului al XIX-lea, băștinașii din America Latină se răscoală 
împotriva spaniolilor și atacă orașul Lima, considerat safe-ul 
bisericii catolice. Se aflau acolo bogății fabuloase. 

— Îmi plac cuvintele limpezi, Ned. Concret! 

— Aur! Monede, lingouri, obiecte de artă. 

— Eşu sigur că nu-mi povestești din Stevenson? 

— Nu. Intervine însă la un moment dat şi istoria edim- 
bourghezului. 

— Interesant. 

— Eram sigur că o să te captiveze. Pentru a salva comoa- 
ra, spaniolii o încarcă pe corabia engleză Victory, aflară sub 
comanda căpitanului Porter. În cursul călătoriei, marinarii 
lichidează paza spaniolă şi schimbînd destinaţia vasului, de- 
barcă în Insula Grotelor unde îngroapă aurul, sub stînci, cu - 
intenția de'a-l recupera firește, ulterior. 

— Au procedat cît se poate de urât, nu crezi? 

Ned rise. 

— Au fost răsplătiți după faptele lor. Nimeni nu obser- 
vase că în învălmăşeala luptei dispăruse o barcă. Pe scurt, 
o expediţie spaniolă avertizată de soldații care reușiseră să 
evadeze, interceptează corabia și spînzură întreg echipajul. 

Sînt cruţaţi doar Porter și secundul pentru a divulga locul 
ascunzătorii. L 

— Ar ieşi de aici o frumoasă cărticică pentru școlari, ob- 
servă elveţianul. 

— Pot să continuu? 

— Te rog. 

Începu să răscolească jarul din cămin. Morton se lăsă pe 
spatele fotoliului și aprinse o ţigară. 

— Îţi închipui probabil că am băut prea mult. 

— Nu te-am văzut niciodată beat, dar... În sfîrșit, ce 
s-a întîmplat cu Porter şi secundul? 

— Au izbutit să scape ascunzindu-se în jungla din insulă. 
După unele supoziţii, Porter şi-a ucis partenerul şi trecînd 
printr-o sumedenie de peripeții s-a întors în Anglia predînd 
copiilor săi planul și desigur secretul ascunzătorii. 

— Copiii s-au îmbolnăvit de gâlci în ajunul expediției... 
urmă bătrînul pe același ton. - 

— Nu-i exclus. 

— ...„ ar şoarecii au ronțăit o parte din document, exact 
porţiunea în care era notată latitudinea insulei. Ne întoarcem 
la Jules Verne? 

Englezul fuma liniștit. 

— Datele au rămas intacte, rozătorii presupun că erau anal- 
fabei. Timp de zece ani, insula a constituit locul de popas al 
piraţilor din Atlantic. În felul acesta, grotele și-au sporit 
considerabil comoara. Aici intervine, dacă observi, domnul 
Stevenson cu istorioara lui. După două decenii, insula e vizi- 
tată de călugării franciscani care hotărăsc să trăiască acolo 
pină la sfârşitul zilelor în post și rugăciuni. 

— Dar descoperind comorile, şi-au băgat minţile în cap. 

— Nu prea ești inspirat azi, zîmbi englezul. Imaginează-ţi 
că au topit aurul, în fine o parte din el, turnîndu-l în for- 
mele Sfintei Fecioare. Astfel s-a născut -cea mai prețioasă 
statuie din lume. Au trecut anii. Mirajul comorilor a înflăcă- 
rat multe fantezii. S-au organizat de-atunci peste 500 de expe- 
diții. Un neamţ încăpăţinat a stat șaisprezece ani pe insulă 
căutînd zadarnic statuia. În 1962 trei francezi, doi ziariști și 
un speolog au reluat aceleași cercetări fără rezultat. 

Bavrînul îi puse mîna pe genunchi. 

— Spune-mi sincer, Ned, ai găsit o fată frumoasă și ţi-a 
venit ideea că v-aţi putea distra strașnic în Atlantic? Riviera 
a devenit monotonă, nu-i așa? 

— Nu-i așa. Pe fată am găsit-o, dar nu-i plac excursiile 
cu barca. Se ridică și aruncă mucul șigării în cămin. Cineva a 
descoperit totuși ascunzătoarea. 

— Cine? 

— Un aventurier. Acum șase săptămîni, am fost invitat 
la o recepţie. Gazda, o veche prietenă, purta niște cercei care 
mi-au atras imediat atenţia. Mărimea pietrelor și lucrătura. 
Ceva cu totul neobişnuit. I-am prezentat complimentele mele 
şi mi-a șoptit că i-a cumpărat de la un nabab român. În 
caseta ei mai avea două piese extraordinare. O diademă și 
o pereche de pafrale, antice în mod cert. 

— Să nu fie o păcăleală. Un meseriaș inteligent îţi poate 
vruca orice giuvaer. 

Englezul scutură capul. 

— Admir că pot fi tras pe sfoară, dar nu în materie de bi- 
juterii. Experții, îmi spunea prietena mea, presupun că pie- 
trele împodobeau urechile unei genoveze pictată de Pirelli, 
acum un secol și jumătate. Doamna călătorea spre Lima, iar 
corabia a fost atacată de pirați... Există supoziţii serioase 
în acest sens. 

— Devine captivant. Bei ceva? 

— Nu, mulţumesc. De dimineață torn fără încetare în 
mine. Gino nu m-a lăsat nici să respir. 

— Eu am să-mi prepar un cocteil. Zi mai departe. 

— Am întreprins imediat cercetări și am aflat lucruri in- 
teresante. Cel care a vîndut bijuteriile e un român. Îl cheamă 
Popa. A emigrat în Franţa în 1947 cerînd azil politic. 

Elveţianul rămase cu sticla de Cointreau în aer. 

— De 30 de ani, Popa trăiește la Paris ca un rajah. Din cînd 
în cînd, vinde discret cîte un giuvaer ciudat, numai la bune 
cunoștințe și niciodată prin intermediari. 

Morton făcu o pauză așteptîndu-l să se întoarcă de la 
măsuţa cu băutură. Își privi ceasul. Două. Dacă șeful era 
de acord, mîine înainte de prînz putea fi la Paris. 

— Continuă. 

— M-am ocupat puţin de acest Popa și am aflat un lucru 
uimitor. Înainte de război, mai exact în '37 a întreprins sin- 
gur o expediţie în Insula Grotelor. La Punta Arenas, s-a îm- 
barcat pe un vapor grecesc cu destinaţia România. Printre ba- 
gajele sale se afla un balot lung, foarte greu, învelit în rogojini. 
În cursul călătoriei care a durat peste două luni, un marinar 
curios a izbutit să strecoare o privire sub ambalaj. 


îi 

Ned se opri rizînd încetişor. 

— Ce a văzut? 

— O femeie strălucitoare şi al naibii de frumoasă. Sta- 
tuia de aur în mărime naturală a Fecioarei Maria. Madona pe 
care o caută toţi fanaticii de o sută cincizeci de ani. 

Elveţianul îl privi ţintă. 

— Cum ai aflat? 

— L-am găsit pe marinarul cel curios. Se îndoapă la Miin- 
chen cu cârnaţi pe varză, bea bere şi povesteşte oricui în- 
timplarea, dar nimeni nu vrea să-l asculte. Desigur, tipul 
nu face nici o corelaţie cu tezaurul spaniolilor și comorile pi- 
raților. 

— În mod logic, trebuia să profite de tuyau. 

— E un bărbat fără perspectivă. Nu-i place să se ocupe 
de afaceri care-l depăşesc. Și-a dat imediat seama că româ- 
nul e înţeles cu căpitanul vasului, un individ dur cu arătă- 
torul nervos. L-ar fi lichidat imediat ce ar fi simțit că neam- 
ţul a mirosit ceva. : 

— Apo 

— Popa n-a adus Madona la Paris. Giuvaerurile sau o 
parte din ele le-a putut scoate din România dar numai atât. 
Și-a părăsit țara clandestin. O statuie de aur, nu-i un bagaj 
comod. 

— Prezumţii, Ned! 

— M-am informat minuţios. Fecioara nu e la Paris! În 30 
de ani, Popa ar fi luat o hotărtre în privinţa ei. Și ar fi fost 
imposibil să nu răsufle ceva. E un hap prea mare ca să nu 
sughiţe nimeni. 

— Să admitem, şi? 

Englezul ridică din umeri. 

— Cînd am poftă să vînez lei mă duc în Africa. 

— Eşti un copil. Unde vrei s-o cauţi? 

— La Bucureştii, declară calm Ned. Fosta soţie a lui Popa, 
o oarecare Olga Tudor, trăieşte. A divorţat ca să nu aibă 
plictiseli, dar continuă să-și scrie. Le-am interceptat corespon- 
denţa. Sînt sigur că femeia ştie ceva de statuie. 

— Şi dacă nu ştie? 

— Oricum, merită încercat. 

Şeful se juca cu paharul gol. De jos veneau zgomote, mu- 
zică, rîsete, glasul puternic al unui american care urla ceva 
despre Susan cea roșcovană. 

— Aş prefera să mă gîndesc, Ned. Acordă-mi cîteva zile. 
Mi se pare prea fantezist totul. Nu ştiu ce să-ți spun... 

— În fond de ce eziţi? 

— E riscant. 

— În caz de eșec, cheltuielile nu te privesc. 

— Mă privește soarta ta. Nu vreau să te pierdem. 

— Pînă aici, dorințele noastre coincid perfect, zîmbi en- 
glezul. 
— Eşti unul din oamenii mei buni şi poate singurul prieten 
pe care-l am. În general, am evitat loviturile în Est. Nu 
avem agenţi acolo, se pot ivi o mie de capcane, în care să te 
împiedici pentru că nu ştii nimic despre viața lor, despre 
sistem în general, despre poliţia respectivă și așa mai departe. 

Pleci la drum fără busola. 

— Prietenul lui Ingrid a părăsit România acum un an. 
Sînt convins că m-ar putea ajuta. M-aș mulțumi cu o singură 
adresă utilă. 

— ÎL cunoşti? 

— Da. 

— îl poţi determina să te însoţească? 

— Eventual. 

— Pe cine vrei să mai iei? 

Morton zîmbi larg. 

— Asta înseamnă că am căzut de acord? 

— Discutăm o eventualitate. La cine te-ai gîndit? 

— Plec singur. Fecioara dacă există, nu e ascunsă Într-un 
saf, aşa că n-am nevoie de spărgători. 

— Admiţind că o descoperi, accept ipoteza cea mai feri- 
cită, cum vrei s-o strecori pe sub nasul românilor? Cum o 
scoţi, Ned? E o statuie, nu un timbru de 15 centime. 

— M-am gândit la cîteva variante. 

Elveţianul îi căută ochii. Mâna palidă tamburina pe pereţii 
paharului. 

— Ascultă, Ned, simt că ceva nu-i în regulă. În definitiv, 
de ce te cramponezi de Madonă? Întreprinderea merge destul 
de bine ca să nu fim siliţi să facem echilibristică pe o frînghie 
suspendată între două blocuri la nivelul etajului 80. Ai ascul- 
tat darea de seamă. Beneficiul net pe anul acesta a fost de un 
miliard şi o sută de mii de dolari. Un rezultat prosper, după 
cîte apreciez eu. Și-atunci de ce să riscăm? Ce se ascunde în 
propunerea ta? Aventură de dragul aventurii? 


, 

Pe chipul englezului apăru un surâs sarcastic. Sconta la si- 
gur pe efectul cuvintelor sale. 

— Vreau să mă însor. 

Ochii celuilalt se lărgiră brusc. 

— Ned Morton, ai înnebunit! 

— De ce? Am 38 de ani și e timpul să mă fixez. 

— Există o mie de mijloace moderne, cu rezultate ase- 
mănătoare. Cianura, de pildă. O doză cumsecade ȘI eşti un 
om. făcut. 

— Trebuie luată cu apă ori eu de la botez... 

— Sări din avion fără paraşută, sau fă o plimbare în mie- 
zul nopţii cu metroul prin New York. Clătină din cap: Va 
să zică te-a păcălit. 

— Sînt aproape sigur, rise Ned. 

— Şi-ţi cere să te sinucizi ca să-i demonstrezi că o iu- 
beşti? 

— Nu. 

— Vrea Fecioara de aur în buchetul ei de mireasă? 

— Nu. 

— Atunci? 

— Lovitura aceasta îmi va îngădui să mă retrag din aso- 
ciaţie. 

FElveţianul îl măsură consternat. Își smulse nervos flutu- 
rele de la gr. 

— Ned Morton ești nebun de legat! 

— Deloc, dragul meu. Dacă vrei, acum poţi să-mi dai un 
scotch. Da, am intenţia să mă retrag... Mulţumesc, un sin- 
gur cub de gheaţă. În primul rînd, nu sînt din ăia care joacă 
mereu pe același număr. Şi cînd învîrţi afaceri ca ale noastre, 
întâiul rateu e şi ultimul. Ţin la firma mea onorabilă: gentle- 
man din City cu un trecut nepătat. Lucrez de 15 ani cu tine, 
m-am distrat grozav, şi cu asta mă declar mulțumit. Dacă fata 
ar afla despre mine doar a zecea parte din ce ar putea afla, 
mi-ar face imediat vînt. 

— Hm! Puteai să mă scutești de celelalte aiureli. Ăsta e 
singurul motiv important. Totuși, nu înțeleg ce caută Madona 
aici, 

— Ai să-mi spui a treia oară că sînt nebun. Vreau să-mi 
iau zîna și să mă stabilesc în Polinezia. 

— Unde? 

— În Insula Phoenix. Am petrecut odată o vacanţă şi lo- 
curile m-au fascinat. E o viaţă splendidă acolo! Mi-am dorit 

mereu să mă întorc. Comisionul ce mi-ar reveni de pe urma 
Fecioarei mi-ar îngădui să duc o viaţă minunată pînă la ca- 
pătul zilelor. 

— Ce fel de viaţă, Ned? 

— Soare, o casă cu veranda spre ocean, prieteni agreabili, 

* şi cel puţin o jumătate de duzină de copii. Aş scrie poate şi 
o carte despre flora locală. 
— Îşi baţi joc de mine? 
— Mi-a plăcut totdeauna botanica, dar n-am avut timp să 
* mă ocup serios. 

Băzrinul îl privi dintr-o parte. Întrebă apăsînd fiecare si- 
laba: 

— Nu cumva fetei îi place botanica? 

— Sînt sigur că o lasă rece, rise Ned. 

— Cum arată? 

_— Nu seamănă cu nimic, din ceea ce îţi închipui tu și pot 
să te „asigur că nu regretă. E frumoasă, nu vampă, ferească 
Dumnezeu, frumoasă, senină, şi odihnitoare. 

— La început toate sînt odihnitoare... Unde dracu te-a 
pescuit? 

— În parohia tatălui ei, un pastor extrem de cumsecade. 
Ea predă la școala de duminică. 

Elveţianul îşi deschise neputincios braţele. 

— Mon ami, mă dau bătut. În viaţa mea nu mi te-aș fi 
înckipuit înconjurat de şase mici Mortoni, la braţ cu o afu- 
risită de puritană, administrind catehismul sălbaticilor din 
Polinezia. 

Morton surise liniștit. 

__ Botanica, vrei să spui. Cum rămine cu propunerea 
mea? 

— Fiica pastorului cel cumsecade nu e dispusă să te pri- 
mească altfel în patul ei? 

— Nu. 

— Perfect, Ned. Răspunsul meu e același. Nz. 


* 


Pină la urmă fusese. da. A doua zi la prînz, Morton luă 
dejunul în restaurantul aeroportului Orly şi după o oră, se 
afla în salonul unuia din apartamentele hotelului Crillon. 

Îşi lunecă privirea pe mobila zveltă şi delicată Louis XVI. 
Piesele albe se detaşau minunat pe pereții îmbrăcaţi în tapet 
vişiniu, cu dungi argintii. O glastră cu trandafiri galbeni, 


23 


dădeau o intimitate suavă încăperii. Englezul îşi lăsă mănușile 
pe masă şi îşi scoase pardesiul. 

— Ai avut noroc. 

Românul dădu din cap. 

— Aşa cred. Cine ţi-a dat adresa mea? 

— Ingrid. Oricum, nimeni nu se ascunde la Crillon. d 

— Nici n-am făcut vreun mister. Eram doar curios. 

— Fără ca să mă amestec în afacerile tale, nu înţeleg totuşi 
de ce ţi-ai ales o asemenea reşedinţă? Atrage atenţia. 

— Puțin îmi pasă. Peste cîteva zile părăsesc Parisul. Vreaw 
să mă stabilesc în Canada. 

Morton îşi subție privirea şi râse. 

— Alt aer... 

— Asta-i şi părerea avocatului meu, un bărbat inteligent. 

— Păstrează-l. Ai nevoie şi de cineva care gîndeşte. 

— Eşui amabil. 

— A fost presupun o lovitură serioasă ... 

— Nu mă plîng. Ce mai face Ingrid? 

Vocea era calmă și Ned nu sesiză nici o intonaţie specială. 
Nici pe figura brună cu nasul ușor încovoiat şi bărbie brutală 
nu se citea nimic, 

— Arată bine. Am văzut-o recent. 

Românul se ridică respirînd adînc. 

— O.K.! Nu poate să-ți meargă în toate. Mi-ar fi plăcut 
să vină cu mine în Canada. 

— Eşu nebun! Nici un bărbat sănătos nu pleacă în Canada 
cu Ingrid. E o fată minunată, dar cînd vrei să te însori îţi 
alegi mireasa de pe altă stradă. Și Ingrid când se va mărita, 
o să prefere al gen. 

— Mie totuși mi-ar fi plăcut, dar se pare că nu-i sufi- 
cient. 

— Mulţumeşte-i lui Dumnezeu. 

— Dacă o vezi, spune-i că-mi menţin propunerea. Scu- 
ză-mă un moment! Vreau să anunţ recepţia să nu ne deran- 
jeze nimeni. . 

Ridică receptorul mascat într-un coşuleţ cu capacul plin , 
de flori. Morton se strimbă şi aprinse o țigară. Nu vedea ra- 
ţiunea pentru care trebuie camuflat aparatul telefonic sub o 
păpușă spaniolă, în nișă, sau într-un paneraș italian. „Strică 
atmosfera decorului ... Hm, aiureli latine“. 

— Ce bei? întrebă Dan. 


î 

— Nimic. De patruzeci şi opt de ore nu fac altceva decir 
să beau. 

__ Când o să ai chef, te serveşti singur. Şi-acum poţi să-i 
dai drumul. Sînt convins că mu te-ai abătut pe la Paris ca să 
„vezi cum m-am instalat. 

Englezul începu să rîdă. Iipul avea stofă. O simţise încă 
acum un an cînd: afișa o poziţie dubioasă — ceva între valer 
şi gigolo — ţinîndu-se de fustele lui Ingrid. N-avea o cen- 
timă. Itinerarul parcurs într-un singur an, de la o cameră 
deocheată din Frankfurt la horel Crillon, promitea mult. 
„Va răzbi şi în Canada!“ 

_— Am un as în manșetă, spuse Ned. 

— Să-l vedem. 

_— Dacă izbutim, poţi sconta pe un cec de o sută de mii 
de dolari. 

Dan îşi ciupi ușor buza. 

— Adică să joc pe mîna ta. 

— Evident. Preconizez, — îl privi ţintă — o lovitură în 
România. Va trebui să mă Însoţești. 

Dan rămase interzis cîteva clipe apoi izbucni într-un hohot 
formidabil de ris. 

__ în România?! Urmară cuvinte nedeslușite într-o limbă 
pe care englezul nu o înţelegea. Dumnezeule, ăsta-i cel mai 
bun banc! 

Morton îl privea calm, aşteptind să se liniștească. Dan 
întinse mîna după paharul de coniac. Luă o înghiţitură zdra- 
vănă apoi continuă să ridă încetișor. 

— Nu mi s-a spus niciodată că aş fi vreun glumeţ, obser- 
vă Ned. 

— Ai avut probabil de-a face cu invidioși. Hai să lăsăm 
fleacurile! Sînt dispus să te însoțesc oriunde în afară de 
România. 

— O sută de mii de dolari! Sper că ai reţinut. 

__ Am fost numai urechi. N-aș accepta nici pentru un mi- 
liard, Morton! Zece miliarde! Nici pentru tot Parisul. 

Ned observă butonul desprins la cămașă. Îl fixă, apoi își 
consultă unghiile. 

_—— Mă faci curios! Încerc să ghicesc ce lovitură ai dat. 
Cât naiba să fi scos pentru ca oferta mea să nu-ţi spună 
nimic? 

Râsul românului umplu din nou încăperea. 
— Ai auzit bancul cu reprezentantul lui Ford? 

— În general mă preocupă alte probleme. 

— Se zice că tipul s-a dus la Vatican şi i-a oferit Papei 
o sumă exorbitantă ca să strecoare în rugăciunea Tată] Nostru 
marca mașinii. Un singur cuvânt: Ford. Evident a fost poftit 
afară. 

— Presimt c-o să mor de râs. 

— Ai răbdare. Întors în America, tipul i-a relatat bossului 
întîimplarea. Magnatul a rămas pe gînduri: „Hm, oare cât 
i-or fi dat blestemaţii ăia de italieni pentru vorbele «FIAT 
volontas tua»“. Deveni brusc serios. Te înșeli. Nu spun pas 
pentru că am bani. Acum un an, ţi-aș fi dat același răspuns. 

— Oare? 

— Pe cuvintul meu. Mă întreb însă, observi, sîntem curioşi 
cu rîndul, ce ţi-a zgîndărit interesul în România? Dacă-mi 
propui mie o sută de mii, ţie trebuie să-ţi iasă de cel puţin 
cinci ori pe atît. În sfârşit, tot n-ai să-mi spui... 

Englezul rămase pe gînduri. Tirăgea uşor de brățara elas- 
tică a ceasului, ţintind covorul alb cu bujori gigantici de un 
roz diafan. 

— Îmi pare rău că te dezamăgesc, spuse Dan. 

— E ultimul tău cuvînt? 

—  Hotărit.. 

— Bine, consideră că nu am discutat nimic. 

— Fii liniștit, Morton. Am uitat totul iar în cameră nu 
sînt microfoane. 

Surise. Avea o dantură puternică, dar neregulată. Ned 
oftă. 7 

— Poţi să-mi explici cel puţin de ce nu vrei? 

— Cu plăcere. Îl privi lung: Îţi dau un sfat prietenesc, 
sincer prietenesc. Vezi-ţi de treabă! Habar n-am ce-i în capul 
tău, dar îţi spun fără să-ţi văd cărţile, renunță! Vorbeai de 
un as. Du-l la plimbare. Ești mic și cu careu! 

Englezul ridică sprîncenele. 

— De ce? 

„— Pentru că nu ai nici o şansă să câştigi! Nici una dintr-o 
mie! Cine ţi-a spus altfel, să știi că te-a minţit. 

— Ai avut încurcături mari? | 

— Primul şi ultimul contact cu miliția l-am sărbătorit la 
depunerea cererii de pașaport. Dealtfel, și acesta-i amănuntul 
la care ar trebui să reflectezi în primul rînd, figurez aici sub 
propriul meu nume: Dan Vidrașcu. Ca delincvent de drept 

comun, riscînd să fiu extrădat, mi-aş fi schimbat imediat 
firma. 

— Logic. Şi atunci? 

— "Ţine minte cuvintele mele, Morton! N-aș vrea să fiu 
piază rea, dar ai să regreţi că nu m-ai ascultat. 

— Au polițiști chiar atît de formidabili? 

_— Au. Există o tradiţie. Au fost copoi excelenți și în 
vechiul regim, sânt şi azi. Dar la aspectul ăsta m-aș gîndi abia 
în al șaptelea rînd. Spune-mi ai dejunat? 

— Da, la aeroport. 

_— Să cer totuși o sticlă de Martini și puţin caviar? 

Englezul începu să rîdă. 

_— Am înţeles că ai bani, nu trebuie să faci eforturi supli- 
mentare. 

__ Adevărul e că nw pot uita zilele îngrozitoare de la 
Frankfurt. Cînd mi-ai strecurat la garderobă cincizeci de 
mărci, nu mîncasem de două zile și de-o săptămînă dormeam 
prin grădini particulare. În parc m-ar fi umflat poliția. Am 
găsit banii, m-am dus la toaletă şi am... da, am plins. 

— În regulă! Cînd voi fi la ananghie, o să mi-i dai îna- 
poi. Începuseşi să vorbeşti de România .. . 

Dan se plimbă un timp prin cameră. Dincolo de perdele, 
un cer gri, apos spăla obeliscul din Place de la Concorde. 

_— Voi habar n-aveţi ce se întîmplă acolo, verbi într-un 
rziu. Nici măcar nu vă trece prin minte. E altă viaţă, 
Alţi oameni, altă mentalitate. Uneori te poți crede pe altă 
planetă. 

— Concret. 

— Uite, Ned! Să zicem că dau aici o lovitură. Aici, la 
Amsterdam, sau la New York. Găsesc cît ai clipi zece com- 
plici dispuşi să mă ajute, douăzeci de bordeluri, hoteluri și 
pensiuni unde sticleţii nu-și vâră nasul şi unde pot să mă 
ascund — chestia e să cunoşti adresele și să poţi plăti distrac- 
ţia. Fac rost urgent de tăinuitori, măsluitori și ce vrei tu pen- 
ru marfa de care vreau să scap. În ultimă analiză, mituiesc 
poliţia, șeriful, biserica şi pe Dumnezeu! 

Englezul împinse scrumiera spre mijlocul mesei. Mucurile 
răspîndeau un miros iute. 

— Îşi vine să crezi că închisorile din Vest sînt goale. 

— Nu, Ned, dar locatarii nu reprezintă nici zece la sută 
din cifra reală a infractorilor. Dacă o să ai baftă să te în- 

torci din România, te rog anunță-mă. Vin special din Canada 
să-mi spui că am exagerat. 

— Mă sperii! 

— Ie previn. Ai să te simţi ca un şoarece. Cu excepţia 
sergenţilor de stradă, nimeni nu poartă arme, nu ai unde să 
ascunzi un copil de cinci ani. Îţi închipui c-o iau razna! Ține 
minte, nu poți ascunde nici un sugaci! Au o organizare fan- 
tastică! Există o lege privind obligativitatea muncii, orice 
pierde-vară e reperat urgent. Dacă, de exemplu, vine la mine 
un tip pentru douăzeci și patru de ore sînt obligat să-l anunţ 
administratorului. La hotel prezinţi actele... 

— Şi aici ai nevoie de acte. 

— Hai să fim serioşi! Îşi dau numai la Paris cincisprezece 
adrese unde pentru o sută de franci îi doare undeva dacă 
eşti misionar în China sau asasinul lui Kennedy, cum te chea- 
mă şi ce părere ai despre Piaţa Comună. 

Englezul își privi ceasul. | 

— Știu că am vorbit de pomană, oftă Dan, dar nu uit 
că m-ai ajutat. 

— La urma urmelor, îmi pot oferi o excursie... Vreau să 
văd o ţară în care poliția șomează. 

Dan ridică neputincios din umeri. 

— Dragul meu, nu urmează decît să-ți urez drum bun. 

— Mai poţi face ceva pentru mine, zimbi Ned. 

— Anume? 

— Spune-mi un tip căruia totuși m-aș putea adresa in 
extremis. E imposibil să nu cunoşti pe nimeni. 

— O să rizi, dar am trăit Într-un mediu onorabil. Există 
totuși o femeie... Nu ştiu dacă va accepta să colaboreze 
efectiv. Poţi avea însă toată încrederea în ea. Nu, nu, nu-i 
deloc ce-ţi închipui... 

— Notează-mi, te rog, pe o hîrtie, spuse Ned îmbrăcîn- 
du-și pardesiul. Nu sînt familiarizat cu numele românești. 

— Şi vrei să-i aiurești pe băștinași! 

— Nu constituie un impediment. 

Dan Vidrașcu zîmbi. 

— N-am reușit să te conving. 

— Nu. Am un avion la miezul nopții. Trebuie să mă gră- 
besc. 

— Noroc, Ned! 

— Noroc, Dan! Am să-ţi dau şi eu un sfat. Mutăte! Cînd 
vaca pe care o mulgi se numeşte Marijuana, e mai bine să 

închizi grajdul. Poliţiştii francezi n-or fi ei niște genii, dar 
le-ar putea trece totuşi prin minte să se întrebe cu ce bani plă- 
reşte un transfug apartamentul de la Crillon. Întîi îţi vor 
verifica cecurile, celelale urmează de la sine. 

— Ce ştii, cât ştii, şi de unde? întrebă crispat Dan. 

Ned îl bătu ușor pe obraz. 

— Am să-ţi spun după ce mă întorc din România. 

— Dacă te întorci! 

Vidrașcu își umplu un pahar de coniac și urmări de la 
fereastră silueta englezului. O siluetă energică, într-un raglan 
cafeniu, care se dizolva în reţeaua fină a ploii. 


Cap. III 
ÎNTIÎMPLĂRI NEPREVĂZUTE 


Anchetatorul introduse paginile bătute la mașină în- 
tr-un dosar nou. Scrise cu litere citețe: Nr. 2985/76 Olga Tu- 
dor — art. 257 Cod penal. Înşurubă capacul stiloului, anun- 
țînd sec: 

— Sînteţi arestată! 

Bătrâna se ridică în picioare cu mîinile încleştate pe po- 
şetă. Încercă să spună ceva, apoi renunță. Se răsuci brusc și 
ieși escortată de subofiţerul de pază. 

Anchevatorul trase sertarul biroului. Își scoase pachetul cu 
mâncare, azviri hârtiile grase la coş şi muşcă din tartina cu 
şuncă. 

„Hm! Oameni bătrîni și nu-și văd de reumatisme... Tra- 
fic de influență! Scapă cu un an..." 


* 


La 27 noiembrie, Ned Morton se înscrise sub același nume 
în registrele Hotelului Intercontinental din Bucureşti. Se inte- 
resă la recepţie cum poate închiria un turism, primi o hartă 
a orașului și cheia 1711, și aruncînd o privire pătrunzătoare 
în jur, se îndreptă spre lift. Cîţiva francezi, foarte siguri de 
ei, subțiri, cu nasuri proeminente, acuzind o nepăsare vesti- 
mentară plină de șic, pierdeau vremea în holul elegant cu 
ziduri aurii. O blondă clasică împacheta, în spatele unui bi- 
rou, un obiect ciudat din lemn. Italianul grăsuț, în pardesiu 
cireşiu, se aplecase mult înainte. Vorbea repede cu un zîmbet 

şi o expresie fără dubii. Ușile ascensorului alunecară. Coborţ. 


o femeie cîndva superbă. Morton aprecie cu un ochi sigur 
cerceii și broșa de safire. În lift, o uită. Venise pentru ceva 
mat bun. ă 

Ned îşi dezbrăcă rag'anul și inspectă odaia confortabilă, 
cu debarale încăpătoare, un perete de oglinzi, mobile practice 
şi moderne. De la fereastra etajului XVII, Bucureştiul îi tri- 
mitea o imagine curioasă. Încercă să facă o apropiere cu ca- 
pitalele europene pe care le cunoștea, dar nu găsi nimic satis- 
făcător. Observă cîtva timp traficul din Piaţa Universităţii, 
il miră lipsa reclamelor luminoase pentru un produs sau altul. 
În timp ce-și scotea lucrurile din valiză rememoră cele două 
adrese. Olga Tudor, fosta soţie a lui Popa, strada Atena 69 C 
şi cealaltă, oferită de Dan, la care urma să apeleze în situaţii 
extreme: Emilia Plopeanu, B-dul Macaralei... Hotărt să 
ia contact în aceeași seară cu Olga Tudor și telefonă la re- 
cepție interesîndu-se de turism și dacă ar putea obţine un 
buchet de flori. 

Intră în baie. Își învioră obrazul bine ras cu apă de colo- 
nie, trecu pieptenul prin părul des, biond cenușiu, luă o că- 
mașă proaspătă şi altă cravată, apoi se întoarse în odaie ȘI 
desfășură harta pe pat. Reperă ușor strada Atena, și își spuse 
că o despart doar zece minute de hotel. 

Cobori din nou în hol. I se înmânară cheile mașinii, un 
Renault albastru, și un buchet de garoafe. Înainte de a porni 
motorul, Ned își privi ceasul. Se afla de două ore și jumătate 
în București. 


sa 
* 


Era o clădire ciudată, fără etaj, cu ferestre înalte, înzor- 
zonate, care-i aminteau de micile orașe de provincie din 
Franţa. 

Pe pervaz se zărea un ghiveci cu frunze groase, mustoase 
și un pachet învelit în jurnal. Morton aşteptă să treacă auto- 
buzul roșu, se asigură încă o dată că n-a fost urmărit şi parcă 
în faţa casei. j 

Îi deschise un bătrin îmbrăcat într-o vestă cărămizie. Că- 
mașa cu pătrăţele era încheiată pînă la ultimul nasture. ji 
nea ușa abia crăpată. Pe figura destul de distinsă se citea 
neliniște și o neîncredere caracteristică. La București, îi spu- 
sese Dan, din zece inși nouă pricep franceza, cu șapte o poţi 
bilbii, cinci o vorbesc curent. „Toată conversaţia lui Vidrașcu, 

își aminti amuzat Ned e presărată de cifre, nu se poate ex- 
prima decît în procente“. Arboră un zîmbet luminos. 

— Bună seara. O caut pe doamna Olga Tudor. 

— Cine ești dumneata? 

— Mă numesc Mormon. Trebuie să-i predau un mesaj din 
Paris. M-ar putea primi astă-seară? 

Bătrânul ezită, apoi îi făcu loc să intre. 

— De ce nu v-aţi anunţat prin telefon? 

'Englezul păru grozav de stinjenit. 

— Scuzaţi-mă ... E o chestiune de cîteva minute, iar mîine 
dimineaţă părăsesc orașul. 

— Ciudat... Nu eşti francez. 

Ned trecu florile în mâna cealaltă. „Al dracului de neîn- 
crezător!“ 

— Sigur că nu. V-am spus, numele meu e Morton. Locu- 
iesc la Londra. Începu sporovăiala băiatului cumsecade, înicîn- 
tat să facă un serviciu, avid de cunoștințe și impresii într-o: 
ţară străină. La Paris mă duc doar în interes de afaceri. O 
cunoștință, de fapt un prieten, a folosit prilejul şi m-a rugat 
să-i îndeplinesc un comision. Sînt pentru primă oară la Bucu- 
reşti. Aveţi un oraș frumos, domnule. 

— Mda... sigur... mda... Aranja nervos lucrurile pe 
masă. Ochelarii, un degetar, mosorul de aţă, o gazetă, două 
ace de gămălie într-o scrumieră. Mâna îi tremura. Cine-i per- 
soana care v-a trimis? 

Ned calculă rapid: „Femeia nu-i acasă. Ar fi apărut pînă 
acum. Tipul îşi ţesea ceva singur. Și totuși nu e soțul ei. Nu 
s-a recăsătorit. Amant? Nu! Amanţii au 70 de ani doar la 
New York. Vecin? Mai degrabă o rudă... Văr, cumnat, 
poare frate. Trebuie să-l fac să devină mai puţin prudent. Un 
nume cunoscut, chiar dacă ţi-e dezagreabil, înseamnă mai 
mult decît unul complet străin. Inspiră cît de cât încredere“. 

— Prietenul meu Popa... Adică v-am mai spus! Ne cu- 
noaștem de mulți ani. 

— A! făcu bătrinul, George. 

— Aş putea vorbi cu doamna? 

— Ia loc. 

Închise televizorul. Se învîrti fără rost prin odaia cu lu- 
cruri vechi, îndreptă rama unui tablou, în sfârșit se așeză la. 
masa acoperită cu un covor roșu tocit. 

— Nu... Nu cred. 


— Ce anume? se interesă amabil englezul. 


SA. 


—: Că ai putea vorbi cu ea. 

Bătrânul se ridică din nou și săltă un colţ de perdea. Dădea 
impresia că supraveghează strada. 

„Ce naiba se întîmplă? se întrebă Ned. E casa filată?* 

— Îmi pare extrem de rău... Nu știu cum să procedez. 

— Eu... Bătrinul vorbea în șoaptă. Sînt fratele ei. Poţi 
să-mi comunici mie. 

Morton zîmbi încurcat, Scoase din buzunar un pacheţel 
elegant, legat cu o panglică argintie. 

— N-ar fi mare lucru. Popa m-a rugat să-i predau acest 
"flacon de parfum., Aveam însă un mesaj verbal extrem de 
important. 

— Sînt fratele ei, repetă bătrînul. George ţinea la mine... 
Vreau să zic, ne știm de tineri. Mă miră că nu ţi-a vor- 
bit... Nu există vreun motiv să nu ai încredere. 

— Nu înţeleg de ce nu pot discuta personal cu doamna 
Tudor. | 

Miinile bătrinului tremurau. Pe buze i se ivi un zîmbet cris- 
pat. Un pix plesnit ieșea din buzunarul vestei. 

— Vezi... tocmai asta e... Aici... Nu Poţi, ce mai... 
Își ridică pleoapele scorţoase: Olga e închisă. Au arestat-o. 

— Când? întrebă Ned încondat. 

— Ieri... Vezi, de-aia nu poți. George... ştii, toată viaţa 


s-a gîndit doar la el. Olga a suferit mult. Să-i spui că... nu-i 
drept. 

— De ce-au arestat-o? 

— Fleacuri. Trafic de influență. Sînt nebuni... Nu vrei 


să-mi spui ce-a zis George? 

— Doar dacă mi-o va îngădui el. Îi voi telefona. Îmi pare 
rău pentru doamna. O să vă mai caut. i 

Batrînul clătină capul. 

— N-ai să mă cauţi. Știu eu... Salută Parisul! Rue... 
pe proprietăreasă o chema Madame Jacquard... Sînt vreo 
50 de ani de-atunci. Mi-ar place să ştiu dacă mai există 
hotelul acela mic... Stai! Nu ţi-am spus strada. 

— Care stradă domnule? întrebă Ned. 

— Strada unde am locuit. Am numărat odată cîte străzi 
are viața mea... 

Morton se întoarse direct la hotel. Ceru cina în cameră și 
o sticlă de whisky. Reflectă intens. La nouă și jumătate se 
spălă pe dinţi, stinse lumina şi adormi imediat. 

Se trezi prost dispusă, ca de obicei. Rămase în pat cu mîi- 
nile sub ceafă, privind cerul mohoriît. Femeia de sus, grasă, cu 
obraji uleioşi, de o familiaritate vulgară, bătea carnea. În fie- 
care duminică mănîncă şniţel. Alături, studentul cu privire 
tulbure, dăduse drumul la magnetofon. Cînd o întîlnea pe 
palier, nu o saluta. Fluiera cu taşca spînzurată de umăr şi se 
repezea pe scări. Evita ostentativ să ia liftul împreună. 

Pe buzele Emiliei Plopeanu se ivi un surîs plin de: dispreţ 
„Mă lasă rece...“ În apartamentul din dreapta, farmacistul 
făcea lecţii cu fiu-său. Duminică dimineaţa la ora zece fix. 
Glasurile creşteau pe măsura minutelor consumate cu studiul. 

— Boule! Ţi-am mai spus de o mie de ori că aceeaşi se 
scrie cu doi de e și î/ 

Invectivele continuau. După cretinulel urma. un pocnet surd 
și băiețașul începea să biziie. 

Emilia Plopeanu părăsi patul fără chef. Își puse de cafea 
şi începu să deretice prin casă. Pe figura gălbuie, lipsită de 
farmec, stăruia expresia de plictiseală. O plictiseală mocnită, 
acră. Se mişca automat. Așternutul în ladă, cafeaua în ceașcă, 
ibricul sub robinet. Țigara, chibriturile, pieptenul, şiretul negru 
care-i stringea părul neîngrijit într-o coadă de cal, bluza, 
jacheta iefună, paltonul. Mult cenușiu, cafeniu, un ac de 
siguranţă la fermoarul fustei. Smulse din cuier plasa împleti- 
tă, se asigură că are cheile și trînti ușa în urma el. 


Ned aşteptă să-și termine cumpărăturile. O văzuse pără- 
sind apartamentul și îi luase urma pînă la intrarea super-ma- 
gazinului. Cînd ieși, plasa era plină cu portocale și cutii de 
conserve. Îl deruta înfăţişarea Emiliei. „O femeie urită, care 
face tot ce-i stă în putință ca să fie şi mai urîtă“. Părul 
întins peste cap, petrecut după urechi, atrăgea atenția asupra 
frunții prea bombate și a nasului prea lung, hainele păreau 
cumpărate la grămadă, fără nici o alegere. 

Morton observă că pe întreg itinerarul nu o salutase nimeni. 
La ieşirea din bloc, un vecin întorsese capul cu indiferenţă, în 
magazin — un magazin de cantier, unde clienții se cunosc, își 
zimbesc, fac constatări banale în legătură cu vremea, rezul-" 
tatele școlare ale copiilor, iar casierița rotofeie, mereu bine 
dispusă te felicită amabil că ai scăpat de gripă — Emilia 
trecuse neobservată. 

O acostă prevenind-o imediat că e trimis de Dan Vi- 
drașcu. Ned simţea instinctiv că face parte din -femeile care 

preferă o atitudine directă. Emilia tresări și se uită în jur. O 
gospodină bătea pernele la fereastră, alta își băvea odrasla 
în pragul blocului, un băiețaș în palton de blană trăgea de 
nasturii dolofani ca nişte bulgări de zăpadă. 

— Dan... Îşi umezi buzele informe. Va să zică e la Pa- 
ris. Cum se descurcă? 

Englezul ţinînd încă pălăria în mână surise. 

— Aș prefera să discutăm undeva, avînd între noi o masă 
pe care să ne sprijinim coatele. 

Îl măsură rece și Monton îşi spuse amuzat că prezenţa lui 
nu-i face nici o impresie. „Ce naiba o fi interesînd-o totuşi?“ 

— Urcă la mine, dar nu imediat. Peste zece minute. De 
obicei nu primesc vizite şi nu ţin să atrag atenţia. Etajul IV, 
apantamentul 46. 

Ned înclină capul. O aşteptă să intre şi se îndreptă spre 
telefonul public din capătul aleei. Formă numărul Emiliei 
Plopeanu. Ascultă primul tril și agăță receptorul în urechea 
de metal. 


— Dumneara ai telefonat adineauri? 

Morton confirmă zîmbind. 

— Îşi era teamă să nu avertizez miliția? 

— Nu aveai nici un motiv. Deocamdată nu fac decit să-ți 
transmit salutări din partea unui prieten. 

— Atunci? 

— Am să-ţi spun după ce-mi vei oferi un scaun. 

O ajută să-şi dezbrace paltonul. Buzele Emiliei se strimbară 
dispreţuivor. 

— Sînt obișnuită s-o fac singură. 

— O, scuză-mă, și i-l puse înapoi pe umeri. Nu cunosc 
obiceiurile. 

— O cafea? 

— N-ar însemna o plăcere pentru dumneata, așa că re- 
nunţă. 

În ochi îi jucau sclipiri vesele și Emilia începu să rtdă. 

— Ai ghicit. 

— Cred că te-am ghicit. Acum putem sta de vorbă prie- 
tenește? 

— Depinde ce ai de gînd să-mi propui. 

Ned îi strecură o privire iute. Femeia avea o minte ascuţită. 

— De ce crezi că-i vorba despre o propunere? 

— Nimeni nu mă caută de dragul meu. Îl privi ţintă cu 
o nuanţă ușor batjocoritoare. Dumitale, îţi par simpatică? 

Englezul scutură vehement din cap. „Dacă-i place să audă 
lucruri dezagreabile, n-are decât“. 

— N-aș susţine-o fără a fi un mare mincinos. 

Emilia îşi strînse șiretul din păr. Dădea impresia că e în- 
cîntată. 

— Ce face Dan? Apropo, dacă ţi-e mai la îndemînă, poţi 
vorbi engleza. 

— Admirabil! Dan a pus mîna pe bani și luna viitoare 
pleacă în Canada. 

— Din cîte sînt informată Şi pe- acolo mişună poliţia. În 
sfârşit, vreaba lui! De ce te-a trimis la mine? 

Morton scoase pachetul de ţigări. I-l oferi, dar femeia re- 
fuză. Spuse sec: 

— Ca să mă ajuţi. M-a asigurat că pot avea încredere de- 
plină în dumneata. 

— În ce sens? 

— Dacă propunerea mea nu te interesează, cel puţin nu 
vei vorbi. 

— Ai prevăzut deci și posibilitatea că nu voi fi de acord; 

— Cam în proporţie de 99 la sută. 

— Ce se va întîmpla atunci? 

— Voi reţine un bilet pentru prima cursă de avion Bucu- 
rești— Paris. 

— Adică vei renunța. 

— Mi-ai sesizat intenția cît se poate de limpede. 

Emilia îi întinse mîna peste masă. 

— Îmi place procedeul. Deschis, ca între panteneri care se 
respectă. Dacă mi-ai fi vorbit despre sex-appealul meu, pen- 
tru a-mi câştiga bunăvoința, ți-aș fi arătat ușa. 

— Sînt convins, surâse Ned. În meseria mea nu apuci să 
greșești şi a doua oară. 

— Traficant? 

— Cam așa ceva. Un fel de bau-bau din serialele ameri- 
cane. N-a fost prea greu să-mi dau seama cu ce fel de femeie 
am de-a face. Deahfel, nici nu faci un secret. Și-ţi place, com- 
pleră, să te simţi indispensabilă. Presupun că nu sînt prea 
mulți cei care nu s-au putut lipsi de dumneata. 

— O.K.! Poţi să-mi spui Emilia. Dacă nu-mi ceri să mă 
sinucid, am să încerc să te ajut. 


— Am aflat că Olga Tudor e arestată. M-am întors la 
hotel şi am luat hotărîrea să iau legătura cu dumneata. 

— Ţi s-a spus cumva că am relaţii la Procuratură? 

— Nu. 

— Am înţeles. Trebuie să-l seduc pe judecător cu farme- 
cele mele. 

— Gindesc că ar fi înţelept să le păstrezi pentru alte îm- 
prejurări ... Peste trei luni Alain Delon filmează la București. 

— Atunci? 

— Îi vom da posibilitatea să evadeze. 

Emilia Plopeanu făcu ochii mari. 

— Te crezi la Chicago? La noi nu evadează nimeni. 

— Asta rămîne de văzut. 

— Dan ar fi trebuit să te avertizeze cum stau lucrurile pe aici. 

— A făcut-o, zîmbi Morton. Numai că exceptind exame- 
nele şi cererile în căsătorie, nu mă sperii cu una cu două. 
Şi-apoi mizez mult pe dumneata. 

— Adică? 

— Eu atrag inevitabil atenţia. Intervine și impedimentul 
de limbă. Vei lua legătura cu cine trebuie, vei mitui acolo 
„unde e cazul: 

Femeia clătină capul. 

— Eşti un gangster visător. Știi ce înseamnă să organizezi 
o evadare? 

— Am unele idei vagi, surîse Ned. 

— Cum contactezi paznicii? De unde ştii dacă batrina e 
dispusă să se aventureze? Unde o ascunzi? La Întercontinen- 
tal? În garsoniera mea? Riscul mi se pare enorm şi nu văd 
nici o posibilitate de a scăpa teferi. 

— Eşti liberă să-mi faci vînt. 

— Nu mi-ai răspuns la nici o întrebare. 

— Fiecare amănunt va fi pus la punct. Am nevoie doar 
de doi oameni de nădejde şi o maşină. Acesta ar fi primul 
serviciu pe care ţi l-aș-cere. 

Emilia netezi faţa de masă. Avea o mînă neîngrijită cu 
unghiile roase pînă în carne. Capătul curelei de la ceas era 
întors sub cataramă. Morton își lăsă ochii să alunece de-a 
lungul pereţilor. Trebuiau zugrăviți, tot interiorul trăda ne- 
păsare și lipsă de satisfacţii. 

— Aştep te 

Femeia își trecu palma peste fruntea cu bulbi proeminenţi. 

— Vreau să mă gîndesc. Telefonează-mi mîine la cinci şi 
vei şti limpede ce ai de făcut. 

— N-am discutat î încă, dar remuneraţia va fi substanţială, 
strecură Ned în treacăt. 

Emilia își azvârli capul pe spate. 

— Nu mă interesează banii. 

— Atunci?! Englezul părea sincer deconcertat: De ce ai fi 
dispusă să colaborezi? 

— Din spont, să zicem. 


Pînă la ora cinci Ned își pierdu vremea agreabil. Vizită 
Muzeul de Artă şi magazinele de pe Lipscani, intră într-un 
bar de zi, străbătu marile bulevarde ale Capitalei, se uită, la 
afişe simțindu-se încîntat că izbutea să înțeleagă un cuvînt, 
două. Orașul continua să exercite asupra lui aceeaşi impresie 
curioasă. Se așteptase să regăsească aici vacarmul italienilor, 
temperamentul agitat al spaniolilor pe care-l simţi zvicnind 
la orice colț de stradă, pînă și în catedralele lor sau în spa- 
tele obloanelor hotelului costisitor unde-i cumperi liniștea 
plătind atitea şi atitea pesetas. 

„Nu seamănă cu nimic din ceea ce am văzut sau am cu- 
noscut eu“. 

Constatase că se putea face înţeles î în mai multe, limbi, că 
oamenii sînt serviabili fără a avea însă nimic din madri- 
lenul ori sevilanul căruia cerîndu-i o informaţie e în stare 
să te însoțească pînă la destinaţie, pentru că nu are cu cine 
sporovăi, sau nu are o idee mai bună despre felul cum să-și 
piardă vremea. Trecătorii păreau în general ocupați, fiecare 
mânat de un scop precis, chiar şi bătrîni. Nu întâlnise figu- 
rile acelea caracteristice, eternul pierde- vară care sprijină un 
zid cu mîinile în buzunare, ori îşi tîrăște pașii alene neștiind 
bine încotro s-o ia pentru -că prezenţa lui e tot atît de puţin 
necesară în nordul sau vestul orașului. Excepţie făceau bișni- 
țarii, indivizi cu priviri extrem de mobile, care se asigură în 
permanență, dispuși să-i cumpere ceasul și dolarii. 

Fireşte, Ned se ferea de concluzii categorice. Poseda sufi- 
cient bun simţ ca să-și dea seama de fragilitatea unor im- 
presii culese în mai puţin de 48 de ore. De un lucru era însă 

încredinţat. Bucureştiul avea atmosferă, un aer al lui propriu. 
Era un oraș interesant. 

Cumpără un ziar la întâmplare şi invră în primul restaurant, 
Un chelner vioi — ăsta cel puţin seamănă cu ce am mai 
întilnit în alte părți“ — îi luă comanda și Morton deschise 
gazeta. Căută instinctiv fotografiile starurilor de ultimă oră, 
actrița sexy a sezonului, în blană „somptuoasă sau costum de 
baie și criminalul sadic descoperit în sfirșit de poliţie. Fu sur- 
prins că nu le găseşte. Intrigat, apelă la cunoștințele de fran- 
ceză Și italiană și încercă sa descifreze titlurile. Se simţi din 
nou uimit, de sobrietatea lor. Renunţă să mai înțeleagă ceva. 

Pe urmă atenţia îi fu atrasă de o brună elegantă care tra- 
versa, localul. Chelnerul aduse ceaşca de bulion și 1-0, răsturnă, 
plin de stil, în farfuria fierbinte. Simyise că-i străin. 


Emilia Plopeanu îi fixă o întâlnire î în oraș. Deși știa că 
sînt cei mai primejdioşi, Morton aprecia oamenii care vor- 
beau puţin. Respecta fraza concisă, observaţiile scurte, pline 
de miez. În mintea unor astfel de indivizi există ordine ŞI 
discernământ, au simţul proporțiilor. Își închipuia că Emilia 
face parte dintre ei. 

Îl aştepta, în faţa unei clădiri impunătoare, barocă, din 
piatră cenușie și urcă imediat în mașină. Îl dirija cu indi- 
caţii precise trăgînd des din ţigară. Avea un fel ciudat, de 
a fuma, ţinea ţigara, între unghia degetului gros și al arătăto- 
rului epuizind- -o pînă la capăt. 

— Nu le-am spus nimic. Vreau să-i cunoşti întîi. Dacă 
vei considera de cuviință, le vei vorbi dumneata. 

— Ai încredere în ei? 

O privea cu coada ochiului. Între reverele paltonului i se 
zărea jacheta verzuie cu nasturele de la gît rupt. Celelalte 
butoniere erau lărgite şi murdare. 

— Îi cunosc de mult. Unul din ei e balerin. Am copilărit 
pe aceeași stradă. Cu celălalt am fost colegă la Universitate. 

— Ce facultate ai făcut, Emilia? 

— Ştiinţele economice. Pe figură i se ivi o expresie sarcas- 
țică. Amândoi sînt avizi de bani. Ar fi în stare să facă orice 
pentru a-i căpăta, deși motivele diferă. 

— În ce sens? 

— Balerinul e snob. Visează o reşedinţă de senior şi e 
existenţă asortată. 

— Pentru asta îl disprețuiești? 

— Dispreţuiesc orice sclav. Cînd cineva devine robul unei 
cocioabe luxoase unde va maimuţări deprinderi care nu au 
nimic de-a face cu. viaţa de la noi, greața mea nu cunoaște 
margini. Ideea unui valet, într-un apartament de trei camere 
pe hol din Bucureşti, în -total cam 80 de metri pătraţi, pre- 
zentînd pe o tavă de argint stăpânului său cartea de vizită 
a deputatului de stradă, provoacă cel puţin ilaritate. 

Ned rise. 

— Încep să înțeleg. Şi celalalt? - 

— Îl cheamă Nicolaescu. Economist. Are vicii mai puţin 
rafinate, dar şi mai greu de stăpînit: mîncare, băutură, cărți, 
femei. Un careu vulgar și costisitor. Ai să-l vezi. Fumează 
havane și umblă cu indispensabilii rupţi în fund. Dejunează 
la Capşa, un restaurant cum ar fi la voi Claridge, și doarme 
pe o saltea de paie așezată direct pe parchet, hainele și le 
agaţă de cuie bătute în perete. 

Englezul întoarse capul zîmbind cu toţi dinţii. 

— Şi viciul dumitale? 

— Fii atent să nu treci peste stop. - 


Se aflau î într-o locuinţă plăcută și confortabilă despre care 
Emilia îi explicase că aparţine unei rude a balerinului, un fel 
de verișoară, plecată î într-o vizită în Grecia. 

Ned se uită curios la portretul ţigăncii cu degetele extrem 
de expresive închise peste o lulea. Desenele în creion consti- 
tuiau de mult o raritate la Paris şi Londra. 

Un bărbat zvelt, destul de scund, se ridică prompt. Avea 
ceva din încordarea unei vergele de oţel, un chip luminos care 
te privea în față și un surâs spontan. 

„ine să facă i „impresie bună, gînidi Ned, şi în general izbu- 
tește. Dă gata cît ai clipi doamnele peste 50 de ani. Îl consi-: 
deră cuceritor de sincer și copilăros. „Femeile de serviciu îl 
adoră pentru că le salută şi nu se supără niciodată cînd ceva 
scîrțiie, fetiţele de 13 ani îl consideră idealul lor...“ 

— EI e Tolea, Vlăduţ, Tolea, spuse Emilia. Balerin . 

All doilea Vorba rămăsese tolănit în fotoliu. Era gras, ne- 
glijent, cu buze moi și pofticioase. Piepţii hainei i i se umplu- 
seră de scrum. Ciorapii cădeau pe glezne încreţiţi, cravata, 
şifonată, atîrna strimbă, slăbită din nod. Întinse o mînă flască 
şi fierbinte. 

— Nicolaescu. Ratat clasic. 

— Nădăjduiesc că nu te lauzi. 


39 


Balerinul îl cerceră pe Ned din cap pînă-n picioare. Aprecie 
suplețea stofei cenușii, aspectul 1andru al tricoului angorat, 
cu guler întors, linia desăvîrșită a pantofilor. Păru satisfăcut 
de rezultat şi luă din nou loc. Îi fusese mereu teamă de o 
cursă. Acum respira mai liber. Putea să parieze că englezul 
e autentic, 

Morton închise ușa de la vestibul și strecură o privire în 
camera alăturată. Se mișca firesc, elastic, plin de energie. Băr- 
batul gras din fotoliu nu-i plăcea. Avea o privire vicleană. 
Nu te simţeai liniștit în prezența lui, mai ales cu spatele în- 
tors. Ned ezită o singură secundă — încă nu era prea tîrziu 
să abandoneze, să se întoarcă la hotel, să-și facă valiza — şi 
intră brusc în expunerea faptelor. 

— Înainte de toate vreau să precizez că beneficiul fiecăruia 
din dumneavoastră, în caz de izbîndă, va fi de zece mii de 
dolari plătibili în moneda care vă convine. 

Lăsă să se aştearnă liniştea. Balerinul făcu ochii mari. Pă- 
rea pocnit recent cu o cărămidă în cap. Mirel Nicolaescu, la 
fel de impresionat, încercă să-și păstreze sîngele rece. Întrebă 
cu o voce alterată de emoție: 

— Douăsprezece mii aţi spus, parcă? Este exact suma la 
care mă gindeam. Ce trebuie să facem pentru a-i obţine? 

— Cîteva mici ilegalităţi. 

— Să fim înțeleşi, declară economistul, ridicînd degetul 
gros. În chestii de Securitate nu mă bag. E bine să precizaţi 
acum, înainte de a afla ceva, și puteţi fi sigur că n-o să mai 
auziţi de mine. 

Ned se întoarse spre Emilia. 

— Ce înseamnă Securitate? 

— Siguranţa statului. Corespondentul lui F.B.I. sau a Intelli- 
gence Service-ului. 

— Am înțeles, o întrerupse Morton. Nu este vorba despre 
așa ceva. Afacerea e complet străină de orice implicaţie poli- 


tică. În cel mai nefericit caz, combinaţia noastră ar intra în 


competenţa poliției. F 


Vlăduş Tolea netezea stînjenit dunga pantalonilor. Îşi umezi 
buzele înainte de a vorbi: . 

— Zece mii de dolari reprezintă o sumă însemnată... 

— Douăsprezece mii, flăcăule! interveni economistul. Dom- 
nul e englez, nu cred să retracteze. 

— Probabil vom avea de întîmpinat riscuri mari. 

— Nu riscurile sînt mari, ci miza. În funcţie de ca, a fost 
stabilit beneficiul. 

— Mai am o întrebare, spuse balerinul ee 0 ochii 
luminoşi. Sîntem obligaţi să ne dăm acordul înainte de a afla 
amănuntele? 

— Nu, surise Ned. N-am fost niciodată partizanul unor 
astfel de procedee. După ce auziţi propunerea mea, puteţi să 
aruncaţi cărţile, dacă nu vă convin, cu condiţia să uitaţi totul. 

— Corect, aprecie Mirel Nicolaescu. 

— Pot începe? Operația comportă două etape. „Prima, din 
cîte am fost informat, pare ceva mai Papa a în împreju- 
rările din România. Vom organiza o evadare . 


Cap. IV 
COINCIDENŢE. 


Din cauza luminii tulburi, Melania Lupu sesiză la 
început doar două siluete culcate. Subofiţerul de pază îi arătă 
un pat liber, un prichici ciudat, ieșit din zid, acoperit cu o 
pătură cenușie. 

— Acolo. Am să-ți aduc imediat cina. 

— Oh, exclamă Melania suav, nu vă deranjaţi pentru 
mine. Dealtfel nici nu mi-e foame. Vin de la o aniversare 
unde s-a servit un meniu admirabil. 

Subotiţerul de pază o cîntări lung și închise uşa. O femeie 
zbîrlită, tînără și oacheșă cu ochi neastîmpăraţi, o cerceta 
fără „să-şi ascundă curiozitatea. Cealalră deţinută, mult mai 
în vîrstă întorsese doar capul. „Avea vrăsături frumoase, dar 
veştede, pielea î încreșită, şi uscată. 

Privind-o, Melania simţi brusc senzaţia încercată în nenu-: 
mărate. prilejuri cînd se afla pentru prima, dată î în prezența 
unei ființe sau a unui obiect care aveau să însemne ceva în 
viața ei: un inexplicabil freamăt al mfinilor, o răcire a dege- 
telor golite de sînge. O măsură printre gene. Deţinuta părea 
agitată, respira adînc și des. 

„Fii te rog atentă, draga mea, foarte atentă! Cu femeia 
asta se întîmplă „Ceva, e în pragul unei hotăriri ra-di-ca-le 
care s-ar putea să te intereseze. Nu-mi cere să-ţi spun în ce 
sens, încă nu ştiu. Îţi voi sufla totuşi un secret. Nehotărirea 
ei depăşeşte sfera preocupărilor obișnuite în aceste încăperi: 

mărturisesc sau nu? Categoric e de altă natură. Priveşte-i 
mîinile, Melania! Vorbesc mai deslușit decit ar face-o buzele 
ei. 'Ţi-am atras atenţia în nenumărate rînduri şi ai fost ne- 
voită să  recunoști, că am dreptate. Miinile acestei femei se 
crispează şi se relaxează în funcţie de oscilaţiile gindului. 
De unde vrei să știu la ce se gîndeşte de vreme ce n-a pro- 
nunțat încă un singur cuvînt? Dar dacă mă asculți şi-ţi vei 
concentra atenţia, 1e „asigur că vom afla. Și-acum, fetițo, hai 
să, vedem ce ipostază trebuie să arborezi! Ți-aş propune bă- 
urîna prostuță atit de la îndemînă ţie, de o nevinovăție care-ţi 
taie respiraţia, şi maniere înduioşătoare culese dintr-un scrin cu 
dantele. Nu numai pentru că acesta este personajul tău pre- 


ferat... Ţine minte, draga mea, cînd vrei să descoși pe 
cineva dă-i toate asigurările că nu pricepi nimic. Succes, 
fetiţo!“. 


Zîmbi senin: 

— Bună seara. Voi încerca să nu vă știngheresc. Sînt sigură 
însă că Înainte de toate trebuie să mă prezint. Mă numesc 
Melania Lupu. Ti d era colonelul, soțul meu, un bărbat cu 
adevărat dirz şi plin de demnitate. Își opri privirea asupra 
celei mai tinere. Dumneavoastră? 

— Libelula, rise fata. N-am cunoscut nici un tip dirz și 
plin de demnitate. 

— Ce nume original! Și doamna? 

Bătrina răspunse fără chef: 


— Oiga Tudor. 


Melania se așeză pe marginea patului. 

— E foarte plăcut la dumneavoastră. Din păcate, peste 
două ore va trebui să vă părăsesc. 

— De ce? 

=> Domnul acela simpatic de la miliție, , care m-a adus 
aici, mi-a promis că mă va însoţi pînă acasă, după ce- şi va 
termina treburile. Părea grozav de ocupat. N-am văzut încă 
atitea hirtii înghesuite pe un singur birou. 

Libelula o examină perplexă. 

— Christoase! 

— Nu-i așa? Mi se pare şi mie extraordinar ca cineva să 
lucreze atita. Se va sunmena în cel mai scurt timp. În schimb 
e foarte amabil și mi-a arătat multă bunăvoință. Cred că i-aş 
putea cere favoarea să mai rămîn cu dumneavoastră, dar n-aş 
vrea să pierd biletele la Zorro. Am stat o oră şi jumătate la 


42 


d 4 


coadă ca să le obţin. Zâmbi serafic. Nădăjduiesc că nu mi-o 
veţi lua în nume de rău. 

Libelula o asculta cu gura căscată. Îi șopti celeilalte de- 
ţinute. 

— Ori face mişto de sufletul nostru, ori... 

— E senilă, mârîi Olga Tudor. 

— Ce dracu?! Grajdul ăsta a ajuns azil? 

— Las-o în pace. 

Melania cerceta încântată zidurile, fiecare ungher. 

— Frumoasă construcţie! Solidă în orice caz. Întotdeauna 
mi-au plăcut zidurile groase. Îţi dau sentimentul de siguranţă. 
Chicoti: Știţi, la cutremurul din 1940, mă aflam sub duș 
şi deodată peretele s-a prăbușit. Vă daţi seama ce situație 
penibilă, pe trotuarul de vis-ă-vis se afla cu totul întimplător 
o armată de pompieri. 

— Asta nu se mai drege, murmură Libelula. 

Subofiţerul de pază aduse o cană, o lingură şi un castron 
din care ieșeau aburi. Melania se ridică prevenitoare. i 

— Vă mulţumesc. Sînteţi extrem de ospitalier. Pentru mo- 
ment, nu vă pot fi îndeajuns de recunoscătoare, dar nădăj- 
duiesc că n-o 'să-mi refuzaţi invitaţia la o ceașcă bună de 
ceai şi câteva prăjiturele uscate, cu gem de mure. Vă aştept 
miine seară împreună cu doamnele . . . 

Bărbatul o fixă la fe] de impenetrabil. După ce auzi zăvo- 
rul, Libelula se ridică așezindu-se turcește. 

— Dumneata ştii ce-i aia puşcărie? Ai auzit vreodată vorba 
asta? 

— Fireşte! Melania îşi ţuguie buzele ofensată. Drept cine 
mă luaţi? Sînt o femeie în vârstă chiar dacă uneori par mult 
mai tînără. 

Olga 'Tudor se săltă în capul oaselor. 

— Isprăviţi cu fleacurile! De ce te-au reţinut? 

— Nu înşeleg, clipi Melania, cu mine vorbiţi? 

— Cu dumneata. 

— E straniu, dar probabil că nu m-am exprimat îndeajuns 
de clar. Nimeni nu m-a reţinut, nu-mi amintesc să-mi fi spus 
cineva vreodată mai rămii, deși am participat la nenumărate 
petreceri .. . 

Libelula chicoti. 

— Atunci ce naiba cauţi aici? Ai venit în week-end? 

— Dar v-am explicat! Melania părea picată din lună. Mă 
aflu într-o simplă vizită. Domnul acela simpatic pentru care 

am semnat o „Brămadă de hârtii, m-a rugat să-l aștept şi am 
fost condusă în ... în sfîrşit, în apartamentul dumneavoastră. 
Ştiţi ce cred eu? Cred „că anticamera dumnealui era arhiplină 
Şi i-a părut rău să, rămîn în picioare. 

Olga "Tudor îşi întinse părul după urechi cu o mișcare 
nervoasă. Întrebă cu glas răgușit: 

— Ia stai! Ce fel de hiîntii ai semnat? 

— Doamne sfinte, o sumedenie! Credeam că n-am să ispră- 
vesc niciodată. Nu prea-mi place să scriu. După mine, rele- 
fonul e o invenţie grozavă. Te scuteşte de toc și hîrtie. O 
prietenă de-a mea, din Detroit care călătoreşte foarte mult 
de cînd a uitat să-și plătească impozitele, m-a asigurat că 
americanii au un gen e ilustrate cu zece sau douăsprezece 
texte: mă simt excelerit, sau nu mă simt excelent, mă plictisesc, 
sau mă distrez grozav etc. Expeditorul n-are decit să bifeze 
formula care-i place. Grozav de practic, trebuie să recunoaş- 
teți. 

— Ai citit ce-ai semnat? întrebă Olga Tudor. 

— Nu. Eram amâîndoi prea grăbiţi ca să ne pierdem timpul 
Și 6a să fiu sinceră, nu-mi place să pun ochelarii cînd în 
aceeași încăpere se află un domn, sau mai mulţi, bineînţeles. 

— E măreașă! conchise Libelula. Dacă vedeam așa ceva la 
cinema nu credeam! 

Melania își scutură buclele privind-o candid. Improviză 
la iuţeală: 

— Domnișoara Libelula are dreptate. E atît de caraghioasă 
toată povestea! Închipuiţi-vă ce mi s-a întîmplat! Ieri cînd 


am Vrut să-mi scutur așternutul — fac operaţia asta foarte 
des, cel puţin o dată la șase luni — am găsit sub saltea un 
topor murdar de sînge. 

— Sînge?! 


— Hopa! exclamă Libelula. 

— Așa mi s-a părut. Am dat și peste o cutie cu bijuterii. 
'Tocmai „mă gîndeam să anunţ administratorul blocului, oh, o 
persoană foarte distinsă, pînă anul trecut a fost agent de cir- 
culaţie, vă dați seama... Mi-a explicat de ce preferă maieu- 
rile chinezești şi indispensabili de flanel. Are mult spirit gos- 
podăresc. 

Libelula o întrerupse nerăbdătoare. 

— Ascultă, bambina, lasă izmana administratorului! Ai pus 
mîna pe topor şi casetă? 

_—— Dar bineînţeles! Împrăştiasem bijuteriile pe masă ca să 
văd despre ce e vorba, cînd a sunat la uşă domnul acela 
simpatic de la miliţie despre care v-am mai povestit. Semănau 
grozav cu cele purtate de sora mea vitregă, cel puţin colierul 
era identic. Deşi nu ne agreem şi eu și ea am preferat întot- 
deauna lucrurile autentice. N-am folosit în bucătăria mea un 
singur gram de margarină, vă dau cuvîntul meu de onoare, 
cît despre celofibra născocită în timpul războiului, ah nu, 
mulțumesc, era de ajuns să mă gîndesc că m-ar putea prinde 
ploaia! 

Îşi azvirli capul cu mândrie pe spate „uite ce fel de fe- 
mele sînt eu“ cercetînd încîntată figurile celor două femei. 

— Ce ţi-a spus anchetatorul? întrebă Olga Tudor. 

— Care anchetator? 

— "Tipul picat pe neaşteptate. 

— Care up? 

Libelula se hlizi. 

— „Domnul acela simpatic de la milaţie“. 

— OK; nu mare lucru. Cred, în sfârşit... Cred că vorbea 
cam fără noimă. Nu orice bărbat e în stare să-și adune gîn- 
durile. Mi-a pus o puzderie de întrebări caraghioase. De exem- 
plu, unde am fost între orele 7 şi 9. Bineînţeles că la cinema. 
Nu mi-am amintit filmul, nici nu vă închipuiţi cât de repede 
sînt în stare să uit şi amănuntul acesta l-a făcut, cum să vă 
spun... să se bosumfle. Pe urmă, a început să-mi înşire 
bazaconii despre o amprentă. Pretindea că în odaia surorii 
mele vitrege ar fi găsit urma pantofului meu. Ştiţi, țin grozav 
de mult la escarpenii de atlas. Din acest moment am renunţat 
să mai pricep ceva. 

Olga Tudor oftă. Libelula îşi trecu degesele prin cîrlionţii 
MătăsoșI. 

— Scârboasă festă! 

_— Nu sînt sigură că am înţeles ce aţi vrut să spuneţi, 
miorlăi Melania ciupindu-şi ușor urechea. Tinerii de azi între- 
buinţează o grămadă de cuvinte noi. 

Olga Tudor interveni brutal: 

— “Cineva a omorât-o pe sora dumitale. A aranjat însă lu- 
crurile în așa fel, încîr să se creadă că eşti vinovată de 
moartea ei. 

__ Că tu eşti ucigașa, preciză Libelula, ai înţeles? 

Ochii albaştri ai Melaniei se rotunjiră. Expresia de uimire 
buimacă era perfectă. 

— Doamne! De unde scoateţi poveştile acestea? De ce s-o 
omor pe Eugenia? Desigur noi nu ne-am înţeles așa cum ai 
fi avut dreptul să te aştepţi din partea unor rude atît de 


apropiate — în ziua cînd m-am căsătorit mi-a strecurat un 
purgativ extrem de puternic în paharul de șampanie, şi vă 
daţi seama... Dar ăsta nu-i un motiv ca cirieva s-o ucidă. 


Şi de ce să dea vina pe mine? În definitiv n-am emis nici o 
singură pretenţie cînd toate bijuteriile familiei i-au fost dă- 
ruite ei. Nici dumneavoastră n-aţi fi în stare să mi-o expli- 
caţi, pun rămășag. 

Libelula edificată se întinse în așternut. Rămase cu miinile 
deasupra păturii cenușii. 

— Roagă-te lui Dumnezeu, bambina, să te aibă în paza 
lui! Își ridică bărbia încercînd s-o vadă pe Olga Tudor. 
Te-ai prins cum a lucrat-o măgarul? I-a virît sub saltea marfa 
și arma crimei și i-a plimbat pantoful în garsoniera victimei. 
Aș vrea să cunosc şi eu avocatul ăla în stare s-o scoată din 
rahat. L-aș angaja cu anul. 

Olga Tudor privea în gol. Pe figura frumoasă se citea 
asprime, energie și o înverșunare ciudată. „Îţi dai seama din 
capul locului, își zise Melania, că viaţa nu a fost blindă cu 
ea. Dar și azi e tot atît de puternică, de viguroasă ca un 
stejar peste care au trecut nenumărate ierni“. 

Declară cu glas feciorelnic trăgînd un fir, de stofă, destră- 
mat: 

— Cu cît mă gîndesc mai mult la afirmaţiile dumnea- 
voastră, cu atît mă încredinţez că ele 'nu sînt temeinice. Ase- 
menea, lucruri nu se petrec între persoane binecrescute. Trebuie 
să știți că sora mea, și eu de asemenea, ne-am bucurat de o 
educaţie îngrijită. Tata a fost hingher, iar străbunica mamei 
întreținea legături foarte apropiate cu Terente. 

— Dacă mi-ar fi spus cineva că sînt contemporană cu o 
oaie ca asta, aș fi ris o săptămînă, observă Libelula. Nu-ţi 
cade deloc fisa, madam? 

Melania zimbi incert dînd să se înţeleagă că nu-i familia- 
rizată cu expresia. Olga Tudor se întinse pe spate. Suflă obo- 
sită: 

— Hai să ne culcăm. 

Melania asculta respiraţia regulată a Libelulei surtzind cu 
blindeţe. „Somnul unui om tînăr... Oricine l-ar deosebi, într-o 
odaie cu zece inși care dorm, ciulind doar urechea. Somnul 

( 

din care te irezeşti cu obraji proaspeţi și albul ochiului stră- 
lucitor şi umed, și buze fragede... [i-a făcut o impresie bună 
fetița asta, draga mea. E plină de temperament, isteață şi 
spontană. Păcat că nu a avut posibilitatea să evolueze alt- 
fel... Da, ai dreptate, Mirciulică îşi lipseşte neașteptat de 
mult. Acum v-aţi fi distrat ghicind ce profesiune are domni- 
şoara Libelula. Fiecare aţi fi încercat de irei ori. Și tot de 
urei ori tu ai fi răspuns: hoaţă de buzunare. Ai înţeles, sînt 
sigură-că nu-i pentru prima oară arestată, ceea ce dovedeşte 
că ar trebui să-și perfecţioneze stilul. Doamna Tudor nu-i 
seamănă deloc. E sumbră, înăsprită și o frământă ceva după 
cum am mai discutat. Chiar şi somnul acesta neliniștit o tră- 
dează căci n-ai să-mi spui, draga mea, că are coşmaruri din 
pricina unei cine prea copioase. Ar însemna să fii cu totul 
lipsită de simţul realităţii. Și acum, te rog concentrează-te 
asupra doamnei Tudor“. 4 

Olga Tudor deschise ochii. Melania stătea pe marginea pa- 
tului cu picioarele atîrnînd în aer exact în aceeași poziţie 
în care o lăsase în urmă cu două ceasuri. Părea să aștepte ceva. 

— De ce nu te culci? 

Melania Lupu dădu din cap scîncind: 

— Nu pot să dorm decît în patul meu. Acesta-i motivul 
penru care mă hotărăsc foarte greu să plec la băi. Şi nu am 
nici pijama — dacă n-am pijamaua mea cu iepuraşi, s-a ter- 
minat! — şi mi-am amintit că n-am udat florile. Cresc un 
ficus, un cactus și două ciolame. Fac foarte frumos pe radio. 
Înviorează toată casa. Oftă: Am pierdut şi filmul. Mă întreb 
dacă îmi vor restitui banii pe bilet, în fond nu l-am folosit. 

Auzi iar suspinul Olgăi Tudor şi pocnetul sec caracteristic 
degetelor date peste cap. „E nervoasă şi îngrijorată. Totuşi 
neliniştea ei e, cum să-ţi spun, Melania, da bănuiesc că ai 
găsit cuvîntul, e specială. Dacă te înșeli, îţi dau cuvîntul 
meu de onoare că nu-ţi voi îngădui timp de şase luni un singur 
marţipan. Te conjur draga mea, fii atentă“. 

Declară după o pauză: 

— Cred că a uitat. 

Olga Tudor îi aruncă o privire goală. 

— Cine? 

__ Domnul acela simpatic de la miliţie. Când am părăsit 
biroul dumnealui, părea foarte prins de treburi şi a uitat că-l 
aştept. Sînt încredințată că aşa e. 

— Probabil, rosti fără convingere Olga Tudor. Încearcă să 
dormi. Miine dimineaţă își va aminti cu siguranţă. 

Melania îi zîmbi recunoscătoare. 

—, Oricine îşi poate da seama de acest amănunt. Voi dorm; 
o oră, dar înainte va trebui să-mi fac rugăciunea. 

Se lăsă în genunchi sprijinindu-și mfinile împreunate de 
marginea patului. 

— Înger, îngerașul meu, / Ce mi te-a dat Dumnezeu, / 
Toată ziua fii cu mine / Și mă învață să fac bine. / Eu sînt 
mică, / Fă-mă mare, / Eu sînt slabă... 

În încăperea sordidă, glasul suav al Melaniei Lupu înșira 
mătănii de argint, aducea suflu proaspăt de pruni şi caiși în 
floare, înfiora amintiri rămase într-o odăiță cu pereţi roz, 
un elefant de lînă portocaliu și un penar din lemn cu despăr- 
țiturile rupte și pătate de cerneală. Olga Tudor îşi mușcă 
buzele foindu-se în așternut. 


Rupsese bilețelul găsit în WC-ul din arestul miliției, păs- 
trînd pastila, o capsulă de plastic minusculă. O ascunsese în 
ureche, sub șuvițele de păr cărunt. Expeditorul — „un prie- 
ten“ — lăsa să se înţeleagă că acţionează în numele lui 
George şi-i propunea evadarea. Prima mînă de ajutor, întinsă 
de George în 45 de ani... 

Olga Tudor își înfăşură strîns trupul în pătura grea. Îl 
cunoscuse la 17 ani. Una din acele cunoştinţe care stirnesc 
zîmbetul și despre care familia, prietenii pomenesc pînă la 
capătul zilelor. Intră la rubrica surprizele destinului și în 
colecţia de senzaţii a unor indivizi complet străini de prota- 
goniştii evenimentului. 

Filmul cu Michele Morgan şi Maurice Chevalier rula la 
Trianon. Biletele le avea „marele ei flirt“, o expresie folosită 
cu, voluptate de liceenele anilor *30. Aștepta de un sfert de 
oră şi începuse să-şi piardă răbdarea. La cîțiva paşi de ea, 
un tînăr brun îşi consulta mereu ceasul. Cînd îi înttlni pri- 
virea, zimbi amuzat. Faptul că individul o surprindea într-o 
situaţie penibilă o scotea din sărite. Se apropiase cu îndrăz- 
neala lui caracteristică, îndrăzneală ce n-avea să-l părăsească 
niciodată, îndrăzneala care zdrobeşte mulțimea ŞI asigură suc- 
cesul în cariera marelui aventurier. 

— Domnișoară ... | 

Îl măsurase cu dispreţ calculat, din cap până-n picioare, 
retezindu-i-o scurt: 

— Aştept pe cineva. 

— Şi eu. 

— Ce coincidenţă! 

__ Fără îndoială. Am fost uitaţi amindoi. Cred că am 
putea vedea filmul împreună. 

— Prefer să aștept. 

O luase de braţ hotărât, zîmbindu-i în acelaşi timp fer- 
mecător. 

— Nu merită, pe cuvîntul meu. Şi cînd îl vezi, să-l trag: 
de urechi. 

Nu-l mai văzuse. Din aceeaşi seară simţise că s-a îndră- 
gostit pînă peste cap de George. 

„Curios, gîndi Olga Tudor, e că a acceptat să se însoare. 
Eu eram destul de ameţită ca să mă culc cu el oricum. Fa- 
milia, în sensul domestic al cuvîntului, n-avea pentru George 
nici un fel de semnificaţie. N-a cumpărat în viața lui un 
singur obiect pentru casă, n-am încercat niciodată deliciile 
logodnicei sau ale tinerei căsătorite care de braş cu bărbatu-său 
alege coyorul pentru salon, lustra din sufragerie. Habar n-avea 
ce culoare au măcar...“ 

În aproape zece ani — calculul acesta îl făcuse în nenumă- 
rate rînduri — petrecuseră împreună, socotite zi cu zi, 11 luni. 
Cind se întorcea, nu dădea explicaţii. Uneori, scăpa amănunte 
de un exotism nebun. O afacere ratată în Islanda, călătorii 
în Pacific, Costa Rica, o comoară ... 

— Mi-ar face plăcere să te însoțesc. 

— Şi mie. Rîndul viitor plecăm împreună. 

Părăsise Bucureștiul hărțuit de poliţie, noaptea cu o moto- 
cicletă. Rucsacul atirna greu, din cauza podoabelor acelea ciu- 
date. George pomenea mereu de un tezaur al piraţilor însă 
Olga nu știuse niciodată adevărul, deși își dăduse seama de 
valoarea lor. Rubine enorme, smaralde cît migdala înfipte în 
pafiale şi capete de tigri, cercei lungi ca niște candelabre cu 
perle, şi ametiste, şi alexandrine, brățări, colane grele, cior- 
chini grei din granate şi peruzele şi lapis-lazuli SIE 

Pusese mîna pe şaua. de piele. 

— Ia-mă cu tine, George. 

__ Doi oameni care trec frontiera clandestin au mai pu- 
ține şanse decît unul singur. Te chem imediat se se liniştesc 
lucrurile. 

— Minţi, George! 

Începuse să rîda. 

— Nu fi bleagă! Eşti singura femeie care a contat vreo- 
dată pentru mine. Dovadă, ţi-am încredințat Madona. Ai 
grijă de ea. 

Olga se uită la becul care lumina gălbui celula. Pilpiia 
slab şi femeia avu sentimentul că e gata să se stingă. 

Madonal În toate cărţile poştale, expediate din Amsterdam, 
Nisa sau Hong-Kong îi amintea de „dama blondă“. După 
fuga lui, îi schimbase ascunzătoarea. Nimănui pe lume nu 
i-ar fi trecut prin gînd s-o caute acolo... De aceea îi pro- 
punea să evadeze. George voia Madona. 

„Ei bine, n-o vei avea!“ 


Melania simulind o respiraţie ușoară şi regulată o privea 
printre gene. 

„Oare ce o frămîntă? Recunoaşte, fetiţo, că ești din cale 
afară de curioasă s-o afli“, 


La şase jumătate dimineața, subofițerul de pază le aduse 
trei căni fumegînde și trei bucăţi groase de piine. Melania 
cercetă curioasă conţinutul ceștii şi exclamă dezamăgită: 

— Pot afirma înainte de a-l gusta că acest ceai mu este 
preparat cum trebuie. 1 se adresă subofițerului aiurit: Am să 
vă spun pn secret, domnule. Când apa clocotește, presari 
înăuntru, presari nu azvârli dintr-o dată, reţineţi vă rog, o 
linguriţă de ceai chinezesc, lași să clocotească un minut şi 
numai după aceea adaugi atita cît poţi stringe între degete, 
ceai verde indian. După trei minute şi jumătate, se serveşte, 
dar nu în pahare, ci în ceașcă de porțelan penuru a-i con- 
centra aroma și culoarea. O bunătate, vă asigur. 

Libelula începu să chicorească. Bărbatul se scărpină uluit 
după ureche, mvtîndu-se de pe un picior pe celălalt. Bătrînei 
i se păru că descifrează În toate acestea un semn de încura- 
jare și continuă senină: 

— Se poate consuma cu biscuiţi săraţi, dar eu prefer brio- 
şele calde cu unt și dulceaţă de fragi. E 

Omul clătină din cap, păru să-și amintească brusc că are 
familie, şi jeşi de-a-ndărătelea din celulă. 

— Nu cred să fi reţinut mare lucru, suspină Melania tre- 
cîndu-și degetele prin buclele de la ceafă. Și e de ajuns să 
uiţi cel mai mic amănunt ca să strici totul. 

— Aş da mult, rise Libelula, să fim împreună cînd... 

Se auzi din nou zăvorul. Melania se ridică în picioare cu 
obrajii îmbujoraţi. 

— Cu siguranță domnul acela amabil de la miliție şi-a 
amintit că-l aştept. N-am să uit să pun un cuvint bun și 
pentru dumneavoastră. 

Subofiţerul de pază îi făcu semn Libelulei. Era chemată 
la interogatoriu. Sîngele fugi de pe chipul Melaniei. 

— Sînteţi sigur că nu pe mine m-a invitat? 

— Cine? 

— Domnul acela simpatic care m-a însoţit. Vă rog să-i 
spuneţi că nu obișnuiesc să insist, presupun că-i foarte ocupat, 
dar credeţi-mă, mi se usucă ciclamele. 

Paznicul se holbă. 

— Ce ciclame?! 

— Roşii. Le-am primit de la Şerbănică, soţul prietenei mele 
Florence, la aniversarea lui Mirciulică. Explică: Mirciulică e 
motanul meu, cel mai inteligent exemplar din cartier. 

Omul în uniformă închise ușa suspect de repede. 


— Fumezi? o întrebă Olga Tudor. 

„E epuizată, dar în mod evident calmă, observă Melania. 
Asta înseamnă că a izbutit să ia o hotărtre“. 

— N-am încercat. Mi-a fost teamă că-mi dă un aer prea... 
independent. 

Glasul îi tremura ca şi cum ar fi făcut eforturi să vor- 
„pească. Olga Tudor avu impresia că e gata să plingă. Irase 
cîteva fumuri fără să spună nimic. Se uită la zidul văruit 
pe care cineva zgâriase cu lingura: 72.V.73 — Traian Săpu- 
nelu... Individului i se păruse probabil că ajunsese într-un 
punct turistic interesant. 

Pe obrazul Melaniei scăpă o lacrimă. 

— Adevărul e, scînci, că nu ştiu ce să mai cred. Aștept 
de 14 ore şi fusese vorba doar de una sau două. Aşa, poate 
să mă mai uite o săptămînă! 

— De, spuse Olga Tudor cu bărbia sprijinită în palmă, e 
posibil. 

— Dumneavoastră ce mă sfătuiți? 

Olga întoarse capul. „Trebuie să fie cam de aceeaşi virstă 
cu mine. O nenorocită slabă de minte vîrită în bucluc de 
nişte şnapani“. 

“Îi veni pe neaşteptate o idee. Se uită la bătrînă cu ochi 
strălucitori: „La urma urmelor, de ce nu?“ 

— Dacă vrei, șopti cu voce șuierătoare, poţi scăpa chiar azi. 

Se întoarse cu spatele spre ușă și scoase capsula din ureche. 

— Dar bineînţeles că vreau, bilbti Melania. Numai că nu 
ştiu cum să procedez. Domnul acela amabil... 

— Dă-l dracului! Avem puţin timp la dispoziţie. Înghiţi 
pilula asta şi într-o jumătate de oră faci febră mare. Aici 
n-au decit infirmerie. Te vor transporta la spital. Pe drum 
vei fi eliberată, totul e aranjat dinainte. 

Melania cobori pleoapele ascunzîndu-și satisfacția, 

„Ie felicit, draga mea, nu te-ai înșelat. Va să zică asta 
era... O ocazie nebănuită. Hm, fii sigură că nu o face de 
dragul tău. Încă nu-mi dau seama despre ce poate fi vorba. 
O farsă nostimă sau... Deocamdată-i greu de ghicit. Ar fi 
in-te-re-sant să afli însă de ce nu profită ea însăși de această 
posibilitate. Ai grijă Melania, nu te pripi“. 

— Dacă înţeleg bine, dumneavoastră vorbiţi despre o eva- 

dare, nu-i așa? Am văzut un film. Doi tineri, unul negru și 
unul alb fugeau printr-o pădure legaţi de un lanţ. Să vedeți 
cum a fost! Mergeau amîndoi într-o maşină şi deodată... 

Olga Tudor scrâşni. 

— Trebuie să te hotărăşti repede. 

— Nu sînt sigură că e politicos... 

— Ce anume? 

— De vreme ce i-am făgăduit domnului acela amabil de 
la: miliţie că-l aştept... Ştiţi, n-aș vrea să-l dezamăgesc. 

— Dimpotrivă! Îi faci o surpriză. Cum ajungi acasă, îi dai 
un telefon şi o să rîdeţi grozav. 

— O glumă, va să zică... Ce idee neașteptată! se veseli 
bătrîna bătînd din palme. Dar nu am numărul dumnealui. 

— ÎL ceri la informaţii. 

Privirile Olgăi Tudor scăpărau. „O să se bucure al dracu- 
lui George! Atita aș vrea! Să-i văd faţa cînd o să dea ochi 
cu cretina asta... Nu, iubitule! N-o să ai Madona! Am să-mi 
fac anul de puşcărie, dar în tine o să crape fierea“. 

— Ce spui? Încerci? Domnul de la miliţie va fi încîntat. 

Melania își înghiţi surîsul. „Mă întreb realmente pe cine 
trebuie 'să încînte povestea asta...“ 

— Da... 

Îşi muşcă buzele. „Nu te grăbi, Melania, femeia nu-i deloc 
proastă“. 

— Ce-ar fi s-o împărțim în două? Ne-am distra strașnie 
împreună. 

— împărţită îşi pierde efectul. Ei? 
vu yu us 
__ Am multă încredere în dumneavoastră. Cred, cred că 
voi lua pastila aceea drăgălașă. 


Cînd Libelula se întoarse, o găsi pe Melania întinsă în 
aşternut. Obrajii Olgăi Tudor dogoreau de o satisfacţie sus- 
pectă. 

__ Ce-i cu dumneata? S-ar zice că ai primit o decorație. 

— îmi plac decoraţiile, ciripi Melania. Soţul meu, colo- 
nelul, avea o cutie întreagă. Uneori mi le agăţam Și eu şi 
atunci mă credeam generalul Suvorov. 

Îi era din ce în ce mai frig şi simţea că-și pierde cunoştinţa. 
„Doamne, numai de n-aș vorbi în delir...“ 

__ N-am întâlnit încă pe cineva mai scrântit, spuse Libelula. 

Olga Tudor trase adînc aer în piept. 

— Îi e rău. Trebuie să anunțăm garda. 


Cap. V 
O SURPRIZĂ PENTRU MAIORUL CRISTESCU 


Şoferul ambulanţei aprinse faza mare. 

— Infectă ceaţă! Să vezi accidente azi... 

— Acum 0 oră, spuse miliţianul, s-a ciocnit un camion 
cu o Dacie. = 

— Unde? 

__ Pe Ilie Pintilie. Turismul intrase în depășire și n-a 
văzut tramvaiul. Ăla s-a speriat... . 

Melania Lupu, întinsă pe targă, le auzea vag glasurile. 
Parcă veneau din altă odaie. Tînărul în halat alb, asistent 
medical sau poate medic, se uita pe fereastră. Răsucea o ţigară 
înure degete fără s-o aprindă. Pe buzunarul de la piept erau 
brodate cu albastru câteva litere pe care bătrîna nu le putea 
desluşi. Miliţianul întoarse capul. 

— Cum se simte? 

— Abia respiră. E prăbuşită rău. 

Şoferul începu să ridă. 

-_ Aveam o babă în sat, una Lisaveta. Cei mai ai dracului 
mardeiaşi nu-i dădeau arîr de lucru șefului de post ca aia. 

Albise omul de răul ei! Fura, descînta, aiurea muierile cu 
bobii ... 

Un surîs înflori buzele Melaniei. 

„Prima victorie, draga mea ...“ 


* 


Ned îşi privi ceasul. În zece minute se va ivi ambulanța. 
Calculase timpul parcurgând itinerarul în aceeași dimineaţă. 
O femeie tînără cu un căţel în lesă intră într-o curte. Mirel 
Nicolaescu se apropie. 

— Ce zici, şefule, nu-i dăm drumul? 

Morton, înclină scurt capul. întinse pistoletul, ochind becul 
care se balansa pe cablu. Se auzi un şuierat ușor, apoi ciobu- 
rile de sticlă risipindu-se pe caldarim. Nicolaescu rînji. 

— Ca-n Texas! 

Englezul îi făcu semn balerinului. Tolea își mușcă buzele 
pînă la sînge. Nu-și putea stăpîni miinile. Avea sentimentul 
că vor s-o ia la goană. Smulse pălăria din capul lui Nico- 
laescu azvârlind-o în mijlocul străzii, 

— Calm, suflă Ned întinzîndu-i plosca deşurubată. 

Tolea răsturnă lichidul roșu, vâscos, pe obrajii și hainele 
economistului. Nicolaescu se strimbă. 

—  Țoaleie mi le plătiţi, băieţi! 

Ned privea încordat spre capătul străzii, ţinînd manșeta 
ridicată deasupra ceasului cronometru. 

— Acum! 

Mirel Nicolaescu părăsi fără chef trotuarul, După cîţiva 
paşi, se opri uitîndu-se în jur. Se culcă pe asfalt de-a curme- 
zişul. 

— Poate dă dracului ăla peste mine! 

Două faruri puternice ţișniră brusc, măturînd întunericul 
de pe stradă. 


Şoferul frină. 

— Ei drăcie! Un accident. 

Sanitarul luă mîna lui Nicolaescu. 

— Trăieşte. Apucă-l de picioare. Ai grijă ... Nu trebuie 
zguduit. 

— Fii liniştit. Eu pe porcii ăștia care se cară şi te lasă în 
mijlocul drumului după ce te-au aranjat, i-aș spînzura! Zdra- 
văn bărbat! Trage la vreo sută de kile... 

În aceeași clipă, miliianul simţi o lovitură surdă în ceafă. 

încercă să se agaţe de portieră. Înainte de a-și pierde cuno- 
ştinţa, văzu trupul şoferului întins pe caldarim. Sanitarul 
primi lovitura în tîmplă. 

— Ce facem cu ăștia? întrebă Tolea. 

— Rămân aici. 

Morton urcă la volanul ambulanţei și apăsă pe accelerator. 
Melania crăpă încet pleoapele. 

„Sân vrei bărbaţi, draga mea, complet străini pentru tine. 
Fireşte, căci n-ai circulat niciodată printre apaşi. O doamnă 
în virstă, de la Brăila care croşeta doar cu lînă albastră, 
afirma că au mult pitoresc...“ 

Maiorul Cristescu se simţea literalmente în vacanță. Văzuse 
două filme de dimineaţă, hoinărise pe Calea Victoriei şi deju- 
nase admirabil la Continental. Nu era un gurmand, dar îi 
făcea plăcere o masă îngrijită, într-un cadru mai puţin obiş- 
nuit, Serviciul de condimente, sosierele, meniul corect orto- 
grafiat, florile, denumirile excentrice șalău ă la Victor Hugo 
cu sos bearnez îi dădeau o senzaţie secretă de aventură. Clă- 
tite. cu jeleu Bruxelles, pe cuvîntul, meu sună grozav! Maio- 
rul fu mai puţin fermecat după ce le consumă, în schimb 
savură din plin satisfacția de a folosi șervetele de pînză. 
Nevastă-sa ăvea vreo 12, dar nu le folosea decît în ocazii 
extraordinare. De pildă, cînd primea vizita unor oameni 
surăini şi de obicei indiferenți maiorului, pe care ținea să-i 
epateze. Cu acelaşi prilej scotea din vitrină paharele de cristal 
şi ceştile din porțelan chinezesc. Le manevra însă cu atîta 
spaimă gospodărească, urmărea atit de aprig mişcarea fiecărei 
piese pe fața de masă, încît nenorociţii nu mai îndrăzneau 
să le ia în mînă. 

Cristescu, plictisit, se consola cu ideea că probabil oaspeţii 
procedează la fel la ei acasă. Ce i se părea însă cel mai 
ciudat, şi aici nu putea descifra cu nici un preţ logica ne- 
vesti-sii, era faptul că la a doua vizită, comorile acelea nu 
mai părăseau vitrina. Atunci, șervețelele de hîrtie şi paha- 
rele ieftine cumpărate cu duzina pe Lipscani deveneau destul 
de bune pentru musafiri. . 

La şase se întorsese acasă într-o dispoziție minunată. Fă- 
cuse o baie şi după ce răsfoise programul TV, luase din biblio- 
zecă o carte la întîmplare. Era singur, înfăşurat în pledul 

favorit, galben, cu firul lung, aparatul de radio torcea în 
surdină şi se simţea fericit. 

„En garde! D'Artagnan trase spada. Într-o clipă, Por- 
thos şi Aramis ajunseră lîngă el. De ajuns copii! strigă Con- 
tele de Treville . 

Maiorul îşi ridică ochii de pe pagină. Citise cartea într-o 
vară, în scurtele răgazuri pe care îi le îngăduise o corigență 
la chimie. Avea 15 ani și toate fotografiile lui Judy Gar- 
land. 

Întinse mîna după receptor. Îl suna probabil nevastă-sa de 
la Pitești. Îşi, luase o săptămînă vacanţă şi maiorul spera din 
tot sufletul că n-o să se certe prea curînd cu soră-sa. Recunos- 
cu surprins și cu o zvicnire de satisfacţie, glasul colonelului 
Nasta. 

— Eşti singur? 

— Da. 

— Unde te afli? 

Cristescu ridică surprins din umeri. 

— Lîngă aparat. 

— Trage scaunul şi așază-te. Valeriană ai în casă? 

— Ce s-a întîmplat? Se întoarce nevastă-mea? 

— Nu sînt eu ăla care să dea vești proaste. 

— Atunci? 

Vocea colonelului bubui ca un clopot: 

— Melania Lupu a evadat. 

Ambulanţa opri în faţa locuinţei pusă la dispoziţie de către 
balerin. Englezul şi Mirel Nicolaescu o transportară pe Mela- 
nia. "Tolea urcă la volan. 

— Abandoneaz-o iute şi cît mai departe, suflă Ned. În orice 
caz, în afara cartierului. 

Economistul apăsă pe butonul ascensorului rînjind. 

— Îşi închipui că sticleții or să scotocească fiecare casă? 

— Fiecare centimetru de pămînt. 

— Hai să fim serioşi! 

Morton surîse. Lucra cu ageamii. Şi o sută de metri aveau 
importanța lor acuma. 

— Poliţia ştie că n-am avut posibilitatea să ajungem prea 
departe. Știe, de asemenea, că nu vom îndrăzni să oprim 
primul taxi cu o bolnavă şi cu dumneata astfel .machiat. 

Cronometrind timpul necesar pentru parcurgerea drumului 
între locul accidentului şi locul unde vor găsi ambulanţa, vor 
fixa o medie ipotetică — mijlocul itinerarului. 

— Oxford? întrebă Nicolaescu. 

— Nu, Sing-Sing. Din acest punct, vor trasa pe hartă 
cercuri concentrice. Într-unul din cercuri, se situează obliga- 
toriu sediul nostru. Peste un ceas, întreg perimetrul va musti 
de agenţi. 

Economistul trimise un bobirnac caracteristic pălăriei pentru 
a o lăsa pe ceafă. 

— Eu aş raţiona altfel. Că, de pildă, din ambulanţă ne-am 
transbordat în maşina unui complice care aștepta la locul con- 
venit. 

— "Transferul unui tip Însîngerat şi a unei doamne în vîrstă, 
evident bolnavă, dintr-o ambulanţă într-un turism ar atrage 
atenţia. Nu-mi permit să cred că au ajuns la concluzii jigni- 
toare despre noi. Hello, Emilia! Totul e în ordine? 

Fata îi aștepta cu uşa deschisă. Era palidă. - 

— V-am văzut pe geam. Nu-mi vine să cred că aţi reuşit. 

închise repede în urma lor. Simţi pornirea instinctivă de a 
pune şi zăvorul. Întrebă încercînd să-și stăpînească nervozi- 
tatea. 

— Mai trăieşte? După cum arată... 

— Nu-ţi fă griji, surîse Ned. 

Vehicula o linişte odihnitoare, dădea senzaţia că jucase 
bridge toată seara la clubul milionarilor londonezi. 

— Dă-le băieţilor ceva de băut. 

— Cum a mers? 

— Can Mannix, spuse Nicolaescu. O clipă am crezut că-s 
în Frisco, pe cinstea mea! Se îndreptă spre baie aruncînd din 
mers lui Morton: Ești bun, coane! 

Emilia umplu paharele. Mina îi tremura. 

— N-ai nici un motiv să fii neliniştită, spuse englezul zim- 
bindu-i cald. 


— Aș vrea să-l văd şi pe Tolea aici. 


Nicolaescu ieși din baie cu un pachet sub braţ. Se spă- 
lase şi îşi schimbase hainele. Întîlni privirea Înceţoşată a Me- 
laniei Lupu și exclamă Jovial. 

— Sărut mîinile! Ce mai faceţi? 

— Bună seara. Cred... cred că nu mă simt chiar atît de 
bine. .ă 

Părea mai șubredă decît oricind, palidă și cu vrupul mic 
pierdut în fotoliul adînc. 

„Ce echipă ciudată, draga mea! Un domn englez, cu figură 
aristocratică, o mutră de Carul cu Bere și o fată bătrină. E 
de ajuns să-i vezi punctele negre de pe nas și gulerul bluzei 
ca să-ți dai seama de aceasta. Ai grijă, Melania, nici unul din- 
tre ei nu este nătîng“. 

— Vă veţi reveni în curind, spuse Ned. 

— Sper. Numai că acum... sînt atît de zăpăcită! Nu, 
mulțumesc, nu beau nimic în afară de vin tonic căci doctorul 
m-a găsit mult prea anemică. Aș mânca însă o bomboană, deși 
seara “prefer orezul cu lapte. 

Cei nrei își azvârliră priviri iuți. Mirel Nicolaescu începu 
să ridă. Își împleti degetele peste pîntecul mare, pregătin- 
du-se să savureze un spectacol interesant. 

— Îmi place! Orez cu lapte, un iepuraș și oliţa de noapte. 
Good night, baby! 

Ned își strînse buzele. „Elefantul ăsta se crede spiritual“. 
Strecură o privire ascuţită bătrînei. Avea figura ofilită, dar 
încă gingașă, un suris eteric, trupul zvelt. În tinereţe fusese 
probabil ceea ce se numeşte genul bibelou. Atitudinea ei îl 
deruta. Dădea impresia că nu sesizează situaţia. Se aşeză ală- 
turi, azvîrlind în Joc tot farmecul de care dispunea. 

— Vin 'din partea soţului dumneavoastră, George Popa. 

„Doamna aceea se numea Olga Tudor, draga mea. Nici 
gînd să te înșeli. Înseamnă că sînt divorțaţi. Nu te avinta, 
Melania! Orice cuvînt te poarte trăda și nu-i încă momentul 
să le spui cum te cheamă. Recunoaște sincer, mori de cu-rio-zi- 
ta-te să afli ce voiau să obţină de la Olga Tudor“. 

Surîse stîngaci: 

— Oh, într-adevăr... E frumos din partea lui că s-a gîn- 
dit la mine. Ce face George? Mai suferă şi azi de colită? Me- 
reu am fost îngrijorată pentru stomacul lui. N-am văzut încă 
pe nimeni înghițind atita muştar şi sos tartar. Servanta noas- 
tră umplea sosierele de două ori pe zi şi nu înceta să se 
mire. 

Ned o cercetă descumpănit. Nu știa ce să spună. 

— Natural .... Oricine s-ar fi mirat. 

— Dumneavoastră, suspină Melania, ca prieten n-ar trebui 
să i-o îngăduiţi. 

— Ce anume? 

— Să înghită atita muștar și sos tartar. 

Mirel Nicolaescu emise trei hohote ostentative de rîs. Ned 
şuieră: 

— Ce-ar fi să-ţi continui gargara în baie? 

— Lăsaţi să ridă, interveni senină Melania Lupu. Sînt 
obişnuită. 

— Pofum?! 

— Adevărul e că eu am mult umor și oamenii nu se pot 
stăpîni în prezenţa mea. E de ajuns să spun un singur cuvînt 
pentru ca ei să se prăpădească de rîs. Atitudinea aceasta nu 
mă jigneşte deloc. 

Englezul respiră adînc și își îndreptă spinarea. Se uită la 
Emilia Plopeanu. O fixa pe bătrînă cu o expresie impenetra- 
bilă. Economistul oscila între stupoare și amuzamentul gras. 
Se auziră cîteva bătăi în ușă şi Emilia se repezi să deschidă. 

— Aşteptaţi musafiri? întrebă Melania. 

— O persoană care a participat la evadarea dumneavoastră, 
sublinie Ned, încercînd să readucă discuţia pe fagașuri nor- 
male. 

— Oh, ce drăguţ. 

— Evadarea pusă la cale de... 

— Dar am înţeles, îl întrerupse bătrina. George n-a înce- 
tat o singură clipă să se gîndească la mine. Am simţit lucrul 
acesta mereu și nu m-a lăsat indiferentă. 

Vlăduţ Tolea irupse în odaie. Era emoţionat, obrajii îi ar- 
deau. Ned îi zimbi. 

— A mers bine, nu? Se poate constata pe figura dumitale. 

— Unde ai lăsat-o? întrebă Mirel Nicolaescu. 

— Lîngă Facultatea de medicină. L-am luat după aia pe 
118 pînă la Favorit. De-acolo am venit cu un Getax. 

— Bravo, bărbate, ai stofă! 

Melania Lupu îi întinse mîna cu o mișcare spontană, plină 
“ de farmec. 

— Am aflat ce-aţi făcut pentru mine. Vă sînt foarte re- 
cunoscătoare, domnule! 

Balerinul o privi fîsticit. „Un gigolo micuţ, draga mea, 
gîndi Melania Lupu dînd amabilă din cap. Nici dumnealui nu 
e un profesionist, dacă sesizezi ce vreau să spun. Singura per- 
soană cu experiență rămîne englezul. Poţi paria că pulsul lui 
nu depășește șaizeci de bătăi. E dintre bărbaţii aceia care nu 
trebuie să întrebe ce are de făcut“. 

Vlăduţ Tolea îşi trecu degetele prin părul bucla. 

— Nu credeam s-o scoatem la capăt. 

— Acelaşi lucru l-am spus şi eu, rise Emilia. 

Trăsăturile îi erau destinse acum, dar asta n-o făcea mai 
frumoasă. Melania Lupu scînci: 

— Am sentimentul că miros a șoarece. 

— Baia se află alături, îi propuse Ned. 

— E o idee grozavă. 

Emilia o ajută să se ridice. 

— V-am pregătit un halat şi o periuță nouă de dinți. 

Bătrîna dădu din cap recunoscătoare. „Nu ea le-a pregătit, 
mă întreb chiar dacă folosește periuţa în afara zilelor cînd are 
oră la dentist... În fine, altceva trebuie să reții, Melania! 
După toate aparențele, nu vei părăsi această le_uinţă atit de 
repede“. 


Auzeau apa și din cînd în cînd obiecte de toaletă deplasate 
pe etajera de sticlă. 

— Cum vi se pare? întrebă Morton. 

Economistul privi conținutul paharului în zare. 

— Complet ramolită. 

— Dumitale, Emilia? 

— Timpită, şi remarcabil de binecrescută. Ţi-a făcut altă 
impresie? 

Ned schiță un gest vag. 

— Un număr nou, în orice caz. 

Îi amintea în chip straniu de mătușile lui, Isabel și Dorothy. 
Le vizita o dată pe an, de Sfintul Cristofor, în micul lor 
apartament din Chelsea. Momentul cel mai important al zilei 
îl constituia întorsul pendulei, o piesă urîtă şi pretențioasă, 
care aparținuse unui unchi, funcţionar superior în Guineea. 
Miercuri seara mergeau la club unde rulau filme documenta- 
re. Urmăreau cu satisfacție imagini din Polinezia, Hawaii sau 
Venezuela, și asta le dădea senzaţia că voiajează. Aveau o 
grămadă de prietene care le semănau în mod surprinzător. 
Olga Tudor s-ar fi putut asocia perfect acestui grup. Aceeași 
minte de păsărică, aceleași maniere, la fel de neîndemînatică și 
de „alt secol“. Pe nici una însă n-ar fi văzut-o ascunzind 
o madonă de aur sub patul ei. 

Morton începea să se îndoiască serios de propriile presu- 
puneri. Oare George Popa ar fi cutezat să-și încredinţeze se- 
cretul, secretul vieţii. sale, în fond, unei astfel de femei? - 

Melania se. întoarse înfășurată într-un halat albastru, ma- 

tlasat, cu mînecile largi. Arăta înviorată, în jurul ei plutea 
un parfum de săpun fin. Îşi ciupise uşor obrajii şi bărbia. 

— Nu este o minciună, suspină așezîndu-se pe canapea, 
o baie te reconfortează neașteptat de mult. Îmi lipseşte foarte 
puţin ca să fiu cu adevărat mulțumită. 

— Sîntem la dispoziţia dumneavoastră, se hlizi Mirel Ni- 
colaescu, nu trebuie decît să deschideţi gura. 

Melania se întoarse către el vrăjită. 

— Adevărat? Nu-mi amintesc să fi întîlnit persoane tinere 
atit de gentile. Știţi, nu am pretenţii nesăbuite. În primul rind, 
aș dori o cutie cu dulciuri. Dar poate că n-ar trebui să abu- 
zez din prima seară. M-aș mulţumi cu cîteva fursecuri cu nucă 
şi puţină frişcă. 

Ned rise încetișor. Mătușa Isabel prefera cake-ul cu fructe 
glasate, iar Dorothy tortul de castane inundat în sirop de coa- 
căze. Uitase într-un rând şi se simţiseră îngrozitor de deza- 
măgite. Horări să accepte jocul, la. urma urmelor n-avea ni- 
mic mai bun de făcut, și se interesă: . 

— Există vreo cofetărie prin apropiere? 

Vlăduş Tolea sări în picioare. 

— Da, ma duc eu. 

— Stai să vezi ce mai vrea, îl opri Nicolaescu. 

— Domnul e foarte prevenitor, ciripi bătrina. Într-adevăr, 
ar mai fi ceva... De fapt reprezintă dorința mea cea mai 
fierbinte. 

Economistul vru să spună ceva, dar Ned îl opri. În ochii 
albaştri, ca două pansele decolorate, ai Melaniei Lupu se 
iviră lacrimi. 

— Vorbiţi, doamnă. 

— Am fost despărțită de cel mai bun prieten al meu. Cînd 


m-au arestat... oh, găsesc că este multă cruzime în acest 
gest. 

— Ce?! sări Mirel Nicolaescu. Mai scoatem unul de la 
pîrnaie? 

— Dacă rețin bine, domnișoara Libelula cu care am îm- 
părţit apartamentul acolo ... folosea cuvîntul în sens de în- 
chisoare. 


— Pîrnaie, la gros, la întristare, pripon, la mititica, la 
răcoare, pension sau Sorbona, răsfiră competent economistul. 
-— Nu vă faceţi probleme domnilor, Mirciulică e în li- 
bentate. 

Englezul o privea încordat. 

— Cine-i... nu izbutise să reţină numele, în sfîrşit, per- 
soana? 

— Motanul meu. 

Mirel Nicolaescu, cu o expresie tîmpă, întrebă din nou: 

— Cine?! 

— Motanul meu. Alaltăieri a împlinit șase ani, spuse Me- 
lania surprinsă că nu se sesizează lucruri atit de simple. Îmi 
lipseşte mai mult decit şi-ar putea închipui cineva. Cînd m-au 
arestat, tocmai îl sărbătoream împreună cu Lilica. 

— Asta cine mai e? 

— Prietena lui Mirciulică, pisica unor vecini. Cîrmi din 
nas. Nu mi-a făcut o impresie prea bună, dar sînt hotărită 
să nu mă amestec în viaţa lor. Important, nu-i așa, e că ei doi 
se înţeleg. 

Tolea o privea timpit. Ceilalţi trei rămăseseră încremeniţi. 
Englezul îşi reveni primul. Se interesă politicos: 

— Unde se află acum? 

— Aș fi fericită s-o ştiu. Dar dacă m-aţi ajuta puţin... 

Plingea de-a binelea. Emilia Plopeanu se ridică agasată şi 
împinse cu zgomot scaunul sub masă. 

— Încep să mă simt ridicolă. 

— De ce, dragă? Economistul umflat de râs se tolăni co- 
mod în fotoliu. Dimpotrivă, povestea devine din ce în ce mai 
capuivantă. Căutăm un motan și o madonă. 

Ned interveni hotărit: 

— Aș vrea să trecem la afacerile noastre. Sînt mandatarul 
soțului dumneavoastră într-o problemă de maximă importanță. 
Cînd a părăsit România, v-a lăsat în depozit, expresia îi 
aparține, o statuie de aur care o reprezintă pe Sfinta Maria. 

Îi cercetă figura. Dacă bătrina nu auzise niciodată de Ma- 
donă era mai bine s-o ştie de la început. Reflectă că în locul 
lui Popa, el personal nu i-ar fi vorbit niciodată despre statuie. 
Mai exista însă posibilitatea ca presat de evenimente, încol- 
ţit, individul să nu fi avut altă soluţie. Cînd îşi lipsesc sitarii, 
mănînci mierle... Ned continuă pe același ton energic: 

— Soţul dumneavoastră doreşte să-i aduceţi Madona de aur. 

Îi întinse citeva rînduri scrise de Gris-Gris, cel mai abil 
plastograf contemporan. Francezul imitase fără cusur caligra- 
fia lui George Popa, avînd ca model una din ilustratele inter- 
ceptate de Morton. 

Dragă Olga, citi Bătrîna. A sosit în sfirşit momentul să ne 
revedem. Ani de zile am aşteptat clipa asta. Domnul Ned 

Morton, prietenul meu a aranjat astfel lucrurile ca tu şi [etiţa 
noastră blondă să puteți ajunge cu bine la Paris. Le rog să-i 
acorzi toată încrederea. Sînt nerăbdător să te îmbrăţişez, 


George. 
SE e aaa £ an E SAE, 
Melania răsuci hîrtia între degete. „Va sa zica asta era, 
v . ste XA, 
draga mea. O Madonă de aur... Extraordinar ce nebuni sînt 


oamenii! Tare mi-e teamă însă că şi tu vei fi la fel de nebună 
pentru a ponta cel puţin câteva jetoane pe jocul lor. Cum 
îşi închipuie că va putea scoate peste graniță așa ceva? Ire- 
buie să te gândești bine, Melania, şi pentru asta ai nevoie de 
Mirciulică și de liniște“. 

— A trecut atita vreme de-atunci... 

— Nu înţeleg, făcu Ned. 

— Cum mi-aş putea aduce aminte; așa, dintr-o dată? 

— Doar nu pretindeţi că aţi uitat unde aţi ascuns statuia? 

— Închipuiţi-vă. 

— Doamnă! 

Melania oftă spăşită. 

— Mă obligaţi să fac mărturisiri care nu mă avantajează. 
Acum doi ani am avut un mic accident. Un domn foarte 
bine, cu studii temeinice la liceul seral, m-a confundat cu 
nevastă-sa, deși între mine şi ea există o diferență apreciabilă 
de vîrstă. 

— Ş» 

— Bastonul pe care trebuia să-l primească ea în moalele 
capului, din ce motiv anume îmi scapă, l-am simţit eu. 

— Și?! repetă Morton. 

— Din clipa aceea, n-aş putea afirma că memoria mea e" 
la fel de fidelă ca înainte. 

— Exasperant! 

Bătrîna izbucni în lacrimi. 

— În viaţa mea n-am fost insultată în felul acesta. Și 
nu văd de ce aș merita-o. 

Ned se întoarse spre ceilalți uimit. Economistul uitase să 
tragă din ţigară şi scrumul sta agăţat gata să cadă. Tolea îi 
întinse mașinal scrumiera. 

— Nimeni nu şi-a permis pînă acum să pună la îndoială 
afirmaţiile mele. | 

— Dar bine, doamnă, nici... 

— Nu vreau să mai aud un cuvînt, suspină, întinzînd bra- 
țele spre Nicolaescu. Mă pun sub protecţia dumneavoastră, 
domnule. Sînt sigură că aţi înţeles situaţia. 

Economistul, luat prin surprindere, bilbîi buimac: 

— Da, fireşte... cum să nu... 

— Trebuie să mă odihnesc. Toată ziua nu m-am simţit 
deloc bine. Poate că de vină e medicamentul acela. Stăruie 
zăpăceala în mintea mea. 

Ned îi făcu semn Emiliei și trecură în bucătărie. 


* 


— Numai la o chestie ca asta nu mă aşteptam, suflă fata. 
Doamne sfinte, e imbecilă! 

— De acord, dar nu putem inventa alta. Las-o să se 
odihnească. În fond, pentru o singură zi, am realizat destul. 
Să nu ne pripim. Dormi aici şi n-o slăbești o clipă din ochi. 
Bineînţeles, nu părăsește casa, nu telefonează nicăieri. Ce-ai 
făcut cu serviciul? 

— Am rezolvat. De miine dimineaţă intru în concediu. 

Morton îi prinse braţul cu căldură. 

— Slavă Domnului, cel puțin pe dumneata mă pot bizui. 

Trecu în vestibul și îşi îmbrăcă raglanul. Melania refuză 
să-i întindă mîna și îşi ţuguie buzele abia stăpînindu-și lacri- 
mile. Fu în schimb extrem de afabilă cu Nicolaescu și Tolea. 

— Dacă l-aţi găsi pe Mirciulică... Ah, nici nu Ştiţi cât 
v-aș fi de recunoscătoare! 

Se despărţiră în faţa blocului. Ned declară sec: 

— Mi-e tare teamă că înainte de Madonă, va trebui să 
căutăm pisica aceea afurisită oricît de absurd ni s-ar părea. 
Noapte bună. 

Dispăru după primul colț. 

Maiorul părăsi locuinţa într-o stare de agitaţie neobișnuită. 
Degerele îi tremurau în timp ce-și încheia nasturii cămăşii, 
iar şireturile nu-i dăduseră niciodată atita bătaie de cap. 
„Muşchetarii“ alunecaseră pe covor şi înainte de a stinge 
lumina, Cristescu expedie cartea sub pat cu o lovitură furi- 
oasă de bombeu. x 

În faţa șefului său, colonelul Nasta, încercă din răsputeri 
să-și stăpînească enervarea. Îi explică cît se poate de reve- 
renţios că el personal a albit rezolvînd două dosare Melania 
Lupu. 

— Am dus-o de mînă pînă la arestul miliției, am ascultat 
cheia răsucindu-se în broască şi numai după aceea mi-am 

văzut de treabă. Nu mi-a trecut prin minte şi nu mi-a cerut 
nimeni, căci probabil aș fi făcut-o şi pe asta, să mă culc la 
ușă. Dacă ăia au fost atit de căscaţi încît să... 

— Calm, îl opri colonelul zimbind. Știi bine că băieţii n-au 
nici o vină. Oricine ar fi oprit ambulanța văzînd un om 
prăbuşit de-a curmezișul străzii. E o capcană clasică, veche de 
cînd lumea şi care rămîne în continuare valabilă. 

— Foarte bine, eu nu vreau să tai capul nimănui, dar vă 
rog să încredințaţi cazul alicuiva. 

Colonelul îşi ridică sprîncenele. Suridea constant. 

— De ce, dragul meu? 

Cristescu avu dintr-o dată sentimentul că Nasta se amuză 
copios, că-și înfige unghiile în carne — ţinea mîinile sub 
birou — ca să nu izbucnească în hohote de râs. Încercă să-și 
închipuie cum ar fi privit el chestiunea din alt unghi decît al 
protagonistului şi căpătă convingerea că nu se înșală. „O babă 
nebună şi fantastică! I-a pus gînd rău nefericitului“... Şi 
ar fi pariat discret pe şansele fiecăruia. 

— Pentru că... îi venea greu să-și tempereze glasul și 
repetă: Pentru că m-am săturat! Gata! Mi-ajunge! Nu mă simt 
în stare să-i țin piept bătrinei! 

— Auzi, cînd eram mic mi-era frică de Baba Cloanţa... 

— Ei bine, mie a trebuit să-mi albească părul ca să încere 
același sentiment subtil. 

— Şi cu cît mă gîndeam mai mult la ea, continuă colone- 
lul, cu atît mă simțeam mai înspăimântat. Linișteşte-te şi-ai să 
vezi cît de copilărești sînt toate aceste temeri. Ai de înfrun- 
tat o btărînă, ceva mai năstrușnică decît alele, pe care o in- 
vesteşti cu mult extraordinar. Smulge-i penele şi-ai să constaţi 
că ai în față o simplă infractoare. 

Cristescu clocotea. Urechile îi vijiiau şi urmărea greu 
cuvintele colonelului. Pene ... o simplă infractoare... Asta-i 
culmea! Încă puţin şi-o să-mi spună că de fapt nu e decir o 
bătrinică sărmană care după ce se strecoară doi ani prin toate 
capcanele codului penal în timp ce eu consum, așa, cam la 
o vadră de antinevralgice, diazepam şi cyclobarbital, eva- 
dează grațios în mai puţin de patruzeci și opt de ore de la 
arestare, Ce mare lucru, domnule, să nu exagerăm! 

— Firește, spuse crispat, sînt dispus să-mi ajut fără rezerve 
colegul pe care-l veţi însărcina, cu această chestiune. 

— Vioara a doua? A nu, dragul meu, în nici un caz! Scoa- 
te-ţi din cap asemenea idei. 

— Mi-aş putea îngădui să vă întreb de ce? 

— Dar e foarte simplu, rîse colonelul, şi o ştie toată lu- 
mea în afară de dumneata, probabil. Ai devenit specialistul 
nostru nr. 1 în problema Melania Lupu. 

Locotenentul Azimioară nu se simţea toomai sigur în legă- 
tură cu atitudinea pe care urma s-o ia. Îl văzuse pe Cristescu 
intrând ca o vijelie la șef și era încredinţat că ar putea repro- 
duce discuţia pînă la ultima replică. În cele din urmă, adoptă 
o expresie diurnă așteptindu-l, ca de obicei, în spatele me- 
sei cafenii pe care cineva, poate predecesorul său, zgiriase 
un cap de elefant. De urechile clăpăuge spînzurau cercei şi, 
după toane, locotenentul îi colora cu carioca roşu sau verde. 

Maiorul mormăi un salut şi îşi azvîrli nervos mapa pe birou. 

— Ce părere ai? 

Azimioară ridică filosofic din umeri. „Asta-i situația“. 

— "Trebuie să recunoşti că-i fenomenală! Eram fericit, dom- 
nule, înţelegi, fericit, citeam, ascultam ploaia și mă gindeam 
ce stofă de costum să-mi iau pentru primăvară, asta era în 
capul meu ca preocupare majoră, şi-mi pică Melania cu altă 
dandana! Dar nu orice fel de dandana. Nu! Una formidabilă 
ca să-mi ia piuitul. Pe cuvînt, am impresia c-o face înadins. 
„Nenorocitul ăla de Cristescu s-o fi plictisind săracul. Ia 
să mă ocup eu puţin de el...“ Îţi vine să rizi, nu-i aşa? 

Locotenentul dădu repede din cap. 

— Nu. 

— Foarte prost! Înseamnă că n-ai umor, deși circulă zvo- 
nul prin minister că-l învîrteşti pe Sordi în jurul degetului 
mic. Dă-mi o hartă. 

Își aplecă trupul zvelt deasupra mesei și începu să traseze 
cu stiloul linii şi cercuri. i 

—  Ăsta-i itinerarul ambulanţei. Aici a intervenit accidentul. 
Hm, un singur bec și pe ăla au avut grijă să-l aranjeze. Am- 
bulanța a fost găsită la Facultatea de medicină. Din punctul 
unde ne aflăm, asta înseamnă 15 kilometri. Dacă prietena 
noastră Melania nu gonește acum pe o șosea în afară de 
Bucureşti, sau nu zboară într-un Boeing spre Boston unde a 
auzit ea că duc lipsă de gangsteri, atunci se află undeva în 
acest perimetru. 

Încercui cu roșu cartierul Operetei, Rahova, Călăraşi, Mo- 
şilor şi Rosetti. Se uită la Azimioară. 

— Simplu, nu? Doar vreo 57 de străzi. Ceva noroc însă 
tot avem, mormăi. Am scăpat de Cotroceni, Drumul Taberei, 
Titan. 

— Poftum? 

Cristescu ridică din umeri. 

— Există o psihologie a evadatului. Se ascunde cît poate 
mai departe de: locul unde și-a abandonat ghiuleaua care-i 
atîrna de picior. Mă rog, vorva vine! Fii sigur că n-au par- 
cat ambulanţa vis-A-vis de ascunzătoarea bătrînei. Deşi cînd 
ai de-a face cu Melania, poţi să arunci la coș toate teoriile. 
Nu m-ar mira cu îndrăzneala ei să se fi strecurat în podul 
ministerului, în apartamentul meu, san al dumitale, ştiind că 
acolo n-o s-o căutăm. 

Locotenentul își scoase bloc-notesul. 

— Deci instituim posturi fixe și mobile, de supraveghere în 
cartierele pe care le-aţi enunțat. 

— Bineînţeles! Și tot bineînţeles, vu fi inutil. Îşi dai seama 
că n-o să iasă la promenadă miine dimineaţă. Mobilizăm 
pentru moment opt oameni. ; 

Azimioară zimbea politicos. Maiorul exagera, dar îl pre- 
fera aşa decit în starea de deprimare pe care o încercase cu 
cinci zile în urmă cînd mai căuta probe împotriva Melaniei. 

— Întrebări discrete, reluă Cristescu, nimic forțat. Nici 
un amănunt nu-i de prisos. În momentul de faţă, orice fapt 
neobișnuit remarcat de vecini este important. Vrei să mă în- 
trebi ceva? Ai aerul că dai tîrcoale unei oale cu smântină. 
Surîse: Sînt supărat pe Melania, nu pe tine, așa că nu văd 
de ce trebuie să mă menajezi. 

— E o chestie aici... Cînd Dumnezeu .a avut timp să-și 
aranjeze evadarea? Pentru că avem de-a face cu o acţiune 
organizată. 

— Categorie! La asta mă gîndesc de cînd am primit vestea 
cea bună... N-o să mă facă nimeni să cred că a combinat 
totul dinainte și că s-a lăsat arestată, numai ca să-mi joace 
mie o festă, ştergind-o din puşcărie. Martorii vorbesc de 
trei complici. Aproape că mi-aş da o mînă să ştiu în ce scop 
au eliberar-o. Pentru că în privința aceasta, cel puţin eu nu 
am nici un dubiu. Pe Melania ne-au subtilizat-o nu ca s-o 
ascundă de-acum și pînă la capătul zilelor într-un apartament 
oarecare unde să i se reînnoiască provizia de dulciuri. Au 
eliberat-o pentru că au nevoie de ea. Și au nevoie de ea în 
vederea unei lovituri unice. Femeia asta şi-a vîrît în cap Ba 

mă facă enocaut din trei în trei zile și nu se lasă cu una cu 
două. În acest sens, ceea ce am vizionat noi pînă acum, dra- 
gule, e doar primo tempo. Preludiul modest al unei afaceri 
năucitoare cum n-am văzut, n-am întâlnit și n-am auzit, noi, 
bunii și străbunii, şi n-or s-o întilnească, vadă etcetera nici 
copiii pci O afacere bombă şi care, evident, nu putea să 
aibă aliă vedetă decît pe Melania Lupu! 


if 


Cap. VI rasi 
HOȚII DE PISICI 


La opt dimineaţa bătrina î încă dormea. Emilia î îşi făcu Ş 
o toaletă sumară și prepară cafeaua pe care o bău în picioa- 
re, lîngă fereastră. Privi strada prin dantela subțire a per- 
delei şi 1 se păru că totul e în regulă. Gospodine, poștașul, 
trecători fără importanţă. 

„Omul gri, ăsta e periculos, îi atrăsese atenţia Ned. Indi- 
vidul care seamănă cu mii de alţi indivizi, despre care nu poţi 
să spui absolut nimic și e de obicei îmbrăcat în cenușiu. Îl 
întilnești de cinci ori pe zi, şi tot de cinci ori îţi spui că-l 
vezi pentru prima oară, asta dacă în general îl observi. Cînd 
vei constata că un asemenea specimen sună la ușă sub cel mai 
nevinovat pretext din lume, sau că dă tîrcoale prin împre- 
jurimi, vei putea paria pe ultimul dumitale ban că ești filată. 
Unele poliţii recurg acum la agentul flash. Haine excentrice, 
comportare stridentă, tocmai pentru a deruta printr-o abatere 
radicală de la imaginea copoiului clasic. Pot fi folosiți însă 
o singură dată. În sfîrşit, nu am de gînd să-ţi ţin un curs...“ 

“Englezul apăru după o oră, cu un carton enorm de prăji- 
turi și o pungă de bomboane. Emilia îi făcu loc să intre, 
zîmbind sarcastică. 

— Încerci s-o mituieşti? 

— Încerc tot ce e posibil. De vreme ce tot mă aflu aici, 
vreau să epuizez orice șansă. 

— Există vreuna? 

Ned ridică din umeri. 

— Ce face? - - . 

— Doarme! 

— Bine. Se aşeză comod scoţînd pachetul de ţigări. Ce s-a 
întîmplat aseară, după plecarea noastră? 

— Bărbatul care a pocnit-o cu bastonul era un tip vîn- 
JOS e 
— Adică? 
— Am petrecut cele mai năucitoare ceasuri din viaţa mea. 


IE d 
Împlinesc 38 de ani... 
— Timp în care ai avut prilejul să vezi destule, rise 
Morton. 
Şi Emilia aruncă o privire spre ușa dormitorului și începu să 


vorbească înfierbîntat. 

— Nu știam ce să mai cred! Am înnebunit eu, aţi răpit-o 
pe ea dintr-un ospiciu, sau visez! Nu exagerez un cuvînt, cre- 
de-mă. Întîi a dat drumul la televizor, dar fără să deschidă 
sonorul. „De ce?“ o întreb. „Încerc să-mi închipui singură 
ce au oamenii aceștia să-şi spună. Născocesc o grămadă de 
replici nostime şi asta mă distrează mai grozav decît izbutea 
s-o facă domnul Novelli însuși — un artist de acum o mie 
de ani, explică fata. E un exerciţiu de imaginaţie care mă 
înviorează şi-l recomand tuturor prietenilor mei“. 

— Splendid! 

Englezul ridea. În obrajii Emiliei se iviseră pere roşii. Scoase 
un zgomot înfundat și reluă din ce în ce mai montată: 

— La radio se transmitea Lacul lebedelor. A început să 
danseze prin odaie fără nici un fel de jenă, în timp ce eu o 
priveam înlemnită. Jur că în clipa aia se credea star interna- 
ţional, primă balerină la Opera din Leningrad sau Paris. „Ci- 
tesc multă admiraţie în ochii dumneavoastră. Adevărul e că 
am temperament de dansatoare și multă aplicaţie, dar împre- 
jurările nu m-au favorizat“. 

— Ascultă, nu şi-a bătut joc de dumneata? 

— Aș fi preferat din toată inima decît să ştiu că am de-a 
face cu o nebună furioasă. Când am auzit-o că începe să 
vorbească singură, de fapt să-şi vorbească, mi-a venit s-o rup 
la fugă. Trebuia s-o auzi. „Draga mea, mi-e teamă că ai răcit. 
Ce-ai prefera să-ți povestesc astă-seară, fetiţo?“ 

3 — Cum adică? 

— Aşa cum îţi spun. Şi-a povestit ei înseşi, de la cap la 
coadă Scufița roşie și Purcelușul neascultător. Cu interpre- 
tare, bineînţeles. Lupul șuiera, purcelușul guița, pădurea foșnea, 

+ bunicuţa croșeta, iar mie îmi vijtiau creierii. 

— Nu cumva dumitale-ţi povestea? 

— Nici pomeneală! Mi-a spus că încă nu sîntem destul de 
bune prietene pentru asta, dar nu exclude posibilitatea în 
perspectivă. Pe la 11, m-am ţinut de perete să nu vin de-a 
rostogolul. A îngenuncheat lîngă pat şi a început să se roage 
pentru sănătatea motanului, implorînd pe Doamne-Doamne — 
textual — să intervină într-un fel, pentru ca cei doi domni 
amabili să-l regăsească cît mai repede. 

— Mda, făcu Ned pe gînduri, neobișnuit în orice caz. 

— Recunoaște că merita să vii la Bucureşti numai ca să 
cunoşti specimenul. " 

— Să nu ne pripim, Emilia. După 40 de ani, oamenii de- 
prind unele ciudățenii. Mătușa mea, de pildă, are o rentă de 
o mie de lire. A cheltuit acum cîţiva ani venitul pe o lună 
întreagă pentru a-și vindeca papagalul, deşi cu aceeaşi bani 
ar fi putut să-și procure unul teaffăr și cu vreo sută de ani mai 
tînăr. 

— În cazul acesta s-ar putea să vă înţelegeţi bine împreună. 
Mi se pare că s-a sculat. 

Un cap cu bucle albe ciufulite se ivi în prag și dispăru 
aproape instantaneu. 

— Oh, se auzi glasul bătrinei, de ce nu m-ai avertizat, dra- 
ga mea? Nu sînt obișnuită cu vizite atît de matinale. 

— Ce spune? 

— Nu primeşte oaspeţi neanunţaţi, şi nu înainte de cinci 
după-amiază. 

Morton mestecă o înjurătură între dig apoi începu să 
ridă. Cea mai mare greşeală ar fi fost să se enerveze. 

— Fi bine, de data asta va face o excepţie. 

— Nu sînt deloc sigură. Am impresia că n-ai înţeles mare 
lucru din ce ţi-am spus. 

Melania î ÎȘI, reluă tirul. Glasul se strecură subțirel prin cră- 
pătura îngustă a ușii. 

— Dacă dumnealui ar fi EA să întoarcă puţin capul, aş 
putea trece în baie. 

— OK. spuse Ned mutindu-se la fereasiră. Fiţi fără 
grijă. 

Paşi ușori traversară în fuga î încăperea şi se auzi cheia în- 
toarsă de două ori în broască. 

— Isuse! Doar nu şi-o fi închipuind că am să dau năvală 
peste ea! 

Emilia Plopeanu ridică din umeri şi luă din vestibul paltonul 
şi geanta. 

— În locul dumitale... în sfîrşit, nu obișnuiesc să dau sfa- 
turi. Mă duc să fac cîteva cumpărături. Lipsesc cel mult o 
jumătate de ceas. 

Englezul rămase lîngă fereastră. În stradă, două măturătoare, 
în veste portocalii cu dungi, sporovăiau sprijinite de tulumbă. 


Trebui să aștepte pînă Melania își isprăvi micul dejun. 
Cînd dădu cu ochii de dulciuri, obrajii bătrînei înfloriră și 
Ned avu impresia că e într-adevăr impresionată. Îi mulţumi 
cu multă graţie apoi îşi scuză ţinuta necorespunzătoare. 

— Îmi dau seama cît e de neconvenabil să primești pe 
cineva în capot, dar poate că circumstanţele speciale în care 
mă aflu mă vor face mai puţin vinovată în ochii dumnea- 
voastră. 

— Sînt în măsură să înţeleg situaţia. 

Spre surpriza lui găsea că are farmec și chiar un soi de 
sex-appeal. Un sex-appeal de esență specială, plin de subtilita- 
te, din ce în ce mai greu de întîlnit. Femeia modernă, sigură 
de ea, cu pachetul de țigări, bricheta şi permisul de conducere 
în poșetă îl pierduse. Melania aţița pe planuri lipsite de vul- 
garitate. Îşi învăluia făptura delicată în mister, izbutea să 
mai roşească şi să fie pudică, dar mai ales stimula duioșia par- 
tenerului, dorin;a tandră de a o ocroti. Cele mai sigure nade 
care pot înlănţui un bărbat. 

— Ce veşti îmi aduceţi? întrebă bătrina. 

În ochii albaștri pilpiia speranţa și totodată frica de a nu 
fi dezamăgită. Morton își încreţi fruntea. 

— Nu înţeleg. 

— Aţi uitat ce v-am rugat aseară? 

— Vă referiți la... hm... la... 

— Prietenul meu Mirciulică, desigur. Nu cred că există 
corespondent pentru acest nume în limba engleză, dar dacă 
„vă e greu să-l pronunțaţi îi puteţi spune Tommy, şi eu voi 
şti despre cine este vorba. 

Ned se agăă de fotoliu şi respiră adînc. Trebui să facă un 
efort, să se gîndească cu toate puterile la Fecioara de aur 
pentru a găsi un răspuns.. 

— Mire teamă, doamnă, că în privinţa aceasta n-am înain- 
tat prea mult. 

— Din cauză că nu lucraţi organizat, suspină Melania. 
Cind cauţi o persoană dispărută, te informezi în primul rind 
asupra semnalmentelor, obiceiurilor, al locurilor pe care obiş- 

nuieşte să le frecventeze și a dușmanilor. Dumneavoastră V-aţi 
apucat să umblaţi după o pisică prin București fără nici o 
metodă. 

„Doamne, Melania, numai nu începe să râzi! Știu că figura 
dumnealui reflectă tot ce poate fi mai hazliu, dar asta nu te 
îndreptățește să faci prostii. Întfi, că ţii enorm să-l ai pe Mir- 
ciulică lingă tine. În al doilea rînd, trebuie să ter-gi-ver- 
sezi lucrurile pînă te acomodezi cît de cît cu povestea Fecioa- 
rei de aur, sau găseşti o idee“. 

Englezul aprinse ţigara. Trase cîteva fumuri privind-o în 
adîncul ochilor. 

— Bine, doamnă. Comunicaţi-mi amănuntele și veţi avea 
motanul în 24 de ore. 

„Ce prostuţ e, draga mea! Își închipuie că te va putea pă- 
căli punându-i în poale primul pisic vagabond prins sub un 
gard“. 

Își netezi poalele capotului şi începu enumerarea pe un ton 
didactic. 

— Întâi şi-ntii, trebuie să ştiţi că e negru. Un negru intens, 
fără cea mai mică nuanță de roșcat, n-are nici o pată, iar 
ochii nu sînt verzi, așa cum te-ai putea aştepta, ci chihlim- 
barii. Coada și-o tîriie mereu şi acesta a fost un motiv veşnie 
de nemulţumire pentru mine. Umblă întovdeauna singur, dar 
dacă se va întîmpla să-l întilniți totuşi în compania cuiva, 
va trebui să fiţi foame atent. Nu se înhăitează cu oricine, 
iar singura slăbiciune pe care i-o cunosc sînt pisicuţele blonde 
de vârstă mijlocie și bineînţeles Lilica, logodnica. Mănîncă cu 
plăcere dulciuri și poate consuma fără să se ameţească două 
degetare de alcool... 

„Ceva mai mult decît două degetare, draga mea, dacă ar 
fi să spui adevărul, dar nu trebuie să-l com-pro-miţi“. 

— Cred că mi-aţi oferit o fişă completă. 

— Încă n-am terminat. Îi place să se uite la televizor ȘI 
are prieteni pe strada Toamnei. Bătrina îşi cobori pleoapele. A 
mai dispărut de două ori şi de fiecare dată acolo l-am găsit. 
Ah, să nu uit! Nu trebuie să spui pis, pis cînd îl chemi, ci 
cuţu, cuțu. În fond, este singura lui curiozitate. : 

— Am înţeles, Avînd asemenea date mi se pare imposibil 
să nu-l găsim. Își închipui mutra șefului, elveţianul cu părul 
alb, a lui Gino sau a lui Gris-Gris în clipa cînd ar afla că 
el, Ned, umblă pe acoperișurile Bucureștiului după un motan 
alcoolic şi cult. Probabil nu le va povesti niciodată. Schiţă un 

zîmbet larg plin de încredere. Aţi mai reflectat la Madona 
de aur? 

Melania Lupu îl măsură surprinsă. 

— Dar v-am spus, domnule! Curios, gîndurile tinerilor de 
azi aleargă şi se împrăștie mai repede ca argintul viu. Cre- 
deați că glumesc? Sint incapabilă să meditez departe de prie- 
tenul meu. Așa m-am obișnuit și nu v-am ascuns că mă simt 
prea îngrijorată ca să mă pot concentra asupra alor pro- 
bleme. 

Englezul ridică din umeri. 

— Stimată doamnă, aş vrea să lămurim dintr-un bun în- 
ceput o chestiune. Eu îndeplinesc oficiul de intermediar. Pen- 
tru transportul soţiei lui George Popa şi al Madonei la Paris, 
voi primi 0 anumită sumă. În consecință, primul interesat ră- 
mîneţi dumneavoastră. Vă averizez că duminică e ultima 
zi pe care o petrec în Bucureşti. 

— Sînt dezolată. Dacă între timp aveţi o noutate cît de 
neînsemnată despre Mirciulică, vă rog să-mi telefonaţi. 

Se ridică și-i întinse mîna. Ned clătină capul. 

„lată-mă și concediat!“ 

Se simţea furios; abaterile de la program îl agasau întot- 
deauna, dar își dădea seama că, în mod ciudat, nu-i supărat 
pe bătrînă. 


Libelula îi rîse pur și simplu în nas fără să-și ascundă 
satisfacția că Melania izbutise să-i „fenteze“. Intrase în birou 
cu o expresie de triumf şi-ţi venea să crezi că socotește eva- 
darea bătrinei drepr o victorie personală. Era de ajuns însă 
pentru maior ca să-și dea seama de inocența hoaţei. Dacă 
Libelula s-ar fi făcur vinovată de cea mai mică complicitate, 
atitudinea ei ar fi fost alta. În primul rînd i-ar fi oferit un 
recital complet de exclamaţii, simulînd surpriza unei veşti 
într-adevăr ieșită din comun. Nu în fiecare zi se consumă ase- 
menea evenimente. 

Cristescu reflectă încă o dată la un fenomen ce nu înceta 
să-l surprindă: repeziciunea cu care se răspîndeau ştirile în 
penitenciare. Prin ce canale misterioase se împrăștiau infor- 
maţiile din toate domeniile, politic, administrativ, economic, 
cum se aflau evenimentele dintr-o închisoare sau alta aflată la o 
depărtare de 500 de kilometri, va rămîne probabil o enigmă 
pînă la sfirşit. Constatase, discutînd cu deţinuţii, că aceștia 

erau uneori atît de avizaţi în legătură cu ceea ce se petrecea 
„afară“ încât ţi-ai fi putut închipui că sînt abonaţi la toate 
cotidienele iar acolo unde doresc un plus de documentare n-au 
decît să dea un telefon. 

Maiorul o expedie pe hoaţă cerînd să fie adusă Olga Tu- 
dor, a doua parteneră de celulă a Melaniei. Presta simple for- 2 
malităţi, căci nu nădăjduia un singur moment să obţină cel 
mai mic amănunt util din asemenea interogatorii. În isprăvile 
Melaniei Lupu nu găseai niciodată complici, iar martorii erau 
tot atit de inutili ca şi stropitul străzilor după o ploaie to- . 
renţială. 


— Cine v-a informat despre evadarea bătrînei? 
Olga Tudor avu o mică tresărire. Un suris ostenit îi destin- 
se: chipul. 
— E bizar în ce împrejurări ți se ridică uneori vălul de 
pe ochi. Sînt cam de aceeaşi vîrstă cu... „bătrina“. 
—  Scuzaţi-mă. 
— N-are nici un fel de importanţă. Mi-a spus Libelula. 
— De unde ştia? i 
— Fata asta ştie totul. Își petrece a cincea sau a șasea 
vacanță la dumneavoastră, așa că nu-i de mirare. 
Cristescu răsfoi dosarul Olgăi Tudor. 
— Vă aflaţi la prima încălcare a legii. 
— Da. 
— „trafic de influenţă ... presiune asupra judecătorului 
în cauza ... Da! Ţinîndu-se seama şi de lipsa de antecedente, 
veţi scăpa probabil cu un an. . 
— Aşa cred. 
Maiorul închise cu zgomot dosarul şi-l împinse spre colțul 
mesei. Îi căută ochii. Erau foarte frumoși, verzi cu gene dese 
şi nu-ți trebuia multă imaginaţie ca să-ţi dai seama de fla- 
căra lor de acum douăzeci sau treizeci de ani. 
— Sînteţi dispusă să mă ajutați? 
— Nu văd de ce n-aș face-o. Femeia aceasta nu înseamnă 
nimic pentru mine. Am impresia însă că greșiți. 
— În ce sens? = 
— Nu cunosc nimic despre munca dumneavoastră, în afară 
de ceea ce se afirmă în filme sau cărţi, prostii probabil. Bă- 
nuiesc că-i căutaţi pe organizatorii evadării, ori după păre- 
rea mea, ei n-au ce căuta aici. Autorul combinației nu poate 
fi un deţinut. E elementar. 

— Nici complice? 

— Eventual. 

— Autorul mă interesează, deocamdată, mai puţin. Prin 
intermediari voi ajunge și la el. Nimeni nu face din senin 39 
temperatură. Cineva i-a înmânat Melaniei Lupu substanţa care 
a provocat în mod artificial starea neobișnuită atit de îngri- 
jorătoare încît impunea spitalizarea imediată. 

Olga Tudor ridică din umeri. 

— Despre așa ceva nu ştiu nimic. N-am văzut-o înghițind 
nimic, cu excepția ceaiului de dimineaţă, cunoaşteţi desigur 
obiceiurile casei. În afara subofiţerului de serviciu n-a pătruns 
nimeni în celula noastră. 

Cristescu se interesă într-o doară: 

— N-aţi remarcat nimic neobișnuit în comportarea Libe- 
lulei? 

— Nu i-am acordat o atenţie specială, fata aceasta mă 
plictiseşte. Vă pot însă garanta că și ea o vedea pe bătrină 
prima oară în viaţă. Dealtfel ... 

Maiorul își ridică privirea. 

— Dealrfel? 

— Libelula ar fi folosit în primul rînd ea prilejul de a 
evada. Se aşteaptă la o condamnare de cel puţin 5 ani. Ori 
asemenea perspectivă nu-i deloc veselă. 

Cristescu, străfulgerat de-o idee, își prinse bărbia între 
degete. Se uită atent la figura femeii și rosti rar: 

— Dumneavoastră veți căpăta doar un an. 

— Nu văd legătura. 

— Știind la ce pedeapsă vă puteţi aștepta, aţi fi acceptat 
o propunere de evadare? 

Maiorul avu impresia că descifrează în ochii Olgăi Tudor 
o înfruntare ciudată. Și glasul suna plin de îndrăzneală. 

— Nu. Un an înseamnă mult la vîrsta mea, dar în de- 
finitiv, nu e totuşi altceva decît un singur an. La capătul 
lui, voi reintra în obișnuit și voi uita totul. Evadind, ar în- 
semna să mă condamn la o existență de teroare pentru tot 
restul vieţii. 

— Aşa mă gindeam și eu. Logic, deci, respingînd propu- 
nerea, puteaţi ceda altcuiva șansa. 

— Nu cred că vă așteptați la un răspuns sincer, rise Olga 
Tudor. Vi-l voi da totuși. N-aș fi acceptat să ajut un crimi- 
nal sau un tîlhar. În rest, principiile mele sînt destul de tole- 

rante. Făcu o pauză: La evadarea Melaniei Lupu n-aş fi 
participat însă în nici un caz. 

— De ce? 

— E prea nătingă și mă surprinde că încă n-aţi pus mîna 
pe ea. O veţi prinde probabil în urmăsoarele douăsprezece sau 
şaisprezece ceasuri și din primul minur vă va pune la dispo- 2 
ziţie toate amănuntele care vă interesează, inclusiv numele 
complicilor. 


* 


În camera sa, de la etajul 17, Morton își făcea bilanţul. 

„Mă aflu de vrei zile la Bucureşti. Am izbutit o evadare 
simplă şi caut un motan negru printre două milioane de lo- 
cuitori, sute de mii de locuinţe și poate tot atitea pisici. Pare 
absurd, isteric, de un ridicol perfect, dar asta-i realitatea. Cu- 
nosc încăpăţinările bătrînilor. Dacă nu-i aduc animalul, va 
refuza în continuare să-mi ofere cel mai slab indiciu despre 
Madonă. Emilia şi Nicolaescu sînt de părere că bătrina ar 
trebui zgilțiită. N-am fost niciodată adeptul unei politici 
de forță, iar pe femeia asta, n-o pot brutaliza. E suficient să 
se uite la mine ca să-mi lege mîinile şi apoi orice insistenţă 
i-ar da de bănuit. Voi aduna la întîmplare cîţiva cotoi negri 
cu ochi galbeni. Din nenorocire, sezonul nu-i grozav. În no- 
iembrie, şi mai ales pe ploaie pisicile mu ies la plimbare. Îmi 
acord încă patru zile pentru a găsi Fecioara. La urma urme- 
lor, mi-am îngăduit o fantezie de o săptămînă. Indiferent 
de rezultat, luni mă întorc la Londra“. 

Ned sări sprinten din pat și începu să se îmbrace. 


* 


Vlăduţ Tolea era un bărbat conştiincios. În școală învăţa 
greu, dar cu perseverenţă, nu ieşea din cuvîntul mamei, o 
doctoriță văduvă care-l idolatriza, iar când își punea ceva în 
minte, nu se lăsa cu una cu două. 

Imediat după repetiţie cumpără o jumătate de kilogram de 
parizer, tranșat subțire și urcă la volanul Volkswagenului 
achiziţionat cu prilejul unui turneu în R.E.G. Îşi propuse 
pentru început o raită în cartierul semnalat de Melania Lupu, 
urmînd apoi să investigheze Rahova, Antim, Arionoaei etce- 
tera, străzi vechi cu căsuțe de zestre ridicate pe la 1900, gea- 
muri scunde la cîteva palme de pămînt și grădinițe firave, 
străjuite de bolovani rotunzi, dați cu var. Locuinţe de bunici 


bă 

cu candele, vin de smochine făcut în casă şi pisici dolofane 
cuibărite înwre ghivecele de la fereastră, odăi cu miros de 
bătrânețe, valeriană şi praf pentru gindaci. 

Prin faţa ochilor îi vrecu apartamentul lui, un vis vechi 
care azi — era superstiţios și atinse mascota de pe parbriz — 
începea să se realizeze. Desenase planurile, cunoştea reparti- 
zarea, odăilor, mobilele în amănunt. Baia va avea faianţă tur- 
cuoază, şi perdele de plastic argintiu, în hol X-uri de piele 
şi un bar chinezesc de lac, pe toaleta din dormitor un vas 
de cobalt cu trandafiri. Ştia pînă și bibelourile din vitrină, 
distanța dintre carpete, cîte umenaşe va cumpăra pentru ca 
hainele să nu stea unele peste altele în dulapuri. La.ei acasă, 
odăile erau pline de cânpele maică-sii. Decit să scoată de pe 
același umăraș o fustă, o jachetă și o rochie ca să ajungă în 
sfârşit la bluza căutată și-apoi să le pună la loc, prefera să le 
înșire pe scaune şi fotolii. Va da o dară la două săptămini, 
recepții selecte .. . 

Vlăduţ Tolea frînă. Făcu semn unei doamne în vârstă să 
ereacă, zîimbindu-i luminos. Bătrîna ajunse pe celălalt trotuar 
şi privi în urma mașinii. 

„Ce tînăr amabil!“ 


* 


„Să fiu al dracului dacă mă duc să caut mîţe pe timpul 
ăsta mizerabil! Auzi pentru ce se deplasează idiotul ăla din 
Londra! Fenomenal! Dacă baba nu-și bate joc de noi, mă 
împușc!“ 

Buzele lui Mirel Nicolaescu se împletiră dispreţuitor. Își 
răsuci trupul gros căutindu-şi locul în mindirul așternut direct 
pe duşumea. Observă un gindac care i se căţăra pe mînecă 
şi-l expedie cu un bobirnac, undeva în odaia aproape goală. 
Hainele atirnau în cuie. Pe o ladă răsturnată rămăsese o jumă- 
vate de pîine şi coji de salam. 

Economistul închise ochii. „,Vrînceanca de la parter are o 
lighioană neagră. Scormoneşte mereu în crematoriu. Îi ard 
una la bilă, o vâr în plasă şi se cheamă că n-am venit cu mîna 
goală“. 


Amândouă ţineau cîte o carte pe genunchi, dar de fapt nu 
citeau. 
Emilia Plopeanu se uita pe fereastră. De cînd se știa privise 

ploaia îndărătul unui geam. Acasă, despărțită de ceilalţi 
fraţi, la cămin, singură între zece colege, la birou, într-o ex- 
cursie ieftină... Geamuri cu perdele de aţică, confecţionate 
de maică-sa, geamul de la cămin, plin cu rujuri, pufuri mur- 
dare, sutiene puse la uscat, un borcan învelit în hirtie grasă 
şi nelipsita oglindă de buzunar plesnită, geamul de la birou 
cu iaurtul lui Chiriacescu şi gustarea de ora zece a doamnei 


Matei, geamul lat al Chausson-ului de care-și proptește nasul. 


Priveliștile gonesc, alunecă. Totdeauna fusese la fel. Ea, o fe- 
reastră și ploaia. Mereu toamnă ... . 

Simţi privirea Melaniei Lupu şi încercă să ia o itudine 
degajată. Nu-i păsa de nimeni, dar momentele de slăbiciune 
o umileau. Bătrina surtdea blajin. 

„Ştii ce-i lipsește, draga mea? Un bărbat. Cînd femeile nu 
au geniu, acesta rămîne remediul in-fai-li-bil pentru stările 
proaste, Doar dacă nu sînt croite strimb. Te-ar dispreţui gro- 
zav ştiind ce gîndești, își închipuie că e o fiinţă superioară 
care caută satisfacţii de altă natură. Mititica se înşală. Băr- 
baţii trec pe lîngă ea, fără să o vadă şi a ajuns să-și imagineze 
că ea nu-i vede pe ei...“ 

Bătrîna întoarse pagina cu un suspin. N-o interesa inima 
sinuoasă a Daphnei Adeane, „o personalitate stranie care te-a 
fascinat în tinerețe... Acum trebuie să meditezi la planurile 
tale, draga mea. Madona de aur merită interesul tău dar 
de-o-cam-da-tă nu ai de ce să te agăţi. Sper că adresa Olgăi 
Tudor se află în cartea de telefon. O vizită la domiciliul ei mi 
se pare in-dis-pen-sa-bi-lă, fetițo. Poate că vei găsi acolo 
unele indicii. Pentru început însă, trebuie să te debarasezi 
de domnișoara Emilia şi sînt sigură că ai să descoperi un truc 
convenabil. Nu uita să-i telefonezi lui Florence. Despre proba 
maiorului Cristescu nu e cazul să-ți amintesc. Trebuie s-o 
distrugi înainte de-a avea timp să se dezmeticească. Da, fetița 
mea, ai foarte multe probleme la care eşti obligată să chibzu- 
ieși“, 

Luă o bomboană din punga adusă de Ned. Declară timid, 
mototolind celofanul în palmă: 

— Nu-mi place să văd pe cineva plietisindu-se în preajma 
mea deși, bineînţeles, fiecare e liber să facă ce pofiește. N-aţi 
vrea să jucăm Popa prostul? 

Cristescu ţinea receptorul între ureche şi umăr. Compleră 
cu un S pătrățelul gol. „Corsar! Ăsta era!“ 

— Ce faci? întrebă colonelul. 

— Cu permisiunea dumneavoastră, dezleg cuvinte încruci- 


A 


şate. N-am mai încercat chestia asta din liceu şi găsesc că 


mă deconectează. 
— Și Melania? 
— Jubilează. 
— Ce intenţionezi? 
— Nimic. Aştept. 
— Ce: 

__ Săami trimită salutări. Dacă Melania nu vrea s-o gă- 
sim, nu o găsim decît dacă mobilizăm un milion de inşi care 
să scotocească într-un milion de case în același timp. Și nu e 
exclus ca în momentul ăla, bătrina să se plimbe cu tramvaiul 
sau să facă o vizită la Monumentul eroului necunoscut. 

— În consecință? 

— În consecință, aştept să fure Palatul telefoanelor, sau - 
să umfle clădirea miliției de pe Calea Victoriei! 

— Nu ești în cea mai bună dispoziţie. 

— Cum aţi dedus? 

_— "Trebuie să îngeleg că practic nu mai e nimic de făcut? 

== Exact. A să 

__ Mda... Azimioară are vești interesante. 

Maionul părea sceptic. 

— De pildă! 

_— Nu ascund că par îndeajuns de ciudate. S-au semnalat 
în câteva ceasuri circa treizeci de răpiri ... 

— Bărbaţi sau femei? 

— Motani. 

— Cum?! 

— Negni. 

Maiorul se stăpîni să nu țipe. 

— Scuzaţi-mă, dar e cel mai prost banc pe care l-am auzit 
În viaţa mea. 

— Nu te enerva, băiete! i-am spus că pare ciudat, dar 
nu-i un banc. E 

— A căpiat și Azimioară? 

__ Nu, deşi locuieşte împreună cu soacră-sa. I-ai atras 
atenţia să ţi se aducă la cunoştinţă orice fapt neobişnuit. Face 
şi el ce poate. 


TA) 


— Probabil se poartă pe undeva blană ă la Pompadour sau 
cotoi frezat nuanță mahon şi-au intrat șmecherii în acţiune. 

— Lui Azimioară nu-i iese din cap că motanul Melaniei 
era negru și că părea foarte îngrijorată de soarta lui. Pe 
urmă consideră chestia îndeajuns de smintită ca să-i aparțină. 

— Hm! Aici nu se înșală. Și-acum ce să facem? Vi se pare 
serios să trimit ofiţeri de miliţie, eventual de la căpitan în 
sus, să caute mâţele dispărute? 

— Exact în sensul acesta voiam să te consult. În problema 
Melaniei Lupu n-ai contracandidat, rîse colonelul. 

Cristescu rămase cu receptorul în mînă. 

„Mi-era teamă să nu dispară turnul televiziunii și cînd colo 
se evaporează treizeci de pisici. Hotărit, n-o să știu niciodată 
ce-i în capul ei“. 


* 


„Cine-și închipuie că vînătoarea de pisici e o chestie sim- 
plă, gîndi Ned Morton, nu are simţul realităţii“. 

Își propusese să aducă șase motani, dar izbutise să prindă 
numai patru, iar în legătură cu sexul ultimilor doi nu se simţea 
deloc sigur. Pisicile se zbăteau cumplit în sacul de voiaj. O 
femeie în vârstă, cu cheile în mînă făcu ochii mari. Englezul 
rînji prosteşte şi urcă scările înjurînd. 

Emilia Plopeanu îi deschise imediat. Se uită la bagajul lui 
şi se sprijini de peretele vestibulului. Rîdea isteric cu sughi- 
țuri. Măselele lui Ned pîriiră. 

— Ce se întîmplă? 

Femeia clătină capul zgâlțiită de convulsii. îi făcu semn să 
intre. La început, Ned nu-şi dădu seama exact de situaţie. 
Încăperea era literalmente invadată de animale negre. Se căţă- 
raseră pe bibliotecă, pe fotolii şi pe televizor, se scuipau, se 
stropşeau unele la altele, ţipau şi gîfiiau şi după toate apa- 
rențele, nu aveau de gînd să renunţe la această atitudine prea 
curind. Un vas de porțelan se făcuse țăndări pe parchet. 

Vlăduţ Tolea privea dezastrul cu un aer zăpăcit. Avea 
mîinile zgiriate şi un deget bandajat. Răsturnat pe canapea, 
Mirel Nicolaescu trăgea dintr-un trabuc gros, păstrînd un aer 
ostentativ calm. Pisica Vrincenilor se zbuciuma la capătul 
unei sfori și Ned nu înţelegea de ce economistul nu-i dădea 
drumul. Oricum, vacarmul era perfect. Probabil că individul 
se simţea foarte mîndru de achiziţia lui și voia să evite con- 

fuziile. Melania Lupu prezida senină balamucul vorbindu-le 
despre vreme. Balerinul dădea tîmp din cap. 

— Te-ai lămurit? întrebă Emilia Plopeanu. 

Nu-i putea stăpîni muşchii feței strimbaţi de un râs crispat. 

— Deocamdată încerc să înţeleg. 

— Las-o baltă, coane! făcu Mirel Nicolaescu. Înainte de 
a o umfla sticleţii, tipa a evadar de la ospiciu. Ascultă-mă 
pe mine! Întreab-o de prieteni i-ai să vezi că locuiesc în 
comun. Gratii la geam, două-trei dușuri pe zi, şi nu-i contra- 
zice nimeni. 

Băurîna surprinse privirea lui Ned şi-i zimbi. 

— Tertaţi-mă! N-am auzit cînd mi-aţi dat bună seara. 
Domnul 'Tolea e un interlocutor minunat şi m-am lăsat furată 
de conversaţia dumnealui. 

Balerinul care nu scosese un sunet o măsură buimac. 

— Câţi motani sînt în casă? întrebă Ned fără să se adre- 
seze culva anume. | 

— Treizeci și cinci, chicoti Emilia. Recordmanul e Vlăduţ: 
29, 

Melania Lupu suspină. 

— Treizeci şi cinci, dar din nefericire pe nici unul nu-l 
cheamă Mirciulică. 

— Cum puteţi fi atit de sigură? 

_— Ce întrebare! Cred că nici nu merită răspuns. După tot 
ce v-am povestit despre prietenia noastră .. . 

Emilia izbuti să-și aprindă ţigara frecînd al treilea chibrit. 

— Nu ştii figura! Îi supune la teste. Alcool, ciocolată, și 
povestea Cei unsprezece pitici din grădina de zarzavat a cu- 
metrei Zamfira. Dacă persoana nu reacţionează, înseamnă că 
nu-i Mirciulică. Clar? 

— Hm, făcu Ned, probabil n-am să am nici eu prea mare 
succes, 

Începu să tragă uşor fermoarul sacului. Melania se învioră 
brusc și își duse palmele la piept. 

— Mă înşel sau mi-aţi pregătit într-adevăr o surpriză? 
Spuneţi-mi dacă trebuie să închid ochii. 

— Şi deschide gura, rînji Mirel Nicolaescu. 

Englezul scoase primul cotoi ţinîndu-l de ceafă. I-l arătă 
pe toate, părţile, ca la tirg, şi Emilia începu din nou să 
sughiţe. 

— Ăsta e? 

Melania clătină capul. 


6 — 320 de pisici negre si 


— Îmi pare rău că vă dezamăgesc. Știu cît sînt de nepoli- 
ticoasă dar,... în sfârșit, aţi fost probabil puţin distrat. Ori 
cine e în stare să vadă că are o lăbuță albă. Pe blana lui 
Mirciulică nu există nici o pată. 

Ned arboră un aer tonic. 

— N-o să ne pierdem cumpătul dintr-atita. Eliberă pisica 
Și își strecură mîna cu prudență în sac. De astă dată, pariez, 
că nu m-am înșelat. El e, nu-i așa? Nu vă rămîne decit să-l 
stringeţi în braţe. Doi prieteni vechi care s-au regăsit. Nu 
cunosc nimic mai mișcător. 

Bătrâna își ţuguie buzele. Părea nemîngiiană. 

— Nici ăsta? zîmbi Ned scoţind al treilea exponat. 

— E... Melania își căuta cuvintele: Ceea ce mi-arătați 
acum e o domnişoară. 

Mirel Nicolaescu se tăvălea de ris. Emilia nu mai putea 
închide gura. O dureau stomacul. și fălcile. Balerinul suridea 
rătăcit, cu expresia caracteristică a celui care nu sesizează 
prea bine ce se petrece în jurul său, dar nu vrea să facă notă 
discordantă. Cele 29 de pisici prinse, peripeţiile neașteptate 
pe care le înfruntase îl sleiseră de puteri. 

Dintr-o dară Melania simţi că ceva nu merge. 

„Atenţie, draga mea! Domnul Ned nu-i atit de furios pe 
cât ar trebui să fie. Mi se pare că ţi-a intuit jocul și-l acceptă 
ca să vadă ce ur-mă-reşti. Nu găsesc nici o nuanţă de în- 
gîmfare în comportarea ta, Melania, dar o: singură dată poţi 
să laşi modestia la o parte, fără să te rușinezi. Nu-i îngădui 
să ghicească ce se petrece în mintea ta... Înțelegi ce vreau 
să-ţi spun“. E 

— Cu siguranţă însă, declară englezul radios vîrînd pentru 
ultima oară mîna în sac, că acesta e prietenul Mirciulică. 

Bătrâna îl măsură scurt și lăsă capul în jos bosumflară. 

— E cel mai puţin dintre toți, dacă vreţi să ştiţi. N-am 
afirmat că i-aș fi tăiat coada lui Mirciulică, şi nu trebuie să 
mă privească cineva de două ori ca să-și dea seama că sînt 
împotriva actelor de barbarie. 

— Treizeci şi nouă de miţe, gâfii Emilia. Doamne Dumne- 
zeule! 3 

— Ce propuneţi în continuare? o întrebă Ned pe bătrină. 
Suridea tot timpul. 

— Mi-aţi făcut o promisiune, dar văd... Îmi dau seama 
cît de greu vă vine să vă ţineţi de cuvint. Nu vă învinuiesc 

deloc. O să-mi permiteţi să mă retrag? Decepţiile mă obosesc 
cel mai mult. 

— Clarisim, băieţi! făcu Nicolaescu. Eu cobor la prima. 

Morton încruntă sprincenele. 

— Adică? 

— Vă las să vă jucaţi singuri. Mi-a ajuns o repriză. 

Englezul se întoarse spre Emilia adresindu-i o privire inte- 
rogativă. 

— Are dreptate. Nu m-am simţit în viaţa mea atât de ca- 
raghioasă. 

— De ce? 

— Să lăsăm gluma. Ce vrea? O sută de mîţe? O mie? Doar 
pe acoperișuri nu ne-am căţărat. Să-ţi povestească Tolea ce-a 
păţit azi. 

— Și totuși se lamentează mai puţin decât voi. 

— Îmi plac situaţiile limpezi, spuse Nicolaescu. 

— Și mie. 

—  Intenţionezi cumva să continui vînătoarea de lighioane 
brunete? 

— Vezi altă soluție? 

— Pe mine în orice caz nu mai contaţi, spuse economistul 
hotărît. Trase de sfoară: Îmi iau dobitocul și vă salut! Chestia 
nu-i serioasă. 

Balerinul, stinjenii, făcu un pas înapoi. Se împiedică de 
piciorul lampadarului. Fu gata să-l răstoarne și-l prinse în 
ultima clipă. 

— Da, rosti tulburat, îmi închipuiam cu totul altfel lucru- 
rile. 

Morton n-o slăbea din priviri pe Melania. Acuza un aer 
distrat care nu-l înșela. O simţea concentrată pînă la ultima 
fibră. O singură clipă fu cuprins de îndoială. Poate că bă- 
trîna era o senilă excentrică, totuşi, așa cum o vedeau ceilalți, 
iar el se încăpăţina, într-un antract de dispoziţie romantică, 
să-şi imagineze că întîlnise o minte ascuţită, de-o abilitate 
care-ţi tăia răsuflarea, în travestiul uluitor al unei bunicuţe 
cu obrajii emailaţi. 

„O mincinoasă adorabilă... Dar unde minte şi de ce 
minte? Oricum, conchise, asta nu schimbă situația. Am ne- 
voie de ea ca să ajung la Madonă...“ 

— Eu v-am lăsat, spuse Mirel Nicolaescu ridicindu-se greoi. 
Dacă reveniţi la reacţii normale şi aveți nevoie de mine, ştiţi 
unde mă găsiţi. 

Melania luă o bomboană. Nu părea deloc impresionată. 
„Fii liniştită, fetipo! Domnul Ned va găsi cu siguranță ceva 
care să-i reţină. Îl fascinează Madona şi poţi să TOşeşti, știi 
ce bine-ţi stă, îl tulbură per-so-na-li-ta-tea ta.“ 

— Voi mai rămîneţi? întrebă Nicolaescu. 

Emilia își îndreptă spazele şi trase de pulpanele jachetei 
acoperindu-și șoldurile zvelte. 

— Îmi pare rău, Ned. Cred într-adevăr că povestea nu 
poate duce la nimic bun. E absurd să continuăm. Nu toate 
starturile sînt corecte și trebuie s-o admiţi și tu din cînd în 
cînd. Vii, Vlăduţ? 

Figura fisticită a balerinului făcea o impresie curioasă în 
contrast cu trupul drept și viguros care vibra de energie. 

— Aş vrea să știu cum rezolvăm problema cu locuinţa. 
Peste cinci zile se întoarce vară-mea.... 

— Abia aştept să mă duc acasă, declară candidă Melania. 
Am s-o fac poate chiar astă-seară, dacă nu e prea tîrziu, 
dar bineînţeles nu înainte de a vă mulțumi călduros pentru 
ospitalitate. 

— Mai încercăm o dată, băieţi, propuse englezul fără să-și 
desprindă ochii de pe figura băurinei. 

— Ce?! 

— Trebuie să fiu nebun! 

— În ruptul capului. 

— Salutare și spor în ramură. 

Ned speculă prima pauză. 

— Ofer cîte zece dolari pentru fiecare motan negru prins, 
începînd de astă-seară. 

Pentru o clipă se făcu linişte. Nicolaescu rămase țintuit în 
prag cu ochii holbaţi. 

—  Vorbeşti serios? 

— Nu glumesc niciodată în chestiune de bani. 

Tolea și economistul se răsuciră pe călctie și dispărură ver- 
tiginos pe scări. Li se auzea tropăitul paşilor, avertismente. 

— Să nu te prind prin Rahova că-ţi rup picioarele! Ăla 
e sectorul meu. 

Emilia începu să-și descheie încet paltonul. 

— Eu n-o fac pentru bani, Ned. 

— Ştiu, răspunse privind-o ţintă pe Melania. Într-o zi poate 
că ai să-mi povesteşti de ce o faci totuși. 


84 


i. Jă 


n 


Bătrina se ferea de insistenţele motanului cu lăbuță albă 
care încerca să i șe caţăre în poale. 
— Regret, băieșașule, dar nu pot fi prietenă cu toată lumea. 


* 


Fără nici o intenţie precisă, dind glas unui impuls nedefinit, 
maiorul Cristescu se abătu din drum şi, făcînd un mic încon- 
jur, trecu pe la locuința Melaniei Lupu. După cum se aștep- 
vase, ancheta nu avansase deloc. Fiinţe extraterestre, răpinid-o 
pe bătrină și dispărînd cu ea în cosmos, nzar fi lăsat urme 
mai puţine. 

Azimioară discutase cu plutonierul adjutant care însoţise 
ambulanţa iar șoferul și sanitarul își repetaseră pînă la ame- 
ţeală povestea. Înainte de a le citi declaraţiile, maiorul știa 
că nu se puted'scoate nimic de la ei. Agresorii, camuflaţi de 
întuneric, îi atacaseră prin surprindere nelăsînd timp victime- 
lor să le zărească chipul. Unicul amănunt util rămâneau sem- 
nalmentele „accidentanului“, dar chiar și aici, martorii nu 
făceau risipă de detalii. „Înalt, voinic, cam la o sută de 
kile și mînjit de sînge“. 

Continuind să bijbiie, Cristescu trecuse pe la arhiva minis- 
terului. Află încă o dată ceea ce ştia de mult. Ultima evadare 
avusese loc în 1947. Un oarecare Grigoraș, figură impună- 
toare a spărgătorilor din anii aceia tulburi, izbutise s-o ștear- 
ga de la Văcărești într-o noapte de iarnă. Fusese prins după 
cîteva luni. Un ofiţer de miliţie îl recunoscuse în tramvai. 

„Evadările nu sînt românești“, își exprimă maiorul gîndul 
într-o formulă greoaie. Simţea însă că lipsa de frecvenţă a 
unei infracţiuni nu-l îndreptățește s-o excludă din repertoriul 
răufăcătorilor autohtoni iar procedeele Melaniei, extravaganța 
şi anvergura ideilor ei îl determinau să accepte orice variantă. 

Iritat, Cristescu împinse cu umărul poarta grea de fier a 
blocului. Nici un argument nu venea în sprijinul ipotezei 
sale. Se opri la uşa Melaniei Lupu. Cineva îi subtilizase pre- 
şul, dar în rest totul părea neatins. Sigiliul era intact, iar pe 
butonul clanşei și pe vizor se aşternuse praful. 

Două femei discutau în fața liftului. Maiorul surprinse 
citeva cuvinte și se lipi de perete. 

— Vezi-ţi de treabă, dragă! Ce să facă cu mîţele? N-am 
pomenit încă o întîmplare mai caraghioasă. 

— Dacă nu crezi, întreab-o pe doamna Codreanu şi pe 

Iliescu de la cinci. Au bătut azi la toate ușile căutindu-șs 
motanii. Bombonel și, în sfârșit, nu ştiu cum îl cheamă pe 
ălălalla. 

— Asta nu înseamnă nimic. 

— L-am văzut pe hoţ cu ochii mei, doar n-am halucinații? 
Îi ademenea în curtea interioară cu parizer. Un băiat tînăr, 
drăguţ, bine îmbrăcat, cu părul buolat. L-aș recunoaște dintr-o 
mie. 

— Şi nu l-ai întrebat ce caută acolo? 

— L-am lăsat întîi să văd ce face. Pe urmă a sunat Co- 
cuța de la Piteşti... 

— Bine, m-ai convins. Istoria nu mi se pare însă mai puţin 
absurdă. Ce face ăla cu pisicile? 

— Hm! Şui cât e kilogramul de iepure la piaţă? 

Femeile invrară în lift. Maiorul aşteptă să adi la ce etaţ 
oprește şi ieși în stradă. 


Ei 


Se uită la Azimioară cum traversa încăperea în virful pi- 
cioarelor și începu să ridă. 

— Am o veste pentru tine. 

Locotenentul se opri lîngă safe și aşteptă. Cristescu ridea 
aşa, — un râs crispat, pornit din pîntece — doar cînd se sim- 
țea zguduit de furie. 

— Nu ești curios? 

— Ba da. 

— Am găsit un martor strașnie în afacerea pisicilor dispă- 
rute. O cucoană care l-a surprins pe gangster în flaigranz 
delict. Stă în blocul Melaniei le etajul VI. 

— Îi voi face o vizită chiar astăzi, declară serios Azi- 
mioară. 

— Dumnezeule, unde am ajuns! Nici măcar în primii ani 
de meserie, cînd filam în gări escroci de mîna a cinșpea nu 
mi s-a întîmplat să umblu după mâţe. Tot mă întreb dacă 
nu visez... Alo! Da, eu sînt... Ce?! Fantâstiel! 

Desprinse receptorul de ureche și se uită aiurit la Azi- 
mioară. Suflă greu: 

— Dă-mi te rog un pahar cu apă. 

Locotenentul se precipită spre chiuveră. Umplu ceașca de 
lîngă savonieră și i-o aduse cu mîinile tremurinde. 

— Ce s-a întîmpla? 

— De-aseară şi pînă acum, s-au înregistrat în oraș 315 
dispariţii de pisici negre, majoritatea motani. Procentul exact 
i-a stabilit Dinulescu de la contabilitate: 97 la sută. 


* 


Era un adevărat iad. 320 de animale negre ca smoala 
mișunau pe un perimetru de douăzeci de metri pătraţi. Nu se 
mai distingea nimic din mobile, iar covorul ondula spinări 
şi capete de blană tuciurie. Ca să fie auzită, Emilia trebui 
să urle la urechea englezului: 

— Ai influență asupra bătrânei. Spune-i să isprăvească mai 
repede. Vacarmul ajunge pînă în svradă. 

Melania, radioasă, strîngea mîinile lui Tolea și Nicolaescu 
care-i primeau mulțumirile, în mod evident, epuizați. Nu încă- 
pea nici o îndoială că trecuseră prin încercări grele. Aveau 
figurile şi mfinile acoperite de zgârieturi, un plasture ţinea 
urechea economistului lipită de cap să nu cadă, iar expresia 
era a unor oameni istoviţi. i 

— V-aţi întrecut pe dumneavoastră înşivă, domnilor, de 
asta sînt încredințată. 

Urmărită cu interes de asistenţă, trecu la verificarea te- 
meinică a candidaţilor. Pentru a evita confuziile, animalele 
ieșite din competiţie erau azvârlite discret și cu multă grijă 
pe fereastră. Mieunatul dura cîteva secunde căci în contact 
cu solul nu se ştie de ce amuţeau bnusc. 

De fiecare dată, figura balerinului și a lui Nicolaescu se 
lungea pierzind în cele din urmă orice expresie. Cartierul 
trăia o viaţă intensă şi Morton regreta că nu și-a luat apa- 
ratul de filmat. 

Mirciulică a fost al 183-lea motan cercetat. Spre surpriza 
celovilalți, răspunse admirabil testelor Melaniei. Mincă cioco- 
lată, trase o dușcă zdravănă de rom și ascultă cu interes 
povestea piticilor rătăciți în grădina de zarzavat a cumetrei 
Zamfira. Nicolaescu care nu se mai simţea sigur de nimic, . 
propuse totuși continuarea selecționărilor. Să mai aleagă bă- 
urâna vreo 10—15 dobitoace care să fie supuse unor întrebări 
de baraj. Cel puţin aşa îşi închipuise el că vor decurge lucru- 
rile. Melania își strînse umerii înguști dind hotărită din cap. 

— Nu am nevoie decît de Mirciulică. Pe prietenii lui i-am 
primit totdeauna cu plăcere în vizită, dar spaţiul de care 
dispun nu mi-a îngăduit să fac mai mult pentru ei. 

— Îi e teamă să nw vă înşelaţi, interveni Emilia Plopeanu. 

Reţinînd cinci-șase motani, să zicem, cu semnalmente apro- 
piate, posibilitatea de a fi fost indusă în eroare se reduce. 

— Cum m-aș putea înșela? Acesta e Mirciulică şi nici o 
îndoială nu stăruie în mintea mea. 

— De, făcu economistul, pipăindu-și plasturele, nu mi s-a 
părut bucuros din cale afară de revedere. 

Ochii bărrinei se umplură brusc de lacrimi. 

— E atit de modest, iar despre pudoarea lui nu aș isprăvi 
niciodată să vă povestesc! Sint aproape sigură că vă pot face 
o mărturisire. Nici mie nu-mi place să-mi etalez sentimentele 
în public, chiar dacă de data aceasta nu mă simt în stare să 
mă stăpînesc. Își lipi tandră obrazul de capul cotoiului. Trăiesc 
cea mai fericită zi din viața mea și asta mulţumită dumnea- 
voastră, 

Ned dădu la o parte un colț de perdea. Se întunecase de-a 
binelea. Ciţiva trecători străpungeau grăbiţi reţeaua fină a 
ploii. Propuse operativ: 

— "Trecem la evacuare! 

— Pofum?! 

Balerinul își rotunji ochii albaștri şi Morton își zise că 
evenimentele fuseseră cu mult peste puterile lui. Avea să mai 
treacă timp pînă să se dezmeticească complet. Nicolaescu rînji 
sinistru. 

— Aş vrea să văd și eu cum alungaţi o armată de bestii 
afară, în ploaie. 

— Trebuie să fim prudenţi, spuse Emilia. Gîndiţi-vă ce 
impresie ar face aproximativ o sută cincizeci de motani re- 
vărsaţi șuvoi dintr-un bloc. 

— Propun să continuăm procedeul folosit la selecţionare, 
spuse economistul. Îi luăm pe rînd de coadă și zvirr... pe 
fereastră! 

Ned lăsă ţigara pe marginea scrumierei și își puse mănușile. 
Zâmbea tot timpul și Emilia se întrebă dacă 'la urma urmelor 
englezul nu-i un excentric în căutare de clișee inedite. 

"În cazul ăsta, a fost servit după pofta inimii. Bătrina e 
un număr senzațional cum nu găseşte nici la el acasă...“ 

— Vom proceda la cîteva transponturi, spuse Ned. Încăr- 
căm pisicile în saci şi le abandonăm în diverse puncte ale 
orașului. Eşti cu mașina, Tolea? 

— Da. 

Nicolaescu se aplecă înainte cu privirea subțiată. Întrebă 
apăsat: 

— Cine le bagă în saci? Asta vreau să ştiu. Își arătă mîinile 
şi urechea. În treacăt fie spus, azi am făcut prima injecție 
antirabică. Mi-a fost destul de greu să-i explic ăluia de unde 
am atitea amintiri. 

— Cred că v-aş putea da o idee... Melania își trecu sfioa- 
să degerele peste obrajii carminaţi. Dacă în fundul sacului 
s-ar afla cîteva felioare de salam, aţi crea o stare de spirit 
mai favorabilă pentru prizonierii dumneavoastră. 

Englezul începu să rîdă. Bătrîna îi prinse privirea lucioasă 
“ şi îşi plecă numaidecîr pleoapele. 

„Îl distrezi nespus, draga mea. Deocamdată, ţi-ai asigurat 
un prieten, dar trebuie să fii atentă ca sentimentele dumnea- 
lui să nu e-vo-lu-e-ze. Știi că nu-mi plac cochetele iar tu 
n-ai pus în viața ta vreascuri pe un foc la care nu aveai de 
gînd să-i încălzeşti mâinile. În consecinţă, fii cuminte, Me- 
lania, şi nu exagera dacă nu vrei să mă supăr pe tine“. 

După o oră, doisprezece saci care miroseau a naftalină, 
bine burduşiţi se zbuciumau lîngă perete. Vlăduț Tolea cobori 
primul să încălzească motorul maşinii. Ned făcu tot posi- 
bilul să rămînă singur cu Melania. 


Cap. VII 
INEGALABILA MELANIA 


— Cind ai să te mai întremezi, o să-mi spui pe îndelere 
prin cîte ai trecut de cînd ne-am despărţit. Mi-e teamă însă 
că nu sînt o fire destul de tare pentru o poveste prea capti- 
vantă. Nu azi, Mirciulică, nici vorbă! Emoţiile ne-au sleir 
de puten. 

Motanul îi sări din poale şi dădu racticos tîrcoale odăii. 

â Melania îl urmări înduioșată, apoi îi adresă un zîmbet înţe- 
legător lui Ned. 

— Încearcă să se familiarizeze cu noul mediu. Amîndurora 
ne-ar face plăcere să ne întoarcem acasă, presupun că ar avea 
un efect tonic asupra noastră deși aici e foarte frumos. 

Morton se uită reflex în jur, niciodată nu avusese o ima- 
gine mai concretă despre un loc călcat de vandali, şi începu 
„4 să ridă, apoi întrebă cu un glas indiferent: 

— V-aţi gîndit la ultima noastră discuţie? 

Bătrina suspină. Un surîs abia schiţat îi tremura în colțul 
buzelor. 

— Mi-ar place să-mi închipui că oamenii fac anumite lu- 
cruri de dragul meu, deși aceasta e o pretenţie nesăbuită. 
Fireşte, nu cred că aţi fi avut drepvul să vă așteptați la 
altceva din partea mea. Acum, că l-am găsit pe Mirciulică 
simt cum Îmi recapăt luciditatea. În cel mai scurt timp, voi 
face ordine deplină în gîndurile mele. 

— Vreşi să discutăm deschis? 

— Dar bineînţeles, domnule! Ascunzişurile sînt tot atît de 
departe de firea pe care mi-o cunosc, ca o sutană brahmană 
de un cimpoi scoţian deși mi-amintesc că pe vremea cînd 
eram tînără, compatrioţii dumneavoastră găseau explicaţii ori- 
ginale pentru asemenea asociaţii. Vă ascult cu urechile bine 
deschise. m 

— În regulă, zimbi Ned. Constat că invitaţia lui George 
Popa vă lasă indiferentă. gi 

— Dimpotrivă. Aș pleca imediat. Miliția răscoleşte pre- 
supun Bucureștiul în căutarea mea. 

Englezul ridică din umeri. 

— Din păcate, călătoria e condiţionată de Madonă. Soţul 
dumneavoastră se află în momentul de faţă într-o situaţie 
materială precară și fără Fecioana de aur n-ar putea onora 
cheltuielile obligatorii aferente unui voiaj clandestin în Occi- 
dent. Nădăjduiesc că m-am făcut înţeles. 

— Perfect, rosti Melania respirînd greu. 

— Veţi trăi într-o lume a banilor care-i condamnă fără 
excepție pe cei ce nu-i au. Ezită. Desigur, George e prietenul 
meu, dar afacerile sînt afaceri. Mi-am asumat toate riscurile 
în schimbul unei sume şi cum nici eu nu sînt Rorschild — îşi 
arătă zgirieturile de pe miini — am făcut tot ce este ome- 
nește posibil ca s-o obţin. 

— V-am făgăduit să mă gândesc şi mă voi ţine de cuvint. 

— Îmi vine greu să înţeleg de ce trebuie să vă gîndiți2 

— Pentru că pur și simplu am uitat. Când veţi împlini 
șaizeci şi doi de ani și trei luni, iar un domn o să vă confunde 
cu soţia sa necredincioasă, veţi băga de seamă că o grămadă 
de amănunte s-au alungat din mintea dumneavoastră. 

— Amănunt, hm! Nu astfel ar denumi majoritatea oame- 
nilor șaizeci sau șaptezeci de kilograme de aur prelucrate 
artistic. 

Se ridică pe neașteptate şi se aşeză lîngă Melania. Îi luă 
mîna. Bătrina și-o abandonă plecind feciorelnic privirea. 

— Sînteţi foarte spontan și lipsit de convenţie pentru un 
englez . . 

— Joc cu cărțile pe masă. Nu v-am ascuns nici o clipă 
că totul depinde numai de dumneavoastră. Nu mă pot apuca 
să sap, prin sondaj, pivnițele Bucureștiului în căutarea Ma- 
donei. O văd neapărat îngropată undeva, căci un asemenea 
obiect atrage inevitabil atenţia. lar dumneavoastră, e cert, 
încercaţi să câștigați timp. De ce? Sînt gata să fac faţa la 
încă o sută de capricii, deși aventura cu pisicile ar fi trebuit 
să-mi ajungă. Aş vrea să vă înlătur reticențele. Sînt însă cu 
mîinile legate pentru că nu cunosc motivul lor. Ce se în- 
timplă? Vă e teamă să nu vă trag pe sfoară? 

— Nici gînd, șopti Melania, retrăgindu-și încet mîna. 

— Atunci? 

—  Îngăduiţi-mi să mă mai gîndesc. Mă voi concentra din 
răsputeri şi sînt încredințată că nu va fi fără rezultat. 

Ned pocni iritat din degete. Refleotă cîteva clipe înainte 
de a vorbi: 

— Peste -exact patru zile, cu sau fără dumneavoastră, pă- 
răsesc România. 

Melania ştia că nu minte. 


E i 


A doua zi, maiorul Cristescu sosi la birou într-o dispoziţie 
sumbră. Peţrecuse o noapte agitată. Își agăţă pardesiul în cuier 
mormăind un bună dimineaţa nedeslușit, pregătit pentru tot 
ce-i mai rău. 

Făcuse voit abstracţie de cîteva zimbete pline de miez în- 
registrate pe coridorul lung în formă de L al ministerului şi 
aşteptindu-l pe Azimioară, înlocui rezerva de pastă a pixului. 
Îl încercă pe calendar, dar literele rămaseră albe. Apăsă din 


A . A A_e A . A 
_<e în ce mai nervos, rupînd hârtia, și în clipa cînd exasperat 


se pregătea să-l arunce pe fereastră, intră locotenentul. Cris- 
zescu îl cercetă iute. 

— După mutră îmi aduci o veste din alea de care-ţi amin- 
teşti o viaţă. 

Azimioară, pe de o parte consternat, pe de alta abia izbu- 
tind să-și stăpinească risul reuși să fixeze cu privirea tabloul 
din spatele maiorului, 

—, Cinci sectorişti s-au prezentat azi-dimineaţă la raport. 
Aveţi aici... 

— Despre ce e vorba? îl întrerupse nerăbdător maiorul. 

— Da... Băieţii semnalează că în cartierele Pajura, Ber- 
ceni, Balta Albă, Drumul Taberei şi Chibrit s-a constatat în 
cursul nopţii o afluenţă neobişnuită de pisici negre. 

— Ce dracu făceau pe acolo?! 

— Dehilau în grupuri impresionante de cîte douăzeci-trei- 
zeci. Asta i-a și pus pe gînduri. Pisicile nu umblă în turmă... 
Din alt raport, reiese că 159 de exemplare, extrem de reușite, 
aveau cel puţin un picior scrîntii. 

Gesticulă evaziv, încercînd parcă să se scuze. Cristescu 
rămase cîteva momente fără grai. Apoi, un zâmbet îi alungă 
expresia de stupoare. Exclamă spre surpriza locotenentului: 

— Şui? Începe să-mi placă... 

Izbucniră amîndoi în hohoe formidabile de rîs. Aveau 
impresia că nu se vor putea opri niciodată. Intrigat, colonelul 
Nasta îşi vîri capul pe ușă măsurindu-i lung. 

Din bucătărie veneau zgomote domestice. Robinetul, clăn- 
ţănitul ibricului așezat pe plită, un băţ de chibrit aprins. 

„Fata asta, îşi spuse Melania, bea cel puţin cincizeci de 
grame de cafea pe zi. Colonelul consuma și el cîte o ceașcă 
zdravănă la două-trei ore, dar după cum ştii, a murit în 
floarea bărbăţiei sale. Mă întreb, Melania, dacă se mai gîn- 
deşte din cînd în cînd la tine. Nu i-ai simţit deloc prezenţa 
în aceşti ani şi nici nu e de mirare. Închipuieşte-ţi numai 
cu cite cunoştinţe s-a reîntilnit, iar relaţiile îți răpesc o gră- 
madă de timp...“ 

Melania Lupu căreia îi plăcea să-și imagineze lumea de 
dincolo ca pe un imens și agreabil salon unde oameni de 
toate seminţiile, de pe toate meleagurile și din toate epocile 
se întrețin politicos într-o reuniune cu adevărat democratică, 
își fac vizite, vorbesc la telefon şi mănâncă prăjituri cu cremă 
în timp ce citesc gazeta, dădu înțelegătoare din cap. Nu avea 
nici un motiv să fie supărată pe colonel. La urma urmelor, 
poate că nici ea nu-i dăruise din gîndurile ei atât cât ar fi 
meritat. 

„Sintem îngrozitor de ocupați, conchise cu un suspin, in- 
diferent de cartierul în care locuim. Cindva îi vei explica pe 
îndelete lucrurile acestea, dar n-ai nici un motiv să te grăbeşti, 

fetiţo, căci colonelul a fost totdeauna un bărbat cu multă 
răbdare și nu văd de ce s-ar fi schimbat între timp. Oricum, 
zece sau cincisprezece ani şi chiar douăzeci nu au pentru el 
20 ddeae E S tt : 
nici o importanţă. Cât de curînd însă, va trebui să repari 
a Ă . ce ca 0 At 

gărduleţul de la mormîntul lui. Neglijența împinsă dincolo 

de un anume hotar se numeşte altfel, draga mea... 

Trăgînd cu urechea spre bucătărie, bătrîna deschise cartea 
de telefon. Răsfoi înfrigurată paginile încercînd să nu facă 
zgomot. Buzele i se mişcau încet, în vreme ce-şi plimba unghia 
arătătorului în lungul coloanelor. 

„Ce noroc, Melania, că nu ai nevoie de ochelari ... Doam- 
ne, ţi-ai fi imaginat că există atitea persoane cu numele de 
Tudor? Cînd erai mică i-ar fi plăcur să te cheme Rosalinda, 
deși n-aveai nimic dinur-o iapă. În sfîrşit... Tudor Olga... 
str. Stupinei 109, telefon...“ 

Puse cartea la loc și luă motanul în braţe. Inima-i bărea 
de emoție. 

— Ah, Mirciwlică, îi suflă la ureche, de ce nu sîntem sin- 
guri? Am fi plănuit împreună cum trebuie să procedez ca 
să pătrund în locuința doamnei Tudor şi am fi pus la punct 
încă o grămadă de amănunte. De pildă, cum putem scăpa 
pentru cîteva ceasuri de domnişoara Emilia .. . 

Fata intră în odaie ţinînd tava cu ceașca de cafea în amîn- 
două mâinile și pachetul de ţigări între dinţi. Se uită la bă- 
urână fără să-și ascundă uimirea. Arăta proaspătă, părul alb 
i se freza în bucle cochete în jurul obrajilor de porțelan, iar 
ochii străluceau plini de tinereţe. 

„Doamne! cum. trebuie să fi arătat acum 30 de ani..." 

Melania care ştia că nu arătase grozav în urmă cu 30 de ani 
— „nimeni n-a căzut pe spate, fetiţo, doar privindu-te“ — 
se gîndea la altceva. 


* 


Soții Miga îl ascultau consternaţi. Cristescu, destul de plic- 
tisit, trebui să le relateze încă o dată întîmplarea. Florence se 
dezmetici prima și se interesă sarcastică: 

— V-aţi închipuit cumva că se ascunde la noi? 

— În nici un caz, surîse maiorul. Mă gîndeam la altceva. 
Sînteţi prieteni de 30 sau 40 de ani. 

— Cincizeci, corectă serviabil Şerbănică. De fapt, ierta- 
ți-mă ... Încă nu ştiu dacă am înţeles bine. Vreţi să spuneţi 
că Melania a evadat? 

— A evadat sau a fost răpită, minţi Cristescu. În acest 
sens speram că mi-aţi putea da o mînă de ajutor. 

Serbănică Miga gâftia copleșit de senzaţional. Fruntea Și 
urechile i se roșiseră în timp ce obrajii bucălați rămăseseră 
neașteptat de palizi. Gura moale și udă părea plină cu prune 
cînd articulă stupefiar: 

— Dar e extraordinar! Femeia aceasta e extraordinară! 

— Sînz de acord cu dumneavoastră, declară amar maiorul. 

Doamna Miga îşi zvârli capul pe spate. 

—  Baliverne! 

— Blorence! o apostrofă speriat bătrînul. Domnul maior 
ar putea fi vexat. Nu toată lumea e obişnuită cu tempera- 
mentul tău. Știţi — recurse zîmbind la o scuză pe care o 
repeta: de peste 40 de ani — sîngele italian. Mama lui Perie- 
eanu, socru-meu, e născută Betti. Familia Betti din Florenţa, 
prieteni cu Medici şi chiar înrudiţi cu Il Magnifico, marele 
protector al artelor, nu-i așa ... 

— Astea erau gogoși de-ale lui tata, i-o reteză fără mena- 
jamente Florence. Îi chema Berti la fel ca pe alte două mii 
de familii din Firenze și atîta mot, nume purtat şi astăzi de 
o. mie de cîrnăţari florentini. Nu-i nevoie să explici la toată 
lumea de ce ţi se pare că nevastă-ta e smintită. 

— Dar, Plorence! E pentru prima oară cînd îmi spui lucru- 
rile astea. 

— Te-a gidilar grozav povestea cu Il Magnifico, te sim- 
țeai de parcă ţi-ar fi pus cineva o coroană pe cap, iar mie 
nu-mi place să stric dispoziţia nimănui dacă nu e absolut 
necesar. Acuma însă, m-ai scos din sărite. 

Șerbănică amuţi cu aripile tăiate. Cristescu, jenat de dis- 
cuţie, îşi scormonea mintea căutînd o afirmaţie inofensivă care 
să nu suscite spiritele. 

Își imagina ușor cum ar fi evoluat discuţia în lipsa lui. 
Era de ajuns să privească expresia bosumfiată şi îndărătnică 
a lui Miga, aerul războinic și satisfacția de a-l fi rănit al 
banrînei. „Şi din nefericire, își spuse, ăștia doi reprezintă un 
cuplu clasic de oameni în vîrstă. Parteneri care s-au iubit 
sincer și ar fi fost în stare să se jertfească unul pentru celă- 
lalr, după cîteva decenii de convieţuire par preocupaţi de un 
singur gind: cum să-şi transforme reciproc viaţa într-un ade- 
vărat iad. Încăpăţinări absurde, scandaluri iscate din senin, 
cu dorinţa pătimaşă de a restabili un adevăr fără nici o 
importanţă“. 

— Gara din Sinaia avea pe-atunci două peroane... 

— “Te înşeli, avea trei. 

— Uite cum mă chiorăşti! Două, ce dracu! 

— "Trei mari și late! Te-ai ramolit, își spun eu! 

— Ascultă, madam, vezi cum vorbeşti că-i scap oal: asta 
În Cap a 

Uneori e de ajuns un cuvînt incendiar, aluzii otrăvite 
despre neamurile celuilal: 

— Analfabeta de soru-ta care ași şi pe dincolo... 

— Cine?! Tu vorbeşti? Frate-tău! Un escroc notoriu, dat 
afară din toate serviciile! Nici un om cumsecade nu-l pri- 
meşte în casă... 

— Aveţi numărul meu de relefon, reluă maiorul. Dacă in- 
tervine ceva nou, sau aveţi cumva vreo idee în legătura cu 
locul unde ar putea fi ascunsă, vă rog să mă sunaţi. Orice 
amănunt ne poate fi de folos. Vă mulţumesc anticipat și 
sper să ne revedem, adăugă căutîndu-și din ochi pălăria şi 
mănușile. A 

Florence îl opri cu.un gest. 

— Domnule maior, eu sînt probabil o femeie fără tact 
şi-mi place ca atunci cînd cineva stă de vorbă cu mine, să 
ştie exact la ceea ce are dreptul să se aștepte. Fiabar n-am 
pe unde s-o fi ascunzînd Melania, dar de un lucru sînt încre- 
dinţată: acolo unde e, îi merge în orice caz mai bine decît la 
puşcărie. 

— În consecinţă, surîse Cristescu, chiar dacă aţi avea vreo 
veste nu mi-aţi comunica-o. 

— Exact. 

Stătea rezemată de scrin cu braţele încrucișate la piept, cu 
bărbia în vânt, într-o atitudine provocatoare. Șerbănică Miga 
intră în panică. « 

— Eşti inconștientă! Concursul refuzat autorităţilor repre- 
zintă o culpă gravă! 

Florence nu se obosi să-i răspundă. Nici măcar nu se uită 
la el. Cristescu rosti liniștit: 

— Închisorile n-au fost inventate pentru oamenii nevino- 
vaţi. Doamna Melania Lupu se bucură de toată simpatia mea 
în particular ... . 

— Ei bine, îl întrerupse triumfătoare Florence, eu sînt nu- 
mai persoană particulară. Nu am nici o altă calitate. 

— Voiam să vă spun că lăsînd,la o parte misiunea mea, 
deci ca simplu cetăţean, nu aș putea trece cu indiferenţă peste 

faptele reprobabile ale unui individ, nu mai vorbesc cînd ele 
constituie infracțiuni grave. Este o chestiune de echitate. Aveţi 
obiecte de preț în casă. Gândiţi-vă că ele ar dispare într-o 
bună zi, dar altcineva, care v-ar putea ajuta să le recuperaţi, 
simpauizând hoţul ar refuza să vorbească. 

— E elementar! interveni Şerbănică iute. 

Îşi exagera francheţea, o afişa ostentativ vrind să înlăture 
impresia „dezastruoasă“ lăsată de nevastă-sa. 

— Nimeni pe lume m-o să mă convingă că Melania-i o 
escroacă, pufni Florence, și încă de ralie mondială. Cel mult 
a căzut victima unui concurs de împrejurări nefericite. 

Maiorul se apropie încet de vestibul zâmbind. 

— N-am putut să vă conving în discuția noastră după 
spargerea de la Muzeu și am serioase îndoieli că voi reuşi de 
astă dată. Oricum, nu omiteţi nici celălalt aspect deloc negli- 
jabil al problemei. Posibilitatea ca Melania Lupu să fi fost 
răpită. Salvarea ei... 

— Asta s-ar numi o cursă! Căutaţi altceva. 

— Florence, nu-ți dai seama ce vorbești! 

Cristescu puse mîna pe clanţă. 

— Constat că aveţi o zi proastă și e inutil să continuăm. 
lertați-mă că v-am deranjat. 


— Ai înnebunit?! Îl contrariezi pe ăsta care-i un personaj . 


important la miliție așa, din capriciu?! E un act de demență! 
Nu te gîndești la Sandi că-i periclitezi situaţia ... "Trebuie 
neapărat să-i telefonezi și să-i ceri scuze. 

Florence îl privi scurt, cu dispreţ nimicitor. Îl dădu la o 
parte cu o singură mână. 

— Mă plictiseşti. 

Se retrase în dormitor și se lăsă obosită pe taburetul din 
faţa oglinzii. Cu mișcări încete, desfăcute, oprindu-se mereu, 
începu să-şi șteargă obrazul cu un tampon de vată muiat în 
untdelemn. 

„Nu se poate să mă fi înşelat o viaţă întreagă. E imposibil! 
Nimeni în cercul nostru nu i-a spus vreodată altfel decît 
bleaga de Melania. A avut gusturi simple, necostisitoare. Trăiau 
doar din soldă şi colonelul izbutea să pună lunar cîte ceva 
deoparte. Şi-acum dintr-o dată, geniu de brigand și apetituri 
de rajah... Combină, fură milioane, evadează ... Nu, astea 
sînt fantasmagorii!“ 

Doamna Miga azvârli tamponul în scrumieră. Se dezbrăcă, 
îşi trase peste cap o cămașă de noapte — și se strecură în pat. 
Adormi încercînd să ghicească unde se ascunde Melania Lupu. 

Şerbănică întârzie mult întocmind o ciornă abilă pe care 
Florence urma s-o recite a doua zi la telefon maiorului. Ter- 
menii erau aleși judicios, scuzele formulate ferm, ţinînid totuși 
seama de faptul că veneau din partea unei femei în vîrstă. 
La urmă o transcrise citeţ, încredințat că e o capodoperă de 
diplomaţie. 

Cristescu nu-i cunoscu niciodată conţinutul. 


* 


Emilia îl sună pe Ned la hotel şi-l anunţă cu voce indife- 
rentă că vrea să-l vada. 

Îl trase iute în bucătărie cînd veni, și înainte de-a începe 
să vorbească, dădu drumul la robinete. Englezul rise. 

— N-o să audă ce discutăm, în schimb ar putea foarte 
bine să deschidă ușa și să dispară pentru totdeauna. 

— Cheile sînt la mine. Ascultă! M-am gîndit că de vreme 
ce tot mai rămii patru zile în România, barem să le folosim, 
să nu stăm cu mîinile încrucișate. Am nevoie de un microfon. 

Ned o scrută atent. Se așeză încet pe colțul mesei fără s-o 
slăbească din priviri. Pe bărbia fetei apăruse un coș şi contrar 
felului î în care ar fi procedat 99 la sută din femei, Emiha nu 
încercase să-l camutleze cu pudră. 

— Pentru ce naiba îţi trebuie un microfon? 

— Bătrina vorbește singură. 

— O făcea şi înainte. 

— Acum însă trăncănește toată ziua cu motanul, îi poves- 
teşte întîmplări din trecut, mai ales dacă are impresia că 
nu € auzită. 

— Cînd are impresia asta? 

— Cînd rămâne singură într-o încăpere. 

— Aha! Și ce-i spune? 

— Păi tocmai asta e! Nu pot desluși limpede. Imediar ce 
mă apropii, amuţește sau schimbă discuţia. 

— Presupun însă că două-trei cuvinte tot ai izbutit să 
prinzi. 

Emilia dădu din cap. 

— Pomeneşte mereu de Madonă, am sesizat nume de străzi, 
Moşilor parcă și Aleea Ștefanidi, biserici, dar totul extrem 
de confuz. 

— Mda, e o idee... Există microfoane în comerţ? 

— Habar n-am. M-am gîndit la Tolea. Lucrează la Operetă. 
Ar putea împrumuta sau fura unul. 

— Microfon de teatru... Hm, nu-i suficient de puternic. 
Doar dacă i-l agăţi de cercei iar ea e dispusă să nu-l observe. 

— Monologurile şi le debitează totdeauna pe canapea, 
aproape în aceeași poziţie, lîngă lampa cu picior și bine- 
înțeles, cu pisica în braţe. Eu cred că ar trebui încercat. 

— De acord. Ia legătura cu Tolea. Vezi că are nevoie şi 
de o staţie. 

— Nu, i-l putem cupla la radio. Am un aparat japonez cu 
amplificator. 

— Perfect. Rămase pe gînduri: Bisericile de care pomenea 
bătrina mi-au dar o idee. Poţi ascunde perfect o statuie 
printre alte statui... Cu cîteva pensule de vopsea o faci de 
nerecunoscut. 

Emilia îl măsură sceptică. 

— Numărul exact îl ignor, dar presupun că sînt vreo 
4—500 de biserici în Bucureşti. În afară de asta, în lăcașele 
ortodoxe nu există statui. : 

— Știu, aveţi icoane. Ani de zile au constituit o afacere 
interesantă. Voi vizita în consecință așezămintele catolice. 

— Aici s-ar putea să ai mai multe şanse. Personal, cunosc 
Catedrala Sf. Iosif şi Biserica Italiană. Prea multe, în orice 
caz nu sînt. 

— Am să consult ghidul, spuse Ned. Dacă intervine ceva 
nou, ne vedem diseară. 


* 


Farurile unei mașini aprinseră brusc mozaicul vitraliului. 
Pere de lumină, albastru cobalt și roșu adînc se rostogoliră 
pe băncile de lemn ale Catedralei, nimbul Sfîntului Vincențiu 
ridică o flacără de aur, pîlpti scurt şi se stinse. 

Ochii lui Ned Morton, deprinși cu întunericul, căutară din 
nou nișa Fecioarei. Trecuse o oră de cînd paracliserul, un 
bărbat încă în putere, cu mîini lungi ca niște căngi și privirea 
bănuitoare, ferecase porțile grele cetluite cu briie de fier. Cite 
o frină nervoasă ori dangăt de tramvai străpungeau rar liniș- 
tea așternută sub zidurile înale înmănuncheate în arcadă. 

Un zîmbet duios adie chipul lui Ned. Avea opt ani, o că- 
rare pe mijlocul capului, beretă de marinar danez și două 

comori: albumul cu căţei decupaţi din comicsuri şi un borcănel 
de gem umplut cu monede de un penny cu zimţi pe margine. 

Marţi seara o însoțea pe mătușa Isabel, protestantă ca și 
el, ca şi soră-sa, ca şi întreaga familie la slujba pe care abatele 
Collins o ţinea în catedrala cu geamuri albastre, din capătul 
orășelului. Fără s-o declare limpede, ritul catolic i se părea 
mătușii Isabel mai distins şi, uneori, pomenea vag rudelor 
scandalizave despre o eventuală convenure. Fireşte, nu găsise 
niciodată suficientă îndrăzneală s-o facă și Ned își zicea că 
probabil bătrîna încercase doar să atragă atenţia asupra ei 
dîndu-și puţină importanţă. 

Oricum, Ned se plictisea copios, asculta indiferent sunetele 
orgii, scărpinîndu-și piciorul acolo. unde elasticul șosetei îl 
stringea prea tare și doar prăjitura cu dulceaţă de coacăze, 
ce urma după slujbă, îl determina marţi seara să-și strecoare 
mîna în manșonul mătușii Isabel care mirosea subtil a camfor, 
şoareci şi apă de colonie preparată în casă... 

Se uită încă o dată la ceas, apoi ieși din ascunzătoare. Tăl- 
- pile de cauciuc se lipeau fără zgomot de ciment. 

Fecioara zimbea trist, trezită de lumina crudă a lantennei. 


Sub stratul subțire de vopsea nu se afla aur. Fără să se 
gimtă prea dezamăgit, mizase foarte puţin pe întreprinderea 
sa, Ned stinse lanterna. 

Traversă catedrala pustie oprindu-se în capela Sf. George. 
Forţă espanioleta Înţepenită în vitraliu și strecură afară o 
privire prudentă. Îl aşteptă pe bărbatul cu servietă și mers 
nesigur să se îndepărteze, îşi trecu trupul prin crăpătura în- 
gustă şi se agăţă de creanga unui tei. Pendulă cîteva clipe 
în aer apoi își dădu drumul să cadă în iarba înghețată. 

Distanţa până la locul de parcare o străbătu calm şi fără 
grabă. 

„Doar borfașii ordinari îşi iau picioarele la spinare, după 
vreo găinărie, ascunzînd prada în sin“. 

Urcă la volan azvirlind o privire scurtă în oglindă. După 
câteva ocoluri largi pe bulevardele Capitalei, cobori în fața 
unui WC public. Trecu neobservat de femeia îmbrăcată în 
halat de doc albastru, adormită în spatele ferestruicii. Își 
spălă miinile şi faţa, scoase haina cercetind-o dacă are 
urme de var sau praf, și se întoarse la maşină. 

În drum spre hotel, îşi făcu socoteala că pînă la plecarea 
cursei București— Londra mai rămăseseră 81 de ore şi 15 mi- 

nute. Luni după-amiază va fi acasă. Un duș, trăncăneala me- 
najerei despre ultimele evenimente din parohie, revizuirea 
corespondenţei. În aceeași seară își va îmbrățișa probabil 
logodnica. Un sărut cast, cu buze inexperte şi ochii aurii 
îndreptaţi spre scara veche de lemn care ducea la odaia pasto- 
rului. Bătrinul, fără somn, avea picioarele bolnave de gută și 
talentul de a-și face apariţia cînd prezenţa lui nu era sai 
de puţin necesară. 

Joan ... Ciudat! Inima lui Ned nu mai bătea așa de tare. 

Parcă în coasta hotelului şi animat brusc de-o idee care-i 
aduse zîmbetul pe buze, întoarse mașina și coti pe bulevard. 

În dulăpiorul din baie, Melania Lupu descoperise un tub 
de luminal. Subuiliză trei pastile și în timpul după-amiezii le 
pisă cu un cuţit pînă ajunseră o pulbere fina. Mirciulică 
asculta cu deliciu povestea Frumoasei din pădurea adormită. 

Emilia fu obligată să suporte două ceasuri comentariile Me- 
laniâi în legătura cu filmul de la televizor. Îi explica mota- 
nului aspectele mai subtile ale fabulaţiei şi-i citea tare şi cu 
interpretare titrajul. Amândoi păreau că se distrează de mi- 
nune. La un moment dat, bătrîna tresări. 

— Deschide gura, Mirciulică! Extraordinar! Cînd ţi-ai pier- 
dut molarul? 

Motanul îi sări din braţe şi intră în baie. 

— Încep să nu-l mai recunosc, spuse Melania. Trei zile au 
fost suficiente ca să-și schimbe votal manierele. 

Pe la zece, după o scurtă incursiune în bucătărie, bătrina 
anunţă că vrea să se culce iar Emilia respiră uşurată. Îşi 
turnă într-o ceașcă infuzia de sunătoare și curind simți că i se 
face somn. Habar n-avea că înghiţise trei somnifere. 

Bătrina cățărată pe un scaun, desprinse acele pendulei vie- 
neze vechi, abandonată în. debara. Încercă sentimentul curios 
că 'a izbutit să oprească timpul în loc și se simţi încântată. 


„E un interior simplu, plăcut, dar impersonal, gîndi Me- 
lania atentă la zgomotele din odaia vecină. Proprietara trebuie 
să fie o persoană de „nădejde, „capabilă și. cu mult simţ practic 
— a fost de ajuns-să te uiţi în albumul de fotografii, în ser- 
tare şi la bucătărie — dar complet lipsită de ori-gi-na-li-ta-te. 
Viaţa alături de ea, trebuie să fie igienică, însă grozav de 
plictisitoare ... Ce spui, Melania? N-ai de ce să fii îngrijorată 

căci o dată adormită, pe domnișoara Emilia n-o vor trezi nici 
răgetele unui măgar scos din fire. Cît despre felul în care a în- 
ghiţit luminalul, ce să-ți spun, draga mea, ai avut mult noroc. 
Împreună cu infuzia de sunătoare, nimic altceva nu îi se mai 
poate părea amar. Firește, regreţi din suflet că biata fată 
suferă de ficat. E deprimant la vîrsta ei să nu poţi mînca 
două ouă moi la pahar cu unt topit pe deasupra şi feliuţe 
subțiri de pîine prățită“. 

Zgomotele din sufragerie încetaseră și bătrîna se uită la 
ceas. Zece şi jumătate. 

— Nu există nici un motiv ca să te grăbeșii, şopti. “În 
momentul în care vei ieși pe ușă, va trebui să ştii pe dimafară 
ce a: de făcut. Vizita la doamna Tudor, și în general toată 
pavestea Madonei de aur trece deocamdată pe un plan secun- 
dar. Le-ai strecurat destul de abil sugestia să caute prin bise- 
rici, iar mîine le vei mai da cîteva amănunte desigur, dis- 
cu-tînd tot cu Mirciulică. Astfel, într-un caz nefericit — te 
rog din suflet, draga mea, nu cobi — ei nu vor putea declara 
nimic împotriva ta. Nici o persoană de bun simţ n-o să te 
tragă la răspundere că ai pălăvrăgit cite în lună și-n stele 
cu motanul ... În fine,'tot scormonind prin biserici vor avea 
de lucru o zi bunicică. Biserici or-to-do-xe, fetiţo, căci pe 
celelalte le isprăvesc dintr-o răsuflare. 

Melania se rostogoli pe divan şi cobori evitind arcurile stri- 
cate. Ţinindu-și răsuflarea, își lipi urechea de ușă. O crăpă 
încet. Emilia respira adânc, cu ceafa prinsă în palme și nasul 
virât în pled. Ă 

— Ei bine, știi ce ai de făcut, chicoti frecîndu-și palmele. 
Vei împrumuta trenciul negru și pantofii plați pe care i-ai 
ochit în garderob, vei traversa sufrageria în vîrful picioare- 
lor şi vei deschide ușurel, ușurel ușa, nu însă înainte de a 
bloca telefonul. Nu-i nevoie decit de o greșeală stupidă care 
s-o trezească. Fără îndoială n-ar fi o catastrofă, vei pretinde 
că ai ieşit să faci o mică plimbare, dar vor avea ei grijă să 
n-o mai repeţi... Sînt gata, Mirciulică! Urează-mi noroc 
căci aceasta este singura superstiție la care eu nu ţin. Cum 
nu ţi-am spus, uitucilă! Mă duc la noi acasă. Probele domnu- 
lui maior Cristescu trebuiesc nițeluş schimbate. Abia după 
aceea vom răsufla ușuraţi de-a binelea şi ne vom ocupa în 
liniște: de Madonă... Mă întrebai de ce am scos acele de 
la pendula aceea drăgălașă? Încă nu-ţi răspund și mă sur- 
prinde că nu ai ghicit singur. 

. 

Dispăru ușoară. Mirciulică intră în şifonierul rămas deschis 
şi se culcă într-o pălărie. 


Puțin înainte de miezul nopţii, Nicolaescu o sună pe Emi- 
lia. Găsi telefonul ocupat și după al doilea apel renunță să 
mai insiste. 

„Muierile! N-am întîlnit nici una care să cunoască rostul 
unui telefon. Cu excepția fîţelor de la serviciile de infor- 
maţii, evident. i-l trîntesc înainte de a fi prins ultimele 
trei silabe“, 

Cînd ajunse în stradă, Melania Lupu trase adînc aer în 
piept și scuturîndu-și buclele ridică obrazul spre cerul întu- 
necat. 

„Simţeai că te înăbuși, draga mea. Sint atâtea zile de cînd 
plăminii tăi n-au mai avut ocazia să respire altceva decit 
tutun și parfumul cam îndoielnic al domnişoarei Emilia. De 
ajuns, fetiţo, te vei putea bucura de aerul acesta bun mergând. 
Important este să te orientezi în ce cartier te afli, şi poți fi 
sigură că nu-i complicat. Vei trage cu urechea dincotro se aude 
zgomot de tramvai sau troleibuz și să sperăm că nu ești prea 
departe de prima staţie... Atenţie, Melania! Reţine strada 
şi numărul ca să ştii unde trebuie să te întorci“. 

Se îndepărtă șubredă și ponosită în trenciul prea larg, o 
bătrînă care nu atrăgea prin nimic atenţia trecătorilor. După 
circa 30 de metri, ajunse la prima tăbliță indicatoare, localiză 
cartierul şi urcă într-un taxi. Șoferul o privi interogativ prin 
oglinda retrovizoare. 

— Dacă sînteţi atît de drăguţ, mă veţi conduce pînă la 
Popa Petre, ciripi melodios bătrina. 

Omul desenă un cap surprins, clienții au de obicei un aer 
dictatorial, şi ambreie. 

„„Doar nu era să-i indici chiar strada Toamnei, draga mea, 
o înţelege şi un şcolar“. 

Se lăsă pe spatele canapelei, urmărind încîntată priveliștea 
prin geamul pulverizat de ploaie. 

„Oare la ce s-o fi gîndind acum domnul maior Cristescu?“ 

* : 

Se gindea fireşte la Melania. Trecuseră două zile de la 

evadarea ei şi cu excepţia celui mai absurd, celui mai imbecil 

incident care poate interveni în cariera unui anchetator şi 
care te umple. de ridicol pină la sfârșitul zilelor deşi n-ai nici 
o vină, dispariția urmată aproape concomitent de invazia pisi- 
cilor negre, nu se întimplase nimic. 

Foindu-se sub plapuma prea groasă, Cristescu îşi zdrobea 
creierii încercînd să dea răspuns măcar unei singure întrebări 
dintr-o puzderie: Cînd a fost organizată evadarea? Cine 
sînt autorii? Unde se află Melania? Ce intenţionează? Ce com- 
binaţie năucitoare pune la cale? Ce-i în definitiv în capul 
ei? 

„Habar n-am! Și cîtă vreme n-o să catadicsească să-şi arate 
virful nasului, nu-mi rămîne altceva decît să aştept“. 

Apăsă nervos pe butonul veiozei și trase plapuma pînă la 
bărbie cu un gest hotărît, dar asta nu-l făcu să adoanmă. 


* 


După o jumătate de oră, ajunse la concluzia că locuința 
nu-i supravegheată. Răsuflind uşurată, Melania cuprinse în- 
tr-o privire scurtă întregul bloc. 

„S-au culcat toţi, constată mulțumită, cu excepţia doamnei 
Olaru de la patru, care, după cum mărturisea, suferă de i in- 
somnie și de aceea ziua doarme iar noaptea deretică prin 
casă... Știu părerea ta, draga mea, e că altele sînt cauzele, 
dar probabil saloanele Spitalului central sînt mult prea soli- 
citate“. 

Împinse, opintindu-și trupul, poarta grea de fier și urcă 
treptele holului. Verifică la un interval de cîteva ceasuri 
după maior dacă sigiliul de la apartamentul ei este intact, 
apoi alunecă uşoară în coridorul strimt la capătul căruia se 
afla crematoriul şi uşa către curtea interioară. Ocoli atentă 
un cazan abandonat alături de niște țevi ruginite, trecu repede 
prin fața geamului portăresei şi se opri astîmpărîndu-și respi- 
raţia precipitată sub o fereastră îngustă. 

— E chiar fereastra de la baia ta, „Melania, şopti abia miş- 
cîndu-și buzele. Un adevărat noroc că stai la parter iar acest 
noroc nu l-ai născocit tu, fetiţo. Ai putea conchide — și te 
rog s-o faci, starea de spirit contează enorm — că semnele 
se arată favorabile. 

Apucă între degetele înmănușate rama de leceă: şi începu s-o 
zgilțiie ușor. Foraibărul — un braţ de metal dat cu ulei — 
aluneca uşor pe pista săpată în tocul ferestrei. 

„Cred că și această descoperire o datorezi domnului ma- 
ior, chicoti Melania, trecîndu-și un picior peste pervaz. Astă- 
vară, cineva, tot o bună cunoștință de-a dumnealui ţi-a fu- 


rat cheile și portofelul în tramvai. Atunci ţi-a venit ideea să : 


încerci geamul de Ja baie...“ își aminti că înainte de a fi 
părăsit locuinţa trăsese obloanele și draperiile şi apăsă cu în- 
drăzneală pe comutator. Privi emoţionată în jur. | 

Tufănelele şi crizantemele: se ofiliseră iar pe masă tortul 
rămas de la ziua lui Mirciulică împrăștia un miros rânced. 

— Curios! Sfeșnicul nu mai e la locul lui, căci tu î] așezi 
totdeauna lîngă coșulețul de argint. Aș vrea să-mi explici cum 
se face că unul din paharele de Spumos e gol în vreme ce 
celălalt s-a evaporat doar pe jumătate... Ce spui, fetiţo? Nu, 


nimeni n-a apucat să bea în cinstea lui Mirciulică din pricina 


Veştii proaste pe care ţi-o adusese domnul maior... 
: , 4 4 he 
Auzi o mișcare în spate și amuţi Încremenită. Se întoarse 
încet și încercă cea mai mare surpriză din viaţa ei. 


| 
Melania Lupu îşi privea cutremurată motanul. L se vedeau 
oasele iar panglica roșie de la gât îi atirna murdară și pleoş- 
uită. 
— Asta înseamnă... înseamnă că celălalt e un impostor! 


Ce greşeală, draga mea! Nu e momentul să te pierzi cu fi-. 


rea, dar crede-mă nu ai nici o scuză, 

Mirciulică primea cu „un aer de demnitate jignită mângiie- 
rile batrinei. Melania își şterse obrajii plini de lacrimi. 

— Doamne, va să zică tu erai musafirul care s-a înfruptat 
din bunătăţi! Trebuie să recunosc însă că arăţi cam jigărit. 


Ştiu, te-am nedreptăţit, mi-am închipuit despre tine că ești 


răutăcios. În realitate, doar din neștiinţă ai apăsat pe apara- 
tul acela, afurisit. Dar acum vom îndrepta totul, ai să vezi... 
N-ai să-i spui niciodată, adăugă cu capul întors, că pe mo- 
tanul, adus de domnul Ned. l-ai luat drept Mirciulică. Nu 


ţi-ar ierta în ruptul capului o astfel de jignire. 


Îl aşeză pe fotoliu și se apucă sprintenă de treabă, Mişcă- 


rile erau pline de vioiciune, ochii zvântaţi îi străluceau. 


— Trebuie să ajustăm probele, draga mea, în aşa fel încât 
la o privire su-per-fi-cia-lă să se poată naște confuzia. Deta- 
liile însă nu vor corespunde. Acesta e colţul înregistrat pe pe- 
licula domnului maior. Perdeaua, scrinul, pendulul și tabloul 
cu cale. Vom începe cu.perdeaua ... .. 

Agită în faţa motanului o pereche de foarfeci și începu să 
„ descoase franjurile atentă să' nu atingă țesătura suplă. Cînd 
isprăvi, adună cu răbdare resturile de aţă şi le puse pe un 

Zlar. Ei 
— Vorbeşte mai încet, draga mea, Mirciulică bietul „de el 
a, adormit. Din cauza anemiei și a emoțiilor, fireşte. E su- 
ficiennă: însă simpla lui prezenţă pentru ca să: te simți. însufle- 
țită. Deci, perdeaua seamănă cu cea din clișeul domnului 
Cristescu, dar nu mai e aceeași. Scrinul din nefericire, nu-l 
poţi „transforma. Îl vei împinge însă spre ușă și pozițile nu 
vor maj corespunde. Hai, adună-ţi puterile. Ai zugrăvit în 
toamnă, şi urma de pe zid nu se cunoaşte. Parcă-l aud pe 
avocatul tău la proces... O chpă, Melania! Înainte de a-l 
lăsa să vorbească, trebuie să ne înțelegem asupra unui amă- 
„ nunt: vei angaja un apărător tînăr; cu expresia francă şi nu 
prea frecat în chițibușuri. Aceasta va face o bună impresie 
asupra domnilor judecători, căci oricine știe că atunci cînd'te 
simți vinovat alegi un mare maâstru, unul din vulpoii pişi- 
cheri unși cu toate alifiile. Ziceai că-l auzi pe avocatul tău? 
Ce spune? Nu zău, te asigur că mă interesează în cea mai 
mare măsură. Ş ș 

Scoase 'pacheţelul mic din buzunarul trenciuiui și deschise 
uşa pendulei. Vorbea cu voce groasă, apăsînd important pe! 
“silabe: E Ni 

— Domnule prezident, onorată instanţă! Nimeni nu se mai 
"poate înidoi de inocenţa clientei mele, doamna Melania Lupu. 
Aveţi înaintea dumneavoastră probele de netăgăduit ale ne- 
vinovăţiei sale. O confuzie sinistră, asemănări fatale au adus-o 
în această boxă a infamiei. Perdeaua, scrinul, acele pendulei. 
Privigi-le vă rog cu atenție și comparaţi. Iată, acesta e fil- 
mul pus la dispoziția domniilor voastre, de organele de cer- 
câtare, acesta e cel luat de către comisia deplasată la domi- 
ciliul iniulparei după arestarea. ei. Constataţi vă rog deose- 
birile. Oricine-și poate da seama! Locuinţele seamănă, dar nu 
sint identice. . 

Melania întrerupse pledoaria. Îşi plimba vîrful limbii pe 
la colțurile gurii, cu o expresie concentrată. Era operaţia cea 
mai delicată. Înlocuirea acelor-ghirlandate cu cele scoase de 
la orologiul verișoarei lui Tolea. N-avea voie să forțeze. 

Trecu aproape 'jumătate de ceas pînă auzi declicul care-l 
aștepta. Netezi îndelung acele și în sfârșit își îngădui cîteva 
clipe de răgaz. 

— Ţi-a mai rămas tabloul cu cale şi înlăturarea propriilor 
tale urme. Te avertizez, fetițo, că va trebui să fii de cinci 
ori mai atentă. Mă întreb cît poate fi ceasul. În orice caz, 
e trecut de miezul nopţii, dar nu mai tîrziu de ora unu. O 
simţi în oasele tale şi ele nu te-au înșelat niciodată. Spu- 
ne-mi, draga mea, îţi aminteşti unde ai pus pînzele rămase 
de la bunica? Vreau să-ţi aduci aminte pînă număr la zece. 
Hai, hai nu te alinta şi nu te preface, doar ştii bine că se 
află în sertarul de jos al scrinului. 

Se ridică suplă din fotoliu, fără să se sprijine în braţe, 
„căci nimic nu vorbeşte mai convingător despre bătrîneţe, 
decît felul greoi de a părăsi un scaun comod“ și trase urechea 
de bronz înfiptă în lemnul satinat. Lucra precis, fără mișcări 
de prisos, ca şi cum fiecare gest ar fi fost gîndit și repetat cu 
mult înainte. 

Pînzele erau înfășurate într-o hîrtie albastră pe care elevii 
de acum zece şi cincisprezece ani o foloseau la învelirea caie- 
telor, iar gospodinele o prindeau în pioneze pe geamuri cînd 
plecau la băi pentru a atrage atenţia hoţilor, după cum ob- 
serva poetul Minulescu. Bătrîna le netezi cu emoție. Citeva 
acuarele convenţionale fără îndoială, dar gingaşe, desene în 
creion, uleiuri. Își privi critic portretul schiţat în cărbune la 
18 sau 19 ani, un cap cuminte cu frunte boltită și buze de 
copil, un cap despre care bunică-sa afirmase că n-are nimic 
interesant pe dinafară. „Aş prefera, Melania, să pictez ce se 
petrece înăuntrul lui, dar nu îndrăznesc căci atunci nu te-ai 
mai mărita niciodată. Toate flirturile tale ar lua-o la goa- 
Da 

Fusese o femeie cu privirea pătrunzătoare şi care știuse 
să-și apere excentricitățile. În faţa lui bărbatu-său, mai tîr- 
ziu în faţa copiilor. Era în stare în joia mare, cînd toţi nu-și 
vedeau capul de trebi, în ajun de Crăciun ori cu casa plină 
de zugravi să-şi ia şevaletul şi culorile și să se apuce de pic- 
tat. Fiică-sa, mama Melaniei, plată şi fără umor, pentru care 
originalităţile indiferent de natura lor, nu însemnau altceva 
decit ţicneli iar evoluţia lor firească conducea obligatoriu la 
balamuc, o privea consternată. Bătrîna o ignora cu nepăsare 
regală şi picta în continuare flori cu cozi lungi, în vaze atit 
de graţioase, atît de fragile încît te așteptai în fiece clipă 
să le vezi țăndări, siluete elegante de femei, fuselate și cam 
plutitoare — nu vedeai niciodată unde și pe ce calcă — cu 
ochi enormi și eşarfe fascinante, mereu bătute de vînt, bărbaţi 

înguşti în umeri şi șolduri, dar cu figuri îndrăzneţe şi păti- 
mașe de condotieri. 

— Nu-i mare lucru de capul lor, îi explica Melaniei care, 
îmbrăcată în rochie pepit cu panglică neagră la gât, îşi bă- 
lăngănea ţanţoşă primele botine cu nasturi și toc, căţărată 
pe pervazul adînc al ferestrei. Nu-i mai nimic. Fac fleacuri 
drăgălaşe, excelente piese de menaj și cînd izbutesc, ăsta-i ma- 
ximul meu, să nu fiu penibilă, mă simt în al şaptelea cer. 
Oricum ar fi însă, mi se pare mai interesant să fac tablouri 
proaste decit un pandișpan reușit. 

Cînd coada lui Mirciulică îi atinse braţul, Melania întoarse 
capul și-i zimbi tandru. 

— Te-ai trezit, dragul meu? Crede-mă, m-am străduit din 
răsputeri să nu fac zgomot. Ai răbdare, îţi explic imediat ce 
am de gînd cu aceste pînze. Trebuie să înlocuim tabloul cu 
cale. După cum știi, aproape toți pictorii îşi repetă temele, 
încercînd să le desăvîrșească. Bunica proceda la fel deși bă- 
nuiesc c-o făcea mai mult din lipsă de fantezie. În fine, nu-i 
frumos să-ți ponegreşti familia. Vezi cartonul ăsta? Seamănă 
„grozav cu cel de pe perete. Tot cale, aceeași amforă de argint, 
nu lipseşte nici draperia de catifea roşie. Există însă o deosebi- 
re. Ai sesizat-o imediat! Diferă numărul florilor, bineînţeles. 
Sint şapte în loc de cinci. Deci, ţi-o spun nu pentru că 
nu ai fi priceput, ci pentru că mie îmi place să pălăvrăgesc 
şi sînt de părere că atunci cînd într-o încăpere se află două 
persoane e politicos să converseze împreună, deci... Oh, nu 
draga mea, hotărît nu ţi-e îngăduit să formulezi fraze atât 
de lungi. Ar însemna să pui prea mult la încercare puterile 
lui Mirciulică, deja secătuite. În două cuvinte, pe filmul 
domnului Cristescu tabloul are doar cinci cale. Cînd vor 
veni însă pentru a constata autenticitatea probelor, domnii 
din comisie vor număra șapte flori. Nu mă pot exprima mai 
limpede decît atâta. O voi face probabil la proces cînd mi 
se va da cuvîntul. 

Adoptă expresia bătrînei sensibile şi ultragiate, care își 
ştenge colțul ochilor cu batista. 

— V-aș ruga să-i comunicaţi domnului Cristescu că nu 
sint supărată pe dumnealui și că se bucură mai departe de 
întreaga mea: simpatie. Este un om admirabil, un excelent | 
maior, foarte dotat pentru care eu și Mirciulică avem numai 
cuvinte de laudă. L-a indus în eroare asemănarea obiectelor 
după cum s-a dovedit, dar asta nu-i scade meritele. Oricine se 

putea înşela. Vă rog, de asemenea să-i daţi adio că ușa 
casei mele va fi întotdeauna deschisă „pentru dumnealui şi 
că m-aș bucura să-l am printre invitaţii noştri, miine seară 
la o ceaşcă de ceai. 

Încîntată de întorsătura frazei, Melania desprinse tabloul 
din perete, luă un cuţit de desert, rămas pe masă, şi mane- 
vrndu-l cu multă atenţie scoase cuișoarele delicate. Înlocui 
pînza şi peste zece minute, șapte cale cărnoase, pline de sevă 
rîdeau alb catifeliu pe zidul de lîngă fereastră. 

„= Bine că n-ai avut de lipit şi un carton pe spate, suflă, 
căci un pelicanol proaspăt ar fi fost detectat la analiză. 
Hm, oamenii moderni pierd o grămadă de vreme cu analize 
de tot soiul. Un alt caraghioslic despre care înainte de război 
abia se pomenea, cel puţin în cercul tău... Cred, Melania, 
că n-ai făcut nici o greşeală însă după părerea mea, greul 
abia acum începe. Vechiul tablou va trebui să i iei cu tine, 
Îl vei arunca împreună, cu franţurile perdelei în primul con- 
tainer de gunoi, cît mai departe de casă, dar nu înainte de a 
le înveli într-un jurnal. Pachetul va avea un aspect mizer și 
neinteresant pentru ca nimeni să nu fie tentat să-l deschi- 
dă ... Dispar pentru cinci minute, Mirciulică. Nu, nu mă due 
departe. Pină la crematoriu. Gînideşte- -ze între timp dacă vrei, 
ce trucuri să folosim pentru ca domnul maior Cristescu să 
nu poată do-ve-di niciodată, gi o va bănui din prima ckpă, 
că noi i-am măsluit probele. Constat după figura ta că te 
pregăteşti să meditezi intens. 

Motanul încremenise într-o atitudine de sfinx. Probabil dor- 
mea. 


Melania ținea, cu vîrful degetelor marginile unei gazete în- 
deite. Motanul îi sari „în întimpinare, mirosi jurnalul și începu 
să strănute. Bătrîna râse. 

— Prostuţule! E. praf! Exact, ai auzit foarte bine. Praf, 
colb, pulbere, tină . Oricât m-aș strădui, nu voi găsi alt 
sinonim. Nu mi-a fost ușor să- -l adun, căci după cum ştii acum 
e iarnă. Am cotrobăit însă în crematoriu și ce-mi mai lipsea 
am completat de la preșul doamnei Vasiliad. Nu-l scutură ni- 
ciodată şi presim că i-am făcut un adevărat serviciu. Ah, 
"dacă 25 îi putut umbla și sub patul ea... De ce am nevoie de 
mizeria asta? Își spun inecat. După ce-i va da seama că 
probele dumnealui nu mai stat în regulă, domnul Cristseu 
va cerceta in-te-gri-ta-tea sigihului. Bineânţeles că nici nu 

l-am atins, ce-ţi închipuiai?:În această clipă, îmi va adresa 
niște... în sfârșit să le zicem cugetări la care prefer să nu 
mă gîndesc. Apoi va începe să scotocească prin garsonieră 
încercînd să deducă pe unde am intrat și va căuta urmele 
mele. Tot n-ai înțeles? Concentrează-te, Mirciulică! Se va da 
peste cap să demonstreze că eu sau altcineva am pătruns în 
casă pentru a-i măslui dovezile. Într-o săptămînă, praful se 
aşterne serios. De aceea voi încerca să-l pun la loc acolo 
unde am fost obligată să umblu. Dumnezeule mare! Ce era 
să faci! Pur și simplu mă cutremur. Nu atinge pînza de pă- 
ianjen, fetițo. Dă o notă atît de autentică... 

Bărrina se duse în baie şi scoase din dulăpiorul farmaceutic 
o clismă mică. O umplu cu praful colectat din preșul doam- 
nei Vasiliad, separat de cel adunat în crematoriu, și se apucă 
bine dispusă să-l pulverizeze prin casă. Figura îi strălucea, 
avea expresia de acum cincizeci de ani, cînd punea la cale o 
năzbitie și se credea atît de șireată încît își închipuia că va 
fi în stare să o păcălească şi pe bunica. 

„Ţi-ai fi imaginat vreodată că în loc să cureţi casa de 
praf, dimpotrivă îl vei împrăștia pe mobile cu atâta... da, 
asta-i cuvîntul, cu atita apetit? Ah, Melania, ești o nebună 


pi pice 


MICa 

La trei dimineaţa, maiorul Cristescu renunță definitiv să 
mai doarmă. În casă era frig, caloriferele nu funcționau înainte 
de ora cinci, își puse peste pijama un capot gros de-al ne- 
vesti-sii și tremurînd de-a binelea, își pregăti un ceai nu pen- 
tru că ar fi avut poftă să-l bea, ci pentru că nu găsea altceva 
mai bun de făcut. Rătăcea din odaie în odaie, cu un aer des- 
cumpănit și un vag sentiment de neliniște. 

„Ce naiba o mai fi şi asta? se întrebă tulburar. Simt pri- 
mejdia, un pericol iminent de parcă în următoarele cinci se- 
cunde mi-ar pica o cărămidă în cap sau un glas venit din 
spate ar bubui: sus mâinile!“ 

Cristescu nu era un individ cu presimţiri grozave și de 
aceea senzaţia îi crea o stare de confuzie. Cînd simţi nevoia 
să scotocească sistematic apartamentul, se enervă. „Dacă mă 
apuc să caut pe sub pat și prin dulapuri sînt un om. isprăvit. 
Îmi fac colegii, întruniți în cadru festiv, un cadou frumos — 
din ăla care-i încurcă de obicei pe moștenitori, nu se îndură 
să-l arunce dar nici să-l ţină în casă, o cupă cu semnături, 

sau un orologiu cu dedicație care aduce a epitaf, în orice 
caz o chestie voluminoasă — îmi strîng mâna, mă bat pe umăr, 
și la prima înri Inire pe stradă mă iau cu „mea Cristescule“. 

Ideea îi veni mai tîrziu, în timp ce sorbea ultima înghiţi- 
tură de ceai rece. 

„Melania a intrat în acţiune! Pun pariu pe orice . 

Ardea de nerăbdare să se facă şase dimineaţa, să ajungă la 
birou să afle despre ce e vorba. Se mira chiar că telefonul 
nu sună pentru ca un glas alarmat să-i comunice cine ştie ce 
enormitate. Cedă tentaţiei ŞI Yerifică inutil dacă aparatul 
funcţionează. Siciir, Îşi zise că poate cadoul acela frumos 
îl va primi mai curînd decît î îşi închipuia. 

Aşteptă în fotoliu îmbrăcat și bărbierit, gata în orice mo- 
ment să zboare pe uşă, ivirea zorilor. 


Presărase praful doamnei Vasiliad — „un praf casnic, draga 
mea, de î interior, cu totul alrceva decît cel de pe streşini şi 
acoperișuri, iar domnii de la poliţie abia, așteaptă să faci 
o greşeală“ — pe obiectele din garsonieră, reparase cu un 
cuțit lat tortul din care Mirciulică doar gustase. „Nu i-a plă- 
cut, ai pus probabil prea multă vanilie şi asta-i „dă un gust 
insinuant. Domnul maior și-ar putea însă aminti că n-aţi apu- 
cat să gustaţi din el și ştinidu- -te, amatoare de dulciuri și-ar 
închipui că n-ai rezistat să iei măcar o înghiţitură“. Franju- 
rile perdelei, aţele, și vechiul tablou le împachetase într-un 
jurnal. 

__— Cred că n-ai uitat nimic, șopti, cercetind înfrigurată 
încăperea. Fii grozav de atentă, fetiţo, căci joci o carte 
mare. Ţi-a rămas puţin praf pentru comutator? Bineînţe- 
les... Am să te trag de urechi, Melania! Mi-ar place și mie 
să-ţi schimbi măcar furoul, dar n-ai să comiţi această eroare 
pentru nimic în lume! Singurul lucru pe care îţi îngădui să-l 
iei e vechea ta plasă de sfoară căci nu poţi să umbli cu Mirciu- 
lică sub braş la ora trei noaptea. 

Motanul, neașteptat de docil, se lăsă înfășurat în ziare și 
virît în plasă. Bătrîna spuse frumos la revedere, zîmbind odăii 
goale. Se strecură cu aceeași ușurință prin ferestruica băii după 
ce ridicase foraibărul şi-l înclinase ușor oblic, într-un echilibru 
precar. Cînd ajunse în curte trase spre ea rama de lemn a 
geamului. O zgalţii imperceptibil pînă simţi că foraibărul alu- 

necă, la locul lui blocînd fereastra. Dădu din cap mulțu- 
mită şi virt clisma în pachetul destinat coșului de gunoi. 
Cu un sentiment îmbătător de triumf, luă plasa și se îndepărtă 
alunecînd pe lîngă ziduri. 

Un cer sumbru, golit de stele amorţise peste oraș. 


* 


Timpul ăsta îi plăcea lui Azimioară. Ploaie, frig, cer şo- 
riciu. În bodegă găsea la orice oră o bere rece, pe stradă 
circula doar cine avea treabă, nu transpira. Locotenentul pă- 
şea rar prelungindu-și deliciul. Cartierul era pustiu. Calculă 
privindu-şi ceasul că pînă și clienții primei curse de autobuz 
puteau să mai doarmă liniștiți o jumătate de oră. 

Azimioară ascultase o noapte întreagă poveştile lui frate-său 
întors din India şi acum, recapitulând, își spuse surizînd că 
băiatul le cam îngroşase. Îi plăcea să fie urmărit cu răsufla- 
rea tăiată, să-și zdrobească asistenţa și încă de copil, cea 
mai banală întîmplare reprodusă de el căpăta proporții senza- 
ționale. Privirea-i căzu pe tăblița indicatoare fixată între 
sulițele unui gard de fier vopsit în verde. Strada Toamnei. În 
a patra sau a cincea clădire locuise Melania. „Hm, pe unde 
s-o fi ascunzînd nebuna aia?“ 

În aceeași clipă, locotenentul se lipi de zid, nevenindu-i 
să-şi creadă ochilor. Bătrîna mergea în faţa lui cărînd o plasă 
de sfoară. Nu încăpea nici o confuzie: profilul şters, întreză- 
rit pentru o fracțiune de secundă, statura, pașii mărunți. 

Stupefiat, nehotărit asupra felului în care trebuia să pro- 
cedeze, Azimioară începu o urmărire clasică. O lăsă să se în- 
depărteze, traversă strada și se angajă într-un filaj oblic. 
După toate aparențele, Melania se îndrepta. spre stația de 
taxiuri. Mergea nepăsătoare, fără să privească în urmă și în 
dreptul unei florării, locotenentul aiurit o auzi dind gingaș 
bună dimineaţa garoafelor din vitrină. 

Circa trei sute de metri o mai despărțeau de staţie. Azi- 
mioară decise febril să continue urmărirea pînă la gazda bătri- 
nei. De acolo, ţinînd casa sub supraveghere, îi va telefona 
maiorului Cristescu. Înainte de a coti pe Popa Petre, avu 
sentimentul că cineva se află în spatele său. Nu apucă să se 
întoarcă. Primi o lovitură puternică în moalele capului și se 
prăbuși pe trotuarul umed. 

Cap. VIII 
MELANIA SE AMUZĂ 


Emilia Plopeanu dormea adînc. Bătrîna se dezbracă 
repede, curăță atentă trenciul şi tălpile pantofilor împrumu- 
taţi, îl expedie pe falsul Mirciulică fără exces de menajamen- 
te. Impostorul se strecură în stradă și dispăru pentru totdeau- 
na. Plasa de stoară împreună cu panglica roşie de la gitul 
motanului ajunseră în crematoriu și după ce montă arătătoa- 
rele la pendula din debara, își spuse mulțumită că a făcut 
o treabă bună. Era aproape patru, dar simţea că e prea agi- 
tată pentru a putea adormi. 

Înfășurată în halatul albastru, matlasat, bătrîna se juca 
cu ciucurii de la cuvertură încercînd un sentiment reconfor- 
tant de libertate. În fond, nu avusese niciodată restricţii prea 
severe de îndurat. Cu toate acestea, după moartea colonelului, 
fără să răsufle propriu-zis ușurată, începuse să guste avanta- 
jele unei vieți independente. 

Îşi reconsiderase astfel întreaga existenţă, înlăturînd deli- 
cat dar ferm, orice ar fi putut sugera ideea de oblhgatvitate. 
Nu întreținea relaţii inutile, indiferent de valoarea lor pe 
plan social „căci, draga mea, mai mult decit eşti n-ai să 
ajungi vreodată “, repudia prieteniile î împovărătoare. Fiind con- 
siderată, în general nătângă, i se scuza lipsa de angajare cu 
ati mai mult cu cît rezervele ei purtau votdeauna veșmîntul 
unei politeţi ireproșabile. 

Contrar oamenilor care se descurcă admirabil în societate 
şi pe care nu-i sperie 15 sau 20 de inși adunaţi într-o încă- 
_pete, toți repezindu-și ochii spre noul sosit, găsind imediat 
tonul, zîmbetul și exact cuvintele care i e spuse, bătrina 
îşi iubea solivudinea. Melania avea rara capacitate de a se 
distra minunat singură, fie că vedea un film — prefera ma- 
tineele — citea o carte, se plimba sau petrecea o seară lungă 
şi ploioasă de toamnă preparînd..o prăjitură complicată. În 
timp ce bătea albușurile sau alegea nuci, își povestea aminti- 
rile stînd de vorbă cu persoane de mult dispărute. După un 
ceas de conversaţie, avea impresia că într-adevăr pălăvră- 
gise cu Lili Boeriu de pildă, decedată prin '32. 

„Mi-era dor de ea și-acum mă simt mult mai liniștită. An re- 
marcat, desigur, draga mea, că Lili n-a progresat deloc, folosește 
în continuare expresiile acelea demodate de la începutul 

secolului. Conchidea apoi cu o satisfacţie curioasă: Cred că 
sînt singura persoană din lume care-și mai aduce aminte de 
Lili... Nu avea familie, iar prietenii ei cu excepţia ta, Me- 
lania, fireşte, dacă ar mai trăi ar fi trebuit de mult să îm- 
plinească o sută de ani. În locul tău n-aș paria un singur leu 
pe memoria unor personaje contemporane cu domnul Kogăl- 
niceanu . . .“ ' 

Acum, cu Emilia scoasă din joc, liniștită, știind că a distrus 
proba maiorului și cu autenticul Mirciulică alături, se sim- 
ţea într-o dispoziţe strașnică. Jumătate de veac în urmă, pe 
aceeași stare. de spirit, obişnuia să-și muște virful codiţei 
blonde, groasă, cu pămătut la capăt și panglică albastră: „aș 
„avea chef de-o trăsnaie!“ h 

Ideea îi veni din senin. Făcu o tumbă în pat și băm din. 
palme. 


+ 


Șerbănică Miga deschise: ochii buimac. Articulă greu, cu 
gura încleiată de somn: 

— Ce vrei? Ce s-a întîmplat? 

Sisiia, consoanele alunecau. Proteza se afla în paharul cu 
apă de pe noptieră. Florence mârti: 

— Eşu sund? Sună telefonul. 

— Vreo greșeală... Cât e ceasul?: 

— Răspunide! 

Şerbănică. aprinse lumina. Nu nimeri papucii și se preci- 
pită descul în sufragerie. Alerga crăcănat, în pijamaua veche 
cu un bazon enorm, de altă culoare. Pe cele bune le păstra 
penru băi, de jena gazdei, sau „Doamne ferește, vine un 
doctor să te vadă, nu-l poţi primi oricum“. Cu același prilej, 
se iveau și cearșafurile de olandă din zestrea Florencei, cu 
dungi ruginii de zăcut în șifonier, dispăreau preșurile azvir- 
lite pe pensane și „drumul“, o traversă sinistră de pînză ce- 
nuşie care străbătea sufrageria din vestibul pînă la bucătărie. 

Telefonul continua să zbîrniie. Florence, trezită de-a bine- 
lea, se uită la ceas. 

„Patru! Să nu i se fi întîmplat ceva lui Sandi...“ 

După vocea piţigăiată și exclamaţii, îşi dădu seama că 
bărbatu-său e emoţionat. 

— Nu înţeleg! Vorbiţi mai tare! Da, casa Miga... Cine?! 
Tu eşti, Melania? Extraordinar! 

Înir-o secundă, Florence fu lîngă el şi-i smulse aparatul. 

— De unde vorbeşti? Ce-i cu tine? Cum te simți? 

Bătrîna părea că telefonează din fundul pămîntului. Flo- 
rence avu impresia că plinge și inima i se răsuci, Strivită de 
milă. 


— M-au răpit... Oh, nişte oameni îngrozitori! Nu-mi 
pai, Fr 
permit să plec, m-au sechestrat aici... 
— Unde? 


Pentru prima oară în viaţă, Florence își pierdu cumpătul. 
Îi lipsea orice inițiativă, se simţea paralizată, capul îi vijiia. 

— Unde ești? repetă. 

— Nu știu. Într-un bloc... 

Melania plîngea. Florence, în panică, ţipă: 

— Cine te-a răpit? Ce vor de la tine? 

— Ah! M-au văzut! Vin! Spune-i domnului maior Cris- 
tescu... 

Lui Florence i se păru că aude o uşă trîntindu-se, în urechi 
îi răsună o palmă și glasul Melaniei care conjura: „Nu... 
vă rog...“ 

Apoi convorbirea se întrerupse. Doamna Miga rămase cu 
receptorul în mână strigînd inutil alo, alo!... Cînd veni to- 
nul, puse aparatul în furcă uitîndu-se neputincioasă la Șer- 
bănică. Impresionată pînă în adîncul sufletului, și-o imagina 
pe Melania maltratată chiar în clipele acelea de bandiți 
odioși care nu se lăsau înduioșaţi nici de vîrsta, nici de 
fragilitatea ei. 

— Ce-a spus? bilbîi Șerbănică. 

— Au răpit-o. Nu știe unde se află. Cineva a surprins-o 
şi-a închis. Atât a mai apucat să zică: „Spune-i maiorului 
Cristescu...“ Am impresia că o bat, adăugă printre lacrimi. 

— O bar?! Ce vorbeşti?! 

— Dumnezeule! De ce a trebuit tocmai ei să i se întimple 
poveştile astea? ... Unde ai pus telefonul lui Cristescu? 

— Vrei să-l suni acum? 

Florence înclină distrată capul. Ochii lui Șerbănică se bul- 
bucară, Exclamă consternat: 

— La patru dimineaţa?! Ţi-ai pierdut simţul comun, Flo- 
rence! E o oră complet neconvenabilă. În definitiv, Cristescu 
nu-i un amic de-al nostru și nici medicul familiei ca să-l de- 
ranjezi cînd ai chef. Trebuie să fim rezonabili ȘI 

Melania duse înapoi telefonul în odaia Emiliei Plopeanu. 
Înainte de a intra în pat își sărută imaginea din oglinda. 

„O meriţi, fetiţo, pe cuvintul meu! La ora șapte, sau poate 
chiar opt, îl vor suna pe domnul maior Cristescu. Nu înainte, 
căci Șerbănică e prea protocolar pentru a trezi oamenii cu 
noaptea în cap. Ține grozav la convenienţe, iar Florence 
se simte prea prăbușită acum, ca să se certe cu el. Domnul 
maior va scrișni din dinți căci după trei sau patru ceasuri, 
îi va fi imposibil să detecteze de unde a venit apelul, de-ar 
fi să mobilizeze toate telefonistele din București. Dacă nu 
l-ai fi cunoscut pe Șerbănică, nu ţi-aș fi permis în ruptul ca- 
pului să comiţi asemenea imprudenţă. Acum, fetiţo, la cul- 
care! Domnul Ned își va face apariţia peste cîteva ore şi 
nu Vreau, să te vadă cu obrajii şifonaţi. O doamnă în vîrstă, 
proaspătă oferă pentru oricine o priveliște înviorătoare . 
lar te-ai pus la taifas? Să ştii că te obrăznicești, Melania! 
Somn ușor“. 

Adormi imediat, Surisul stăruia pe figura de porțelan cu 
buze umede şi trăsături mici care acum păreau fără vârstă. 

Mirciulică ieși de sub caloriferul încins şi se făcu covrig 
lîngă capul de argint al bătrînei. 

Nu mai avu răbdare să aștepte acasă “şi la şase fără cinci 
urca scările ministerului. Ofiţerul de serviciu n-avea nimic în- 
teresant de raportat. Cristescu, pradă aceleiași tensiuni, începu 
să-și ascută creioanele. Deschise tranzistorul şi vreme de un 
ceas urmări crispat, programul dimineţii. 

La șapte și jumătate, apăru locotenentul Azimioară cu un 
cap imens, numai bandaje, pe care nu încăpea pălăria. Ma- 
iorul se holbă. 

— Ce-ai păţit? 

— M-a pocnit unul la modul cel mai artistic. Aia de la 
spital ziceau că n-au văzut de mult o lovitură executată atît 
de plastic. Ofră: Aveţi idee cu cine m-am întîlnit azi-dimi- 
neaţă? 

— După peisaj, ar putea fi Cassius Clay. 

— Mai rău! Melania Lupu. 

Buzele maiorului se „mișcară fără, sunet. Azimioară relată 
întîmplarea fără să omită vreun amănunt. Cristescu îl asculta 
înfrigurat, uluit, nerăbdător să afle sfîrșitul. 

— Am greşit neasigurindu-mi spatele. 

— Prostii! exclamă maiorul. Oricine ar fi căzut în aceeași 
capcană. Vreau să-l văd pe ipocritul ăla în stare să afirme că 
şi-ar fi asigurat spatele cînd se trezeşte din senin cu Melania 
în faţa lui. Melania pe care o cauţi ca un zănatic și care 
s-ar, putea evapora, ar putea pur și simplu pieri în eter, atit 
cît întorci capul. Mă întreb cine o fi tipul care te-a aranjat. 
Te-ai căutat prin buzunare? i 

— Imediat ce mi-am revenit. Nu-mi lipsea nimic. 

—, Păcat! Era de tot hazul să fii pescuit de un bonfaș cu 
beguin pentru mușteriii de patru dimineaţa. Rămâne o singură 
explicaţie: agresorul e complicele Melaniei. Fir-ar să fie! Sări 

e pe scaun și se duse nervos la fereastră. Nu-mi place! Nu-i 
stilul ei. Vorba colonelului Niasta, sînz specialistul nr. 1 în 
balamucul Melania Lupu și poţi să mă crezi, bătrina nu, lu- 
crează cu gardă, gorile, care s-o păzească şi aşa mai departe. 

— Melania Lupu părea să facă toral abstracție de un even- 
tual filaj, indiferent de natura hui. Mergea senină, dădea bună 
dimineața cățeilor matinali și ghivecelor din florării... 

— Hm! Mi-ar place să aflu şi eu ce-âr putea-o scoate din 
fire pe Melania. În sfârșit, asta e o problemă. Deocamidară 
habar n-avem cine-i mocofanul. A doua chestie! Ce căuta 
pe strada Toamnei? 

— Pe Mirciulică, presupun, îndrăzni Azimioară. 

Cristescu căscă ochii. 

— Nu te simţi bine, dragul meu? 

— V-am spus, dar probabil n-aţi reținut. Am văzut deslu- 
şit capul motanului ieșind din plasă. 

— E nebună! suflă stupefiar maiorul. 

— Nimeni nu se mai înidoiește. 

Trăsăturile lui Cristescu se pleoștiră brusc. Dintr-o dară 
păru obosit, bătrân, epuizat. 

— Ce-are cu noi, femeia asta, măi băiete? 

Locotenentul nu răspunse. Dacă stăteai să chibzuieşti, bă- 
trina n-avea nimic cu ei, Dimpotrivă, nu voia decît să fie 
lăsată în pace și mai mult ca sigur, ar fi preferat să nu audă 
În viața ei de Cristescu sau Azimioară, 

— Competiţia e neloială, spuse maiorul. Eu deocamdată mă 
consider un om normal, iar ea e categoric pocnită cu leuca. 
Căpiaţilor le freamătă glandele, le vâjiie creierii, le plouă cu 
idei. Doar un smintit poate să le vină de hac. 

Locotenentul își. ridică neputincios braţele. 

— Deşi am primit o lovitură frumușică, mi s-au dat asi- 
gurări că nu voi împleti fulare în dungi închipuindu-mi că 
aş fi Nelson... 

— Clar! Nu-mi rămâne decit să-mi iau trenciul și să mă 
deplasez în strada Toamnei, unde probabil mă aşteaptă o 
sumpriză atit de măreaţă încât o să trebuiască să rezem zidu- 
rile. Adăugă, luindu-și pălăria: Da, dragul mew, am cele 
mai sumbre presimţiri. 

Zbirntivul telefonului îl făcu să tresară. Azimioară îi trecu 
receptorul. 

— Da, domnule Miga... Cînd v-a sunat? Interesant... 
Bine, o să trec în cursul dimineţii pe la dumneavoastră. Am 
reţinut perfect. E sechestrată, schingiuită, martirizată, și... 
pofiiți? Și torturată, bineînţeles. Nu, fireşte, nimeni nu poate 
trece indiferent pe lingă o astfel de situaţie cînd e vorba de 
„biata Melania“ mai cu seamă eu... Respectele mele! 

* 


— Ce-a spus? întrebă Florence. 

Șerbănică, plin de importariţă, arboră o expresie afectată. 
Cînd se simţea în centrul atenţiei devenea marţial. 

— Părea extrem de impresionat. E un om cumsecade, și 
evident, tragedia Melanie îl mișcă profund. Repeta, în- 
dipărinidu-și bine în minte, fiecare cuvânt al meu. 

— Ce-a spus el? Pe tine te-am auzit. 

— Ne va face o vizită chiar în dimineaţa aceasta. Cred 
că ar trebui să-ţi schimbi rochia, Florence, și panglica din 
păr. Nu cadrează bleul în împrejurări atît de dramatice. 

— Mai e pînă la parastas. 

— Ceea ce nu ne împiedică să fim decenţi. Am uitar esen- 
țialul. La sfârșit, a zis „respectele mele!“. Cristescu, ai băgat 
de seamă, nu azvîrle vorbele în/ vînt. 

Îşi ridică gmușa uitindu-se la nevastă-sa cu o satisfacţie ni- 
micitoare. 


* 


„Mai am trei zile“, fu primul gînd al lui Ned dînd ochi 
cu dimineaţa întunecată care se pierdea în draperiile cenușii. 
Sună restaurantul și cînd ieși de sub duș, găsi micul dejun 
pe masă, acoperit cu un şervet alb. 

Mîncă totul, se îmbrăcă rapid, surîse cuceritor cameristei 
îngenuncheate Engă aspirator şi așteptind liftul își aprinse 
prima țigară. Se simţea la fel de viguros ca altă dată, perfect 

stăpîn pe reflexele sale, privirile femeilor îl asigurau că ră- 
măsese același băiat cu farmec, la măsurătorile din registrul 
croitorului nu adăugase un singur centimetru și totuși, apro- 
pierea zilei cînd pe tortul lui aveau să se înghesuie 40 de lu- 
mînări roșii îl alarma. 

Se uita din ce în ce mai des la ceas, după patruzeci de 
ani începe obsesia timpului, în curind va deveni „bătrînul“, 
aşa cum numai cu zece ani în urmă îl socotise el pe elveţia- 
nul cu ochi catifelaţi. Începuse să-și raţionalizeze țigările, iz- 
butea să nu fumeze între miezul nopţii și șase dimineaţa, 
înota de trei ori pe săptămînă în piscina Hotelului Royal, 
renunţase la bere și-și bătea joc de scotch combinîndu-l ca 
americanii: un deget de alcool, multă gheață peste care turna 
din gros soda. 

Portarul, un bărbat tînăr şi voinic în uniformă cafenie cu 
figură simpatică şi o privire care nu-l înşela pe Ned, îi în- 
vîrti plin de amabilitate ușa rulantă. Cînd puse mîna pe 
portieră, întoarse fulgerător capul, dar omul era ocupat cu 
animatoarele care dădeau tircoale hotelului. 

Emilia, Vlăduţ Tolea şi Nicolaescu îl așteptau nerăbdă- 
tori. Balerinul își arătă mândru trofeul. Un microfon de circa 
zece centimetri, într-un etu de plastic căptușit cu catifea. 

— Made în R.F.G. explică. Costă în jur de cinci-șase mii. 

Pentru englez cifra nu avea nici o semnificaţie. Nu-și dădea 
seama dacă asta înseamnă mult sau puţin. 

— Cime o să plătească distracţia, rînji Nicolaescu, recuzi- 
torul, femeia de serviciu? 


Tolea roși. 
— Îşi dai seama că am să-l restitui. Nu mă prătez la 
porcării. 


— Pe măsură ce te cunosc mai bine, n-aş zice. 
Ned se uită spre dormitor. 
— Ce face bătrina? 


— Doarme. Nu primeşte omagii înainte de unsprezece. Şă 


cu m-am trezit foarte greu astăzi. Nu știu ce-am avut... 

Morton cercetă faţa verzuie a Emiliei, cu pleoape umflate 
şi zîmbi şters. 

— Unde conversează de obicei cu motanul? 

— Pe canapea. 

Morton scoase abajurul de mătase cocoţat pe tija înaltă, 
şi instală microfonul. Firul îl camuflă înfășurîndu-l în jurul 
cablului alb al lămpii. “ 

— Să sperăm c-o să iasă ceva de aici. Un specialist ţi-l des- 
<operă înainte de-a da bună ziua. 

— "Te pomeneşti că baba e vreo ingineră, rise Mirel Nico- 
laescu. Ce aiureală! Practic, pînă acum am manglit trei sute 
douăzeci de motani bruneţi şi am scos-o pe Bubulina de la 
ţuhaus. Atât. 

— Ai dreptate. S-ar putea însă ca începînd de astăzi, să 
recuperăm timpul pierdut. 

Tolea ar fi vrut să-l întrebe dacă se gîndeşte la ceva pre- 
cis, dar nu îndrăzni. Era timid și complexat mai ales în 
prezența oamenilor pe care-i simțea mai inteligenţi decît el. 

— Şi acum? întrebă Emilia. 

Balerinul se ridică ofrînd. 

— Eu mă duc la repetiţie. Vă telefonez cînd ies. 

—  Sărutări de miini lui madam Ulanova! spuse Nicolaescu. 
Pe ea o învăţaţi meserie? 

Balerinul îi zimbi ignorînd provocarea. 

— Tu n-ai fost la birou? 

— Îmi porţi de grijă, baby? Mă simt impresionat. 

— Nu faci bine, spuse încet Emilia. 

— Vedeţi-vă de treabă! Am certificat medical. Trei zile 
recreaţie! În lipsă de altceva mai bun și dacă n-aveţi nimic 
împotrivă, sînt dispus să vă ţin companie. Pînă se trezește 
bătrina propun să jucăm un poker. Cunoști jocul ăsta, coane? 

— Nădăjduiesc să mă descurc. 

— În regulă. Biletul de avion e achitat? 

— Da. 

— Oprește-ţi bani de troleibuz și jură că nu te atingi 
de ei. 

Emilia îşi reprimă un căscat. Începu să-și frece fără mena- 
jamente pielea de sub ochi. 

— Dacă nu vreţi s-o indispuneţi de dimineaţă, trebuie să 
ne instalăm în bucătărie. Nici ea nici motanul nu suportă 
fumul de ţigară. 

Jumătate de oră mai tirziu, economistul își pierdu dolarii 
ciştigaţi cu sînge cățărindu-se pe acoperișuri după motani. Se 
învineţise. Morton îi restitui, surizînd, teancul de bancnote 
verzi. 

— Păstrează-i! Nu-mi place să câștig de la ageamii. 


*> 

Azimioară insistă să-l însoţească, dar maiorul fu categoric. 

— Ai să stai liniștit câteva ceasuri. Dacă e cazul, îţi tele- 
fonez. La greutatea dumitale, după șocul ăsta, te poate pocni 
damblaua. Nu vreau să mai aud o vorbă. ? 

Obrajii locotenentului se aprinseră cireşe. Cristescu era un 
bărbat delicat, nu-și brusca „niciodată subalzernii. trecând cu 
„umor peste greşelile lor, aluziile răutăcioase îi erau tot atit 
de străine ca şi tonul ridicat sau violențele de limbaj. * 

Maiorul îi sesiză stinjeneala și încercă să zâmbească. 

— Am fost cam! dur, scuză-mă. N-am starea de spirit pea- 
tru a căuta argumente persuasive. Am preferat să fiu bădă- 
ran, dar să te ştiu în Siguranță. LARA y 

Intenţionase să meargă întti în strada Toamnei, dar procu- 
rorul Ștefănescu, de a cărui aprobare scrisă avea nevoie pen- 
iru, ruperea sigiliilor, lipsea din birou, așa că se decise să-i 
viziteze deocamdată pe soții Miga. ; 

Locuiau la zece minute de minister şi făcu drumul pe jos. 
Şerbănică îi deschise” atât de repede încât Cristescu se întrebă 
dacă nu cumva îl aşteptase lingă ușă, cu mâna: pe clanţă. . 
Purta, un costum închis, bleumarin, negru sau poarte calfenit, 
nu-ţi puteai da seama din cauza întunericului din. sufragerie, 
Pe masă Cristescu zări un top de hirtie, creioane bine ascuțite, 
mai maine tocuri cu penie noi și o călimară umphună ochi. 
Încercă să ghicească ce-o fi în capul lui Miga și o salută scunt 
pe Florence, îmbrăcată într-o rochie neagră, vizibil scoasă din 
cufăr, care-i sugruma subțiorile. O croise cu vreo 30 de ani 
în unmă, și maiorul îşi aminti că imediat după război, vă- 
zuse ceva asemănător la maică-sa și în revista Mariana. Go- 
deuri, decolteu părrat prins în clipsuri „de oțel, mâneci fixate 
pe umere uriașe de varelină,. 

Alhădană, Cristescu și-ar fi stăpînit greu risul intuind che 
dezbăruseră soţii Miga problema unei ţinute de circumstanţă. 
Un ris isteric dacă te cândeai la modul magistral în care Me- 
lania își bătea joc de toți. 

Se aşeză pregătit să asculte varianta înfrumusețată de co- 
mentarii şi ipoteze a bătrînilor. Vorbea Şerbănică, emfatie, 
îndoliar, neizbutind totuşi să-și stăpînească sauisfacția volup- 
voasă de a relata un eveniment senzaţional, unde fără a primi 
aplauzele destinate vedetei, dar nici riscurile ei își închipuia 
<ă deţine un rol bunişor. 

— Toate acestea mi le-aţi spus la telefon, îl Întrerupse 
maiorul zimbind. Distinse în ochii albaştri ai doamnei Miga 

. 
un licăr maliţios adresat bătrinului. Ajutaţi-mă să fixez doar 
câteva elemente: la ce oră a sunat doamna Lupu? 

— Patru şi doua minute, spuse Florence, Am aprins lumina 
şi m-am uitat la ceas, 

Şerbănică o măsură contrariat. 

— Te înşeli, Florence! Eu am aprins lumina. Nu avem voie 

să-l derutăm pe domnul maior. 

Bătrina își înghiţi cuvintul „dobitoc“ „iar Cristescu -con- 
chise că Melania sunase la cincisprezece minute după ce Azi- 
mboară fusese scos din joc. Calculind drumul cu taxiul chiar 
într-un București lipsit de trafic la ora aceea, plata şoferu- 
lui, deschisul unei uși, dezbrăcarea trenciului și o clipă de 
răgaz cât să-ţi tragi sufletul, formarea numărului de telefon — 
chestie de secunde. bineînţeles, dar care adunate împreună în- 
semnau ceva — se putea presupune că gazda Melaniei se 
situa unideva în perimetrul central, la o distanță relativ mică 
de strada Toamnei. 

= “doua chestiune. Ma- -aţi spus că aţi auzit, sau vi s-a 
părut că auziţi, O uşă trânțită şi o palmă răsunătoare. 

— Nu eu, sări Șerbănică, nevastă-mea! Mi-a smuls recep- 
torul"din mînă . 

— Vă rog să fii foarte suta) Aţi înregistrat şi alte zgo- 
mote? 

Bătrinii se priviră nedumeriţi iar Miga se grăbi să-i re- 
comande. 

— Concentrează-te, Florence! 

— Aţi auzit glasuri? 

arti ANipu „a NUL erei, 

— Mie parcă mi-ai spus alufel, Florence. Vorbeai de ban- 
diţi, aş jura că ai folosit pluralul, ori cuvîntul nu ţi-l puteau 
sugera decit mai multe voci. 

— Ia nu mai bate cîmpii! se enervă femeia. Melania vor- 
bea de niște oameni îngrozitori. Termenul bandiți îmi apar- 
ţine iar glasuri, hotărit, n-am auzit. 

„E limpede“, suspină maiorul. Își imagina perfect come- 
dioara Melaniei, trîntind uşa cu piciorul şi apoi pocnind mo- 
bila cu un pac de muşte în lipsă de altceva mai bun. 

Pe chipul lui Șerbănică apăru expresia caracteristică a omu- 
lui de altă părere, care nu-și mai ia nici o răspundere. 

— O ultimă precizare. De ce aţi așteptat patru ore ca 
să-mi daţi de știre? 

— Aha! exclamă Florence, răsucindu-se satisfăcută spre 
Miga. Mi-am pierdut simţul comun? 

Șerbănică se fîstici. 

— Nu mi-am îngăduit să vă trezesc atit de dimineaţă. 
N-aș deranja pe cineva înainte de opt sau seara după nouă 
şi jumătate, nu mai pomenesc orele de siestă . 


— Aşi fi procedat la fel, fiind cirip gre von d în cauză? 


Miga preferă să nu răspundă. Luă o poză sumbră. 

— Sint gata să suport consecinţele unei culpe neintenţio- 
nate. 

— Caraghiosule! îi azvârli bătrâna. 

Cristescu „ÎȘI muşcă buzele. Stinse ţigara, strivind-o apăsat 
în scrumieră. Mai mult ca sigur, Melania nu vorbise de la un 
telefon public. Scontind pe buna creştere ŞI manierele rigide 

ale lui Șerbănică, ştia că se vor scurge cîteva ore pînă îl vor 
înştiința. Telefonase fără grijă, tolănită comod într-un fo- 
toliu cu Mirciulică în poale. 

— Data viitoare v-aș ruga să fiți mai puţin convenţional. 
Dacă m-aţi fi avertizat imediat, am fi depistat în zece minute 
locul unde este „sechestrată“ doamna Melania Lupu. 


„Să nu-mi spui, draga mea, că n-ai sesizat lipsa bruscă de 
interes a acestor oameni pentru conversațiile tale cu Mirciu- 
lică., Emilia nu-și mai lipește urechea de uși, nu-i mai auzi 
respiraţia precipitată, pașii furișaţi. FHai să vedem ce se în- 
tmplă! Cum ai proceda tu, fetiţo, dacă iai vrea să auzi discu- 
ţia dintr-o încăpere fără să-ți arăţi năsucul? Ai instala un 
microfon! Bravo! Îţi dau zece pentru că sînt bine dispusă şi 
te rog să mă crezi, arăţi minunat În dimineaţa aceasta, dar 
problema nu era deloc complicată. Sîmbătă seara, nu mai de- 
parte, ai văzut la televizor montindu-se zeci de jucărioare ase- 
mănătoare în film. Unde l-ai ascunde? Bineînţeles că lîngă 
sofa... «Baba trăncăneşte cu motanul pe canapea. Abajurul 
lămpii se ridică deasupra capului ei ca o umbrelă...» Baba! 
Un cuvîntevulgar pe care tinerii nu se pot împiedica să-l pro- 
nunţe. Din fericire, sînt ani de zile de cînd te-ai obișnuit să 
nu-l mai auzi așa cum nu auzi nimic din ceea ce nu-ţi face 
plăcere. Te rog, Melania, nu mai trage atît cu coada ochiului 
spre oglindă. Faptul că ai o mină bună nu-i un motiv su- 
ficient ca să devii îngîmfată“. 

Era într-adevăr în formă. Niciodată buclele de argint-al= 
băstrui nu se zbîrliseră cu atîta graţie în jurul obrajilor fra- 
gezi, însufleţiţi de o rumeneală delicată. Deasupra pleoapelor 
discret vopsite privirea îi strălucea plină de tinereţe. Pe figura 
gingașă, uşor ofilită părea că răsăriseră două violete. Plicti- 
sită de capotul matlasat, Melania își îngăduise să împrumute 
din șifonier o bluză albă ca o spumă, cu guler și mamnșete 
răsfrînte, o fustă strâmtă și o vestă din stofă moale, cenușie. 
Gaăsi o pereche de escarpeni gri din antilopă, doar cu jumă- 
tate de număr mai mari şi cînd își prinse la încheietura fină 
o brățară lată, verde, începu să se placă cu adevărat. 

„Ai o siluetă elegantă, pe care ţi-ar putea-o invidia orice 
femeie de 30 de ani. Nu mă interesează acum gâtul și ridurile 
tale, nici coatele care nu se văd, căci ansamblul contează. 
O ţinută prea îndrăzneață? Ce idee caraghioasă! Nu cunosc 
nimic mai clasic, mai indicat pentru orice vârstă. Cît despre 
verdele acesta sălbatic, alături de gri, te asigur că se însoțesc 
adorabil. E combinaţia pe care o iubeşti cel mai mult, după 
gri cu trandafiriu“. 

Se așezase pe canapea, o gazdă pusă la punct, gata să-şi 
primească oaspeţii. Începu să vorbească, conștientă că în bu- 
cătărie, ceilalți ascultă cu urechile pîlnii aplecate asupra unui 
aparat ciudat. Își controla glasul, moderat, fără accente stri- 
dente, pierdu intenţionat cuvinte, pronunțindu-le în șoapră: 
„Desigur, nu cele mai importante, draga mea...“ 


Ca să priceapă cîte ceva din poker, aveau nevoie de cel 
puţin un deceniu așa că Ned le propuse să-i înveţe macao. 
Deveni atent și le făcu celorlalți semn să tacă. 

— Am impresia că s-a trezit. Emilia dădu să se ridice. 
Englezul îi prinse braţul: Stai! Continuăm jocul de formă. 
Nu mănîncă dimineaţa? 

— La douăsprezece jumătate, spuse fata, ia dejunul. Pînă 
atunci ronțăie dulciuri. I-am adus ieri un morman, care de 
care mai fistichii. Drajeuri cu prune din Pasajul Majestic, 
fursecuri Pompadour de la Union, rulade cu frișcă de la o 
cofetărie de pe Moşilor. M-a trimis la ţanc, comanda și 
adresa. 

— A început Răspundem ascultătorilor, observă amuzat 
Nicolaescu. Să vezi acum inepţii debitate cu talent! 

Glasul cristalin al bătrinei înşira cuvinte melodioase. Plic- 
tisit, economistul azvirli cărţile şi se ridică de la masă. Îşi 

dezmorți trupul greoi apoi se duse la fereastră. Peste drum, 
o femeie în rochie roșie curăța cu o măturică balustrada 
balconului. Un bătrîn se zgiia pe geam la cerul de plumb. 


— „nu Mirciulică, pe vremea aceea tu nu erai pe lume. 
Ai împlinit abia şase ani ori întîmplările despre care-ţi vor- i 
besc s-au petrecut imediat după războiul cel mare. Poţi chiar 
să te feliciți că eşti atît de tînăr. Un adevărat noroc căci 
altfel ai fi fost obligat să faci cunoştinţă cu domnii Hitler şi 


Mussolini, nişte persoane vulgare, gălăgioase şi lipsite de edu- 4 
cație pe care în ruptul capului nu le-aş fi primit în salonul 
meu... 


—, Ce vrea? întrebă englezul nedumerit. 

Mirel Nicolaescu avea aerul că se distrează copios. 

— Face o scurtă incursiune în istorie. Urmează Pearl-Har- 
bour, debarcarea aliată în Normandia și bascul de tanchist al 
generalului Montgomery. 

— Eşti obosit, Mirciulică? Nu trebuie să te sfieşti. Putem 
continua altă dată fără ca eu să mă supăr... Bine, dragul 
meu, mă întrerupi cînd vrei tu. 

Pe chipul lui Ned alunecă un zîmbet. Mirel chicoti. 

— Mirciulică ţine cu noi! - 

— Isprăveşte! șopti Emilia iritată. Ascultăm sau nu? 

— „de ajuns să-ți spun că din cauza evenimentelor. pre- 
cipitate totul se învălmăşeşte acum în mintea mea. 

— ȘI iată-ne ajunși la locul de unde am plecat, nu se 
putu stăpini economistul să comenteze. Un cerc perfect ro- 
tund. 

Emilia pocni cu palma în masă. Mirel o măsură scurt, strim- 
bîndu-și buzele. 

— Fără draci, iubire! 

— Ce-ar fi să vă calmaţi? interveni Morton. 

— Nu, Mirciulică, atunci m-am mutat a doua oară. Prima 
dată am fost silită de bombardament. Exact, la 4 aprilie. 
Noroc că Madona nu era acolo, ci în grădina vilei noastre 
de la Domenii. Am vîndut-o în 1947 unui armator grec. Vezi, 
dragul meu, pînă aici lucrurile sînt cît se poate de clare. Nu . 
statuia am vîndut-o, ci casal Pe Fecioară am transportat-o 
cu ajutorul unei slugi credincioase într-un sicriu. 

— Aha! Aha! rînji Nicolaescu. Acum vine distracţia. Te-am 
zărit printre morminte. Dacă nebuna mă pune să dezgrop 
morţii, eu renunţ. 

Morton trase adînc din ţigară. 

— Un sicriu... O idee remarcabilă. 

— Ce chestie! făcu Emilia. 

— Ai sesizat, Mirciulică? Am depus-o la Cimitirul Belu, 
într-un cavou. Ce importanţă are numărul aleii de vreme ce 
după şapte ani, am fost silită să o mut? N-a fost deloc vesel, 
crede-mă. Proprietarul scosese cripta în vinzare, eu nu aveam 
suficiente rezerve ca s-o achiziționez, iar cumpărătorii se gră- 
beau să intre în posesia monumentului. Desigur, aceeaşi. per- 
soană, fosta mea cameristă mi-a sărit în ajutor. Un om deo- 
sebit dragul meu. O chema Gina şi era o femeie dirză şi 
devotată cu o biografie interesantă. Făcuse cîţiva ani de puş- 
cărie, foarte puțini, te asigur, iar după ce eu nu am mai avut 
posibilitatea s-o ţin în serviciul meu, s-a angajat. îngrijitoare 


la o biserică... Citeva zile am păstrat sicriul cu Madona în 
locuința noastră. Pe urmă Gina, într-adevăr femeia aceasta 
era neprețuită, a avut o idee incomparabilă ... Ți-e somn, 


Mirciulică? Dacă preferi cumva un cîntec de leagăn, nu ai 
decît să te exprimi. Berceusa lui Mozart mi se pare foarte 
indicată pentru o dimineaţă moborită de decembrie .... 

— Istoria are suspens, zîmbi Ned. 

Mirel Nicolaescu se răsuci cu spatele spre fereastră. Radia- 
torul fierbinte îi încălzea spinarea, în punctul acela care în- 
cepuse să-l supere de la o vreme. Sciatică? Spondiloză, un 
simplu lumbago? N-avea încredere în medici. „Escroci, sau 
în cel mai bun caz nevinovaţi care bijbiie. Cu moartea nu 
se tocmește nimeni. Cât ţi-e scris...“ Îşi consultă ceasul fără 
un scop anume. 

— Nu cred o iotă din ce cîrtie! Sicrie, cripte! Seamănă cu 
foiletoanele care le citea bunică-mea acum o sută de ani. 
„Misterele Bucureștiului“, „Cadavrul din baie“, „Asasinarea 
unei fecioare în str. Sapienţei 15 bis...“ 

Din nou glasul bătrinei ţişni ca un izvor limpede şi eco- 
nomistul își întoarse ostentativ spatele. 

— Constat cu satisfacţie, dragul meu, că două-trei zile 
mi-au fost de ajuns pentru ca gîndurile să mi se înşire clare 
și consecvente asemenea mărgelelor înşirate pe o aţă. Com- 
paraţia e demonetizată, dar exprimă minunat ceea ce simt. 
Unde am rămas?. Eşti foarte atent, mulțumesc! Exact, Gina 
a avut o idee incomparabilă. În biserica unde lucra, se afla 
un sicriu cu moaștele unui sfint. Ab, nu mă întreba cum îl 
cheamă, sînt incapabilă să-mi: amintesc numele Iui. În orice 

caz, o persoană distinsă şi cu merite, te asigur. Poate se nu- 
mea SP Grigore, poate Sf. Spiridon... Nu, în nici un caz 
Petru. Dumnealui locuieşte la Roma, o ştie orişicine. Ei bine, 
Gina a procedat la o schimbare de domiciliu. A introdus sta- 
tuia de aur în coșciug, îmbrăcîndu-i desigur podoabele sfintu- 
lui. Cunoşti o ascunzătoare mai bună? Nici eu. Nu-mi vorbi 
despre sacrilegiu, Mirciulică. Urăsc să mă gîndesc la ceea ce 
nu-mi jace plăcere. Hotărit, devii dezagreabil şi nu pricep 
ce te-a iritat! De unde vrei să ştiu numele bisericii? În pe- 
vioada aceea eram bolnavă de gripă şi te rog să mă crezi, am 
fost fericită că nu am participat la operaţie. lar pe Gina 
a călcat-o tramvaiul înainte ca eu să mă fi sculat din pat. 
Nu-mi pot închipui un destin mai absurd. M-am necăjit 
destul din pricina ei. Pentru noi însă un singur lucru trebuie 
să conteze. Madona de aur se află în siguranță... 

— Fleoșc! se hlizi Mirel Nicolaescu. 

Melania își isprăvise monologul iar acum lălăia un cîntec 
fals, cu voce subțirică și penibilă. Deconcertată, Emilia se 


uită la Ned. Zîmbea. 


— Eu mă car la masă, spuse economistul. 

Morton stringea mașinal cărțile. Continua să surtdă, cu 
gîndul în altă parte. Își ridică ochii. 

— A! Te duci? Perfect. Diseară la opt să fii aici. Anunţă-l 
ze rog și pe Tolea. 

— Treaba? 

— Probabil. 

— les și eu, spuse Emilia, azvârlindu-şi o privire distrată 
în geamul bufetului. Își dezlegă coama și îşi netezi părul 
vorbind cu șiretul negru între dinți: Mă doare capul și vreau 
să fac o plimbare. Am să trec probabil pe acasă, să văd ce 
mai e€. 

Morton o privi cu indiferenţă studiată. 

— Întârzii mult? 

— Maximum două ore. 

În stradă, economistul rînji. 


— Am impresia că tipului îi place baba. Știi că există și! 


perverși din ăștia. 

— Eşti nebun! exclamă Emilia. 

— "Ţy! Sînt lucid şi am intuiţie. Acum exultă că a rămas 
singur cu ea. 

— E cu douăzeci şi cinci sau treizeci de ani mai tinăr! 
Nu mă lua acum cu complexul lui Oedip. 

— Nimic nu mi-e mai indiferent pe lume decit complexul 
lui Oedip sau al lui Costică. Englezului însă i s-au aprins 
călcîiele, ascultă-mă ce-ţi spun. 


Cap. lX : 
NED MORTON E LA UN PAS DE ADEVĂR 


Maiorul Cristescu nu știa cum de apăruse Azimioară 
în garsoniera din strada Toamnei, dar era prea tulburat ca 
să se mai gîndească la el. Îl enerva șuşotitul martorilor, doi 
vecini de-ai Melaniei nugaţi să asiste la ruperea sigiliilor, 
răspundea „distrat întrebărilor procurorului. De cum pătrun- 
sese în casă, simţise că ceva nu e în regulă. Aparent nu fusese 
clintit nici un obiect. Îi fuseseră de ajuns cîteva minute ca 
să. se dumirească. Probele! Preţioasele, unicele, și inestima- 
bilele probe împotriva Melaniei dispăruseră. Căci, acesta era 
adevărul, dispăruseră. Puțin îi păsa maiorului că perdeaua, 
pendulul, scrinul sau tabloul continuau să existe în cutare 
ungher, sau spînzurate de perete, cîtă vreme nu mai erau 
identice cu cele din filmul încuiat în safe-ul său de la mi- 
nister. 

Ceasuri întregi contemplase pelicula şi putea să reproducă 
piesele fotografiate pînă la cel mai mărunt detaliu. Acum 
fuseseră trucate cu o dibăcie drăcească, în care Cristescu des- 
lușea batjocură, un cinism de factură singulară caracteristic 
bătrânei. Parcă o vedea scoţindu-i limba. și chicotind mulţu- 
mită. Melania nu se mulțumise să nimicească pur și simplu 
obiectele compromiţătoare. Nu! Le ajustase pe ici pe colo, 
oferind prilej colegilor maliţioşi de a-l consola: nu-i nimic, 
se mai înșală omul, important e că ai avut bunăvoință... 
De ce adică să nu fii arătat cu degetul dacă se. poate: Uite-] 
pe ăla prostu... 

Încredinţată chiar de vinovăția bătrinei, nici o instanţă 
n-ar fi emis o sentință de condamnare pe baza unor probe 
schimonosite admiţind că ar fi îndrăznit să depună un ase- 
menea dosar pe masa completului de judecată. 

Imaginându- şi-l pe Cristescu contemplînd acest Fiasco, bă- 
trina dorise să i se audă cascadele de ris clocotind între zidu- 

rile garsonierei din strada Toamnei. Ei bine, izbutise peste 
aşteptări. A 

În momentele acelea, maiorului îi era absolut indiferent 
cum reușise să intre Melania în casă fără a lăsa urme. Repe- 
rarea lor era la fel de inutilă ca şi astuparea unei sticle corm- 
plet goale cu un dop sau cetluirea unei colivii de unde canarul 
a zburat. 

Cristescu avea să revină în zilele următoare cînd, cu creierii 
storşi, va încerca să reconstituie itinerarul paşilor și gesturilor 
Melaniei. 

Plecă mormăind un salut scurt. Locotenentul încercă pe 
cât posibil să împiedice aglomerarea altor urme peste cele lă- 
sate, eventual, de bătrînă. După ce expedie martorii, încuie şi 
se întoarse la minister. 

Îngrijorarea îi crescu cînd află că maiorul nu dăduse nici 
un semn de viaţă. Îi telefonă acasă, „apoi la soră-sa, o fată 
bătrînă care locuia singură în Balta Albă. Nu-i răspunse ni- 
meni. În cele din urmă se prezentă colonelului Nasta la raport. 


fe 


Sălcii pleşuve, un lac mort, tulbure și cenușiu, bănci pe care 
nu stă nimeni, acoperite cu zăpadă, Pescăruşul trist. Lristeţea 
dezolantă a locurilor de agrement estivale, cabane, campin- 
guri, hoteluri, chioșcuri din cioburi de sticlă colorată, în 
noiembrie sau februarie... Sub copacul acela, lîngă oblonul 
verde, sau pe treptele de piatră galbene, nu, nu acolo, uită-te 
la stînga, lîngă debarcader, şi dincolo, lingă gardul pe care 
iedera împleveşte frînghii groase şi umede, și dincolo s-au pri- 
păşit amintiri vechi de-acum patru sau cinci luni. O sărutare, 
berea Radeberger sorbită sub umbrela înfipră în mijlocul me- 
sei, era dimineaţă, iulie, lume puţină şi încercai un sentiment 
îmbătător de libertate, privind iola, pasăre albă care-și sălta 
şoldurile nervoase în undele reci ale lacului. Servieta stătea 
pe fotoliul de răchiră... O rochie cu flori, imagine fugară, 
înfoiată împrejurul unor picioare bronzate, o oranjadă în 
sondă aburită plutind în aer pe tipsia nichelată la Inox, ploaia 
cu clăbuci şi cafeaua bămtă în băruleţul avion. Rîdeaţi... 

Când ploaia te surprinde de mînă cu o fară seamănă cu o 
aventură. „Așa mi se părea pe atunci“, gîndi Cristescu trecînd 
pe lîngă băncile pustii. Cînd, atunci? Surpriza îl făcu să se 
clatine și privi nedumerit în jur. Sînt 18 ani de cind n-a 
intrat în Parcul Herăstrău? Pe unde naiba umblase? Încercă 

zadarnic să-și reconstituie itinerarul. Nu izbuti să descopere 
nimic care să se abată, să firingă monotonia traseelor diurne. 
Drumul pînă la minister, week-end-uri vijelioase, gonind ca 
bezmeticul pe şosea spre, Eforie unde nevastă-sa își făcea cura 
de nămol în fiecare vară, drumul spre dențist, cinematograful 
de cartier, şi frizeria... şi? Și bineînţeles, oraşul străbătut 
în lung şi-n lat fără să vezi nimic din jur, alergind după 
cîte un escroc interesant, sau de mîna a şaptea, nebuni care-și 
imaginează că lumea se împarte în deştepţi, adică ei, şi tolo- 
maci, ăilalți care s-au născut numai pentru a fi fraieriţi. 

În faţa ochilor îi răsări chipul Melaniei, dar îl alungă ho- 


ş tărit din minte. Nu voia să se gîndească acum la ea. Ajuns 


în creștetul podețului — i se părea că seamănă cu spinarea 
arcuită a unei pisici uriaşe de oţel și imaginea îl irită prin 
asociaţie cu motanul bătrînei — maiorul se sprijini cu coatele 


de parapetul umed. Își aminti de o întrebare care figura în 
„oracolele“ adolescenţei lui. Înlocuiau albumele bunicilor cu 
maxime, panseuri, flori presate și poezii născocite, de cele 
mai multe ori, copiate din volumele unor poeţi mai puţin 
cunoscuţi de către admiratorii care mizau pe ignoranţa pose- 
soarei. Prin anii '50—55, nu exista liceeană fără oracol. În- 
trebările din capul paginii erau de-o tîmpenie remarcabilă: 
În ce clasă sînteţi? Aşi iubit vreodată? Pe cine? L-aţi sărutat? 
Ce actor preferați? Cine sau ce aţi fi dorit să fiţi dacă n-aţi 
fi fost ceea ce sînteţi? ... 

Cristescu își încrucişă “mîinile fără mănuși deasupra apei. 
„Ce aș fi vrut să fiu?“ Matematica nu-i plăcuse, de medicină 
fugise, iepurește, se crispa doar cînd simţea miros de poli- 
clinică, învățământul i se păruse întotdeauna „ărticol de da- 
mă“. Escroc internațional, scrisese atunci în caietul gros cu 
marginile îmbrăcate în aramă, ca să epateze. Suna alfel în 
avalanșa de academicieni, pictori celebri, romancieri, inven- 
tatori și câștigători ai Premiului Nobel. 

Un zîmbet flutură pe buzele maiorului. De partea cealaltă 
a podului, pe malul apei, „paznicul îl privea cu atenţie de 
cîteva minute. 

„Așteaptă să mă azvirl în baltă, ca să intervină oportun. 
Trebuie să-și justifice și el salariul . 

Se desprinse de parapet şi i se păru că omul oftează de- 
cepționat. Îl salută maşinal ȘI își continuă, drumul. 

Ce naiba aș fi vrut să fiu? Cînd isprăvise facultatea și 
începuse munca de anchetă adora în secret să îi se spună de- 

mectivul. Imagina cazuri răsunătoare care aveau să-i aducă 
celebritatea, îşi auzea numele pronunţat cu respect profesional 
de clienţii Văcăreștiului. „Toţi sîntem oare la fel de naivi 
la douăzeci de ani?“ 

Fleacuri! Esenţial era că izbutise timp de două ceasuri să 
nu se gîndească la Melania. Cînd ieşi din parc știa ce are 
de făcut. Nu trecuse de mult pe la soră-sa. Era o femeie 
odihnitoare care nu se simţea obligată să vorbească atunci 
cînd nu avea nimic de spus. Putea sta ceasuri întregi alături 
de tine fără să scoată un sunet. Şi casa ei era plăcută. Printre 
mobilele vechi şi tablourile întunecate, prea sumbre, relicve de 
familie urive şi nriste, dar cu um trecut al lor care pentru 
Cristescu însemna ceva, încercai o senzaţie stranie de viaţă paş- 
nică. Ultimele două războaie parcă nu izbucniseră niciodată. 

Un motan negru ţişni pe neașteptate de sub gardul Bor- 
deiului. Fără să-şi dea seama ce face, Cristescu se aplecă ful- 
gerător, adună un pumn de zăpadă şi-l azvîrli după el. O 
femeie împlinită, cu o căciulă de vulpe polară, îl apostrofă 
indignată: 

— Ce şi-a făcut, domnule, biata pisicuță? 

Maiorul mormăi ceva şi se îndepărtă. Ar fi fost prea com-, 
plicat să-i povestească acum despre Mirciulică și cei 320 de 
motani negri. Văzu un taxi liber şi-l opri cu un sentiment de 
ușurare. Femeia clătină capul şi mută plasa în mîna cealaltă. 

Emilia le aruncă o privire pătrunzătoare, dar nu desluși 
nimic deosebit. Chipul lui Ned era zimbitor ca totdeauna, 
obrajii bătrînei cam prea rumeni şi fata o suspectă că dăduse 
din gros cu roşu. Făcuse cîteva cumpărături şi se duse să le 
lase în bucătărie. 

— Cum a fost plimbarea? se interesă englezul. 

— Mi-a făcut plăcere. E cam umed, dar nu mă sinchisesc 
niciodată de aşa ceva. 

— Şi acasă? 

_— “Totul în ordine. Citeva scrisori fără importanţă, un aviz 
de plată, mai nimic... 

Telefonul sună o dată și se opri brusc. După semnalul con- 
venit, Emilia ridică receptorul abia la al doilea apel. 

— Trebuie să fie Tolea sau Mirel... Da, e Tolea. Ce-i 


spun? 

„— Diseară la 8 ne întîlnim toţi aici. Să vină neapărat cu 
maşina. 
Profitind de neatenţia Emiliei, Ned scoase o hîrtiuță din 
buzunarul de la piept, o cercetă scurt şi şopti surizind: 
— Am uitat să vă întreb: Cine e de fapt Melania Lupu? 


* 


Cînd discutau despre Mirel Nicolaescu, la o şuetă întim- 
plătoare între foşti colegi de liceu sau de facultate — cînd uşor 
ameţit şi bine transpirat după mai multe şpriţuri de vară 
care-ţi stimulează dispoziţia nostalgică, te întrebi „ce-o mai 
fi făcând cutare, nu l-am văzut de la bacalaureat“ — toată 
lumea era de acord că economistul avusese o evoluţie ciudată. 

Camarazii își aminteau de un băieţaș rotofei, cu capul ro- 
tund, vesel şi mâncăcios, apoi de un adolescent masiv cu surîs 
zeflemitor, autorul unor replici de spirit rămase vestite și pe 
care colegii de clasă sau seminar le citau încă după 20 de ani, 
ori le recunoșteau surprinși în repertoriul generaţiilor tinere, 
ceea ce-l determinase pe un amic să constate amuzat: „Mirel 
a intrat în folclor“. 

Învăţa bine, fără eforturi, profesorii îl agreau, deși nu le 
cerșea grațiile, era pe departe cel mai simpatic din toată 
clasa, grupa, institutul etc. etc. și nu se putea concepe petre- 
cere sau excursie fără participarea lui. Cînd isprăviseră facul- 
tatea, adresa și numărul de telefon al lui Nicolaescu figurau 
în toate agendele. Își făgăduiseră întilniri lunare și ulterior, 
scoțînd cîre o fată la plimbare, imediat după suvenirurile din 
armată sau „cum l-am driblat pe Vasiliu de Financiar în IV“, 

ajungeau inevitabil la bancurile lui Mirel. 

" Dispăruse cîţiva ani pe la Hunedoara sau Reşiţa, nimeni 
nu știa exact, iar la întoarcere începuse să evite sistematic 
vechile relaţii. Acostat totuși pe stradă ori pe culoarele mi- 
nisterului de vreun entuziast, dintre foștii suporteri, Mirel 
arbora un gen nou. Distrat, în permanentă eschivă, mereu 
grăbit creînd clar celuilalt senzaţia că abia așteaptă să scape. 
Astfel de dialoguri deveniseră clasice: 

— Te însoțesc câţiva paşi, Mirel. Domnule, de cînd nu 
n-am mai văzut! Îl ţii mante pe Rămureanu? 

— Nu, răspundea invariabil Nicolaescu oprindu-se în mij- 
locul drumului. Încotro o iei? 

— În stînga, spre Cotroceni. Am treabă la Academie... 

— Eu exact în direcția contrară. Dezolar, iubitule! Servus! 

Rămas în mijlocul drumului, omul încurca timp de cîteva 
secunde circulația, apoi închidea gura şi își vedea de treabă. 
Cînd se întilnea cu alți colegi, comenta stupefiat incidentul. 
Ceea ce-i deruta pe mulţi era în Special atitudinea evazivă 
a lui Nicolaescu. „Dacă-i ceri adresa ori telefonul, ai im- 
presia Că a uitat numărul şi unde stă, sau e gata să te asigure 
că de fapr nu locuiește nicăieri, că problema-l jenează, iar 
tu ai gafat ca un dobitoc... Nici bancuri nu mai face! Ce-i 
cu ăsta, domnule?!“ 

Nu ştia nimeni. Explicaţiile spectaculoase, o mare carieră 
eşuată, sau altceva asemănător nu mulțumeau nici pe cei mai 
superficiali. Mirel nu era individul pe care viaţa să-l lovească. 
Există o vocaţie în acest sens, căci totdeauna indiferent de 
circumstanțele exterioare, dar în funcţie de temperamentul 
lor, anumiţi oameni vor suferi, suferință permanentă, reală 
ori inventată iar alții dimpotrivă, vor ride și pe patul morţii 
găsind că viaţa e o glumă strașnică. Ori, Mirel nu avusese 
niciodată ambiţii grozave, problemele majore ale omenirii 
dezbătute mai mult cu patimă decît cu argumente în nopţile 
de cămin — discuţii ce degenerau uneori din cauza entuzias- 
mului exagerat al participanţilor — îl lăsaseră tordeauna rece, 
dragostea era un act superb, sublim, înălțător, dar concret 
şi în orice caz, fără nici o legătură cu somnul sau pofta de 
mîncare. Deşi foarte tineri pe atunci, băieţii și-l puteau lesne 
imagina peste zece ori douăzeci de ani. Un domn de statură 
măreaţă, jovial, însurat cu o gospodină excelentă, el însuși 
făcînd cu plăcere bucătărie, tatăl unor copii „absolut ge- 
niali — îi pune în încurcătură pe profesori, mă înţelegi“ — 
ospitalier, gutos și cu tensiune arterială, odată quinquagenar. 

De aceea cînd îl vedeau acum, rămîneau descumpăniţi, în- 
cercând totodată un sentiment de frustrare. Fiecare se vrea 
în sinea lui profet și există puţine fraze care s-o, echivaleze 
în satisfacţie pe acel „ţi-am spus eu?“ 

Mirel era singurul care nu se însurase după 15 ani de la. 
absolvirea facultăţii. Nu părea nici mulțumit, nici nemul- 
țumit ci mai degrabă iremediabil plictisit, se complăcea într-o 
neglijență dezgustătoare, îți întorceai ochii de la gulerele şi 
batistele lui, dar ceea ce era mai trist, Mirel îşi pierduse pri 
cipala calitate: veselia. Toate acestea, Nicolaescu le intuia ori 
le citea limpede: pe chipurile celor mai puţin abili. Şi atunci, 
prefera să-i evite. În fond, părerea lor, părerea tuturor de 
fapt, îi era relativ indiferentă. Decepţia însă, provocată de 

propria-i persoană, consternarea combinată cu repulsie şi com- 
pătimire se digeră mai greu. „Dobitoci!“ îi taxa fără excepţie 
şi se ascundea într-un gang, sub umbrela coborită brusc pe 
faţă, neezirind uneori sa traverseze strada pe stop pentru a 
scăpa de efuziunile vreunui fost simpatizant. 

Bineînţeles, cu Mirel se întîmplase ceva.. Tiecuseră de atunci 
cincisprezece ani și nu făcuse confidenţe nimănui. Cert este 
că dintr-o anume noapte de vară a lui 1962, petrecută pe 
serasa Horelului Flora din Mamaia, existența lui Mirel se 
schimbase radical. 


+ 


La opt şi jumătate se aflau toți împreună. Melania acuzase 
o indispoziție trecătoare: „Nimic grav, la vârsta mea o mi- 
grenă ușoară e ceva frecvent, nu aveţi de ce să fiți îngrijo- 
raţi“, îi asigurase deși nimeni nu se simţea îngrijorat și se re- 
:răsese în dormitor cu Mirciulică şi o carte sub braţ. 

Ned le expuse în cîteva fraze scurte programul. În timpul 
prânzului dăduse tîrcoale Mitropoliei Şi reuşise să intre în 
vorbă cu un călugăr. Îi făcuse cîteva instantanee color şi 
cînd după zece minute omul îşi admiră fotografiile, se bucură 
ca un copil. Bilbîia o franceză fantezistă şi Morton izbuti să 
afle că există zece biserici în București unde pot fi admirate 
moaştele unor sfinţi despre a căror activitate individul părea 
foarte informat. Ned îşi notă numele bisericilor, le identifică 
pe hartă şi vizitîndu-le în aceeași după-amiază, ajunsese la 
concluzia că dacă Madona a fost într-adevăr ascunsă de 
camerista Melaniei substituind relicvele dintr-un sarcofag, 
atunci doar două dintre aşezămintele cercetate puteau con- 
suitui obiectul interesului său. Celelalre opt trebuiau excluse 
fie din cauza dimensiunilor reduse ale sicrielor, fie a conți- 
nutului lor. Primul obiectiv avea să fie biserica Sf. Damian. 
Englezul îşi trase fermoarul vindiacului de antilopă. Se uită 
la balerin. 

— Ai venit cu mașina, bănuiesc. 

— Da, mi-a atras atenţia Emilia. 

— În fond, n-am înţeles de ce ai nevoie de două mașini, 
spuse fata. 

— O să înţelegi. Ned îşi verifică copcile mănușilor. Cum 
rransportăm Madona? Nu întră în portbagaj. 

Emilia începu să rîdă. 

— Mai speri s-o vezi vreodată la faţă? Ce copil ești! 

— Am hotărit de comun acord să epuizăm orice şansă. 
Luni plec. j 

Nicolaescu întrebă cu tâlc: 

— Sigur? 

— Sigur, răspunse Ned sec. Nu te îmbraci, Emilia? 

Fata se pregătea să deschidă televizorul. Se opri cu mîna pe 
buton şi îl cercetă surprinsă. 

— Bătrîna rămîne singură? 

— Nici o grijă, nu fuge. 

Economistul reluă jocul. 

— Sigur? 

— Sigur, replică la fel de uscat Morton făcind abstracţie 
de rînjetul celuilalt. Individul nu-i plăcea deloc. I se adresă 
Emiliei: Îmi asum toată răspunderea. Nu ne putem dispensa 
de nici un om, altfel nu te deranjam. Vei supraveghea strada. 

— Mă rog, nu am nimic împotrivă. 

Mirel Nicolaescu căută triumfător ochii fetei. Ned bătu în 
ușa Melaniei. 

— Poftim! se auzi glasul firav al bătrinei. Cînd dădu ochii 
cu ceilalţi, sări confuză din pat. Scuzaţi-mă, credeam că-i nu- 
mai domnișoara Emilia ... Tocmai mă întinsesem puţin. 

— Foarte bine, odihniţi-vă. Noi ne întoarcem repede. 

— Plecaţi? Ce stupidă sînt... Bineînţeles, de vreme ce vă 
văd îmbrăcaţi. Petrecere plăcută! Dacă m-aș fi simțit mai 
bine, v-aş fi însoţit bucuroasă. La revedere, dragii mei... 

Vlăduţ Tolea ca totdeauna nu știa ce să creadă, dar no 
îndrăzni să întrebe. 


* 


După ce se asigură că e singură în toată casa, Melania 
intră în bucătărie și îi prepară cina lui Mirciulică. îi dădu 
explicaţiile necesare în timp ce-și schimba hainele. 

— Voi face o vizită la locuința doamnei Tudor, dragul 
meu. Îţi garantez că dacă există în toată casa un singur amă- 
nunt care să aibă legătură cu Fecioara de aur, prietena ta îl 
va găsi. Nici umbră de fanfaronadă în această afirmaţie, ci 
doar hotărîrea de a duce la bun sfîrșit o treabă începută. 
Va trebui să iau cu mine un șperaclu. Nici broasca de la 
safe-ul colonelului n-a rezistat în faţa acestui instrument. Pare 
desigur ciudat, însă eu am foarte multe calități tehnice și 
degete îndemînatice. Nu, nu pretind defel că aș fi Edison, 
deşi bănuiesc că am încurcat puţin lucrurile. Domnul acela 

a fost parcă fizician... Văd că n-ai mîncat totul, Mirciu- 
lică! Poţi să-mi explici și mie de ce ești bosumflat? Te-a 
indispus domnul Ned?... Nu aud bine! Ce spui? A, te-au 
agasat surisul lui enigmatic și privirile lungi, pătrunzătoare? 
Ei bine, găsesc că atitudinea ta e lipsită de cumpăr. Fără în- 
doială că eu personal m-am simţit măgulită. Nu cunosc 
multe cocoane de virsta mea care să mai primească astfel 
de omagii. La 63 de ani — vezi sînt îndeajuns de șireată 
pentru a nu face un mister din asta, cînd îţi ascunzi etatea 
rişti să ţi se dăruiască cam cinci-șase ani în plus, în treburile 
astea oamenii devin repede grozav de generoși — deci la 
vârsta mea, te preocupă de obicei buletinele de sănătate, con- 
sumi oțet de mere sau alte prostii la modă şi te îngrijeşti de 
locul de veci. O mentalitate morbidă... Din fericire, după 
cum ai constatat, domnul Ned se mulţumeşte să-și manifeste 
doar o admiraţie plină de respect. Nici urmă de îndrăzneală 
în comportarea dumnealui, căci eu nu aș fi dispusă să accept 
aşa ceva. Nu pricep ce tot mormăi, știi cît mă enervează 
persoanele care nu vorbesc răspicat. Ah! De unde știa domnul 
Ned că mă cheamă Melania Lupu? A, n-o ştie, m-a întrebat 
numai cine e persoana fără să-i treacă prin minte că o are 
în faţa lui. Crede-mă, nu mă înşel. Evident însă că voi 
studia problema. Numele acesta nu i-a venit pe buze din 
senin. Eu sînt gata, Mirciulică. Voi închide bine toate uşile 
şi ferestrele nu pentru că mi-ar fi teamă că ai vrea să fugi. 
Mă bizui însă prea puţin pe simţul tău de orientare într-un 
loc necunoscut şi s-ar putea să te rătăcești. Mulţumesc, dra- 
gul meu, urările tale mă îmbărbătează. - 

Bătrina stinse. toate luminile cu excepţia veiozei din dor- 
mitor, formă de două ori numărul de telefon al Olgăi Tudor, 
fără să-i răspundă cineva apoi trase pe mîneci trenciul negru. 


+ 


— Vă duceţi la biserică singuri, spuse Ned deschizînd por- 
tiera Renault-ului. 
“îl priviră deconcertaţi. 

— Şi dumneata? întrebă Emilia. 

— Mă interesează drumurile doamnei "Tudor. 

— Aha! exclamă economistul. Am înțeles. 

— N-ai înţeles nimic, deşi ești la vîrsta la care aveam 
dreptul să ne aşteptăm la mai mult. 

Ned se așeză la volan. Economistul îl privea zîmbind. 

— Mă întreb ce figură o să faci aflind că ţi-am suflat 
Fecioara. 

— Înzii trebuie s-o găsești. Succes! 


* 


Parcaseră mașina pe o stradă din spatele bisericii. Era un 
lăcaș religios specific românesc, cu contraforturi puternice, 
văruite, acoperiș de olane roșii și pridvor sculptat în piatră. 
O scăricică romantică, opt sau zece trepte din fier forjat, cu 
sinuozități de cochilie ducea spre o ușă întunecată, toată nu- 
mai înflorituri, spartă în zidul din coasta bisericii. Aceasta, 
construită separat de poarta grea din tindă, stîrni mirarea 
Emiliei. 

— Ce destinaţie are? 

— Habar n-am, ridică din umeri Mirel Nicolaescu. N-am 
făcut religie în școală. 

Tolea încercă o explicaţie fantezistă. 

— E folosită probabil de paracliser. 

— Adică intrare de serviciu, rîse Mirâl. Du-te, domnule, 
Ce /aci ea: 

Balerinul, emoţionat, cu cârcei în: stomac, încerca din răspu- 
teri să se stăpînească pentru a nu face figură proastă. Se 
întrebă uimit: „Cum Dumnezeu îi mai arde de bancuri?t* 
De patru zile trăia într-o agitaţie continuă. Tresărea ori de 
cîte ori se auzea strigat de un coleg, vederea unei uniforme 
albastre îi tăia răsuflarea, îşi verifica mereu spatele, ezita 
înainte de a răspunde unui apel telefonic. 

Acum, ideea de a sparge o biserică îl crispa. Tolea nu era 
propriu-zis credincios. Nutrea însă unele superstiții tradițio- 
nale. Cu ani în urmă, îl prinsese o furtună pe aleile Cimi- 
tirului Belu. Mergea de mînă cu Anca... Fata își încleștase 
brațele după gîtul lui sărutîndu-l pătimaș sub streaşina unui 
cavou. Rămăsese consternat. Își închipuise că e perversă. După 
incident, interesul lui față de această legătură scăzu simţitor. 

— Du-te, Emilia şopti Mirel. Ştii ce ai de făcut. 

Fara înclină capul. Urma să aștepte în mașina lui Vlăduţ. 
Dacă ceva nu era în regulă, trebuia să aprindă de trei ori 
farurile. Orientaseră Wolkswagen-ul în aşa fel, încât geamu- 
rile bisericii să se afle în bătaia luminii. Se îndepărtă privind 
de cîteva ori în unmă. 

Economistul îngenuncheat lîngă ușa îngustă, cu podoabe de 
fier forjat din coasta bisericii, introdusese în broască o tijă 
flexibilă de oţel. Constată că lanterna tremura în mîna bale- 
rinului şi-i surse încurajator. 

— N-ai nici un motiv să fii neliniștit, bărbate! O să mear- 
gă ca-n filme, o să vezi! 

— Nu mi-e frică... Sînt puţin nervos. 

Cerceta din ochi împrejurimile. Locul era destul de ferit. 
O grădină mare cu copaci bătrîni împrejmuia biserica, casa 
parohială avea ferestrele spre stradă. Cartierul, rupt cumva 
de arterele importante, părea liniştit. În aproape zece minute, 
Tolea nu văzuse nici 0 mașină circulând. Î] îngrijorau mai 
mult urmele lor lăsate pe zăpadă. Îşi zise însă că englezul 
trebuie să-i fi dat lui Mirel o soluţie și în privinţa asta. 

— Gata! răsuflă Nicolaescu apăsînd pe clanţă. 

Fierul înţepenit scrâșni strident, Spaima balerinului ampli- 
fică zgomotul. Avu senzaţia unei trimbiţi care ţipă în în- 
Tuneric. - 

Pătrunseră în altarul bisericii. Candela de la icoana Fe- 
cioarei Maria ridica un degetar de lumină albastră. Era li- 
nişte, liniştea caracteristică locurilor pusui, mirosea sa ceară 
şi insecticid. Vlăduţ Tolea își făcu pe furiș cruce, articulind 
mut: „Lartă-mă Doamne ...* 

Mirel mergea înainte luminind calea. Lanterna rostogolea 
pe dalele de piatră un ou gălbui şi jucăuș. Se opri în pragul 
unei nișe. Trei trepte acoperite cu o carpetă persană duceau 
la un sarcofag bogat împodobit. În stînga şi dreapta, vegheau 
două suporturi de argint pentru lumânări. 

Economistul agăţă laterna de bucla unui motiv decorativ, 
urcă treptele şi apucă hotărît capacul sicriului. Vlăduş îl pri- 
vea amorţit, cu o ciudată senzație de greață. Mirel Nico- 
laescu rînji: 

— Mă gindesc ce mutră o să facă mîine popa cînd o ve- 
dea că i s-a cărăbănit chiriașul. 

* 
Ned Morton urmărea prudent taxiul bătrinei, Recunoscu 


u 


străzile din cartierul Olgăi Tudor și zâmbetul î se accentuă. 


Înainte de a suna la ușă, Melania dădu tîrcoale casei. Privi 


atentă ferestrele cu obloanele lăsate prin care nu se strecura 
nici un firicel de lumină, apoi intră în curtea îngustă cu un 


De 


copăcel împachetat în hîrtie de ambalaj şi cîteva tije din lemn 
descăpăţinate de globurile de sticlă care vara ridicau porto- 
cale strălucitoare roşii, albastre şi verzi. 

Sună lung și bătu insistent, dar cu discreţie pentru a nu 
alarma vecinii la uşa cu geamlicuri și cînd se încredinţă că 
în casă nu se afla nimeni, începu să manevreze şperaclul. 

„Un fleac de broască, draga mea, mai mult un pretext“. 
îşi scutură zăpada de pe încălțăminte şi pătrunse într-un ves- 
tibul dreptunghiular, cu o carpetă de linoleum și două cuiere 
pom. O ușă de sticlă cu perdeluțe de creton dădea în sufra- 
geria Olgăi Tudor. „Sufragerie, hol, cameră de zi şi tot ce 
pofteşti“, îşi spuse bărrina dînd ocol încăperii, după ce apă- 
sase pe comutator. 

Se aflau dispuse în funcţie de considerente practice, fără 
cea mai mică umbră de preocupare estetică, o sufragerie gre- 
oaie, — „Îngrozitorul stil Brumărescu, fetiţo, de care oa- 
menii par că nu izbutesc să se plictisească“ — o mașină de 
cusut, un jilţ înalt şi ponosit, cu urechi ascuţite, care te îm- 
piedica să vezi ce se întîmplă în stînga sau în dreapta atunci 
cînd întorci capul, un Phillips vechi, instalat pe o măsuță de 
şah, o canapea tare şi urîtă, tapițată cu păr de cal. 

— N-ai văzut în viaţa ta un interior mai bătrînesc, Me- 
lania, iar în vaza aceea cenușie — două doamne aproape 
dezbrăcate, spate în spate care Dumnezeu ştie de ce își îm- 
preunează miinile într-o mişcare extrem de incomodă, nici 
n-ai pomenit vreodată ceva mai absurd — poţi pune rămășag;: 
nimeni n-a mai aşezat o floare de o sută de ani. Un adevărat 
supliciu să trăieşti între asemenea lucruri urîte şi totuşi fii con- 
vinsă, Olga Tudor le iubește şi se gîndeşte cu tristeţe cum 
praful se aşterne peste ele... Ia te uită! 

Culese de pe masă o bucată de hirtie pe care o mină nesi- 
gură, literele n-aveau fermitate şi scăpau mereu sub rînd, 
așternuse cu creionul: 

Dragă Olguţa, ştiu că nu te poți întoarce lacasă, mi-a spus 
avocatul că procesul tău a fost fixat peste două săptămini. 
En totuşi îţi scriu, sperînd în imposibil. Mă veped pînă la 
Pitești să-mi încasez pensia. Azi e marţi, pe duminică socotesc 
să fiu înapoi. Florile i le-am dat doamnei Gheorghiu. A fost 
cineva de la Paris trimis de George dar n-am înţeles mare 
Incru ... Pe curînd, Sile. 

— Mda... Este scrisoarea unei rude, frate, poate cumnat, 
care locuieşte la Piteşti. Câr despre persoana din Paris, cred 

c-o cunoşti şi tu Melania. Nu poate fi decît domnul Ned. 
Faptele se înlănţuie. 

Fredonînd bine dispusă, bătrîna inspectă micul dormitor se- 
parat doar cu o draperie, la fel de searbăd: un divan aco- 
perit de un brocart cu firele duse, o oglindă şi o măsuță cu 
cîteva dresuri obișnuite, un ruj ieftin, un borcănel cu un rest 
de cremă, o pensetă și alte cîteva fleacuri, un raft de cărți 
şi un şifonier cu furnirul spart în drepiul broaștei. Cercetă 
garderoba săracă apoi trecu în baie unde constată că sifonul 
closetului era defect și că în loc de hirtie igienică, Olga Tu- 
dor folosea jurnale. 

În sfârșit, vizită bucătăria cu oale vechi, fabricate Înainte 
de război și eterna garnitură de cutii din tablă roșie pentru 
condimente, despre care Melania nu-și amintea să le fi 
văzut într-o singură gospodărie întrebuințate conform. desti- 
naţiei. 

— Eu țin înăuntru nasturi, sau pun bine cîteva chitanţe 
ori alte lucruri importante pentru cu să nu-mi amintesc nici- 
odată unde şi ce anume am pus. 

Se întoarse în sufragerie îngăduindu-și o clipă de răgaz. 

— După cum vezi, draga mea, doamna Tudor trebuie să 
fie o femeie nepăsătoare, cam delăsată, fără cine ştie ce poftă 
de viață. Chiar cînd nu ai bani, poţi pune un guleraș alb 
la o rochie ca să o învioreze, așa ceva nu muinează pe nimeni, 
numai că trebuie să-ţi și andă. Ori, hainele ei sînt sumbre, 
şi e de ajuns o singură privire ca să-ţi dai seama că puţin îi 
pasă ce pune în spinare. Ce concluzie ai mai tras, Melania, 
despre ea? Dezordonată, asta am auzit! O fire nu prea com- 
plicată deşi habar n-am de unde ai dedus-o... Ce spui?! 
Nimic încuiat, nici o cheie în toată casa, nici zăvor la intrare, 
o broască simplă... Mde, nu te contrazic, dar ar mai putea 
să însemne și altceva. De pildă, mult curaj fizic şi un simţ 
de proprietate atrofiat. Stă prost cu banii... Asta o observa 
şi un școlar. O să ne uităm acuș la taloanele ei de pensie. 
Fii sigură că există în vreo cutie de bomboane Împreună cu 
carnetul CEC dacă-l are, două-trei fotografii, scrisori vechi 
şi un capăt de panglică albastră. Nu mă întreba de ce, fetiţa 
mea, dar vei găsi în-tot-dea-u-na în cutiile cucoanelor în 
vîrstă un capăt de panglică albastră și un clips de cauciuc 
roz rămas de la un portjartier vechi. 

Se ridică atingând cu vârful degetelor înmănușate, marginea 
mesei acoperită de un covor roșu. 


— Şi acum concentrează-te, Melania! Dacă există În această 
casă ceva, adresă, fotografie, un număr, semn, sau orice amă- 
unt care să albă o legătură cît de firavă cu Madona de aur, 
unde ar fi pus sau ascuns acel ceva o femeie cu personalitatea 
şi mentalitatea doamnei Olga Tudor? 

Bătrâna trase sertarele comodei scotocind fără convingere 
printre rufe uzate, ciorapi şi un maldăr de tricouri cu miros 
specific de nafralină, presărată peste lucru neaerisit. Împinse 
sertarele la loc şi înainte de a intra în dormitor, deschise 
aparatul de radio. Cunoştea emisiunile de noapte. În funcție 
de program, putea să-şi dea seama cât e ceasul. Crainicul o 
scuti de aprecieri aproximative anunţînd ora unu. 


* 


Ned privea stupefiat printr-o crăpătură a oblonului mane- 
vrele bătrinei. 
„Hm, ciudat! Foarte ciudat. . E 


* 


Economistul dădu la o parte velinţa de mătase grea, pur- 
purie, brodată cu aur care acoperea trupul mumifiat. "Tolea 
îl urmărea cu ochi dilataţi, gifiind de o curiozitate crispată. 
Zimbetul i' se strimbase într-un rictus. 

— Cucu! făcu Mirel şi exclamaţia ţișni cu zgomot de puşcă 
între zidurile cu coifuri înalte de piatră. 

Balerinul se clătină gata să cadă. Mormăi o înjurătură 
azvirlindu-i o privire otrăvită. Economistul înghesui în sicriu 
cuvertura purpurie şi puse capacul. 

— Ce-i? întrebă Vlăduţ. 

__ Nimic. Adică nu-i aici. I-am stricat somnul de po- 
mană ... Desprinse lanterna: Plecăm. 

— Lăsăm totul vraişte? 

Nicolaescu ridică din umeri. . 

— Oricum, îşi vor da seama că s-a umblat. Esenţial e să 
ne poată identifica urmele și n-au cum s-o facă ... Rise: 
Am auzit de unul care-și dădea cu pumnii în cap pe scaunul 
electric pentru că avusese gustul să-și cumpere pantofi de 
cauciuc cu zig-zag pe talpă. Mă rog, aici sînt covoare. Afară 
vom răvăși zăpada. 

Emilia îi aștepta cu miinile încleștate pe volan. Înainte 
de a urca în maşină, Mirel adună mucurile azvârlite de fată. 
pe caldarim. 


— Ai fumat mai mult de cinci țigări? 

— Nu, ny cred... 

— Ar trebui să fii mai atentă, darling, declară uscat, des- 
chizînd portiera şi introducînd chiştoacele în scrumiera late- 


rală. 


Emilia își mușcă buzele. 

— Ce-aţi făcut? 

— l-am cerut scuze tovarăşului că l-am deranjat şi am 
şters putina. Tipul e cast, nu acceptă o fecioară în: aşternut 
chiar dacă are coapsele de aur. 

— Enam convinsă. Și acum? 

Se uitară la Mirel. 'Tăcea încruntat privind înainte. Ned ar 
fi încercat, probabil, a doua spargere. Ei erau însă cu nervii 
în vîrful degetelor, făcuți praf după cîteva ore de tensiune. 

— Tragem cuminţi pe dreapta. | 

Urcară în mașină. 'Iolea își trecu limba peste buze. 

— Aș bea ceva. 

— Şi eu, şopti Emilia. Am văzut o sticlă de coniac. în 
bufet. Stăm în bucătărie să nu ne audă bătrina. 

— Şi pe acoperiş lady, spuse vioi economistul umezindu-și 
buzele groase. Nu știi ce înseamnă o sticlă de coniac la ora 
două noaptea, în București! 

Baleriniul conducea cu abilitare. Fără să şi-o mărturisească, 
în ciuda eșecului, toţi trei se simțeau cuprinși de-o bună dispo- 
ziţie bizară. Respirau ușurați și priveau încrezători bulevardul 
pe care patrulau camioanele I.C.A.B.-ului, azvirlind zgrun- 
ţuri de sare. 

Două lucruri i se părură interesante Melaniei. Un caiet cu 
coperţi roșii care pe lîngă adrese şi telefoane, numărul bule-: 
tinului și al carnetului CEC cuprindea diverse notații, şi o 
fotografie: 

De fapt, Melania o alesese dintr-un set de cinci, toate imor- 
talizind din diverse unghiuri un colț de pare sau grădină. 
Se vedeau tufișuri, trunchiul unui arbore, un capăt de alee 
şi o bancă de piatră. Melania nu putea să-şi dea seama dacă 
e vorba de o grădină publică sau particulară. Un amănunt 
însă o determinase să cerceteze cu luare-aminte fotografiile. 
În afară de faptul că priveliștea nu era din cale afară de 
pitorească ca să justifice repetarea olişeului, în toate cele cinci 
imagini nu apărea nici o persoană. 

— Poţi să te uiţi şi cu lupa, fetițo, n-ai să zăreșşti oricît 
te-ai strădui nici măcar codița unui căţel. Crede-mă, căci tu 
ştii că nu te mint, aici se ascunde un mister... Doamne, Me- 
lania, de cînd foloseşti cuvinte din acestea ieftine, care nu au 
nici o legătură cu formaţia ta spirituală?! Mistere, fantome, 
senzaţii ... Dacă nu te înșeli, ele figurau pe coperta colecţiei 
Celor 15 lei, editată de domnul Ig. Hertz după care se dă- 
deau în vînt ordonanţele colonelului și duduia Margot, casie- 
rița de la cofetăria Dobriceanu. Oh, da, trigoanele lor cu 
nuci erau de-li-cioa-se. În fine, te rog să fii atentă cum te 
exprimi. Nimic nu poate justifica o conversaţie neîngrijită. 
Eşti oare în toate minţile, draga mea? S-a făcut aproape două 
şi tu sporovăiești, sporovăieşti. Hai, bagă în buzunar poza 
şi caietul și ia-ţi rămas bun deoarece nu vei mai călca pro- 
babil niciodată în această casă. Nu pretind că doamna Olga 
Tudor n-ar fi o femeie interesantă în felul ei, dar nu ţi-ar 
place s-o socotești printre prietenele vale. Fie vorba între noi, 
nici ea nu va tînji vreodată după compania ta. Eşti gata? 
Spune frumos noapte bună şi nu uita să stingi lumina. 


Bătrina îşi mai roti odată ochii în jurul pereţilor și schiţind 


o reverență discretă, rosti cu glasul și zimbetul pe care le-ar 
fi dăruit gazdelor unei serate plăcute. 

— Noapte bună. 

Întunericul înghiţi dintr-o dată odaia mohorită. 


Bătrina se întoarse în locuinţa din strada Dobreni. Englezul 
DA e, Rae : 
o conduse cu privirea pînă ce dispăru pe ușa blocului. 
 — Ned, băratule, mai ai de învăţat! 


Cap. X 
O FEMEIE IMPOSIBILĂ 


La trei dimineaţa isprăviseră sticla de coniac. Băuseră 
mult umplând des paharele, golite cu o lăcomie febrilă. Scoto- 
cind minuţios cămara, Emilia mai descoperi o sticlă de șlibo- 
viţă plină pe trei sferturi şi un rest de vişinată într-o carafă 
de cristal. Cînd'le văzu, Mirel Nicolaescu izbucni în urale. 
Fata, zâmbind cu o căldură neașteptată — alcoolul îi stimula 
dispoziţiile duioase — încencă să-l vempereze. 

— Mai încet. Nu mi-e atît de bătrină, cît de vecini. Se 
aude totul prin ţevi. 

— Dă-i dracului! Ce-i aici, sanatoriu? 

— Nu poţi să-i dai dracului pe toţi, filozofă sîstind bale- 
rinul, chiar dacă vrei. 

Nu era obișnuit cu băutura şi se ameţise uşor. Două pete 
roşii i se căţăraseră pe obraji, ochii îi străluceau, rîdea tot 
timpul. Economistul se interesă cu trabucul în gură abia mis- 
cînd buzele: 

— "Totdeauna emiţi cugetări atît de adinci? 

— Lasă-l în pace, zise Emilia. Privea absentă fereastra în- 
tunecată În care se oglindea bufetul, capul și umerii balerinu- 
lui. E un copil bun... 

— ...și pios. Mie-mi spui? Toată ziua prin biserici. Nu-i 
pasă de ora închiderii. Chiar, bărbate, de ce te-ai băgat tu 
în rahatul ăsta? 

Emilia își muie buzele în pahar. Luă o înghițitură mică și 
zimbi. 

— Dar m? 

Chipul economistului se întunecă brusc. O strimbătură îi 
schimonosi obrajii grași cu umbre verzui. 

— Am nevoie de bani. 

— Cine nu are nevoie? 

— În fond ce-ţi pasă? 

— Mi se pare ciudat. Erai altfel... 

— Şi tu erai alfel. Dacă ai fi dat niţel din coate, ajun- 
geai şefă de promoţie. În anul trei ai lăsat-o pe proasta aia 
de 'Ţeculeasca să ţi-o ia înainte. 

Emilia clătină horărîtă din cap și luă din nou paharul în 
mînă. 

— "Te înşeli, eu am rămas aceeași, dar voi nu vă dădeaţi 
seama pe atunci. Nu mă cunoșteaţi ... Eraţi prea preocupaţi 
de meciuri, de iubitele voastre, de filmele de pe bulevard. 
Nu mă vedeaţi pur şi simplu... Mi-amintesc ceva nostim. 
Stăteam singură în sala de seminar și citeam la Internațional. 
La un moment dat, şi-a băgat capul pe ușă Gigi Moraru, ăla 
blonduw. S-a uitat distrat la mine şi-a închis-o la loc. L-am 
auzit spunîndu-i lui Dăniloiu probabil, erau nedespărțiţi: Nu-i 
nimeni înăuntru. Cam așa se petreceau lucrurile. 

Economistul o privi cu ochii micşorați de atenție. Rosti în 
şoaptă. 

— Nu-i nimeni înăuntru... Va să zică ăsta e micul nostru 
secret? 

— N-am înţeles, se bilbii balerinul. Chiar nu te-a văzut? 

— Dai din picioare, dar capul nu-l mişti deloc. Ţi-e teamă 
că se denanjează ceva? 

Emilia îşi trecu degetele peste ochii fierbinți. 

— Ce naiba ai cu el? Nu-i mai rău decît noi. Poate mai 


bun. 

— E prost, spuse sec economistul. 

— "Ei ŞI2 

— Totdeauna m-a enervat prostia, deși măninc piine de 
pe urma «i. 


— Nu-s prost, declară balerinul cu o expresie stranie de 
beatitudine pe chip. 

— Cu majuscule, iubitule! Air de prost încît mu-ți dai 
seama ce fericire e să nu-ţi zumzăie creierii. 

— Te-ai ameşit Mirel, zîmbi Emilia. 

— Aşi! Voiam să-i explic ăstuia cum stă treaba cu favori- 
zaţii de soartă. Animalu-i un privilegiat şi-am impresia că nu 
se bucură îndeajuns. 

— Nu-s prost, repetă încăpăţinar, dar fără umbră de iritare 
Vlăduţ Tolea. 

Încercă să găsească argumente apoi renunţă. Alcoolul îl 
făcuse vorbăreţ. În general nu-și trăda gîndurile. Răsfiră 
proiecte vechi, devenite obsesie. Și le repeta atît de des încît 
nu mai schimba nici măcar ordinea enumerării. | 

— Peste zece ani, ies la pensie. Voi deschide o școală de 
dans. Ca a doamnei Simian din Cotroceni, dar mult mai 
selectă. N-am să primesc pe oricine. Copii de familie... 

— Ai auzit de Isadora Duncan? se interesă Nicolaescu. 
Mă-sa și tavsu erau niște derbedei fără un sfanţ. 

— Nu vorbeam despre ea ăcum. 

— Foarte bine! Zii mai departe, puiule! Va să zică ai să 
înveţi să dea din craci niște rațe deşelate de viță nobilă. 
Apoi? i 
— Am relaţii de pe acum, sînt sigur că-mi voi asigura o 
clientelă distinsă. Pentru asta însă îmi trebuie o locuinţă ele- 
gantă, în centru. Piese de calitate, puţine, înghesuiala e mito- 
cănească, un personal stilat. În așteptarea copiilor, părinții 
vor răsfoi reviste interesante, Paris Match-uri, Adam, Jours 
de France... Vor putea lua o cafea:sau ciuguli la discreție 
fursecuri fine, patru sau cinci coșulețe de argint pline le vor 

sta totdeauna la dispoziţie. Cea mai bună elevă din ziua res- 
pectivă va: primi o floare, garoafă sau trandafir. Voi acorda 
sei distincţii la sfîrșitul anului, bineînţeles cît mai substan- 
țiale. 

Emilia îl privea cu ochi mari. Rise. 

— Ziceai că-i prost. Are cap de negustor. 

— Dimensiunile corespund, în orice caz. Vorba ăluia, în 
şepcuţa lui încap pe puţin zece kilograme de mere. 

— Nu-l băga în seamă. 

— O fac de mul, dar nu observă, spuse Tolea. Ţi-aş putea 
descrie fiecare obiect din casa -aceea. O prietenă de-a mamei, 
bine situată pe vremuri, vinde piese extraordinare la preţuri 
de nimic. Am ochit un tabernacol minunat şi un salon Regence 
în stare excelentă. Mi le-ar lăsa pe amîndouă la treizeci de 
mii. Chestia e să am banii repede. Bătrîna preferă să piardă, 
dar să primească suma întreagă și imediat. O tapează un 
puști... . 

Nicolaescu mu-l mai asculta. Își umplu paharul pînă în 
dreptul buzei și trase o înghiţitură lungă. Emilia se cutremură. 

— Într-o zi o să dai de dracu! Are pe puţin 70 de grade 
și o bei ca apa. 

— Înur-o zi! Ce înseamnă într-o zi? Azi mă simt bine. 
Restul nu contează. Ceva brînză, o felie de salam n-ai prin 
casă? 

— Două cutii cu sardine. 

— Bune şi alea! Adă-le încoace să ţi le deschid... Zii, 
bărbate, ma: departe cum e cu şcoala aia de cimpanzei. 
Chestia-i captivantă. : 

Vlăduţ adormise cu capul pe masă. Nu se trezi nici cind 
&conomistul lovi cu pumnul în cuțitul de tăiat conserve. 
Mirel mîncă lacom, asistat de Emilia care morfolea o bom- 
boană de ciocolată din provizia Melaniei. Afară se pornise 
viscolul. Îi auzeau giftitul, zăpada pulverizată se așternea în 
colțul geamurilor, izbea în ferestre, zgâlțiindu-le cu furie. 

— Huo, nebune! Ce te agiţi așa? Nu-i nimeni înăuntru. 

Chicoti. Emilia se uită la el nepăsătoare. 

— A fost o afirmaţie oarecare, degeaba baţi monedă. 

— Te contrazici, darling! În primul rînd, spuse săltînd 
degetul gros, murdar de ulei, dacă era oarecare n-o ţineai 
minte. Al doilea, tu nu faci, cum ne zicea ăla de logică, aser- 
ţiuni gratuite. În ce te priveşte, observaţia are valoare de 
simbol. Oamenii trec pe lîngă tine fără să te vadă și ticul 

ăsta al lor te ricîie. Cam pe aici, nu sînt prea subul. Invi- 
zibilă cum ești făceai carieră la CIA sau Intelligence Service, 
şi în loc de asta, semnezi statele de plată la întreprinderea aia 
a ta prăpădită. 

— „Mi-e absolut egal ce crezi, dar baţi cîmpii. 

Emilia î își înăbuși un căscat fals. Economistul şterse cu o 
bucată de miez cutia goală, înghiți cocoloșul plescăind de 
plăcere și își turnă din nou în pahar. 

— Mă rog, așa o fi... Am impresia însă că dintre toţi, 
noi sîntem cei mai fraieri. Rataţi autentici. Ceilalţi ... En- 
glezul își face meseria, riscul e profesiunea lui, cretinul ăsta 
visează să-și deschidă un tractir select. O să trebuiască să-și 
lase mustață. Ai văzut proxenet prosper fără moustacbe? 

— Exagerezi. Dorește o școală de dans. Restul sînt prostii 
d-ale tale. 

— Ai răbdare! Baba cît e de Deal pare să aibă şi ea 
ceva în cap. Dar noi? 

— Prefer să nu mă gîndesc. 

— Oricum o faci. Nu rece un singur minut fără să pui în 
ecuaţie. Dovadă ridurile, neglijența, otrava din privire. 

Emilia îl măsură tristă. 

— De ce mă zgîndări? 

— Aşa am eu poftă! Poţi să nu mă asculți. Rîse: Noi doi 
semănăm al dracului! Am băgat de seamă abia zilele astea. 
Vorba ta, pînă acum nu te vedeam. Amândoi puteam realiza 
mult... Știi ce energie era în mine? Ce vitalitate? Ce poftă 
de viaţă? Nu zic că mă chinuia geniul lui Colbert sau Sully, 
în schimb aveam combustie pentru un minister întreg. În 
munca de organizare aş fi fost un as! Știi ce-i aia să mîni 
oamenii, să scoţi untul din ei, să-şi dea sufletul muncind ca 
să te mulțumească pe tine, șeful lor, de dragul tău, pentru 
că ai ştiut cum să-i iei, cunoşti ultimul lucrător pe nume, ai 
o glumă pentru fiecare, râzi cu toată lumea şi asculţi cu plăcere 
un banc de acum o sută de ani pe care Moș Nichifor, por- 
tarul, îl spune prost fiindcă e astmatic și a uitat poanta. O 
instituție unde se ride, dă rezultate cu patruzeci la sută supe- 
rioare alteia în care salariaţii tremura de frica unui prost 
înconjurat de șase telefoane și un buton pentru femeia cu 
cafele. 

Emilia oftă. Întinse paharul. 

— Mai toarnă-mi puţin... Nu, nu, prea mult... De ce 
n-ai mers pînă la capăt? 

Economistul clătină capul rizînd. 

— Nu-ţi spun. S-ar putea să înţelegi. 

— Te-a lovit greu... 

— Așa mi s-a părut atunci. O putoare! Acum ea e OK, 
iar eu prăduiesc bisericile. În fine, dă-o dracului! Afacerea 
însă m-a dat peste cap. Nu m-a mai interesat niciodată nimic. 
Dar nimic, înseamnă nimic. Mi-a ucis interesul pentru viaţă, 
sînt plin de datorii... 

— De-aia ai acceptat să mergi pe mîna englezului? 

— În principiu. 

— Îmi pare rău, Mirel... 

— Să-ţi pară pentru tine, fata tatii! Eu cel puţin mi-am 
încheiat socotelile. Nu-mi pasă de nimic, cu o fleică bună, 
cinşpe mici şi două baterii de pelin la gheaţă sint fericit! 
Aici, şi aici — își împunse fruntea și inima — nu mai e nici 
- durere, nici întristare ci un superb sictir! La tine e însă venin, 
şi nu face bine nici la ten, nici la ce mai ai pe dinăuntru. 
Basta! S-a făcur patru. Nu poţi să mă culci undeva? Mă 
apucă groaza cînd mă gîndesc să ies pe vijelia asta... 

—  Întinde-te pe canapea. 

— Şi mu? 

— Am să stau pe fotoliu, nu mi-e somn. 

Emilia strînse vasele și aerisi. Zăbovi cîteva minute la fe- 
reastra deschisă, răcorindu-şi obrajii încinşi. Se strecură apoi 
în camera de zi și se ghemui în fotoliu. Rămase multă vreme 
cu ochii deschişi. 


„O fac din sport, să zicem“, îi spusese lui Ned. 
Din sport, pe dracu! Nu pentru bani acceptase, nici din 
anosteală ... Mai degrabă dintr-un bizar spirit de frondă. 
Fuseseră ani cînd ura pe toată lumea, Mirel nu era departe 

de adevăr... 

Întii o detestase pe maică-sa și pe Coca. Cînd începuse să-şi 
dea seama că ceva nu e în ordine? „Nu împlinisem încă 10 
ani“, şopti Emilia în încăperea aceea străină unde o altă fe- 
meie, care nu-i semăna, elegantă și veselă, asculta muzică, 
primea vizite, flecărea la telefon sau își schimba panglica 
de la pălărie. Nicolaescu dormea somn zbuciumat de beţiv. 
Emilia îşi adună sub ea picioarele îngheţate. 

„Cu siguranţă nu-i împlinisem“. Întâi fuseseră impresii fu- 
gare. Discuţiile încetau brusc în prezenţa ei, era de ajuns să 
deschidă o ușă pentru ca maică-sa și Coca să tacă stingherite. 


147 


Anumite afirmaţii erau însoţite de priviri iuți, piezişe, pe care 
Emilia cu intuiţia fetiţei, inteligente, de zece ani, le descifrase 
spontan. „St! Aude Emilia!“ 

Ce nu trebuia să audă, şi de ce? Curiozitatea îi stimulase 
dorul de investigaţie. Aici se ascundea un mister, secretul tre- 
buia smuls. Bineînţeles, manevrele erau copilărești. Scrisori 
deschise fără știrea destinatarului, dulapuri scotocite, spionatul 
mizer cu ochiul lipit de gaura cheii. Războiul se declarase pe 
faţa, 

„Parcă n-ar fi copilul meu, se lamentă maică-sa pipăindu-și 
permanentul proaspăt. Ţin un dușman în casă. Sînt convinsă 
că dacă ar şti ceva despre mine sau soră-sa, ar alerga la po- 
liţie să ne denunțe. Să dea Dumnezeu. să fie fericită, dar abia 
aştept să plece ... 'Ţi-o spun ca mamă, vai de nenorocitul pe 
care o să pună mîna!“ 

Trecuseră douăzeci de ani de atunci și Emilia se simţea in- 
capabilă să născocească un singur motiv rezonabil care să ex- 
plice ceea ce se întimplase de fapt. Priviri, suspiciuni, aluzii... 
Succesele ei şcolare îi lăsau pe toţi rece. Taică-său prezida 
mesele de prînz, solemn și neexpresiv, prefăcîndu-se că ignoră 
cu distincţie neînțelegerile din casă, în fond indiferent și do- 
rind din suflet să fie lăsat în pace. Maică-sa se entuziasma 
de buclele Cocăi și numărul cuntezanillor prinși în laş. Pen- 
tru doamna Plopeanu, orice candidat la căsătorie era un fleț, 
iar manoperele care precedau evenimentul se chemau a pune 
gheara pe cutare. Într-o viziune plastică, ţi-l închipuiai pe 
nenorocit prins în vîltoarea unei vînători cumplite, alergând 
de-i sfirtiau picioarele, urmărit de mireasă, mai iute și mai 
vicleană, capcanele departe de a fi inelegante erau recoman- 
date și savurate, maratonul isprăvindu-se în pragul primă- 
riei. Înfrîntă și neputincioasă, ţinută prizonieră între neamuri, 
victima primea aici o verighetă și felicitările cu aromă de con- 
doleanţe ale ofițerului de stare civilă ... 

Pendula bătu de cinci ori. În noaptea viscolită se auzi 
dangăt de tramvai. La etaj, cineva umbla la robinet, peste 
drum, două ferestre trezite aprindeau primele felinare ale di- 
mineţii de iarnă. Emiliei nu-i era somn. 

.... Amfiteatrul anului trei. Se odihnea în pauza mare, în- 
tinsă pe ultima bancă, cu miinile sub cap. După bacalaureat 
plecase de-acasă. Locuia la cămin și câștiga “cîteva sute de 
lei pe lună ajutînd un avocat în lucrările de birou. Făcea 
puţină gospodărie pentru nevastă-sa, și oficii de guvernantă. 

Aa serile cînd rămînea cu fetiţa, i se asigura cina. Ouă, unt, 
ceai și gem. „E lihnită de foame! Dacă nu-i dăm noi, șterpe- 
leşte din mîncarea copilului . . .“ 

Se simţea bine, mîngiiată de soarele dulce al lui aprilie. 
Se făcuse cald, în curînd trebuia să dezbrace trenciul, 11 era 
silă de fusta roasă şi tricoul cenușiu. Încercase să aţipească. 
Auzea risetele colegilor, cineva bătea în bancă un ritm de 
madison, o fată cerea o ţigară. „Dacă renunţ la excursie, mi-aş 
putea cumpăra o pereche de pantofi“. Nu fusese niciodată pe 
alea Prahovei. Bucureşui —Sinaia— Piatra Arsă—Babele. Fa- 
cultatea închiriase un autobuz. Cinci zile, o sută de lei. „Dă-i 
dracului de pantofi!“ 

— Linişte! Fiţi atenţi, băieți! Plecăm miercuri dimineaţa. 
Adunarea aici, în faţa facultăţii. 

— Vine şi grupa a cincea? 

__ Da! Nu mă mai întrerupeţi. Pînă mâine la prânz, trebuie 
să am toţi banii. Nu ţine vrăjeala! 

— Plopeanca s-a înscris? 

Emilia devenise brusc atentă. Întrebase Gizela, o colegă 
subțirică, numai ochi şi păr cîrlionțat, pieptănat în bucle 
aeglijente. Avea grații de pisică şi o oaste de „picaţi în laţ“ 
<are nu cereau aliceva decît să li se îngăduie s-o adore. 

_— Fireşte. Prezenţă sută la sută. De cînd s-a inventat fa- 
cultatea asta, n-a pomenit... Ce e dragă, de ce te strimbi? 
Ori mă lăsaţi să isprăvesc, ori ocupaţi=vă singuri de afacere. 
Mie mi-ajunge! 

— Dacă vine Emilia, declarase răspicat Gizela, eu renunţ. 
“Scurt! 

Emilia își simţise obrajii ca para. Valea Prahovei o văzuse 
mai târziu, după terminarea facultăţii. Scena, în alte variante, 
se repetase. Chaussonul O.N.I.-ului ... Pasagerii evitau in- 
stinctiv să se aşeze alături de ea, bucuria pica pe capul în- 
trziaţilor. Oamenii îşi dădeau drumul pe scaun cu expresii 
de martiri. Emilia își închipuia că se obişnuise, zimbea răută- 
cios, se străduia să devină dezagreabilă. „Țineţi-vă cotul, vă 
'zog!... Luaţi poşeta, mă deranjează ... Am plătit bani ca să 
admir priveliştea, nu pardesiul şi fularul dumneavoastră etc“. 

— De ce nu încercaţi să fiţi mai simpatică? o întrebase 
şeful de cadse, un ins rotofei cu privirea blajină și o nevastă 
energică a cărei principală convingere consta în aceea că băr- 
batul trebuie ţinut în friu. Sînteţi un element deosebit de 

capabil, dar vă comportaţi de parcă aţi lucra pe cont propriu. 
Într-o instituţie eşti obligat să ţii seama şi de ceilalţi. 

— În măsura în care şi ei ţin seama de tine. Mi se pare că 
o astfel de atitudine trebuie să fie reciprocă. Dar cînd un coleg 
refuză să lucreze cu tine în birou, ori se dă peste cap ca să 
fie mutat în altul, pentru că nu-i place cum te piepteni, sau 
cum ridici bărbia, nu-ţi mai rămîne mare lucru de făcut. 
Și vă asigur că opinia unor astfel de specimene mi-e absolut 
indiferentă. 

Omul o privise cu gura căscată. Emilia nu-i lăsase timp 
să-şi revină. 

— Vreau să ştiu de ce am fost tăiată de pe listele specia- 
liştilor propuși pentru R.F.G.? 

Șeful personalului zâmbise. 

— Aprobările au fost date de către cei a căror opinie vă 
e absolut indiferentă. 

— Ce-mi reproşează? 

— Totul, cu excepţia capacităţii profesionale: spirit sectar, 
cuptă de colectivitate, atitudini mecolegiale ... Hai să lăsăm 
lozincile. Începu să ridă: Cum vrei dumneata să fii simpa- 
vizată, cînd te dai peste cap pentru a: le comunica oamenilor 
ultimele lucruri pe care ei ar vrea să le audă? Să luăm cîteva 
exemple, mai proaspete: Linei Dinescu, secretara şefă, i-ai 
spus verde, în prezenţa unei asistenţe impunătoare, că la 50 
de ani ar trebui să o preocupe mai mult ordinea în care ţine 
hîrtiile decît să-și picteze afişe pe obraz sau ce perucă pune în 
dimineaţa respectivă, deşi fie vorba între noi, Lina e o funcţio- 
nară conştiincioasă, ce face ea cu faţa ei nu te priveşte pe 
dumneata şi la urma urmelor, institutele de frumuseţe nu 
s-au inventat pentru fete de 18 ani. Lui Ciortea, de la Orga- 
nizare, i-ai povestit părerea dumitale despre paraziți, ştiind că 
nefericitul are dificultăți cu fiu-su; lui Grigoraş, inhibat ca 
orice tînăr abia ieșit din școală, pentru o greşeală de calcul 
neînsemnată i-ai prorocit c-o să ajungă la pensie tot sta- 
giar; pe Mioara Dragoman, nemăritată la 37 de ani, ai infor- 
mat-o la modul cel mai amabil că dacă s-o găsi vreun debil 
mintal — reproduc textual — dispus s-o ia de nevastă în- 
tr-un moment de uitare sau beat mort, ăla va fi cu siguranţă 
decorat. E cazul să mai continuu? 

— Fiecare cuvînt pe care l-am pronunţat, replicase Emilia 
ţeapănă, reprezintă adevărul. 

— Him! Ei își închipuie același lucru, cînd afirmă ceea ce 
afirmă despre dumneata . . . 

Emilia îşi trecu degetele peste obraz. Se simţea ostenită, 
somnul începuse să-i dea tîncoale. 

„Din cauza lor... N-am fost așa. Întii mama şi Coca, 
pe urmă ceilalți... Poate că ar trebui să plec. S-o iau de 
a început, între alţi oameni. Totul să fie nou. Aerul, peisajul, 
chiar eu... Am să-i vorbesc lui Ned. N-am nevoie de po- 
meni, pentru început pot intra slujnică. Mirel are dreptate. 
Eu sânt cea mai nefericită. Trebuie să încerc ceva, atit timp 
cît mai am puterea s-o fac...“ 

Capul îi alunecă pe umăr şi adormi. 


Cap. XI 
STUPEFACŢIE 


Îndi femeia de serviciu, apoi paracliserul se înspăimîn- 
tară. Dădură buzna la părintele Coman, anunțindu-l că moaş- 
tele Sfântului Damian fuseseră profanate. Preotul lăsă baltă 
micul dejun şi alergă la biserică. 

Celor doi nu li se năzărise. În mod evident cineva răsco- 
lise sarcofagul. Preotul era un bărbat liniştit, echilibrat și 
tolerant. Convingerea lui intimă despre diavol, autorul de- 
zastrului după părerea paracliserului, prefera să n-o împăr- 
tăşească enoriașilor săi. După ce-și reveni din uimire, inven- 
tarie atent obiectele de preţ din biserică. Evanghelia în fere- 
cături grele de argint, cu bumbi de smarald, darul Domniței 
Stanca Brâncoveanu era intactă, icoanei Mariei nu-i lipsea 
nici o podoabă, cristelniţa, sfeşnicele, ripidele şi tipsia de aur 
se aflau la locul lor. Răsuflă ușurat şi își continuă investiga- 
țiile. Necunoscutul, unul, poate mai mulţi, pătrunseseră în 
sfântul lăcaș prin poarta cea mică. O spuneau limpede zăpada 
răscolită și poteca de urme ce ducea pînă la treptele sarcofagu- 
lui. Cu totul de neînțeles i se părea însă preotului faptul că 
nelegiuiții nu se abătuseră un singur pas de la acest itinerar, 
nu Vizitaseră biserica vădind o completă lipsă de interes 
pentru odoarele ei. Obiectivul lor fusese sicriul sfîntului. Dar 
şi aici se mulțumiseră să răscolească doar țesăturile scumpe. 
Culese de pe a doua treaptă un trabuc pe jumătate fumat 
şi clătină capul zimbind. Fiii iadului nu beau asemenea. tu- 

tun. Femeia şi paracliserul îl priveau cu gura căscată, azvâr- 
lind uitături furișe, temătoare spre locurile mai întunecate. 

Părintele Coman făcu o sfeștanie, cădelniţă cu risipă de 
tămiie toate ungherele și se întoarse la cafeaua cu lapte. 
Comentă incidentul cu preoteasa. N-avea să înţeleagă nicio- 
dată ce se întîmplase în noaptea aceea, dar era pe departe 
singurul lucru pe care nu-l înțelesese în viaţă. Anii, și mai 
cu seamă poveţele sfinţilor. părinţi, îi dăruiseră destulă în- 
ţelepciune pentru a ști că pătrunderea omului e mărginită. 
Dincolo de limanul statornicit, nu-i e nimănui dat să se 
avinte. Nu-i trecu nici o clipă serios prin minte să avertizeze 
miliția. La ce să, mai bată drumurile, să stingherească oa- 
menii de la treburi? Şi mai ales îi era teamă de anume zim- 
peteiz e 

Apăsă pedala găleţii de gunoi din bucătărie și azvârli înă- 
untru trabucul pierdut de Mirel Nicolaescu. 

Maiorul Cristescu nu află niciodată despre spargerea bi- 
sericii Sf. Damian. Începuse să ningă. După o jumătate de 
ceas urmele lăsate de Wolkswagenul balerinului, dispărură sub 
zăpadă. 


* 


— Arău bine, surise colonelul indicîndu-i din privire un 
scaun. 

Cristescu se așeză tacticos, păru atent la linia pantofului, 
la modul cum se asorta cu ciorapul bleumarin, şi răspunse cw 
o liniște studiată: 

— N-am altă soluție. Ori mă spinzur, ori iau lucrurile aşa 
cum sînt. 

— Slavă Domnului! Azimioară mă băgase la idei. „Nu-i 
acasă, nu e în minister, la soră-sa nu-i“. Tremura tot, dar nu 
îndrăznea să pomenească de Morgă. 

— E un băiat sentimental... 

— Graşii lăcrimează mai ușor decit noi ăștia, care nu cîn- 
tărim decit o sută de kilograme. Chestie de glande... Ori- 
cum, puteai să telefonezi. | 

Maiorul se scuză evaziv. Petrecuse o seară liniștită la so- 
ră-sa. Dina îi sesizase umoarea neagră, își închipuise probabil 
că are neplăceri la birou şi plină de tact ocolise subiectele 
directe, depănînd amintiri vechi de treizeci și patruzeci de 
ani. În odaia cu mobilă sumbră, unchi şi mătuși, vecini, prie- 
teni decedați de mult făcuseră scurte reverenţe, cu graţia, 

umorul blind și duioşia eterică, descărnată pe care le dau 
depărtarea. Moartea înnobilează cele mai modeste frunţi, 
cusururile dispăruţilor dobindesc un „prestigiu straniu. Prodi- 
galitatea devine generozitate excesivă, încăpăţinările persona- 
iitate, ticurile agasante altădată, evocate capătă haz. 

Astfel își aduseră aminte de blăniţele de iepure cu care 
tatăl, profesor de greacă la Buzău îşi lega genunchii în nop- 
țile de iarnă, de proteza mătuşii Amalia, folosită doar la 
mesele cu musafiri, de mania mamei, o femeie înaltă şi so- 
lemnă de a-și impresiona vecinii... Era greu să uite înce- 
putul acela de martie cînd familia, din pricina unor ipoteci 
nechibzuite, ajunsese în prag de faliment. N-aveau ce minca, 
luau prînzuri frugale cu măsline şi mălai copt, dar mama nu 
voia s-o recunoască în ruptul capului. Toată ziua fierbeau. pe 

plită oale uriașe, umplute cu apă. Vecinele venite în vizită 
nu săltau capacele. Mama pomenea în treacăt de tocana, bor- 
şul, papricaşul sau pilaful aflate pe foc. Pentru a sugera aro- 
ma, azvârlea în apa clocotită dafin și leuştean. Drapelul ca- 
sei, salvat, continua să-și fluture culorile î în bătaia vîntului.. 

La un moment das, maiorul se surprinsese rîzind. Soră-sa se 
ridicase și îi mîngfiase stîngace fruntea. 

— E ceva serios? 

—  Fleacuri, nu-ţi bate capul. 

Înghiţise recunoscător laptele fierbinte, bine îndulcit în 
care Dina spărsese un, gălbenuș de ou, nu refuză somniferul 
şi dormise ţeapăn pînă a doua zi dimineaţă. Acum se simţea 
înviorat şi dacă nu vesel, în orice caz dispus să privească 
iucrurile dintr-un unghi mai optimist. 

— Uluma ispravă a bătrinei o cunoaşteţi, (otop lait 

— Mi-a raportat Azimioară. 

— Deci știți cum stă chestiunea. Practic, a d e la zero 
probele, evident fără să lase urme. 

— Ieri erai cam agitat, își aminti colonelul. Nu se știe 
niciodată. 

=i Ata e, că se știe! Vin de-acolo. La șase dimineaţa, mă 
abac în garsoniera din strada Toamnei și timp de două 
ceasuri i-am admirat capodopera. Privind degajat faptele, nu 
te poţi împiedica să-ţi scoţi pălăria î în faţa sei. A lucrat li- 
teralmente ca o artistă. 

— Te așteptai la altceva? 

— Oricum... Închipuiţi- -vă, pînă și praful e intact! Poţi 
să juri că de zece zile n-a pătruns o muscă în casă. Douăctrei 

fantome care s-ar fi apucat să mute scrinul, să schimbe ta- 
bloul, să intre şi să iasă, în sfârşit să pună la punct farsa, 
şi tot mi-ar fi lăsat o amintire. Vorba aia, vălurile filfiinde 
spulberau praful. Era ceva! Melania a fost mai şmecheră. 

— Nu există fapt infracţional unde să nu se fi strecurat 
măcar o greşeală. 

— Teorii! lar Melania, v-am mai spus, ie dă cu tifla? 
Teorii, logică, axiome, imposibil sînt termeni recuzabili cînd 
este vorba despre ea. Maculatură şi nimic mai mult. 

— Părerea mea e să insiști. Am convingerea că pînă la 
urmă vei reuși să găseşti ceva. 

Cristescu clătină sceptic din cap. 

— Mă voi duce şi mâine, şi poimiine, dacă vreţi să mă 
însoţiţi sânteţi invitatul meu, deși nu văd rațiunea pentru 


care ne-am sparge amîndoi capetele cînd bucuria asta pot s-o 


am numai eu. Dădu din miini a lehamite. De fapt voiam 
să vă vorbesc 'despre altceva. 

— Spune, dragul meu. 

Tonul fusese atit de preveniror încît maiorul “izbucni în 
râs. 

— Chestia e să nu fiu contrazis, aşa-i? De-aia lipea zidul 
Azimioară când m-a văzut azi-dimineață? I-ai făcut un mic 
instructaj, presupun. 

— Habar n-am la ce te referi. 

— În regulă. Respiră adînc. Cred că s-a abandonat cam 
repede pista Olgăi "Tudor, colega de celulă a Melaniei. 

— Şi a Libelulei... 

_—— Le-am văzut dosarele. Olga Tudor a fost măritată cu 


un legionar. În momentul de faţă, individul trăieşte la Paris. 


Încă înainte de a părăsi țara, cunoștințele șopteau că ar fi 
pus mîna pe niște bijuterii fabuloase. 
— Interesant. 


— Iniţial nu am dat importanţă amănuntului. Maiorul zîm- - 


bi parcă jenat. Cînd aud vorbindu-se de obiecte preţioase şi 
o ştiu pe Melania în libertate, nu mă pot împiedica să fac 
corelaţii. Bineînţeles, asociaţia mi-o sugerează încă un ele- 
ment: evadarea ei în timp record. Mă întorc astfel la două 
idei pe care i le-am dezvoltat lui Azimioară. Mi se pare un 
car de vreme de atunci, deşi au trecut abia cinci zile. Unu — 
evadările nu sînt românești, ţin de alte meleaguri şi am avut 
de la început impresia vagă că aici s-au strecurat și cîteva 
pașapoarte străine, apoi... 

— Stai o clipă, îl întrerupse colonelul. Dacă am înţeles 
bine, ai impresia că fostul soţ a organizat evadarea bă- 
trinei? 

— El sau emisarii lui. Aș opta pentru a doua variantă. 
Verzaliii fugiţi în Occident se tem şi de umbra lor. 

— Logic, totuși... 

— Merg pe presupuneri relativ fanteziste. Nu ştiu dacă 
Melania și Olga Tudor se cunoşteau dinainte, iar într-un aran- 
jament — plasarea amîndurora în aceeași celulă — îmi vine 
greu să cred, dar simt că nu mă înșel. Vă pomeneam de a 
doua idee. Melania s-a volatilizat la cîteva ore după arestare. 
N-am să admit niciodată că bătrina a pus la cale evadarea 
înainte de a păşi pragul nostru. Chestia s-a aranjat aici, în 
arestul miliției. 

— Cam tulbure... 

— Evident, există o grămadă de detalii care-mi scapă, nu 
sînt cititor în stele, dar pista nu-i de ignorat. 

— Ce-ai de gînd? 

— În primul rînd, intenţionez să fac o vizită la locuinţa 
Olgăi Tudor. 

— Casa e sigilată? 

— Nu. Are fate-său grijă de ea. Vreau să discut cu el. 


— Altceva? i 
— Am cerut o listă cu toţi cetăţenii străini care au intrat 
în ţară acum nlouă, opt, şapte și șase zile. ra 


Colonelul îl cercetă mirat. 

— De ce tocmai cu ăștia? 

— Pentru că atît Melania cît şi Olga Tudor au fost ares- 
tate de opt și respectiv șapte zile, iar evadarea a avut loe 
acum șase zile. 

— Nu văd logica. 

— Probabil nu mă exprim suficient de clar. Să presupu- 
nem că pe străin îl cheamă Z. Acest Z are nevoie, nevoie 
imperioasă de Melania, sau de Olga, încă n-o ştiu, alfel 
n-ar fi organizat evadarea care nu-i o chestie simplă. Dacă 
Z ar fi sosit în România acum două săptămîni sau două 
luni, ar fi avut tot timpul să le contacteze și să-și rezolve 
problemele. Nu-şi mai bătea capul cu răpirea fetelor. Am 
adăugat de la mine încă două-trei zile, admiţind că individul 
„a tatonat Înainte de a intra în subiect. În cazul în care nu 
mă înșel în privința complicelui străin, sînt gata să pariez 

pe ce vreţi că tipul n-a trecut graniţa noastră mai devreme. 
În astfel de situații se procedează rapid. 

Colonelul clătină îndoit din cap. 

— Nu paria, s-ar putea să pierzi. De, vorba ta nu-i mo- 
mentul să te contrazic, dar nu m-ai convins. E la fel de po- 
sibil şi în orice caz verosimil, ca Z să se afle în ţară de o 
lună, să zicem, petrecînd o vacanță agreabilă la cota 1400 
iar dispoziţiile privitoare la Melania sau Olga să le fi primit 
doar de vreo săptămînă. Nu crezi? 

— Ba da, surise Cristescu abătut. Asta mi-ar tăia însă 
orice şansă iar esenţial mi se pare acum să nu stau cu miinile 
în sîn. 

— Dă-i bătaie! 


* 


Melania se trezi la nouă. Se simţea vioaie și bine dispusă. 
şi În timp ce-și trecea pieptenul prin buclele ciufulite, zări 
capul motanului ieşind de sub pat. Îi dădu bună dimineaţa 
pe aria lui Don Basilio, apoi începu o discuţie în acelaşi 
stil. i 

— ,.. Ce mai faci tu, somnorilă, ta-ta-ta-ta... Azi avem 
treabă, nu glumă, ta-ta-ta-ta-ta ... În sfîrşit, dragul meu, am 
să-ți spun mai multe cînd ies din baie. 

Deschise încet uşa și făcu ochii mari. Emilia dormea ghe- 
muită în fotoliu, iar pe canapea recunoscu trupul uriaș în- 
tors cu faţa la perete al lui Mirel Nicolaescu. 

Bătrâna travensă încăperea încercînd să nu-i trezească. După: 
jumătate de oră, se întoarse în dormitor cu o tavă. Luă micul 
dejun în compania lui Mirciulică, întreţinînd o conversaţie 
plăcută despre vreme, filme, și mantoul cu mîneci trei sfer- 
turi „adorabil“ purtat de-o actriță într-un film, acum cinci 
sprezece ani. 

— Avea un chic de neînchipuit, dragul meu. Regret că n-ai 
văzut şi tu filmul acela. Vorbește mai încet, te rog, căci alt- 
fel îi vei trezi pe cei din casă. Bineînţeles au petrecut azi- 
noapte, e o mizerie cumplită în bucătărie. Nu știu cum se va 
descurca domnul Tolea cu verișoara lui. O femeie ar trebui să 
fie oarbă ca să nu-și dea seama că cineva a locuit aici în 
lipsa ei. Unde-i domnul Vlăduț Tolea? Doarme și dumnealui 
cu capul pe masă. Nasul îi intrase într-o cutie de conserve. 
Nu suport să văd pe cineva stînd într-o poziţie incomodă, 
așa că l-am ajutat, cum am putut... Da, acum vom discuta 

lucruri mai importante. Asta am învățat-o de la colonel: 

nu încerc să mă concentrez pe stomacul gol. El spunea Bate 
„nu te pei de chestiuni serioase înainte de a-i fi golit 
gamela“. Un limbaj cazon, fără îndoiala, și deşi poate nu-ţi 
vine să crezi, izbutea totuși să se facă înţeles. 

Bătrina răsuci încet cheia î în broască apoi scoase carnetul şi 
fotografia descoperite în locuinţa Olgăi Tudor. 1 le arătă Şi 
motanului care nu manifestă cine ştie ce interes. Se întinse 
pe pat şi începu să răstoiască paginile caietului. 

— Femeia aceasta a Ştiut totdeauna ce vrea, Melania! Are 
un scris hotărît, mare și ordonat. Notaţiile nu sînt grozav de 
interesante. Telefonul dentistului, numărul Igienei la care 
probabil se coafează. Suferă precis din cauza bătăturilor. 
Adresa pedichiuristei e singura scrisă cu litere de tipar. Lili, 
Nuţi, Ileana... Acestea sînt prietene din provinecie. Dum- 
nezeule! Oare să fi scos Madona din București? Nu, Melania, 
e o prostie, cum să cani așa ceva la Dorohoi sau Sighetul 
Marmaţiei? Și să nu mă mai sperii de pomană că mă supăr. 
Nu-mi plac asemenea glume. Ia te uită! Cimitirul Belu fi- 
gura 89 locul n. 5. Știi că ar fio idee? 

Bătrina întoarse carnetul cu fața în jos. Se mișca agitată 
prin odaie, ochii î îi străluceau. 

— Nu te pripi, fetiţo. Știu, poţi ascunde minunat o sta- 
tuie printre monumentele acelea, sau chiar într-un cavou, îu 
însăţi improvizînd pentru urechile domnului Ned şi ale 
celorlalți, ai pomenit de aşa ceva, dar nu vreau să te împie- 
dici în capcanele întinse de propia- VA fantezie. Deci nu te 
grăbi. E probabil ca doamna Tudor să-şi fi morat în carne: 
locul de veci cumpărat recent ori moştenit. ȘI- -apoi, fotogra- 
fia, hotărit, nu-i făcută î într-un cimitir. Pe o rază atît de mare 
trebuia să se zărească cel puţin cîteva cruci. De ce mă agăţ 
de forografie? Bine, fetiţo, dar ţi-am explicat. Nimeni nu 
strică cinci clișee imortalizîind din diferite unghiuri o prive- 
lişte complet lipsită de importanţă. Dacă vrei să ţii seama 
de sfatul meu, alungă-ţi din minte pentru moment varianta 
cihitirului care în fond necesită doar o simplă verificare. 
Gindeşte-ze mai degrabă la o grădină. Ştii, încep să înclin, 
vot mai mult spre una particulară. Când ascunzi un obiect, 
o faci cu intenţia de a-l recupera cîndva. Un parc public 
prezintă inconveniente din toate punctele de vedere: lume, 
paznici, și nu mai "pomenesc de riscul ca într-o bună zi pe 
locul “respectiv să se ridice un bloc sau altă construcție. Nu, 

fetiţa mea, doamna Tudor nu-i o femeie proastă, fii încre- 
dinţată că s-a gîndit la lucrurile 'acestea. Într-o grădină privată 
nu ai de dat socoteală decît proprietarilor. Și dacă nu-ţi plac 
explicaţiile, aştepţi frumos luna iulie sau august cînd dumnea- 
lor pleacă în vacanţă... Cel puţin aşa ai proceda tu... Stai, 
Melania, nu te împăuna! Sînt de acord că ai raționat destul 
de logic, dar nu te-ai apropiat nici cu zece paşi de Fecioară. 
Există sute de case în Bucureşti cu curte sau grădină. Desigur, 
poţi exclude dintr-un condei cartierele noi, Titan, Pajura și 
aşa mai departe. Rămîn incă oricum destule, Jianu și Kiseleff, 
străzile din jurul Bulevardului Dacia, Cotroceni, Vatra Lumi- 
noasă. Degeaba, Melania, mai ai nevoie de cel puţin încă un 
amănunt. Răsfoiește cu răbdare carnetul, uită-te la fotografia 
aceea pînă vei avea impresia că ştii și numărul pietricelelor 
din prundiş. Te-ai bosumflat? De, draga mea, te-am învăţat 
rău. Se rezolvau toate cît ai bate din palme. Nici așa nu se 
poate! În concluzie, suflecă-ți mânecile, fetițo, şi apucă-te 
serios de treabă! 

Melania își surprinse chipul în oglindă. Scoase limba și se 
azvârli supărată pe pat. 

„Adică de ce mi-aş sufleca mînecile?! Ce, spal rufe la rîu? 
Unele din afirmaţiile tale sînt de-a dreptul ridicole...“ 

Deschise din nou caietul, oprindu-se la adresa pedichiuristei 
scrisă cu majuscule. Ceva nu era în regulă. Numărul de tele- 
fon, 26 13 13.1 avea șapte cifre. 


* 


Trei bubuituri puternice îl treziră pe Morton. Sări înspăi- 
mâîntat din pat şi abia dezmeticit, se apropie în picioarele 
goale de ușă. Se uită reflex la ceas. Patru. Dimineaţa? Nu, 
după-amiază. Ținîndu-și răsuflarea, încercă să sesizeze vreun 
zgomot. Loviturile se repetară. Celălalt părea plin de nerăb- 
dare şi furios în orice caz. Englezul calculă rapid că nu putea 
evada pe o fereastră aflată la etajul XVII. Hotări să-și ia 
adversarul prin surprindere și răsucind încet cheia, deschise 
brusc, 

Hohote formidabile de rs izbucniră pe culoarul acoperit cu 
mochetă aurie. Instanitaneu, se iviră cîteva capete iritate. Ned 
nu-și credea ochilor. În faţa lui, grozav de amuzaţi, se aflau 
Gino Subtilul și Ingrid. 

Fata îi sări de gât şi-l sărută pe obraz. 

— A fost ideea lui Gino! 

— "Tîmpită ca de obicei. La Paris sau în oricare altă parte, 
aș fi consumat un încărcător trăgînd prin uşă înainte de a o 
deschide. 

— Te-ai speriat? 

— Hm, nu era rău să fi luat o înghițivură înainte. Surinse 
mîna italianului care continua să se distreze. Ce naiba căutaţi 
aici? 

Îi împinse de umeri în cameră și închise ușa. Observă că 
nici unul n-are palton. Gino era într-un costum liliachiu, cv 
cămașă galbenă, Ingrid purta, cum numai ea știa să poante, o 
rochie pepit cu guler și manșete albe, şi o garoafă enormă, 
roșie, la git. 

— Locuiţi aici? 

— Îhî! Un etaj mai sus. Am luat un apartament împreună. 

Morton îi privi atent. 

— Împreună?! Ia ascultă, voi doi... 

— Ai ceva împotrivă? întrebă Ingrid. 

Ltalianul scotocea barul. Ned zîmbi. 

— Gino e prietenul meu, trebuie să am grijă de el. 

— Atunci dă-mi ceva de băut. 

Ned scoase trei baloane şi turnă coniac. Ingrid inventaria 
odaia luînd cîte un obiect în mînă. Se uită amuzată la Gino 
care nu-şi găsea locul de mulţumire. 

— Nu mi-aţi spus încă ce căutaţi la București. Împreună! 

— Fu linişur. Ingrid nu-şi pierde vremea cu unul ca mine. 
Am luat un apartament pentru că e mai convenabil. 

— Slavă Domnului! De ce tocmai aici? 

— Sîntem în drum spre Istambul. 

— Există cursă directă, observă Morton. 

— Am vrut să-ţi facem o surpriză. 

Italianul gustă coniacul, luă apoi o iară zdravănă 
şi întinse paharul. 

— Mai dă-mi din chestia asta! Am sosit la prinz şi-am în- 
ceput să te căutăm. La al treilea hotel, te-am găsit. Tipul de 
la recepţie ne-a spus că ești în oraş. Ce naiba-i cu tine? Ai 
luat obiceiuri burgheze? De cînd dormi după-masă? 

— Nu prea am timp noaptea. 

Ingrid surise. Se interesă, învăluindu-l într-o privire visă- 
toare: i 

— Sînt femei frumoase în Bucureşti? 

— Nici una, care să-ţi semene. Ce treabă aveţi la Istambul? 

—  Țigări, răspunse scurt Gino. - 

— Interesant? 

— Merită deplasarea. Vii cu noi? 

— Încă nu mi-am isprăvit treburile. 

— Durează? Avem de gind să stăm aici două zile şi să : 
ne distrăm formidabil. 

— Să ne distrăm, sublinie Ingrid. 


Ned ridică sprincenele. pt 

— Adică? 

— Am mai discutat. Nu-mi place să fiu a zecea care-și 
fringe gitul la același viraj. Nu ai nici O scuză, te-am aver-  €£ 
tizat. 

— Cine v-a spus că sînt în România? 

Fata începu să rîdă. 

— Ned Morton, nu te mai recunosc! Obișnuiai să pui în- 
trebări mai inteligente. 

Îşi jucă brățara subţire de argint cu semnele zodiacului în- . 
crustate în douăsprezece corale. Nu purta aur dimineaţa, nici 
pietre pretenţioase și în general nu comitea inconvenienţe. Fu- 
sese crescută la maici, într-un pension foarte snob. Miresele 
lui Isus uitaseră însă să-i explice că nu-i frumos să deschizi 
safe-ul stareței cu un ac de păr. 

Gino își umplu singur paharul și se apropie de Ned. 

— Dacă ai nevoie de o mînă de ajutor, îţi stau la dispo- 
ziție. Ingrid era de părere să ţi-o întind fără să te mai în- 
treb. O lovitură cu crosa la ceafă şi direcţia aeroport. 

— Mulţumesc, cîndva fi cazul o să te rog să-mi faci ser- 
viciul ăsta. Deocamdată mă descurc bimişor, de trei ori era 
să-mi sparg capul. 

Ltalianul îl măsură lung. 

— Nu te-am văzut niciodată atit de misterios. 

— Înseamnă că ai umblat cu o bandă neagră pe ochi, rise 
Ingrid. Cînd î împărțeam acecași odaie, şi .rareori același pat Ai 
englezii își menajează sănătatea — nu-l lăsam niciodată în 
spatele meu. Mă întrebam mereu ce fabrică... Apropo, Ned, 
ai o pijama nostimă. » 


— În regulă, mă schimb imediat. 

Trecu în baie și peste cîteva clipe se auzi dușul. Gino, la 
al patrulea pahar, se uită încântat la fata, 

— Mă simt grozav! Ned mă galvanizează totdeauna. i 

— Nu-i în apele lui. Îl cunosc mai bine decir tine. 

— Dintr-un anumit punct de vedere, sînt convins, se hlizi 
italianul. N-ai lucrat însă niciodată cu el. Ce-mi place, e că 
nu forțează imposibilul. 

Morton se întoarse după cîteva minute într-un pantalon 
cenușiu de flanel şi un pulovăr bleu. Pănul ud îi surălucea. 
Arăta calm și odihnit. Ochii ferei rămaseră la cuta dintre 
sprîncene. 

— Ce program aveţi? întrebă Ned privindu-și ceasul. 

— Așteptam să ne propui tu ceva. 

— Eu n-am luat încă vacanţă. = 

— Am impresia că umbli după gâsca cu ouă de aur, spuse 
fata, întinzîndu-și bustul elastic. 

— Notează-ţi ziua asta, Ingrid! Ai fost pentru prima oară 
în viața ta la un pas de adevăr. Nu-i giscă, ci o fecioară în 
mărime naturală. Șaizeci-șaptezeci de kilograme de aur pro- 
babil, în secolul al XVII-lea se purtau femeile voluproase, ca 
să nu mai pomenesc de valoarea artistică. 

— Eram sigură că-i o fustă la mijloc. 

Gino ciuli urechile. 

—  Vorbeşti serios? Cine dracu ţi-a vîndut pontul? 

— Sînt la vîrsta cînd cumpăr. E o poveste întreagă. 

Ingrid scotoci în poşetă și aprinse o ţigară Kent, comandă 
specială, foarte subțire, și cu capătul auriu. 

— Ai găsit-o?, 

— Nu. S-ar putea să n-o găsesc niciodată. 

— Basmele lui Grimm îşi pierd hazul după ce împlineşti 
zece ani. | 

— Nu toată lumea o știe, surîse englezul. 

Gino pocni din degete. 

— Uite ce-i băieţi! Nu-i elegant să faci pe deşteptul în 
faţa unuia mai prost decit tine. Eu am doar patru clase pri- 
mare, două pistoale Beretta și în bibliotecă 33 de cărţi: car- 
tea de telefon, și încă 32, cu poze, pe care le schimb la fie- 
care partidă. Nu ştiu cine sînt Fraţii Grimm și pariez că 
nici €i n-au auzit de mine așa că putem trăi toți fericiţi în 
continuare. Care e chestia, Ned? 

— Caut o statuie de aur. Șansele de a pune mîna pe ea 
sint minime şi am ştiut-o de la început. Miza mi s-a părut 
însă prea interesantă ca să nu merite o încercare. 

— Clar! Și-acum, practic, ce mai aştepţi? 

— În primul rînd, mi-am acordat un răgaz de opt zile 
pentru descoperirea Fecioarei. Azi e vineri, termenul expiră 
luni. 

— Şi-n al doilea rînd? întrebă Ingrid. Îl pîndea cu ochi 
de pisică. 

Englezul respiră adînc înainte de a vorbi. 

— Vreau să mă însor. 

Cuvintele explodară în încăpere. Pe chipul italianului se 
aşternu stupoarea. Ingrid ţipă: 

— Ai înnebunit?! 

— Ned, băiete, cu tine s-a întîmplat ceva, constată grav 
Gino. 

— Fireşte. M-am îndrăgostit. 

— Oribil! Explică-i imbecilului cum e cu italiencele, astea 
de pe aici au aceeași origine, și dacă nu vrea să priceapă atin- 
ge-l la bilă şi umfla-l! 

Morton rise liniştit. Se așteptase la reacţia lor. Îi venise din 
senin pofia să le-o arate pe Melania. Încercă să-i pregă- 
tească. 

— E o femeie seducătoare. Veţi fi poate surprinși la înce- 
put... Vă va cuceri însă înainte de-a avea timp să numă- 
rai pînă la o sută. 

— Deci nu-i o glumă, suflă Gino. 

— Nu! E o timpenie! exclamă agitată Ingrid. N-am auzit 
niciodată ceva mai cretin şi mai lipsit de bun simţ. 

Italianul o măsură surprins. 

— Nu înţeleg de ce te exciţi? I-ai dat de mult papucii lui 
Ned și două ceasuri în avion, mi-ai împuiat capul despre sue- 
dezul cu nasul cîrn, vikingul superb, iubirea ta cea mare, 
zeul scandinav, Odin sau Manitu, în fine, un animal din 
ăsta, nu-s prea tare la zoologie, singurul bărbat care contea- 
ză În viaţa ta. I-ai trimis la cinci mii de metri două ca- 
blograme leşinarte, ceea ce-i o greșeală, bambina, poți muri înă- 
buşit de sărutări, şi acum faci pe păpușica părăsită. Ce-ţi pasă 
ție că Ned se însoară? 

Ingrid, furioasă, îi azvârli o privire plină de venin. Nu 
încerca, deloc să se stăpinească. 

— 'Tîmpitule! 

— Uşor, micuţo, ușor! Am venit să ne amuzăm. 

— Vaco! 

— Să nu exagerăm, poate bou... Ascultă Ned, să știi că 

fetița asta te iubeşte. N-am văzut-o atît de dezlănţuită nici 
cînd a pierdut zece mii de mărci la ruletă. 

Englezul ridea, mirat totuși de comportarea fetei. 

— Ce te nemulțumește, Ingrid? 

— N-am să ţi-o iert în viaţa mea! 

— De ce? 

— Cap sec! Pe mine nu m-ai cerut niciodată de nevastă. 

Gino credea c-o să plesnească de ris. Morton turnă în pa- 
harul lui Ingrid şi i-l întinse zimbind. 

— Erai prea ocupată, primeai câte cincisprezece propu- 
neri pe zi. M-aș fi strecurat greu cu a șaisprezecea, mai ales 
că eram cel mai neînsemnat dintre toţi candidaţii. 

— Du-te dracului! se strîmbă Ingrid, luînd totuşi paharul. 
De cum te-am văzut, puteam să jur că la mijloc e o femeie. 

— Nu te înșeli niciodată mai mult de trei ori pe zi. Acesta 
ar trebui să fie un motiv permanent de satisfacţie pentru tine. 

"Gino îşi dădu drumul pe pat gâfiind. 

— Mă doare stomacul ... Cînd ne prezinți, Ned? 

— Poate după-amiază. Nu ştiu dacă e dispusă să pri- 
mească vizite. 

Ingrid se uită la italian cu o privire plină de miez. Gino îşi 
zise că de mult nu s-a distrat atît de bine. 


Cap. XII 
UN PROFESIONIST 


— Intră! spuse Cristescu fără să-și ridice ochii din 
hirtii. 

Gerul pictase obrajii locotenentului cu roșu de purpură. Își 
scoase paltonul și căciula și rămase în picioare lângă birou. 

— Stai Jos. Ce se aude? 

— Fratele Olgăi Tudor s-a întors azi-dimineață de la Pi- 
tești. Vă așteaptă la orice oră după douăsprezece. 

— De ce după douăsprezece? întrebă mașinal maiorul. 

— Pentru că s-a dus la piaţă. 

— La piaţă?! Cristescu îl măsură uluit. A, da, fireşte... 
Scuză-mă. Mă gîndeam la altceva. Am primit listele cu străi- 
nii care au intrat în țară în intervalul 30 noiembrie — 4 de- 
cembrie. Am început bineînţeles cu Bucureștiul. 

— Interesant? 

— Aşa, și așa. Un congres apicol, trei excursii organizate, 
belgieni, cehi şi italieni, vreo douăzeci de particulari, turiști 
pe cont propriu. Încerc o triere pe considerente de vîrstă, 
sex, şi... naiba mai știe ce! Deocamdată, ignor excursiile 
colective. P 

Locotenentul se foi pe scaun. Părea me la îndemână. Ma- 
iorul îi aruncă o privire scurtă. 

— Ai fost avertizat să nu mă contrazici? 

Azimioară se făcu ca sfecla. Înghiţi greu. 

— Nu... Adică nu ştiu la ce vă referiţi. 

— Bine, atunci nu ştiu nici eu. Ce voiai să-mi spui? 

— Dacă mi-ar căşuna să dau o lovitură în străinătate, aș 
alege ca paravan o excursie colectivă. 

— Serios? 

— "Te strecori neobservat şi în orice caz, nu ești obligat 
să inventezi un pretext pentru a-ţi justifica prezenţa în țara 
respectivă. 

— Cine îţi cere să te justifici? Completezi la rubrica în 
cauză „turism“ şi nu te doare capul. În ce privește „strecu- 
ratul“, te înşeli, dragul meu. Ai pe urmele tale mu un polițist, 
ci o sută! În primul rînd, ăștia organizaţii au program. Pînă 
nu se completează locurile, autobuzul nu pleacă la Predeal, 
Snagov sau Muzeul satului. Şoferul ştie că trebuie să distreze 
59 de pasageri, și nu se mișcă dacă sînt doar 58. Un ghid îi 
însoţeşte în permanenţă şi încă un funcționar care se ocupă 
de cazare, masa la restaurant și celelalte. Ca să nu mai vor- 
bim de amabila doamnă în vîrstă, totdeauna foarte atentă 
care se miră la un moment dat: „Unde o fi mister Smith? 
Nu l-am văzut nici la ceai. Cravatele dumnealui sint poate 
cam îndrăznețe, dar vrebuie să recunosc că înviorează 0 ma- 
să...“ Rămân colegul de cameră, tipul care stă lîngă tine 
în autobuz şi așa mai departe. Practic, nu sînt slăbiţi o clipă 
din priviri. 

Îi întinse lista peste masă. Azimioară parcurse numele ciu- 
date. 

— M-am oprit la opt oameni, explică maiorul, toţi băr- 
baţi. Ar fi fost şi două femei însă sînt prea în vârstă. Dacă 
vrei să mi se facă rău, aminteşte-mi acum de ce minuni e în 
stare Melania la 63 de ani. 

— Nădăjduiesc că bătrîna e singurul caz... 

— Eu nu sînt sigur! Şi pot să pun mîna în foc, că nu 
există în lumea asta mare un poliţist mai ghinionist ca mine. 
În fine din opt, cinci stau la Intercontinental. Mergem să 
dăm o raită. 

Locotenentul continua să studieze lista. Îl amuzau profe- 
siile: comis-voiajor, anticar, directorul unei agenţii de detec- 
tivi particulari sau negustor de păsări mici... „Ce chestie?!“ 

Cristescu împături hârtia și o băgă în buzunarul de la piept. 
Întrebă într-o doară. 

— Îşi spune ceva vreunul din nume? 

Al lui Ned Morton era al patrulea. Azimioară ridică din 
umeri. 


După mofturile pe care Melania și le închipuia obligatorii, 
„nu sint complet restabilită, societatea tinerilor mă ostenește, 
probabil prietenii dumneavoastră vor rămîne dezamăgiţi etc.“, 
acceptă să-i primească la ora cinci după-amiază. 

O rugă pe Emilia să cumpere cîteva flori şi o sticluță de 
Cherry, făcu puţină ordine în casă și își petrecu restul timpu- 
lui în dormitor, pe întuneric, schimbînd comprese de mușeţel. 

— Obrajii tăi vor deveni proaspeţi ca roua, draga mea, 
iar ochii după attta beznă vor fi odihniţi și fără cearcăne. 
N-ai să uiţi, sper și cele cîteva picături de suc de portocale. 
Ustură, dar e cazul să-ţi povestesc cîtă strălucire și cît mag- 
netism vor căpăta privirile tale? Adevărate scîntei de dia- 
mante. Bunica te-a învăţat şmecheria, ca -și secretul mîinilor 
albe, ale unghiilor trandafirii și... Știu, Melania, nu trebuie 
să-mi atragi atenția! Pe lobul urechilor vei lăsa două urme 
fine de roșu. Bătrânii le au atît de palide... Bineînţeles, puţin 
ruj, imperceptibil şi la marginea nărilor. Presupun că vei 
izbuti să arăţi cu circa zece ani mai tînără, dar în orice caz 
nu mai mult de cincisprezece şi asta totuși înseamnă ceva. 

Melania se aplecă peste pat şi înmuie din nou compresa. 
O stoarse încet, atentă să nu păteze parchetul. Rămase într-un 
cot, privind dîra de lumină. ce se strecura prin jaluzelele 
coborite. 

— Cred că eşti absurdă, fetiţo! Ce-i cochetăria asta? N-am 
nimic împotrivă să fii îngrijită, dar acum am impresia că 
urmăreşti ceva mai mult. Dacă-mi explici sincer ce-i în căp- 
şorul tău, îmi dau cuvântul că mă voi strădui din răsputeri 
să te ajut... Ce spui tu? Mai tare că nu te aud. Îţi place 

să faci impresie bună? Baliverne! O poţi face și la 80 de ani 
și pentru asta mu ai nevoie să te maimuţăreşti. Altu-i ade- 
vărul... Aşa, fetițo! Vrei să-l epatezi puțin pe domnul Ned. 
Deci ești o mică vanitoasă. Nu mă prea bucură o asemenea 
constatare, dar pentru o singură dată voi trece cu vederea. 
Treacă de la mine și ai grijă să nu se repete. 

Bătrina se întinse din nou cu compresa pe faţă, chicotind 
încet. Nu spusese chiar tot adevărul. 

„Desigur, nu-mi bate inima pentru domnul Ned. Dar e atit 
de însufleţitor să te mai simţi o dată tînără şi dorită măcar 
pentru câteva, ceasuri! St, draga mea! Să nu te audă Melania. 
Ştii cât e de severă...“ 


* 


Ceilalţi trei suspecți de pe lista maiorului locuiau la Amba- 
sador. Cristescu îl însărcină pe locotenentul Ciobanu cu su- 
pravegherea lor discretă şi însoţit de Azimioară, se duse la 
Intercontinental. 

Petrecură cîteva ceasuri în hol. Cu ajutorul băiatului de 
la recepţie identifică oamenii care-l interesau. Erau cam de 
aceeași vîrstă, arborau acelaşi aer aferat, păreau grăbiţi şi 
toți cinci fie la părăsirea hotelului, fie la întoarcere făceau 
cîte e escală la bar. Gino şi Ingrid le atraseră atenţia ca 
simplu număr. Nu erau nici douăzeci și patru de ore de 
cînd intraseră în ţară. Recepţionerul le șopti că-l cunoșteau 
pe tipul de la camera 1711. Amănuntul nu era de ignorat deşi 
nu spunea mare lucru. 

Chipul locotenentului înflori de mulțumire la apariţia ne- 
gustorului de păsări mici, un olandez pătrat, fumător de pipă. 
Profesiunea individului i se părea lui Azimioară de o savoare 
specială. I-ar fi plăcut grozav să ştie ce-i în capul lui și în 
ce constau trucurile comerţului practicat. 

La prînz, Cristescu părăsi hotelul fără impresii deosebire. 
Dispuse urmărirea celor cinci străini și despărţindu-se de Azi- 
mioară se duse la locuința Olgăi Tudor. | 

La ora unu și jumătate exact, abandonînd bulevardul şi an- 
gajindu-se pe Louis Blank, Ned simţi că e filat. 


Îngădui Daciei albe să se apropie. Tînărul de la volan 


discuta animat cu o fată blondă îmbrăcată în bleumarin. 
„Eterna fată blondă, paravanul clasic al sticleţilor ...“ 

Se lăsă filat un timp, făcîndu-și calm socotelile. Nu înţe- 
legea cum ajunsese să fie reperat de poliţia românească, dar 
concluzia se impunea: din acest moment, îi punea în primejdie 
pe Emilia, pe Tolea și pe Nicolaescu, risca să desconspire 
locuința deocamdată sigură a bătrinei. Pentru Ned era un 
fleac să se descotorosească de Dacia albă care aluneca sta- 
tornic în spatele lui. Calcula însă în ce măsură ar fi fost 
abil să facă demonstraţii de profesionalism. O debarasare 
spectaculoasă care-l lasă pe urmăritor năucit, trădează mai 
mult decît o carte de vizită lăsată pe masa poliţiei. Evident, 
în momentul de faţă știau cine e, îl puteau oricînd găsi la 
hotel — amănunt destul de sicîitor — drumurile însă trebuiau 
să-i rămînă libere. 

Ned se decise pentru modalitatea cea mai simplă de a 
cîştiga cîteva clipe de răgaz. Parcă în faţa restaurantului 
Doina. Turismul alb îşi continuă drumul. Morton zări chipul 
fetei, parcă deconcertat şi-i zîmbi. Înaime de a parcurge 
cincizeci de metri, tînărul va preda urmărirea prin radio. 

Ned se îndreptă elastic spre cabina telefonică din coasta 
restaurantului și formă numărul balerinului. 


* 


Bătrinul îi făcu loc să intre rostogolind priviri speriate. 
Îşi şterse mîinile ude de şorțul roşu cam zdrenţuit, îşi dădu 
apoi seama de ţinuta neconvenabilă și jenat încercă să-l dez- 
lege. Degerele neîndemânatice întăriră însă nodul şi în cele 
din urma acceptă confuz să fie ajutat de Cristescu. 

— Am fost la piaţă, explică singur. Am pus rasolul în 
oală și tocmai curățam zarzavatul. Sufăr de stomah, nu pot 
mînca la birt... Asta e... 

— Constat că vă descurcaţi foarte bine, observă conven- 
țional maiorul respirînd aerul închis plin de aburi şi fum. 

Bătrînul părea fîsticit şi neîncrezător. 

-— De, m-am învăţat... N-ai ce-i face... 

— Nu sînteţi căsătorit? 

— Nu... Adică am fost. N-am avut noroc în căsniciile 
noastre, nici eu, nici Olguţa. Asta e... Procesul ei l-au fixat 
peste zece zile. Mi-a zis avocatul ... Eu ce pot să fac? 

Îşi deschise brațele şi se uită la Cristescu aşteptînd parcă 
un răspuns efectiv. 

— Am încuiat casa la Piteşti, acolo stau, sînt mulțumit, 
am o pensie bunișoară. 

Maiorul dădu din cap. Erau asigurările specifice unei anu- 
mite categorii de oameni în vârstă, recitate înaintea autori- 
tăților sau ce-și închipuiau ei că ar reprezenta autorităţile: 
administratorul blocului, poștașul, şi în general orice uniformă, 
ceferist sau pompier, n-avea importanţă. Subiextul era altul: 
„Îmi văd de treabă, nu trebuie să vă îndoiți de buna mea 
credinţă, vreau să fiu lăsat în pace...“ 

— M-am instalat aici, îşi reluă bătrinul jelania. Măcar 
pînă se isprăveşte procesul. Slujeşte la ceva? Nu știu... De 
unde pot să ştiu? Își îndreptă ochii neliniștiți spre maior: 
Dumneavoastră ... aţi venit cu vreo treabă, gindesc... 

—  Întti, surâse blind Cristescu, aruncaţi o privire în bucă- 
tărie. Am impresia că rasolul dumneavoastră e pe cale să 
devină grătar... După aceea v-aş ruga să-mi vorbiţi despre 
soţul doamnei Tudor. 

Nu-i era greu să-și imagineze mizeria din bucătărie. Cimen- 
tul plin de apă, gindacii, mîncarea dată în foc, bătrinul in- 
capabil să se descurce învârtindu-se fără noimă, arzindu-se 
cu mânere prea fierbinţi, negăsind cârpa, cuțitul sau fundul 
de lemn. 

Se întoarse cu un aer vădit preocupat. Se aşeză pe jumă- 
tate de scaun, cu mfinile sprijinite de masă. Degerele de- 
formate de gută îi tremurau. 

— De ce vă interesează George? E o poveste veche. So- 


ru-mea nu l-a văzut de peste treizeci de ani... Poate nu ştiţi, 
sînt divorţaţi ... Legal, vreau să spun. 

— Şuu. 

— Atunci? Olguţa n-a împărtășit niciodată convingerile lui 
politice. I-a detestar pe legionari. Și eu... Adică toată fa- 
milia noastră, sîntem oameni onești... Ca dovadă s-au des- 


părţit, nu-i așa? 

Nu constituia nici o dovadă, dar maiorul înclină capul. 

— Au continuat totuși să întrețină relaţii, tatonă Cristescu. 
Corespondenţă, telefoane. 

— Fleacuri... O carte poștală, felicitări de Crăciun. Nu-l 
putea împiedica să-i scrie ... Cum putea? 

Părea foarte agitat, unghiile i se_agățau nervoase în ţesă- 
tura covorului întins pe masă. 

— În ultima vreme n-a primit nici un mesaj? se interesă 
încet maiorul. 

Bătrânul îl privi vulburar. Tuși înecat, şi maiorul zărind 
un pahar cu apă pe radio i-l întinse. Repetă întrebarea: 

— Recent nu a primit veşti? 
— Tot așa... lucruri fără importanţă. 


— Un pachet? 
— Nu, adică da... un pacheţel mic de tot. Pot să vi-l. 
arăt. Nu mă ascund... N-am de ce să mă ascund. 


Deschise scrinul și puse pe masă flaconul de parfum adus 
de Ned. 

— A fost expediat prin poștă? 

— Nu.. . L-a adus cineva, 

Se ghemuise Între umeri și tresărea parcă biciuit. Maiorul 
avu impresia că-i vede sîngele pulsînd în urechile roșii. 

— Cine? 

— Un străin... Un bărbat bine, politicos. Olguţa nu mai 
era acasă, aşa, că l-am „primit eu. 

= Vreţi să spuneţi că doamna Olga Tudor Eee deja 
arestată. i 

— Da, vineri aţi... au închis-o şi duminică a venit per- 
soana. 

În ochii maiorului se aprinse un licăr de triumf. Ar fi strîns 
mîna bătrînului, dar gestul l-ar fi înspăimântat. 

— Eu n-am nici o vină „.. A sunat la ușă şi am deschis. 
„Nici Olguţa nu-i vinovată ...„ Parcă l-a chemat „ea? 

— Nimeni nu vă reproşează nimic. Aţi putea să-mi descrieţi 
persoana? 

— Tînăr, fără îndoială, dar nu chiar prima tinereţe. Cum- 
secade şi cu buzunarul plin. Se cunoaşte imediat... 

— Ahe semnalmente? 

— "Tânăr, repetă şi nu mai găsi nimic de completat. 

— Perfect. Vă amintiți poate mai bine ce aţi discutat îm- 
preună. 

— Nu mare lucru. Mi-a zis că l-a trimis George să-i trans- 
mită ceva Olguţei. „Sînt fratele ei, „domnule, poţi să-mi spui 
mie...“ N-a vrut. Voia să ceară întîi avizul lui... Al lui 
George, adică. 

— Şi cum a rămas? 

— Să ia legătura cu el. Probabil că George nu i-a dat voie, 
deşi pe vremuri noi ne-am înţeles... 

Se întrerupse speriat. Nu asta voise să spună. Își închipuia 
că faptul de a fi întreţinut cîndva raporturi amicale cu un 
legionar, putea avea consecinţe acum. Cristescu depăşi inci- 
dentul cu naturaleţe. 

— l-aţi comunicat că doamna Tudor e arestată? 

— Da... Cred că da. Am făcut rău? Eu nu ştiu, n-am 
de unde să știu... Dacă vreţi, n-o să-l mai primesc... 

Cristescu zîmbi. De astă dată avea certitudinea că ghemul 
cu care se juca Melania nu-i mai aparţinea exclusiv. Izbutise 
să prindă capătul firului. 


* 


Ned luă în primul rînd legătura cu Tolea cerînd să-i pună 
la dispoziţie Wolkswagenul lui. Trebuia să-l parcheze pe o 
alee din spatele Grădinii Icoanei şi apoi să-și vadă de treabă. 
Renault-ul închiriat, luat în reflector de poliţie, nu-i mai 
folosea. Avea să-l mai întrebuințeze penvru două sau trei curse 
neînsemnate ca să salveze aparențele. Îi telefonă apoi Emiliei. 
La început fata se sperie. Morton încercă s-o calmeze. 

— Deocamdată n-ai nici un motiv să intri în panică. Nu-i 
obligatoriu să fiți urmăriți și voi. Trebuie să ştim însă precis 
daca locuinţa e sau nu supravegheată. 

— Cum? 

— În primul rînd, uită-te pe stradă şi vezi dacă există 
cineva care staționează în faţa casei. 

— Sint lîngă fereastră, nu văd nimic. 

— Perfect. Ca să fim absolut liniștiți o să încerei un mic 
truc. Cel mai simplu şi cu rezultate sigure. Îmbracă paltonul 
şi coboară în stradă. Evită arterele aglomerate. Ai nevoie de 
multă experienţă ca să-ţi dai seama dacă ești urmărit în mij- 
locul traficului. Înţelegi? 

; Emilia, pierită, suflă greu: 

— Da. 

— Deci caută o stradă cît mai liniștită. Mergi normal pa- 
tru-cinci sute de metri, dă buzna în primul gang şi așteaptă 
ascunsă. Dacă în circa cincisprezece-douăzeci de secunde, apare 
o mutră care începe să adulmece cu aerul cel mai distrat din 
lume, admirînd zidurile coşcovite şi containerele de gunoi sau 
acuzînd un interes brusc pentru numărul imobilului, situaţia 
e limpede. Simulezi că ai avut un accident cu portjartierul, 
Şi-ți vezi de drum. 

— Apoi? 

— Te întorci liniștită acasă cu cîteva cumpărături în braţe 
şi aştepţi telefonul meu. Cel puţin douăzeci și patru de ore 
ne vor lăsa în pace pentru a-i repera pe ceilalți complici. 
Pariez însă pe ce vrei că nu se va întîmpla nimic. Acum 
trebuie să termin. Dacă totul e în regulă, vin după-amiază cu 

prietenii mei. Trebuie doar să mă avertizezi. De pildă, cobori 
toate obloanele pe trei sferturi și atunci eu voi şti că e liniște. 
Da? 

— Da. 

— Pune-l în gardă şi pe Nicolaescu, atrage-i atenţia doam- 
nei Tudor să fie cuminte. Mă bizui pe tine, Emilia. 

Morton Întrerupse convorbirea. Apăruse agentul care pre- 
lua urmărirea, un tip masiv și bine dispus cu pălăria pe 
ceafă care parcă chiar în spatele Renault-ului albastru. En- 
glezul îi întâlni o clipă ochii pătrunzători și urcă treptele 
restaurantului. 

„Toţi poliţiştii privesc la fel. Parcă bar cuie.“ 

Luară loc la o distanță de câteva mese. Azimioară se aşeză 
ostentativ cu spatele, ca și cum nimic nu-l interesa mai puţin 
pe lume, decît persoana englezului. Ned apucă amuzat meniul. 

„Hm, nu-i prost! La urma urmelor, puţin îi pasă ce consum 
eu. În schimb, stă cu ochii pe ușă și nu există altă ieșire“. 

Comandă cu voce tare, dar fără ostentaţie, un dejun copios 
şi îşi aprinse o ţigară. Ospătarul trecu la masa locotenentului. 
Azimioară nu se lăsă mai prejos. Ceru un aperitiv, ciorbă și 
tochitură cu mămăliguţă. 

După zece minute, ca și cum şi-ar fi amintit pe neaşteptate 
de ceva important, Morton lăsă o sută de lei pe masă și se 
îndreptă spre ieşire. Desigur, nu proceda după toate regulile 
meseriei, dar se simţea într-o dispoziţie sarcastică. Voia să-l 
pună în încurcătură pe grăsun. Îi azvârli din mers un suris 
fermecător, adresîndu-i-se în franceză: 

— Poftă bună, domnule! Ca să nu vă întrerupeţi dejunul 
şi să vă scutese de eforturi, vă anunţ că mă întorc direct la 
hotel. Pot fi găsit, firește pentru dumneavoastră nu constituie 
un seoret, la camera 1711 pînă la orele 4. Omagiile mele! 

Azimioară, cu gura plină, complet buimac izbuti să înghită 
abia după două minute. 


* 


Cristescu o chemă pe Olga Tudor la vorbitor, dar nu 
y Alge AeL aest 3 A E 
izbuti să scoată nimic. Declara hotărît, şi maiorul o crezu, 
că nu o cunoscuse pe Melania Lupu înainte de arestare. În 
LS y y Lă SĂ vu Lă yu 
legătură cu fostul său soţ, George Popa, preciza raspicat ca 
povestea se consumase de mult. Da, 4i scria din cînd în cînd, 
felicitări sau cărți poştale, completate în fugă. Dădea im- 
pP P 
presia că-și aminteşte de ea, între două trenuri și atunci 

zmingălea la repezeală cîteva cuvinte pe tejgheaua chioşcului 
cu ilustrate sau a barului din gară. 

Auzise că: o duce bine, călătorea mult, o constatase după 
vederile primite din cele mai neașteprate puncte ale globului, 
iar cele cîteva luoruri pe care le primise de la el puntani sem- 
nătuna unor Case mari. 

Cristescu o părăsi destul de nemulţumit. Avea certa sen- 
zație că femeia îi ascunde adevărul, sau cel puţin o parte 
din el, și se întoarse la minister. 

Azimioară îl întîmpină cu o mutră lungă și ochii coboriţi. 
Maierul îl privi peste umăr apoi azvârli mănușile pe masă. 

— Ai scrintit-o! 

Locotenentul care de un ceas și jumătate trecea prin chinu- 
rile iadului încercînd să înţeleagă unde anume greşise, se 
zăpăci complet. Îi relată incidentul fără să omită cel mai 
neînsemnat detaliu. Maiorul ridea cu lacrimi. Îl rugă să repete 
cuvintele englezului și Azimioară se execută fără să schimbe 
o literă. 

— Dacă te-a reperat într-o clipită, fără să fi comis gafe, 
înseamnă că-i un profesionist. Chiar și îndrăzneala cu care 
te-a interpelat nu e comună. A greșit însă desconspirindu-se. 
Sesizînd supravegherea, şi-a închipuit că ştim despre el mai 
mult decît știm în realitate și: în consecință, considerind că 
nu mai are ce pierde şi-a permis să se distreze puţin. Poate 
că nu el e omul pe care îl căutăm, în orice caz mi se pare 
interesant. Supravegherea continuă. Şi ca să-i arătăm că apre- 
ciem umorul britanic, o vom face pe față. 

Locotenentul se grăbi să dea din cap. Nu-i pierise încă 
expresia de buimăceală. | 

— Ai înțeles, deci! Îl urmăreşti fără să te ascunzi că o 
faci, îl poţi saluta și la nevoie îi întinzi bricheta. Instituim 
în același timp supraveghere dublă. În spatele dumitale, va 
acționa locotenentul Simionescu. Ăsta însă trebuie să se dea 
peste cap, să mănînce nori ca să rămînă în umbră! Bine- 
înțeles, nu încetează nici urmărirea celorlalți. Avem veşti de 
la Ciobanu? 

— Nimic “deosebit. 

— Mda... Cristescu începu să ridă. Ştii care ar fi cul- 
mea? Să fi dat peste un polițist englez în vacanță. Nu în- 
drăznesc să-mi închipui cum se amuză... 

__ în locul tău aş renunța, Ned, spuse Gino. 

— Nici prin gînd nu-mi trece. Vreau s-o cunoaşteţi. 

— Mai gîndeşte-te. 

Ingrid își plimbă ostentativ unghiile sub ochii italianului. 

_— Ascultă, Gino, dacă scoţi un singur sunet te scalpez! 
Vreau s-o văd şi eu pe maimuța care â fost în stare să-l Su- 
cească mințile. Altminteri crăp! 

__ Ned, mu pierde prilejul, renunţă şi pariez că fetița se 
va ţine de cuvînt. 

__ Uite cum procedăm, spuse englezul. În primul rând, 
voi da o raită prin cartier să mă conving personal că strada 
nu-i supravegheată. Dacă totul e în regulă, vă telefonez. Voi 
o să plecaţi separat de la hotel, în direcţii opuse. Nu cumva 
să urcați în taximetrele care staţionează la intrare. 

Ingrid își ridică sprîncenele fine. 

__"Ne înveţi abecedarul, dragule? 

_— Băiatu e îndrăgostit, observă Gino, şi chestia asta pro- 
voacă unele tulburări. | 

__ Tu cum ai aflat? În sfârşit, cereţi şoferilor să vă ducă 
la Muzeul satului. De acolo vă iau eu. Dacă sînteți urmăriţi, 
schimbaţi destinația. Explicaţi ăluia că v-aţi răzgândit, eu 
nu vă găsesc şi înţeleg cum stau lucrurile. 

_— S-a făcut, bătrîne! 

Ned sărută obrazul fetei. 

__ încearcă să fii drăguță. Pentru mine... 

_— Nici o grijă! Am să-i povestesc că eşti un amant grozav. 
Completă sarcastică: Sint în stare de orice pentru prietenii 
mei. Chiar să şi mint. | 

Gino îşi frecă mâinile. Hotărir, Bucureştiul era un oraș 
vesel. 


* 


în hol, îl întâmpină zimbetul radios al locotenentului Azi- 
mioară. Citea ziarul pe o canapea plasată în apropierea liftu- 
lui. îl strânse tacticos şi-l băgă în buzunarul paltonului apoi, 
după ce Ned lăsă cheia la recepţie îl urmă păstrând o dis- 
tanţă cuviincioasă. 

Englezul se strecură printre maşinile parcate în faţa hote- 
lului, îşi reperă Renault-ul şi-i făcu semn cu mâna pentru a-i 
arăta unde se află. Locotenentul mulțumi frumos, dînd din cap. 

Morton urcă bulevardul, coti la dreapta și intră în Calea 
Dorobanţi. În oglinda retrovizoare întâlni ochii lui Azimioară, 
care îi zîmbea ca un tată. 
„Mda! Bursucul nu e singur. Trucul obişnuit. Ăsta îmi scoate 
ochii, și nu-l văd pe ălălalt care vrea să mă tragă de coadă. 
Ca să-l depistez trebuie să scap de grăsun“. Li 
Flutură degetele luîndu-și rămas bun și apăsă puternic pe 
accelerator. "Ţîşnise literalmente prin faţa tramvaiului, lăsn- 
du-i căpiaţi pe vatman şi pietoni. Azimioară simți că poc- c 
neşte de furie. Când în sfîrșit, cele trei vagoane lungi eli- 
berară drumul, Renault-ul albastru nu se mai zărea. Se uită 
după Fiatul lui Simionescu. Pierise și el. 


Abia pe strada Emil Pangrate, Ned avu certitudinea că cel 
„de-al doilea“, adevărata umbră se află la volanul Fiatului. 
Desigur, tipul comunicase deja prin radio că grasul fusese scos 
din competiţie. Trebuia să acţioneze rapid. 

Viră și se îndreptă cu toată viteza spre centrul orașului. 
Ajuns în B-dul Ana Ipătescu, o luă la dreapta pe Nicolae 
Iorga şi parcă în fața unui bloc. Urcă treptele de marmură 
neagră și dispăru pe uşa aflată în stânga liftului. După câteva 
minute, Morton se lafla în Calea Victoriei. Opri un taxi şi-i 
ceru să-l ducă în strada Basiştei. 

Şoferul îi arătă Bucureștiul vreo jumătate de oră, îl fâții 
prin “Titan şi Benceni, „e fraier, n-are cum să se prindă“, şi 
în cele din urmă, se decise să-l lase la destinaţie. Morton plăti 
fără să clipească. 

— Ai mitat să mă plimbi pe la şosea, tinere! Oricum, am 
apreciat bunăvoința. Reţine restul. 

Când getax-ul dispăru din vedere, făcu colțul străzii și urcă 
în Wolkswagenul balerinului. Se încredință că pe strada Do- 
breni nu se află picior de agent şi îi telefonă lui Gino. 

Simionescu păzi Renault-ul englezului cam o oră, apoi sim- 
ţinid că ceva nu-i în regulă, predă supravegherea unui coleg și > 
se întoarse la minister. 

Se ciocni nas în nas cu Azimioară. La uşa maiorului se 
poftiră reciproc cu multă amabilitate. Nu voia nici unul să - 
intre primul. 

Cap. XIII 
ABATELE BROWN 


Melania îi primi graţioasă, Într-o rochie liliachie cu 
mâneci largi care-i stringea ca într-o mănușă trupul zvelt, 
cu perle la gât şi escarpeni delicaţi de antilopă. Era îmbujorată, 
bine machiată şi fără stridenţă. Părea o doamnă din toate 
punctele de vedere şi Ned îşi zise că e o adevărată plăcere 
să te uiţi la ea. 

Gino o învălui într-6 privire plină de admiraţie. Suflă la 
urechea lui Ingrid: 

— Mama nu arată rău... Dacă fiica-i seamănă, să ştii că 
Ned a pocnit-o ... 

întrevederea decurse fără incidente. Ingrid fusese suficient 
strunită la Institutul de maici pentru a şti să-şi ascundă ui- 
mirea faţă de vînsta logodnicei, iar Gino, un bărbat cu fan- 
tezie şi colecţionar de originalităţi, nu putea fi luat uşor prin 
surprindere. Dealifel, Melania se comportase cu multă natu- 
ralețe şi găsise prilejul să traverseze de cîteva ori încăperea. 

„Mişcarea te avantajează, draga mea, puţine femei ştiu să 
meargă. Ţinuta umerilor, spatele drept şi elastic, balansul dis- 
cret al şoldurilor, felul cum talpa ia contact cu solul, iată 
un întreg complex a cărui artă nu o posedă oricine ... Chiar 
şi balerinele! Calcă ţepene, viguros, simţi multă acrobație în 
pasul lor, dar nimic tandru, misterios. Făptura lor e ca un 
afiș. Nu trebuie să-şi scoată jacheta pentru a şti ce se ascunde 
dedesubtul ei...“ 


_— Acuma m-am convins, izbucni Ingrid pe stradă. Eşti 
nebun de-a binelea! 

Morton surse cercetând trotuarul întunecat. O ceaţă fină li 
se agăța de obraji. 

— Habar n-am la ce te referi. 

— Nu fă pe timpitul! Am crezut tot timpul că stau de 
vorbă cu bunică-ta. N-am pomenit ceva mai jalnic! 

— Nu te pot împiedica să crezi ce vrei, răspunse Ned calm. 
Îmi închipui însă că exagerezi. 

Gino mergea tăcut, trăgind din ţigară. Ingrid se opri în 
mijlocul drumului. 

— Exagerez?! 

— Bineînţeles. Are doar 63 de ani. 

— Şi tu 39. Peste șapte ani, va avea 70. O babă în toată 
puterea cuvîntului! Babă e şi-acum,. dar atunci nu va mai 
înșela pe nimeni, mici măcar un idiot ca tine. 

Ned întoarse capul. O privi blind. 

— Tu cîţi ani ai, Ingrid? 

— Exact diferenţa dintre voi. O bagatelă, fireşte! Un sfert 
de secol între doi parteneri nu Înseamnă nimic ... 

— Ceva înseamnă, din nefericire, oftă englezul. O voi 
pierde probabil înainte de-a avea timp să mă satur de ea. 

Fata se opri din nou sufocată, ochii azvârleau lasere verzi. 

— Îţi baţi joc de mine? N-ai s-o poţi scoate la un cinema- 
tograf fără să-ţi plesnească obrazul de rușine. 

— Te înșeli. Nu cunosc pe nimeni mai indicat pentru a 
face o impresie admirabilă în societate. 

— Te-ai uitat la faţa ei, nenorocitule? O pungă plină de 
riduri. Pielea din jurul ochilor pare crestată cu furculița. 

— Dar ce privire strălucitoare! o întrerupse Ned. 

Ingrid urmă dezlănțuită, neţinînd seama unde se află: 

— ...ŞI asta într-o seară de iarnă, cu un abajur porto- 
caliu în cameră care nu păcălește pe nimeni cu excepţia creti- 
nilor! Nu s-a mișcat o secundă de sub ciuperca aia. Eşti orb? 
Gâtul ei e o zdreanţă! 

— Gitul?! Ce naiba mă interesează gâtul! Deal:fel, î] mișcă 
cu infinită graţie. lar cînd zâmbeşte, odaia se umple de soare. 
Un surîs luminos... , 

— Pe adorabile buze veştede și cu o proteză intactă de 
48 de măsele. E o ruină. 

— E fascinantă! 

— Are miini de mumie! Te aștepți din clipă în clipă să 
le vezi dezarticulîndu-se. Sînt pur şi simplu scârboase! 

— Sint înduioşătoare. Cînd umple ceştile de ceai, îmi dau 
lacrimile. 

— Genunchii îi străpung pielea ca două pumnale. 

— Sînt atît de gingași... 

— Şi picioarele de greier? Dumnezeule mare! 

—, Au eleganța gambelor de marchiză. Cînd se mișcă, sea- 
mănă cu o floare mângtiată de adierile nopții. 

— E o babă! 

— N-are vîrstă! 

— Oribilă şi escroacă! 

— Divină și scânteietor de inteligentă. 

Ingrid ajunsese la capătul puterilor. Urlă: 

— Ned Morton, încetează! Se întoarse spre Gino care nu 
scosese nici un cuvînt: "Iu ce taci ca un bou? 

— Mda... făcu italianul azvirlind în rigolă, ţigara pe 
jumătate fumată. Ascultă, Ned... 

Făcu o pauză şi celălalt îl măsură intrigat. 

— Ce e? 

— Să ştii că dacă nu te hotărăști tu, o iau eu. 
În clipa următoare se trezi cu poşeta lui Ingrid în cap. 


* 


Restul serii Melania şi-l petrecu privind 'distrată programul 
le selevizor. Pe la nouă, Emilia buimăciră de ultimele eve- 
nimente — Ned şi prietenii săi nu făcuseră mici un secret din 
scopul vizitei — o întrebă dacă mu vrea să mănince. 

Se uita la Melania cu curiozitate nedisimulată şi un senti- 
ment nemărturisit de admiraţie. Părerea Emiliei despre ea 
însăși pînă în seara aceea fusese categorică. Se considera o 
femeie urâtă și antipatică, dar indiscutabil inteligentă. Nu în- 
țelegea în ruptul capului ce poate găsi un bărbat ca Ned, și 
dacă te gândeşti bine doi bărbaţi, italianul o sorbea pur și 
simplu din priviri, la o bătrină smintită căzută în mintea co- 
piilor. Era complet opacă la farmecul Melaniei şi în plus, o 
uimea faptul că Mirel intuise pasiunea englezului, de la bun 
început. 

Bătrâna spuse că nu-i e foame, şi rămase să trîndăvească pe 
canapea. Emilia trecu în bucătărie să-și prepare o omletă. 
Dintr-o dată, auzi glasul bătrînei înregistrat de microfon și 
scoase ouăle de pe foc. Discutind cu inevitabilul Mirciulică, 
Melania suflă în sfîrşit marele secret. 

Fecioara de aur acoperită cu un strat de bronz, spre a nu 
fi. reperată,: împodobea intrarea unui cavou din Cimitirul 
Belu. Emilia emoţionată consemnă atentă datele — bătrina 
nu dădea coordonate exacte ci doar puncte de reper „în stînga 
aleii centrale, ocolind monumentul de marmură neagră al gene- 
ralului Alexandresco etc.“ — apoi îşi mîncă omleta rece. 
Când isprăvi, stinse lumina și se uită pe fereastră, tresărind ort 
de cîte ori un pieton rămânea locului cîteva secunde. 

Mai tirziu, Melania trecu în dormitor să se schimbe. Eveni- 
mentele se precipitau. Dacă Ned era filat însemna că nici ea 
nu se mai află în siguranţă. Maiorul Cristescu începuse să se 
dezmeticească, trebuia deci să acţioneze fără întirziere. În răs- 
timpul cât Ned, Emilia, Nicolaescu şi balerinul vor scotoci în 

cimitir, ea se va deplasa la adresa pedichiuristei. Va descoperi 
la faţa locului, semnificaţia celor şapte cifre ale numărului de 
telefon. Atâţia pași la stînga, atîţia la dreapta, ori metri, poa- 
te pietre .-.. 

Bătrina se strecură în așternutul cald și adormi imediat cu: 
sentimentul că o aşteaptă o zi grea. 


Pînă la miezul nopţii, Ned nu telefonă şi Emilia îi sună pe 
Tolea și Nicolaescu comunicându-le că mîine, duminică vor 
avea un program încărcat. Era ultima zi pe care Ned o petre- 
cea în România. 


* 


„Miine va fi o zi grea...“ repetă Mirel. 

Rămase un timp cu ochii pe aparatul de celuloid. Apoi se 
ridică. Se apropie de geam cu ţigara aprinsă, într-o dispoziţie 
ciudată. Viscolul gonea lăsînd în urmă trotuare albe și uscate. 
Capișonul de tablă al unui felinar se bălăngănea. 


„Mâine va fi o zi grea“. 

„De ce? întrebase Mirel privind-o în ochii verzui, cu trans- 
parenţe, lichide. Mergem la plajă, mâncăm, soilim, cravata, 
pantofii cu toc și via— Cazino. Care-i chestia?“ 

Iulia zimbise lăsîndu-și capul pe masă. 

Nu era frumoasă. O figură oarecare, cu tenul nu prea 
curat, dinţi frumoși și siluetă bine desenată. Întilnind-o în 
împrejurări indiferente, n-ai fi zis niciodată că-i actriță. Nu se 
machia, părul scurt cu cărare dreaptă n-avea nimic comun cu 
invazia de plete sălbatice reactualizare de Brigitte Bardot în 
glorioşii ani *60, se îmbrăca sobru, taioarele şi rochiile ei adu- 
ceau mai mult a uniformă şcolară. „„Cuminte și modestă ca o 
profesoară“, spunea doamna Lili, gazda. Cînd fusese reparti- 
zată la teatrul din Reşiţa, venise însoţită de maică-sa. O insta- 
lase, îi umpluse cămara cu compoturi și săculețe de ceai. 

Lui Mirel îi îngăduise să-i sărute mîna o lună după ce ac- 
ceptase să primească primul buchet de flori, îi oferise braţul 
tirziu, cînd tot orașul începuse să vorbească de logodnă. 

„Nici cadouri nu primea scîrba, își aminti Nicolaescu su- 
flînd fumul pe sticla îngheţată. Flori, bomboane, cel mult o 
pereche de mănuși ...“ 

— Nu, Mirel, te rog nu intra... Miine o să urle tîrgul 
că m-am culcat cu tine, iar la prima indispoziţie sau primul 

guturai toţi o să-mi privească pântecele. Sînt o provincială şi 
în definiuv nu mi-e ruşine să o recunosc... 
„Când mi-a permis s-o sărut, nu m-aș fi schimbat cu îm- 
= A: :, mp. i 
păratul Japoniei. Credeam c-o să plesnesc de fericire ... Dobi- 

toc! Eu dobitoc şi-aia bestie... 

— De ce nu vrei să te măriţi? 

— Mai tirziu, Mirel. Sîntem prea tineri. Doi stagiari amă- 
rîţi. Casă, mobilă, în odaia cea mică n-avem covor, rata la 
frigider ... Sim: că-i prea devreme. Să mai zburdăm. 

Îi propusese într-o doară vacanţa la mare. Era palidă și 
obosită după trei premiere şi din primăvară nu înceta să vor- 
bească despre maică-sa, despre casa lor din Brașov cu gea- 
muri albastre, şi șezlongul pe care făcea plajă în grădină. 
Nici prin gînd nu-i trecea că ar fi dispusă să accepte. Aerele 
ei puritane nu-l mai scoteau din sărite. Se obișnuise așa cum 
se obișnuise cu obrazul rotund şi mîinile reci, cu pielea zgrun- 
ţuroasă, cu surisul lipsit de strălucire. Își închipuia că dacă 
ar fi arătat alfel, n-ar fi iubit-o. 

— Cred că ne-am putea repezi cîteva zile la Mamaia... 
N-am fost la mare de cînd eram mică. 

Mirel, izbit în moalele capului, se oprise în mijlocul străzii. 

— E un banc? 

— Faci tu destule pentru amândoi. Vorbesc serios. Dacă 
vrei, plecăm imediat. 

Îi umpluse casa de flori, o sută de garoafe roşii, aproape 
o chenzină, umbla chiuind prin oraș făcînd cumpărături extra- 
vagante. Un colac lebădă, cea mai mare minge din magazin, 
un costum de plajă fistichiu. Oamenii se întorceau după el, 
colegii îl priveau ciudat. 

„Cretinii ştiau! Nici unul m-a venit să-mi ardă una la 
bilă. Dezmeticeşte-te, boule! Ştii cine-i asta?“ 

„..ICinci zile la Mamaia. Hotelul Flora cu paturi albe și 
pături înflorate. Trandafiri galbeni ... Marel aflase cum arată 
paradisul. Nopțile i se păreau de argint, zorile de faianţă vio- 
let, cu irizări sudefii, luna de cauciuc se rostogolea pe iru- 
purile lor. O ţinea în braţe. Mirosea a săpun Mona Lisa şi a 
algă. 

— E ciudat! Ai acceptat să... Îşi găsea greu cuvintele. 
Și totuşi nu vrei să ne căsătorim. Sînt fericit, dar incapabil 
să te înţeleg. | 

— Ne iubim, Mirel. Nu mi-e teamă că ai să mă aban- 
donezi. Pentru rest avem timp. Nu-mi place să mi se spună, 
doamnă. Peste un an, poate doi... 

Era măritată de-o săptămînă. Scrisoarea ei, o capodoperă 
de cinism, o găsise pe noptieră, sprijinită de iepurașul roșu 
Puc, mascota Iuliei. 

.. Te-am mințit, Mirel. N-am nici o mătușă la Constanţa. 
Am așteptat să pleci la pescuit, m-am întors şi mi-am luat 
valiza. M-am măritat de cîteva zile cu N. regizorul, pentru 
că în el văd singura mea șansă de a mă realiza. Un post de 
actriță în Capitală, televiziune, film. Meseria mea nu suportă 
anonimatul ... Dar am discutat de atitea ori lucrurile astea, 
încît este imposibil să nu înţelegi. Te iubesc, Mirel. Eşti 
primul bărbat din viaţa mea şi N. o ştie. A vrut probabil 
să mă ferească de obsesii ulterioare şi mi-a dăruit această săp- 
tămină divină. Un gest unic, ai să-ţi dai seama mai tîrziu. Să 
nu mă blestemi ... N-am fi fost fericiţi. Peste cîţiva ani, n-aş 
mai fi deschis televizorul, n-aş mai [i intrat într-un cinema 
ca să nu-mi recunosc îngălbenită de invidie o colegă sau alta, 
mai norocoase decît mine. Viaţa alături de un om înăcrit e 
departe de a fi veselă. Ţi-l las pe Puc. Nu ştiu de ce nu intră 
în valiză... j 

Nicolaescu stinse lumina. Rămase vreme îndelungată cu 
ochii aţintiţi în întunericul de sticlă. Viscolul zgâlțiia capişo- 
nul de tablă al felinarului umplind noaptea de vaiet. 

După ce ascultă isprăvile lui Azimioară şi Simionescu, spă- 
Şiți și cu nasul în pământ, maiorul dobîndi certitudinea că 
individul pe care-l căuta e Ned Morton. Era atît de încre- 
dințat că nu se înșală, încît dispuse încetarea supravegherii 
celorlalți, concentrîndu-și întreaga atenție asupra englezului. 
Însărcină cinci din cei mai buni oameni cu urmărirea lui. Azi- 
mioară continua să rămînă paravan. 

La zece seara fu anunţat că Morton s-a întors. Lua cina la 
braseria hotelului, în compania cuplului Gino N. — Ingrid B. 
sosiți chiar în dimineața aceea. 

— Eu aş mai rămîne, declară Gino sorbind visător din: 


pahar. 
Ingrid îl repezi. 

__ N-ai decit! Te anunţ însă că miine la douăsprezece voi 
fi la aeroport. Nimic nu mă va determina să întârziu măcar 
o jumătate de oră. Vecinătatea imbecililor încăpăţinați îmi 
face silă. 

— În fond, hotărisem să petrecem două-trei zile. 

— Am petrecut destul în prima. Mi-ajunge! 

— Îmi pare rău, spuse Ned de circumstanță. 

„Se uită prin local încercînd să-și depisteze umbra. 

— Pe dracu! scrâşni Ingrid. Abia aștepți să scapi de noi. 

— De ce? Nu mă incomodaţi. 

— Cu alţii, puişor! Pe mine nu suporţi să mă vezi smul- 
gînd penele zânei tale iar Gino a căpiat și el. Poate că Baba- 
Cloanţa preferă genul latin, firma concurentă. 

— Copilării! Sintem prieteni. 

— Ned Morton, ascultă ce-ţi spun! Își frîngi givul! 

Italianul interveni. 

_— Nu vă mai certaţi. Plecăm mîine, Ingrid, eşti mulţu- 
mita? 

— Să vină şi prostul ăsta cu noi şi nu mai cer nimic de 
la viaţă. 

Gino o privi surprins. 

— Ingrid, iubito, există un viking care te aşteaptă. 

Ned rîse. Comandă şampanie, apoi discutară despre altceva. 
Pe la unu părăsiră restaurantul. Împreună cu ei urcă în lift 
un neamţ ameţit, cel mai blond subaltern al maiorului Cris- 
tescu. Avea camera 1707, vis-A-vis de-a lui Morton. Gino îl 
ajută să nimerească cheia în broască. Auzi apoi zgomote. ca- 
racteristice în baie. 

— Tipul e pulbere! A turnat în el cu damigeana, rîse ita- 
lianul. 

Ned clătină capul. 

— Ciudat... E primul neamţ pe care-l văd în costum fără 
o insignă la reverul stîng, care nu cîntă după cinci sticle de 
bere, și nu face complimente grase unei seducătoare şi blonde 
Frăulein . . . 


* 


Morton își petrecu ziua plimbîndu-se în Renault-ul albas- 
tru. Se lăsă urmărit comod şi spre surprinderea subalternilor lui 
Cristescu, nu încercă să le joace nici un renghi. Îl salută de 
cîteva ori pe Azimioară şi intrind în braserie la Athânce Pa- 
lace, îi arătă din ochi o brună cu părul pînă la talie, extrem 

de reușită. Azimioară îşi făcu drum pînă la masa englezului, 
şi-i şopti din mers: 
— Aşi! E bărbat. 


La al doilea Campary, Morton sfîrşi reconstituirea eveni- 
mentelor din ultima săptămînă. O idee pe care n-ar fi măr- 
i agite d oc a 124 pati ar A 
turisit-o niciodată lui Gino sau Ingrid îi dădea 1ircoale. 
„Oricum, trebuie să verific“. 
Plăti consumaţia și făcu colaboratorilor lui Cristescu o de- 
monstraţie de profesionalism pierzîndu-și urma în mai puţin de 
trei minute. 


* 


Ned sună la ușa Olgăi Tudor şi aşteptă cu răbdare. Bă- 
vrânii se mișcă greu. Auzi pașii ârșiți, zăvorul pe care de- 
getele neîndemâîniatice încercau să-l tragă. 

— Imediat, doamnă Gheorghiu, imediat . . . 

Cînd se trezi faţă în față cu Morton, fratele Olgăi Tudor 
se dădu înapoi înspăimîntat. Englezul profită de buimăceala 
bătrânului și se strecură înăuntru. 

— Nu trebuia... De ce-aţi venit? Am... Am promis la 
miliţie să nu vă mai primesc. 

— Ia te uită! Le-aţi făcut o vizită? 

— Nu, ei au... Vă rog să plecaţi. 

Englezul îl cercetă atent: „Ce-i cu ăsta? Tremură ca de 
frica morţii“. 

— Ce v-au întrebat? 

— Nimic. Nu ştiu... De unde pot să știu? Le-am arătat 
parfumul ... Eu nu mă ascund, n-am nici un amestec. Pof- 
tm? Luaţi-l... Chiar așa, luaţi-l înapoi. 

— Dacă vă incomodează, n-aveţi decit să-l aruncați. Îl 
privi ţintă: Vreți să scăpaţi repede de mine? 

Bătrînul clătină din cap atît de violent, încît Ned, deşi se 
simțea, iritat, începu să râdă. 

— Perfect. Arătaţi-mi o fotografie a doamnei Tudor. 

Omul îl privi o clipă nedumerit, dar preferă să nu înţe- 
leagă. Scoase din comodă o cutie şi răsfiră cu mîini tremu- 
rînde vreo douăzeci de instantanee. Olga “Tudor pe Calea 
Victoriei la braţ cu o prietenă, la băi, undeva [la poalele unei 
păduri. Morton se uită lung la o fotografie din tinereţe, cu 
un colier de funduliţe din catifea neagră la gît. Fără îndoială, 

Olga Tudor fusese o femeie remarcabil de frumoasă și la fel 
de sigur era că seducătoarea doamnă în vîrstă pentru care 
aranjase evadarea, se numea alfel. 


Fără să-și ia măsuri de precauţie deosebite, atent doar să 
nu lase urme identificabile, Ned pătrunse în garsoniera Me- 
laniei Lupu folosind aceeași cale: geamul din baie. 

Plimbă lanterna în lungul zidurilor, apoi apăsă pe comu- 
tator. Interiorul nu-i făcu nici o impresie. O încăpere co- 
modă, locuită în mod cert de un om în vîrstă, cu mobilă ca- 
racteristică, cum găseai în magazinele anticarilor din Londra, 
sau le puteai cumpăra de ocazie la licitaţie. Tinerii nu mai ţin 
la piese greoaie, sufrageriile masive din lemn de nuc de-acum 
cincizeci de ani, ori dormitoarele importante cu paturi sepa- 
rate unde bunicii făceau dragoste decent, legal și conștienți 
de misiunea lor, detestă şifonierele înalte, preferînd deba- 
ralele încăpătoare. Reţin cel mult din moşteniri împovărătoare 
cîte o mobilă graţioasă, franţuzească, uneori cărți pentru al 
căror conţinut manifestă multă indiferență, dar au meritul 
să fie legate în antilopă fină sau piele de vişel. 

Morton își spuse că era o casă în care toate ceasurile se 
opriseră în loc. Deceniul putea fi fixat cu aproximaţie. 1900? 
1910? 

Albumul cu scoarţe de catifea verde îl găsi în ultimul ser- 
tar al scrinului. Ned deschise prima pagină apoi le răsfoi 
pe celelalte cu un şoc. Acelaşi chip, foarte tinăr și foarte 
pur, același chip din ce în ce mai puţin tînăr și din ce în ce 
mai distins, în diverse ipostaze. Doar zîmbetul rămăsese in- 
tact de-a lungul anilor. Captivant, misterios, de o femini- 
tate discretă ca al fetiţelor de 14 ani. Era zîmbetul Melaniei 
Lupu. Avu impresia că obiectele din jur încep să se învîr- 
tească. 

— Dumnezeule! Am organizat evadarea Abatelui Brown! 


* 


— Englezul tău s-a încurcat cu vreo matracucă, ascultă- 
mă pe mine, spuse Mirel Nicolaescu. Ăsta-i fustangiu rău! 

Ned nu dăduse nici un semn de viaţă, toată ziua. Bale- 
rinul privea ţintă telefonul, Emilia își pocnea nervoasă de- 
getele. 

— Cine ştie... Probabil nu s-a descotorosit de umbră. 

— Probabil! acceptă rînijind economismul. 

— Ce propui? 

— Tipul are cheie. Lasă-i un bilet unde ne găseşte şi dăm 
startul. Trebuie să ajungem înainte de a închide șmecherii 
cimitirul. 

Emilia părea nedormită, cu un aer rătăcit. Nicolaescu zor- 
năi mărunţișul din buzunare. 

— Ia o înghiţitură! Ce facem cu baba? O lăsăm singură? 

— Fireşte. 

— Credeţi... Vlăduţ își umezi buzele. Credeţi c-o să gă- 
sim ceva? 

— De data asta aflăm repede, spuse Mirel. Făcu o pauză 
mutîndu-și privirea de la unul la celălalt. În definitiv ne pu- 
tem desaurca. şi singuri. 

— Adică? 

— Ned nu știe unde-i ascunsă zîna de aur și s-ar putea să 
nu afle niciodată dacă ne grăbim niţel. 

Emilia îl măsură cu silă. Scrise cîteva rînduri pe o hirtie 
și o rezemă de telefon. 


Cinci minute după plecarea lor, Melania ieși de sub pla- 
pumă complet îmbrăcată. Ochii îi străluceau în chip neobiș- 
nuit, ţinea buzele strînse. Mirciulică i se încurca între picioare, 
dar nu-l băga în seamă. 

— Joci o carte mare, draga mea, șopti. Oare te-ai gîndit 
îndeajuns de bine? Îmi dai cuvîntul tău? Foarte bine. Sînt 
ultima persoană care ar încerca să te abată de la o hotărire 
luată. Văzu biletul lăsat de Emilia și rîse încetişor. Doamne, 
cît de naivi pot fi oamenii cînd nu au în faţa ochilor decât 
metalul blestemat! Pînă şi domnul Ned... Ciudat, încă nu 
şi-a făcut apariţia. Cu atît mai bine, vei pleca înainte, draga 
mea. 

Deschise noptiera şi scoase un ghem de lînă roșie. Rupse un 
fir cu dinții apoi luă motanul în braţe. Animalul se zbătea. 
Bătrîna îi explică cu blândeţe: 

— Nu-ţi fac nimic, dragul meu. Cine pretinde că-l deran- 
jează un firicel de lînă legat în jurul gâtului, e un mare min- 
cinos. Încearcă să nu-l pierzi, Mirciulică. Dacă cumva noi 
doi ne rătăcim, n-am să pot inventa niște oameni atât de dră- 
guţi ca domnul Ned, Mirel sau Vlăduţ care să te caute prin 
toate coclaurile. Cel puţin șnuruleţul acesta mă va împiedica 

să trec pe lingă tine fără să te recunosc... În sfârşit, a venit 
totuşi momentul să ne despărțim. Dacă se va întîmpla să nu 
ne mai vedem, să ştii că n-ai avut niciodată o prietenă mai 
devotată. Mi-ar face plăcere. să ţi-o aminteşti măcar din cînd 
în cînd. 

Îi trecu delicat degetele peste urechi, ferindu-şi ochii umezi. 

„Nu trebuie să te vadă emoționată, fetițo. E sensibil şi își 
pierde lesne cumpătul“. 

Trase după ea uşa apartamentului cu senzaţia că nu-l va 
mai revedea niciodată. 

Mirciulică se plictisi un timp, apoi îşi înhăță cîrnatul pre- 
gătit în bucătărie și se culcă devreme. 


sk 


Melania se strecura pe străduţele întunecate privind mereu 
în urmă. Continua s-o obsedeze faptul că Ned Morton nu se 
arătase toată ziua. 

„Ceva nu e în regulă, fetiţo, și te implor fii foarte atentă“. 

Descoperi pe neașteptate silueta zveltă a englezului lipind 
zidurile. Bărrîna dădu colțul, aşteptă cîteva clipe apoi se în- 
toarse brusc răsărindu-i pe neașteptate în faţă. 

— O, ce surpriză! 

Îi surise cald, cu o spontaneitate convenţională. Ned întâl- 
nise mii de surisur? asemănătoare în holul hotelurilor din sta- 
ţiuni unde întorcîndu-se de la plajă, de la plimbare, ori de 
la „ape“ oameni cu desăvînşire indiferenți în fond, unii faţă 
de ceilalți, îşi zimbesc la fel în așteptarea ascensorului sau 
cheii de la recepţie. 

— Surpriza e reciprocă, doamnă. 

_— Sint convinsă. Am ieşit să fac cîţiva pași... E o seară 
minunată. 

— Observ. 

— Dumneavoastră? 

— Mi-am propus exact același lucru. 

— Ador coincidenţele. 

— Nu-i aşa? Putem face cîțiva pași împreună? 

— Dar bineînţeles. 

Melania îi primi propunerea cu un zîmbet discret în care 
doză modestia, măgulirea cumpărată, recunoştinţa, ce 'urebuie 
să răsplătească orice amabilitate, gratitudinea amuzată a doam- 
nei în vîrstă faţă de bunăvoința unui tînăr. 

Curmă hotărită noianul de amabilităţi, „ochii acestui domn 
strălucesc prea tare, draga mea, se vede că ai exagerat niţe- 
luş“. 

— După cum v-am făgăduit, am încercat să mă gîndesc. 
Îmi amintesc desigur câte ceva, dar nu cred că atita v-ar putea 
fi de folos. Aș fi vrut mult să nu vă dezamăgesc. 

„Fii atentă la ce-i înşiri, fetiţo. Procedează în așa fel încît 
dacă va fi interogat vreodată de domnul Cristescu, ceea ce nu 
1-0 dorești, să nu poată declara nimic precis. Deci nu intra 
în a-mă-nun-te. Există o mare deosebire între acest dialog şi 
discuţiile tale cu Mirciulică pe care ei le înregistrează fă-ră 
şti-in-ţa ta. "i-am mai spus-o, dar simt nevoia s-o repet. Nu 
s-a născut încă un judecător atît de extravagant încît să te 
condamne pentru că ai pălăvrăgit cu motanul câte în lună ȘI-n 
stele. Ia ascultă, Melania! Nu ţi se pare că tînărul acesta e 
mai atent la obrazul tău decît la cuvintele pe care le rosteşu?“ 

Morton pipăi instinctiv pachetul de ţigări. Își aminti însă 
recomandările Emiliei și renunță. Melania îl îmbie amabilă: 

— Nu mă supără decit ţigările' proaste, pipa și trabucurile. 
Scot mai mult fum decît sînt în stare plămânii mei să suporte. 
Am fost însă totdeauna de părere că o ţigaretă bună dă relief 
atmosferei dintr-o încăpere. Aprindeţi-o și vom discuta apoi 
pe îndelete despre lucrurile care vă interesează. k 

— Obiectul interesului meu s-a schimbat, declară englezul. 

Tonul, mai mult decît afirmaţia i se păru lui însuşi cam 
brusc. Bătrîna făcu ochii mari. 

— Nu cred că vă înțeleg. Vreţi să spuneţi că ați renunțat 
la Fecioara de aur? 

— În principiu, răspunse Ned minţind doar pe jumătate. 
Madona, fără a fi abandonată, trecuse pe un plan secundar. 
Sia că Melania n-avea să adauge un singur cuvânt în plus faţă 
de amintirile depănare lui Mirnciulică. 

Bărrîna îşi strecură mfinile în buzunarele palvonului. 

—,E atit de ciudat... Aţi venit de la Paris special pentru 
statuie, și-acum ... 

Englezul o privi cîteva clipe şi pocni încet din degete. 

— Timpul nu e de partea mea. Am să mă exprim fără 
ocolișuri. V-am cunoscut luni seara. Începînd de marţi, ipos- 
taza pe care aţi ales-o, o femeie... în sfîrșit... 

— Bătrină, surtse Melania, cuvîntul nu mă supără, căci nu 
ştiu dacă v-am spus, luna trecută am împlinit 63 de ani. 

— Băurnă, hm! Am impresia că dintre toate, acesta e tru- 
cul la care ţineţi cel mai mult. Deci ipostaza de femeie excen- 
irică şi puţin slabă de minte nutrind o dragoste senilă pentru 
motanul ei, a încetat repede să mă convingă. V-am urmărit 
jocul şi mi-am ridicat pălăria. Aţi reuşit să-i păcăliţi pe Tolea, 
pe Emilia şi pe celălalt, nu și pe mine. 

— Să-i păcălesc?! 

— Exact. Eu, fără a fi mai deștept, am avantajul expe- 
rienţei. lar experienţa mi-a ascuţit intuiţia. Evenimentele au 
dovedit că mă pot bizui pe ea. 

„Unde vrea să ajungă, pentru numele lui Dumnezeu, dra- 
ga mea? Sînt nedumerită, îngrijorată, iar despre abilitatea 
ta prefer să nu mai discutăm ...“ 

2 Miercuri seara pe la zece, urmă Ned — încerce să fiu 
câ mai scurt — i-am telefonat Emiliei. Suna ocupat. După un 
sfert de ceas mi-am zis că ceva nu e în regulă. 

— Probabil, suflă Melania, discuta cu o prietenă. 

— Nu e genul ei. Prietene, taifasuri prelungite la telefon 
şi încă în plină conspirativitate. Am venit să văd ce se în- 
timplă, şi urcînd treptele am auzit pași... Rise calm, aproa- 
pe tandru, văzînd obrajii roşii ai Melaniei. După cum bă- 
nuiți, m-am luat după dumneavoastră. 

—— Un bărbat discret ar fi procedat cu totul altfel, suspină 
bătrîna. 

— Un bărbat încetează să fie discret atunci cînd în joc e 
pielea lui, sau vred să afle ce e în mintea unei femei care-l 
interesează mult. 

Melania își ridică ochii îngrozită. „Ce vrea să spună, fe- 
iiţo? Nici măcar colonelul nu şi-a îngăduit să pună la îndo- 
ială moralitatea ta. Găsesc că e o adevărată ruşine ca la 63 
de ani să dai impresia unei femei care se com-pro-mi-te“. 

— E necesar să continuu? întrebă Ned. 

Bătrîna oftă. 

— Presupun că aţi văzut totul, dar nu aţi înţeles mai 
nimic. Poate că dacă vă voi explica... 

— Cind asişti la felul în care o doamnă deschide cu o 
tehnică strălucită fereastra unui apartament sigilat, se stre- 
coară înăuntru şi se dedică unor manevre cât se poate de 
stranii... = 

— Aţi intrat după mine? 

Părea jignită şi revoitată. Ned scutură capul rizînd. 

— Am azvirlit o privire discretă prin oberlihtul de la 
bucătărie. Ușa era deschisă spre interior... Şi ca să-mi termin 
ideea, cînd asiști apoi la ștergerea magistrală a tuturor ur- 
melor — apropo, am apreciat în mod deosebit modalitatea 
de a pulveriza praful — cred că explicaţiile prisosesc. Tre- 
buie să recunosc că m-am distrat strașnic, deși n-aș vrea pentru 
nimic în lume să fiu în locul persoanei pentru care aţi pus 
la cale acest mic spectacol. Cum spunea mătușa mea, e foarte 
greu să citeşti literele de-a-ndoaselea Si nu ai totdeauna o o- | 
glindă la îndemână. [i | 

Melania suspină abia auzit. „Și te mai  întrebai de unide-ţi 
ştie numele . - A, nu, de data asta nimeni nu mă va împie- | 
dica să-ţi spun părerea mea răspicat: ești o tim-pi-tă şi încă 
nu-mi amintesc să mă fi scos cineva din sărite în aşa hal î încît 
să folosesc asemenea cuvinte“. Se smiorcăi cu ochii în pămint. 

— Dacă m-aţi asculta ... 

— Nu vreau să vă ascult, o întrerupse englezul prinzindu-i 
pumnul mic. Mi-e absolut egal ce ați făcut în casa aceea. 
Urmăresc un, singur lucru. Să vă determin să înţelegeţi că nu 
trebuie să vă feriţi de mine. V-am văzut de pildă cînd aţi 
azvirlit pachetul î în coșul de gunoi. Știu şi ce conţine. Dacă 
intenţionam să vă şantajez, luam. cu mine toate fleacurile 
acelea. . . 

„Zero, Melania! Zero barat î în paișpe și chiar în o sută! 
Nu am cuvinte să-ţi spun cît sînt de supărată pentru neaten- 
ţia și prostia ta. Da, termenul nu-i deloc prea dur, ba-i chiar 
prea blind. Te-ai lăsat descoperită ca o gîscă. Din momentul 
acesta nici nu mai vorbesc cu tine“. 

Adoptă o expresie serafică. 

— E aproape imposibil, ofră, să lupţi cu prejudecățile oa- 
menilor. Știu de pe vremea cînd trăia soţul meu ce se cheamă 
o idee fixă. Îmi pare rău că vă imaginaţi atîtea grozăvii 
despre mine. Aș vrea, să-mi eliberaţi mîna, căci simt că am 
transpirat. 

Morton îi dădu drumul. Rămase un moment pe gînduri, 
apoi vorbi căutîndu-i privirea pală. 

— Nu ştiu dacă trebuie să vă spun... Deși nu-i prea ele- 
gant din partea mea, nu ascund că sînt gata să exploatez orice 
posibilitate care să-mi asigure măcar sinceritatea dumnea- 
voastră. Pe de altă parte, mi-e teamă că nu sînteţi în sigu- 
ranţă. La întoarcere, cu trei sau patru sute de metni înainte 

de a urca în taxi, un bărbat v-a luat urma. Se vedea imediat 
me sl 4 Sa carii = i : 
„că individul e din poliţie. Meseria și stilul săreau în ochi. 

— Cum arăta? întrebă stins Melania. : 

— Înalt, extrem de voinic, genul halterofil, agil în ciuda 
greutăţii. Figură simpatică. 

„Locotenentul Azimioară, gândi bărrîna mușcîndu-și bu- 
zele. Deşi nu pot înţelege. Doar nu l-o fi postat acolo, domnul 
Cristescu. Nu, e o prostie“. 

— Ce s-a întîmplat pînă la urmă cu tînărul acela sim- 
patic? 

— L-am imobilizat pentru a vă asigura retragerea. 

— Sper că, în sfîrșit, n-a avut prea mult de suferit. 

— După un sfert de ceas s-a trezit probabil. 

— Ar trebui să-i dau un telefon să mă interesez cum se 
simte, declară Melania, deşi au trecut patru zile de atunci. 
Din păcate nu ştiu cine-i persoana. 

Ned o măsură uluit apoi izbucni în râs. 

— Aveţi un umor de factură specială. 

— Nu găsesc nimic hazliu în afirmaţia mea. În orice caz, 
vă sînt recunoscătoare că aţi intervenit și mă gîndesc ce aș 
putea face pentru dumneavoastră. 

— Ajungem şi acolo, rîse Ned. Două zile mai tirziu ne-aţi 
expediat la biserica Sfîntul Damian. S-au dus Tolea, Nico- 
laescu și Emilia. Ca să fiu sincer, eram grozav de curios să văd 
ce urmăriţi. N-a trebuit să aştept mai mult de jumătate de 
oră. 

Bărrina îşi ridică încet ochii. Glasul îi tremura. 

— Vreţi să spuneţi că m-ați urmărit din nou? 

— Dacă preferaţi să mă exprim altfel, v-am escortat, să 
zicem până la casa doamnei Tudor. Acolo am avut prilejul 
să constat un lucru interesant... 

Bătrâna consternată aştepta cu sufletul la gură. 

— Nu ştiu la ce vă referiţi. 

— Ce rost are jocul ăsta? Ned îi ridică bărbia privind-o 
în ochii decoloraţi. Am înţeles că locuinţa aceea nu vă apar- 
ţine. Aşi procedat exact ca un copoi care face o percheziţie 
sau ca un spărgător de profesie. Un as! 

— Doamne sfinte! 

_— În momentul în care părăseaţi casa aveaţi în poşetă o 
fotografie şi un carnet roşu. Este exact? 

Melania se strădui să zîmbească. 

— Mi-ar trebui foarte mult timp ca să vă explic. Am 
impresia că interpretaţi greșit multe lucruri. 

Întoarse încet capul surprinsă de tăcerea lui Ned. O privea 
lacom, intens. 

— Un singur ins putea proceda astfel: Abatele Brown. 
Rise. Cine şi-ar fi închipuit! 

Bătrina tresări violent. 

— Poftim? 

— Numai Abatele Brown*, „duhovnicul“ care reuşeşte să 
rezolve unele enigme de la distanţă, citind presa occidentală 
unde se relatează un furt sau o crimă puţin obișnuită. Tri- 
mite apoi inspectorului Stanley de la Interpol soluţia într-o 
scrisorică. Datorită unei asemenea epistole, Interpolul a pus 
mina pe cel mai bun prieten al meu, canadianul Villard... 
Vă amintiţi desigur spargerea băncii KOK din Ziirich. Acum 
o lună, Stanley, întors din România, mărturisea cu satisfacţie 
într-un interviu acordat televiziunii britanice că a avut fe- 
ricita ocazie să-l cunoască pe modestul și singuraticul prelat. 
Am reținut numele: Melania Lupu... Astă-seară, am fost la 
dumneavoastră acasă. Nu, nu mă înșel. Garsoniera în care 
aţi pătruns prin fereastra de la baie pentru a truca acele 
pendulei, tabloul şi perdeaua. Albumul de fotografii și cartea 
de vizită mi-au alungat ultimele îndoieli. N-am să vă întreb 
de ce aţi făcut-o, sînt chestiuni care vă privesc, în schimb 
aș vrea să știu de ce aţi luat locul Olgăi Tudor. Probabil vi- 
zaţi aceeași ţintă: Fecioara de aur. Zimbi larg: Nu m-aş mira 
s-o fi descoperit în timp ce noi admiram bisericile. În sfirşit, 
pentru mine Madona nu mai prezintă interes. 

— Atunci? întrebă ostenită bătrina. 

— Am o propunere. Daţi-i curs, şi nu mai cer nimic alt- 
ceva. 

Melania îşi ridică obrazul îngust. Avea aerul unei fetiţe că- 
reia i s-a comunicat că a reușit să rămînă repetentă. Nu plin- 
gea, dar îi simţeai lacrimile adunate în vîrtul bărbiei. Ned, 
înduioşat, ridică mîna să-i mîngtie buclele argintii, dar se opri 
la jumătatea mișcării. Melania își ridică ochii întrebătoare. 

— Veniţi cu mine la Londra. Mă oblig să vă procur un 
pașaport și în general, ca voiajul să vă fie cît mai agreabil. 
Sint dispus să-mi amîn plecarea pentru a pune la punct amă- 
nuntele. 


* Vezi „Bună seara, Melania“. 

— Ideile năstrușnice într-adevăr nu vă lipsesc. Ce să fac 
la Londra? 

— Eventual ce aţi făcut și aici, spuse Morton cu un zim- 
bet accentuînd cuvintele. 

— Adică să discut cu Mirciulică și să mă uit la televizor. 
Clătină capul abătută. Pentru atîta lucru nu merită să mă 
deplasez. La vîrsta mea pionieratul nu-i nostim . , . 

— Ştiţi foarte bine că nu la o asemenea existență m-am 
referit. Aveţi toate calităţile pentru a face o carieră strălu- 
citoare. 

Albăstrele din ochii Melaniei deveniră mari și rotunde. 

— Ce fel de carieră?! 

— De gangster! În scurt timp, chiar foarte scurt, veţi de- 
veni cel mai interesant și redutabil caid. 

După un moment de stupoare, bătrîna începu să rîdă. Risul 
din tinerețe despre care-şi închipuise că-l uitase, cu cascade de 
clopoței şi flori albastre înlăcrimate. Ridea cu vot trupul, cu 
obrajii de porțelan, cu buclele scăpate din casca de fixativ. 
Izbuti să rostească printre hohote: 

— O glumă minunată! Hotărit, englejii au umor, m-am 
convins în ziua când şi-au pierdut imperiul. 

— Niciodată n-am avut mai puţin poftă să glumesc ca 
acum. Sînt încredinţat de fiecare cuvînt pe care l-am pro- 
nunțat. 

— Domnule Ned, admiţind că eu aș avea toate acele cali- 
zăţi pe care le-a născocit fantezia dumneavoastră, propu- 
nerea mi s-ar părea la fel de năstruşnică. Nu de gangsteri mi 
s-a părut că duceţi lipsă. 

— Bineînţeles. Dumneavoastră însă depăşiţi mult vocaţia 
obişnuită. A 

— Inimaginabil! 

— Mi se întîmplă uneori să mă înșel, dar nu acum. Vreau 
să mai fac o precizare. Nu vă cer Madona de aur, în alter- 
nativa că aţi descoperit-o. Facem abstracție de ea, ca și cum 
n-ar fi existat niciodată. Vi se 'vor pune la dispoziţie fonduri 
substanţiale şi oameni. Nu-mi doresc decît să, fiu bancherul 
și locotenentul dumneavoastră. 

„E nebun, draga mea! Deşi te-am pedepsit să nu mai stăm 
de vorbă, trec peste mine de astă dată, căci te simt mult prea 
uluită. Da, fetiţo, e un nebun și jumătate! Dar ce nebunie ciu- 
dată! După cum ai posibilitatea să constaţi, există tot felul 
de sortimente. Pînă acum, îţi închipuiai că persoanele într-o 

ureche reacționează la fel. Se dezbracă în pielea goală sau 
dau bună ziua cînd urcă într-un tramvai supraaglomerat. Re- 
cunoaşte însă că în alte privinţe, face cea mai bună impresie. 
Are multă bărbăție şi se îmbracă admirabil. Florence apre- 
ciază grozav genul. În alte condiţii i l-ai fi prezentat“. 

— Am impresia că discut cu un copil. Sînt sigură că nu 
mai departe de săptămîna viitoare, cînd veţi fi acasă, la Lon- 
dra, şi va veţi aminti de toată această discuţie, veţi fi primul 
care o să ridă. 

— Eu nu sînt deloc sigur. 

Ned își aprinse nervos ţigara. Se simţea iritat și ridicol. 
La prima vedere, avea dreptate. Oricare femeie de bun simţ 
ar fi reacţionat la fel. Propunerea în sine părea isterică și 
în orice caz, suspectă. Un bărbat cu 25 de ani mai tînăr te 
cheamă la celălalt capăt al Europei ca să devii regina trosni- 
torilor eleganți de pe Tamisa, starul hold-up-urilor și deva- 
lizărilor fabuloase, cap de afiș în listele Interpolului. 

Privite astfel lucrurile, ele păreau de un penibil grotesc. 
Aceleaşi lucruni însă discuvate cu Gris-Gris, cu Gino, cu Ele- 
fantul, sau cu Ingrid şi-ar fi pierdut dimensiunile ilare. Ned 
ştia că nu se înșală. Femeia avea: calităţi ieșite din comun şi, 
o constatare mai veche, la A.O.A.E. se simţea nevoia unui 
suflu proaspăt. Elveţianul îmbătrinea, ideile lui erau din ce 
în ce mai cuminţi, combinaţiile prudente nu ieșeau dintr-un 
șablon clasic. 

Morton uitase, sau voia să uite, că doar cu patru zile în 
urmă intenţiona să se retragă din asociaţie. Acum nutrea o 
singură dorință. S-o convingă pe Melania să-l urmeze. Vor- 
bindu-i deschis, mizase pe capacitatea specială de înţelegere 
pe care trebuiau să i-o dea în mod normal fantezia ei, inte- 
ligenţa, personalitatea plină de originalitate. 

„M-am pripit probabil. Nu mă ţin minte vreodată mai pu- 
țin abil și mai idiot. Foarte bine, voi merge pînă la capăt“. 

Îi luă din nou mîna. Bătrîna avu un gest de recul instinc- 
uv. | 

— Nu e bine, şopti. 

— Fiţi fără grijă. Mă voi feri de orice gest care v-ar 
putea supăra. De fapt, n-am îndrăznit să vă spun adevărul. 
Îmi închipuiam că odată ajunşi la Londra, situaţia se va 
aranja de la sine iar eu îmi voi câștiga dreptul de a fi mai 
cutezător. Vă repet, vremea nu e în favoarea mea. Mă gră- 

besc, pentru că nu am timp să am tact. Dumneavoastră mă 
veţi ierta. 

— Ce introducere protocolară! surîse Melania. Puteţi vorbi 
fără ca eu să mă supăr. Am început să am impresia că noi 
doi ne cunoaştem de mulţi ani. Îl privi lung: În noaptea 
aceasta tot pe Abatele Brown îl urmăreaţi? 

— Nu. Pe Melania. Mi-a fost frică să nu dispară pentru 
totdeauna. Declară brusc, cu sentimentul că se află la capătul 
unei piste înalte și abrupte, de o strălucire orbitoare: Aș vrea 
să-mi acordaţi mîna dumneavoastră. 


Bătrina îl privi cu ochi de miel. 

— O propunere neașteptată ... Sînt copleșită. 

— Oare? 

Merseră un 'timp în tăcere. Melania se opri în fața bodegu- 
ţei de cartier. 

— Aş bea o cafea. Adăugă îmbujorată: Și puţin coniac, 
foarte puţin... 

Luară loc la o masă lingă fereastră. Melania se foi un timp 
pe scaun, apoi se ridică zimbind jenată și intră în toaleră. 

Zece minue mai tirziu, Ned înţelese că bătrina dispă- 
ruse. 


* 


„Sînt îngrozitor de supărată pe tine, draga mea, își spuse 
Melania îndreptindu-şi ţinuta. O doamnă adevărată n-ar fi 
sărit niciodată pe geamul unui WC, chiar dacă ar fi primit 
o cerere în căsătorie atit de originală. Puteai găsi o soluţie 
care să te onoreze, ce Dumnezeu!“ 


„„Cotroceniul e plin de medici, draga mea, str. Dr. Lister, 
Dr. lomescu... Dr. Bagdasar... Mi se pare că nu mai ai 
mult pînă la nr. 41. Trebuie să fie clădirea aceea albă, ca o 
cabană ... De ce tremuri, Melania? Ți-e frig? Ah, ţi-e frică 
să nu dai de vreun căţel în curte. Îi azvîrli cîteva feliuţe de 
salam și vă împrieteniţi cât ai zice peşte“. 

Bătrina se strecură ca o umbră pe portiţă. Se străduia să 
păşească fără zgomot pe aleea de pietre albe, uitîndu-se la fe- 
reastra care căsca în zid un ochi pătrat și liliachiu.. 

„Culoarea de levănțică o dă televizorul, draga: mea. E 
sîmbătă seară, și oamenii se uită la film. Un adevărat noroc! 
Ar putea exploda un cazan de nitroglicerină în spatele lor și 
tot s-ar zgii în continuare la isprăvile domnului Kojak. Păcat 
că bietul colonel n-a prins televizorul. A murit prea devreme 
pentru asta. Pe undeva însă e bine... Gîndește-te cîte filme 
frumoase ai să-i povestești cînd vă veţi revedea. Veţi fi astfel 
ocupați în multe seri de iarnă deşi nu cunosc cum stă chestiu- 
nea anotimpurilor pe-acolo. În orice caz, va trebui să faci re- 
zumatele din timp și să le înveţi bine pe dinafară...“ 

Se opri în spatele casei. Inima începu să-i bată, sîngele 
îi năvălise în obraji. Grădina era neașteptat de mare. Recu- 
noscu cu emoție o bancă identică celei din fotografie şi par- 
curgînd vreo douăzeci de metri, își dădu seama că se află pe 
aleea imortalizată. Își repeta mereu cele șapte cifre: 26 13 13 1. 

„Paşi sau metri, nu are importanţă, draga mea. Măsoară 
aproximativ tot atita. Dar de unde o sei și încotro? Să pre- 
supunem că numărătoarea începe de la banca pe care o indică 
poza. De unde știi că nu s-a fotografiat chiar ascunzătoarea 
Fecioarei? E simplu... Toate cifrele acestea nu-și mai aveau 
rostul. Și dacă ai băgat de seamă, carnetul Olgăi Tudor e 
nou. Faptul că în fiecare an copiază numerele, înseamnă că 
problema a rămas de ac-mua-li-ta-te. Melania, mu sta la ta- 
cale! Propun s-o iei pe grupe de cîte două cifre. Grădina 
e mare... Unde pleci la stînga? La al cincisprezecelea pas, 
intri în gard, la dreapta se află casa. Deci parcurgi 26 de 
metri Înainte“. 

Bătrîna se opri sub un stejar și privi atentă în jur. În 
dreapta și în stînga, dispuse oarecum simetric, se ridicau 
umbrele a două tufișuri de trandafiri. „Dacă distanţa pînă 
la ele e de 13 metri, poşi să te feliciţi, draga mea!“ 

Cu sufletul la gură, Melania numără 13 paşi și atinse pri- 
mele crengi. „E simplu, fetițo, șopti, chiar pentru tine, deși 
n-ai primit niciodată mai mult de șase la geometrie. Imaginea- 
ză-ţi două drepte care pleacă de la tufișuri spre bancă și 
vei obţine un patrulater. Ah, Melania, te-am rugat de o mie 
de ori să te dezbari de chicoteală! Nu e deloc nevoie să gui- 

țezi pentru a-ţi manifesta mulțumirea. Am înţeles, punctul 
unde se întîlnesc diagonalele indică ascunzătoarea. Rămâne 
să-mi spui ce reprezintă ultima cifră. Pofum? Firește, unu 
nu poate să însemne decit adîncimea la care a fost îngropată 
Madona“. 

Făcu o piruetă pe călcîiul pantofului zîmbind nopţii. 

. 

La zece şi un sfert, bătrina găsi Fecioara de aur. „Astupă 
cu grijă groapa, și așternu deasupra crengi uscate şi cîțiva 
pumni de zăpadă. 

„Nu se cunoaște aproape nimic, fii liniștită. Dealtfel, ai 
noroc draga mea, a început să ningă și în cîteva minute vor 
dispărea toate urmele. Acum, dă fuga undeva să te aranjezi. 
Arăţi ca o cărbunăreasă. Sigur că sai să .mănînci două prăji- 
duri. Le meriţi... În drum spre... știi tu unde, au să re 
opreșşti la Nestor. Închid abia la unsprezece .. .“ 3 

Părăsi triumfătoare grădina. 


— Ce faci? întrebă colonelul Nasta. 

Maiorul, cu ochii pe televizor, clătină din cap, ca unul care 
ştiuse că se simte prea bine ca să nu-i pice o dandana. Schim- 
bă receptorul în mîna cealaltă. 

— Făceam bine, dar probabil n-o să mai fac! În ultima 
vreme, după fiecare telefon de al dumneavoastră simt că mă 
pocnește damblaua. 

— Ar fi vrebuir să te obișniuieşti. 

— Am să mă ocup de problema asta. Ce s-a întimplat? 

— Ai un scaun pe-aproape? 

Cristescu se sperie. 

— ar nebuna aia?! 

— Răspunde! Ai scaun? |. 

— Pahar cu apă? 

— Daţi-i drumul odată! strigă exasperat maiorul. 

Se ridicase în picioare. Inima îi bătea sălbatic. 

— Nevastă-ta e acasă? 

— Nu! 

— Dă-mi telefonul vecinilor pentru orice eventualitate. 

— Nu vă faceţi probleme! 

— Crezi într- adevăr că eşti pregătit? Ei bine, dragul meu, 
Melania Lupu s-a întors. 

Cristescu simţi că-i vine ameţeală. Privirea i se împăienjeni 
şi scăpă receptorul din mână. 


. Cap. XIV 
PROFANATORII DE MORMINTE 


Melania îl aştepta pe Cristescu în birou, ducînd o 
conversaţie în stil propriu cu un ofițer tinăr, abia ieșit de pe 
băncile facultăţii. Băiatul nu avea probabil opinii bine conso- 
lidate despre originali, căci o asculta holbar, incapabil să 
facă altceva decît să dea confuz din cap. Bătrîna punea între- 
bări Fisgichii: „Vă place equitaţia? E adorabil să călărești în 
bătaia vîntului de toamnă... Aţi văzut mantoul de hermină 
al actriței aceleia... Am uitat cum o cheamă. Ei bine, nu vă 
sfătuiesc să cumpăraţi o astfel de haină soţiei dumneavoastră. 
Se îngălbeneşte atit de repede!“ 

Din fericire, bătrîna nu aştepta și răspunsuri, așa că omul 
își închipui după o bucată de vreme că se descurcă binişor. 
Respiră totuși ușurat la apariţia maiorului. 

Melania sări cu multă spontaneitate de pe scaun şi se repezi 
spre Cristescu surîzînd, cu ochii plini de lacrimi. 

— Mă bucur atît de mult că vă văd... Abia acum, în pre- 
zenţa dumneavoastră, mă simt liniştită. 

Maiorul făcu un efort să nu se clatine. Se aşeză greu, ame- 
țeala mai stăruia. Bătrîna îşi şterse discret colțul ochilor. 

„A slăbir teribil! Și cearcănele astea... Nu-mi place nici 
culoarea pielii, e ati de puţin sănătoasă... Va trebui să-i re- 
comanzi, draga mea, siropul întăritor pe care-l lua colonelul 


înainte de a muri. Pînă în ultima clipă a simţit că-i e foarte | 


folositor . 

Taloi își ridică în sfirşit privirea. 

—. Vreţi să-mi povestiți ce s-a întîmplat? dacia de la 
început, cu evadarea. 

— Evadarea?! Mi-am închipuit că ceea ce mi s-a întîmplat 
se numeşte răpire, dar fireşte eu nu sînt familiarizată cu ter- 
menii juridici. 

Cristescu respiră până în adincul pieptului. Îşi propuse să 
fie calm. 

— Vă ascult. 

— La câteva ore după ce m-aţi... în fine, instalat acolo, 
şi tocmai Începusem să mă obișnuiesc cu doamna Tudor şi 
domnişoara Libelula, două persoane adorabile cu o excelentă 
părere despre instituţia dumneavoastră, se simțeau cazate ad- 
mirabil, v-o spun în treacăt, am simţit că mi se face rău. 

— Nu le împărtășeaţi opiniile? 

— Dimpotrivă. Ori de cîte ori vi se pomenea numele la 


“modul cel mai reverenţios, veneam cu unele completări. Tul- 


burările erau de altă natură. Presupun că am avut o indigestie. 

— Hm... Sînteţi sigură că n-aţi înghiţit nimic? 

— Ba am înghiţit! Cina aceea simplă şi gustoasă, pe care 
ne-a adus-o domnul gardian. Chiar voiam să-l întreb de unde 
cumpără piinea.... 

— Apoi? 

— Apoi... Cum să mă exprim? A intervenit un fel de 
pauză în memoria mea. Îmi amintesc de chipul îngrijorat al 
doamnei Tudor, de o mașină albă... Stăteam întinsă şi sim- 
țeam că plutesc. Cînd m-am trezit, mă aflam într-o încăpere 
drăguță cu multe cărți şi un televizor. 

— Adresa! 

Punea întrebările mecanic. Varianta servită de bătrînă pu- 
tea fi interesantă din punct de vedere tehnic. Acum însă se 
simțea prea îstovit şi prea tulburat ca să-i ardă de exerciţii. 

_— Adresa... Sint dezolată, dar nu o cunosc. Azi am ieşit 
întiia oară. De fapt, am reușit să fug. Am oprit primul taxi 
și... Poate reușiți dumneavoastră să daţi de urma șoferului. 
Sînteţi, ca să folosesc.expresia domnișoarei Libelula, atît de 
capabil ... Dumnealui şi-ar aminti cu siguranţă, de unde m-a 
luat. că 

— Pretindeţi că aţi fost supravegheată în permanenţă? 

— Bineînţeles. O doamnă voinică şi blondă nu mă slăbea 
din priviri. Mă însoțea chiar şi la .. . 

Roşi brusc şi îşi cobori pleoapele jenată. Cristescu bătea 
darabana pe masă: „„Voinică şi blondă... Deci neagră şi 
uscată, trebuie să înţeleg...“ 

— Cum se numește doamna voinică şi blonda? 

— Dacă aţi şti cât m-am străduit s-o aflu! Melania, îmi 
spuneam, fă-o măcar de dragul domnului maior Cristescu. 
Dumnealui merită din plin recunoştinţa ta. Din păcate n-am 
reușit, oricine mă cunoaște știe că nu sînt o“ femeie insistentă. 
Iar în fața mea, nu-și spuneau niciodată pe nume. 

— Aha! Şi ceilalți? Puteţi să-i Idescrieţi? 

— Desigur, desigur. Ştiam c-o să vă intereseze şi m-am 
forțat să rețin toate amănuntele. Erau trei bărbaţi tineri. 

Tăcu, privindu-l cu sensul „ei, ce părere ai!?“ Maiorul își 
ascunse zîmbetul. 

— Portretele sînt complete .. . 

— Mă bucur. Păru să-şi amintească: Trei bărbaţi foarte 
asemănători: bronzaţi, cu atitudini cam brusce. Știam că ar 
mai fi ceva, dar nu îmi dădeam seama ce anume. Aerul co- 
mun... 

Cristescu o privi ţintă. 

— Nici un străin printre ei? 

„E inutil să minţi, draga mea, pe domnul Ned l-a depistat. 
Să sperăm totuși că se va descurca...“ . 


— Ba da, mi-ar fi însă greu să mă pronunţ asupra naționa- . 


litaţu. 

— Dumneavoastră vorbiți mai multe limbi. 

— Oh, nici una atît de bine încît după accent să sesizez 
că e vorba de un neamţ care a învăţat franceza, ori un italian 
care vorbeşte englezește și aşa mai departe. Perfect, mă des- 
cure doar în dialectul african tembo-habe. Aici nimeni nu 
m-ar putea păcăli. 

— Deocamdată, deci, trei bărbaţi și o femeie, patru fan- 
tome fără nume, fără adresă. Cui aparţinea locuinţa? 

— Cred că unei cunoştinţe de-a femeii blonde. Ştiţi, hai- 
nele din şifonier aveau o măsură mult mai mică. Nu sînt 
prea tare în deducţii ... 

— Asta-i și părerea mea. Nu m-a convins niciodată ideea 
că aţi fi Abarele Brown... Și în definitiv ce doreau de la 
dumneavoastră? | 

— Mi-a trebuit destul ca să mă dumiresc. Închipuiţi-vă, 
căutau o Madonă. De fapt, chicoti, o mai caută. 

— Ce?! 


— Fecioara de aur în mărime naturală. 

Cristescu își duse mîna la cap. Se interesă sleit: 
— Ce legătură aveţi dumneavoastră cu Madona? 
— Aproape nici una. Fi m-au luat drept altcineva. Cum 


s-a creat confuzia, mi-e greu să înţeleg. 


— Ce fel de confuzie? 

— Au crezut că sînt Olga Tudor. Presupun că ea trebuia 
răpită. Voiau neapărat să cunoască locul unde a fost ascunsă 
Madona. 

— Şi 

— Bineînţeles că nu le-am spus. Așa ceva trebuie să intre 
în tezaurul naţional. Nu ai nevoie să fii prea inteligent ca 
să-ţi dai seama ide asta. De fapt nu sînt la prima donaţie. Și 
astăzi îmi dau lacrimile cînd îmi amintesc momentul în care 
v-am oferit tablourile lui Rembrandt şi Goya. 

Maiorul stătea în faţa ei complet dezorientat. Nu mai pri- 
cepea nimic. 

— Dumneavoastră ştiţi unide se află Madona? 

Bătrîna păru dintr-o dată foarte veselă. În ochi îi sclipeau 
lumini şirete. O şiretenie plină ide candoare. E 

— Ştiu! şopti: La mijloc e o coincidenţă bizară. Cumnata 
mea, sora colonelului căsătorită Vinulă — trebuie să fi auzit 
de dumnealui, dacă nu mă înşel, e șeful serviciului de pom- 
pieri al sectorului 4 — mi-a mărturisit secretul înainte de a 
NUL € 

— De ce? 

— De gâlci. 

— De ce v-a ales confidentă tocmai pe dumneavoastră? 

— Probabil nu aţi băgat de seamă, dar eu sînt o persoană 
care inspiră încredere. 

— Cînd s-a întîmplat asta? 

— Oh, acum vreo 15 ani. 

— Şi aţi tăcut atîta vreme? 

— N-am luat în serios povestea. Mi-am închipuit că la 
mijloc e doar delirul unei muribunde. i: 

Bătrina simţea vîntul suflindu-i în pînze. „N-are cum s-o 
controleze, draga mea, chiar dacă nu crede o iotă. Știu că ai 
uras la minciunele, dar puteai oare să-i mărturisești că ai sco- 


tocit în casa doamnei Tudor? Asta însemna că ai mai ieșit și 

altădată și deci nu ţi-a fost greu să aranjezi locuinţa din strada 
Toamnei“. 

“Maiorul, care menunțase să aibă mact, se inveresă: 

— Aşi nădăjduit să mă convingeți cu basmul tipilor duri 
şi a femeii blonde care v-au răpit? 

— Dar nu e un basm, ripostă ofensată bătrina. Și vă asigur 
că sînt în stare să deosebesc între ficţiune şi realitate deși 
poveştile îmi plac atât de mult. În definiuiv vă por da adresa 
exactă unde e ascunsă Madona. 

— Bine, vom controla. Cum aţi reuşit să scăpaţi de vigi- 

“lenţa paznicilor dumneavoastră? 

Melania azvirli o privire discretă spre ceas. Era unsprezece 
fără cinci. Într-o oră, Emilia, Tolea ŞI economistul avuseseră 
vreme destulă să se încredinţeze că statuia pe care le-o in- 
dicase nu e Fecioara de aur. Acum se aflau probabil în patu- 
rile lor. 

„De ce să bagi în pușcărie, draga mea? La urma iile 
n-au comis nici o fă-ră-de-le-ge. Te-au ajutat să evadezi, ei 
şi? lată că te-ai întors, domnul „maior n-a pierdut nimic. În 
fine, retractă, aproape nimic... 

— l-am îndrumat pe-o pistă falsă, mi se pare că așa vă 
exprimaţi dumneavoastră. Le-am spus că Madona, firește pu- 
ținte] fardată, se află pe un soclu în faţa unui monument de 
la Belu. Cum au plecat, am dat fuga la dumneavoastră. 

— Impresionant... La ce oră s-au dus la cimitir? 

—  Trecuse foarte puţin de zece. 

Maiorul notă neîncrezător coondonatele indicate de Melania, 
pentru reperarea cavoului şi suspendă interogatoriul. 


* 


— Am îngheţat, suflă Vlăduţ Tolea lovind cu călctiul ghetei 
în zăpadă. 

Nicolaescu își privi ceasul. Unsprezece fără zece. Emilia în- 
figurată se plimba de colo colo, sarutînd aleea centrală. Obsar- 
vă încet: 

— Sint îngrijorată. E imposibil să nu fi găsit biletul meu. 
Doar dacă... 

— A trecut aproape o oră, spuse balerinul. 

Economistul, rezemalt de o cruce, fuma cu ţigara ascunsă în 
palmă. La picioarele lui se aflau două lopeţi, o cazma și 
colacul de frînghie. În spate, cățărată pe un piedestal, se 
profila silueta neagră a Fecioarei 'drapată bogat într-o mantie 
care-i aluneca de pe umeri. Braţul întins înălța o cruce spre 
cer. Nu se pricepea nici unul din cale afară şi deciseseră de 
comun acord că fusese acoperită cu un strat de bronz. În 
rest, totul corespundea: tema, dimensiunile, datele topografice 
şoptite de bătrînă la urechea motanului. 

— De ce taci? întrebă Emilia. 

Mirel Nicolaescu tuși în batistă încercînd să atenueze zgo- 
motul. 

— A început să-mi fie frică de o cacialma. 

— Nu cred... Ned în felul lui e un sportiv. 

— Atunci de ce dracu nu vine? 

— Poate circulaţia ... îngînă timid şi neconvins Vlăduţ. 

Economistul se uită la el ca la o furnică. 

— Ce să-ţi povestesc, e un trafic fantastic la unşpe noap- 
tea şi pe vremea asta! Vă spun eu de ce. L-au umflat. 

Emilia bătu superstițioasă în banca de lemn. 

— Am hotărît să-l așteptăm o oră. 

— Într-o oră scuipă tot presarilor. 

Balerinul aniterveni: 

— Fii serios, domnule, Ned e englez... 

— Citeşte-le istoria, bărbate, şi n-ai să mai pui mâna în foc. 
Se uită împrejur. Poate dă dracului cineva peste noi. 

— N-aș zice că e cea mai potrivită oră să aprinzi lumînări 
răposaţilor, îl întrerupse fata tremurînd. Dacă aș auzi acum 
un glas străin, sau aș simți o mînă pe umăr, aș pica lată. 

— Nevricale! Eu mă gîndesc la cazul cel mai nasol. Vine 
unul și te întreabă de sănătate. Ce naiba-i explici? Ce cauţi 
la miezul nopţii printre duhuri şi fantome? Aici e chestia! 

— Nu ştiu. Sînt unele întrebări la care pur și simplu nu 
răspunzi. 

— Ei da, asta zic şi eu o cugetare inteligentă. Cît mai e 
ceasul, frumosule? 

— Unsprezece. 

Economistul Își urni trupul greoi, ocoli colacul de fringhie 
şi ieşi în aleea centrală. Nu se zărea mimeni. Rămase câteva 
secunde pe gînduri uitindu-se intens la fată. 

— Am o propunere. Hai să-i dăm bătaie, fără supusul ma- 
jestăţii sale britanice. 

Emilia își chirci degetele în buzunare. 

— Preferam să fie şi Ned, rosti îndoită. În prezența lui 
mă simt mai puţin fricoasă. E singurul de meserie. 

— Fii liniştită! Să vezi ce meserie vede tăticu! 

Se aplecă după colac și-i desfăcu modul. 

— Eu ce să fac? întrebă 'Tolea. 

— Pune mîna pe cazma. 

Fata vru să se apropie. Călcă neatentă și se lovi cu genunchiul 
de o cruce. Scoase un geamăt fringîndu-se din mijloc. Din meda- 
lionul încrustat în piatră, o privea un domn cu barbişonul 
despărţit în două, decedat în anul 1894. 


* 


Melania rămasă în birou ceru o cafea. Îi ţinea companie 
același ofier cu care se întreţinuse înainte de sosirea maiorului. 
Bătrina se simţi obligată să continue conversaţia. 

— Ce ten minunat aveţi! declară senină. Pot să ghicesc 
înainte de a mi-o spune. Folosiţi, desigur lăptişor de matcă ... 

Tînărul se apucă cu amândouă mfinile de scaun ŞI se uită 
disperat în jur, căutînd ajutor. 


* 


Ned se repezi în strada Dobreni. Îl găsi doar pe Mirciu- 
lică, lumina aprinsă în dormitor şi rîndurile lăsate de Emilia. 

Încercă să ghicească unde se află Melania Lupu. Se simţi 
dintr-o dată neliniștit. Adulmeca primejdia cu sentimentul că 
mrejele unei curse abile îl învăluie pe nesimţite. Ce naiba mai 
pune la cale? „Ah Ned, spunea mătușa Isabel, deschide bine 
ochii! Nu există ființe mai mincinoase dectt femeile. Aș fi 
nemângiiată dacă ai avea de suferit vreodată ...“ 

Pendula bătu de unsprezece ori și tresări. Tolea, economistul 
și Emilia îl așteptau de o oră la cimitir. Cobori ureptele în 
goană, urcă în mașină şi demară ca un bolid. 

„Poate că nu-i nimic... Poate sînt doar surescitat deşi ner- 
vii nu-mi joacă niciodată feste. Dar dacă există o capcană, 
atunci e la cimitir. Ştia exact ora şi locul unde ne aflăm. Un 
năvod ideal din care nu scapă nici măcar un țipar. Nenorociţii 

ăia n-au nici o vină, indiferent de jocul ei. Trebuie avertizaţi. 
În definitiv, eu i-am vârit în porcăria asta. Îşi vedeau liniştii 
de treburile lor ... S-ar putea să mă ard... E probabil chiar“. 

Depăși Liceul Șincai cu un viraj spectaculos şi apăsă pu- 
zernic pe accelerator. Pe buze îi flutura un suris. Surisul de 
dojană adresat unui copil ale cărui năzbitii te amuză, în timp 
ce-l ameninţi duios cu degetul. 

„My dear, Melania...“ 


Cu fringhia trecută ca un ham în jurul pâîntecelui, Mirel 
Nicolaescu opintea năduşind din gros. Emilia și Tolea făceau 
pârghie cu răngile. Balerinul îşi aminti de un sablou celebma 
văzut la Galeriile Tiretiakov. Mirel părea că trage la edec. 
Auzi risul fetei și se întoarse minat. Emilia se sufoca, zgil- 
țină de hohote. Azvârlise manga și își acopenise fața cu pal- 
mele. 

__ Ce naiba faceţi acolo! mîrti economistul. Împingeţi! 

Pe neașteptate, statuia își pierdu echilibrul şi se prăbuşi cu 
un zgomot surd. Nicolaescu căzu în patru labe. Privi timp în 
jur. Emilia fără aer, îndoită de atita râs, îşi zise că nu văzuse 
în viaţa ei ceva mai caraghios. : 

— S-a rupt braţul, constată Tolea. 

Nicolaescu se ridică, scuturindu-şi poalele palltonului. 

— Nu-i nimic. Îl lipeşte orice meşter. 

Vlăduş îşi trecu degetele peste marginile braţului frânt care 
continua să ţină crucea în mînă. 

— E cam negru... Nu cred să fie aur. 

— Aşi! Așa arată aurul neşlefuit. 

Fata abia reuşi să rostească printre sughiţuri: 

— Dacă spune maestrul Nicolaescu . . . 

Economistul îi astupă gura. 

— St! Aud paşi... 

Rămaseră cu ochii aţintiţi în întuneric, amuţiţi de spaimă. 
Locul li se pănu dinor-o dată sinistru, plin de umbre, monu- 


mentele — Îngeri, fecioare, busturi încremenite pe piedesta- 
lurile lor — cavourile şi crucile, o pădure de piatră amenin- 
ţătoare. 

Ned nu le lăsă timp să răsufle ușuraţi. 

— Poliţia!. Le-am văzut mașinile. În cîteva clipe sîntem 
încercuiți. ş 

— Ce?! suflă balerinul. 

— Veniţi după mine. Evitaţi aleile. 

O luă la goană printre morminte. Picioarele li se înfundau 
în pămîntul moale, acolo unde primăvara şi vara înfloreau 
straturi de pansele și trandafiri. Nicolaescu rămăsese ultimul. 
Îşi simţea cerul gurii uscat, inima îi bătea ca un ciocan. Vlă- 
duţ, agil, se ţinea pe urmele englezului. Auzea respiraţia șuieră- 
toare a Emiliei. 

„Dintr-o clipă în alta, gîndi Ned, aprind lanternele și dau 
drumul la cîini. Cad stupid... De ce naiba ai făcut-o, Me- 
lania?“ 23 

Lumina ţișni orbitoare, dureroasă ca un țipăt; prinzîndu-i 
într-un cerc de foc. Ned se opri brusc. Își pipăi calm buzu- 
narele şi aprinse o ţigară. Mirel îl măsură năuc. 

— Eşti nebun?! 

Englezul surse. Fraierii nu ştiu niciodată cînd trebuie să 
se oprească. La ce folosea să mai alerge cinci sau zece minute, 
la capătul cărora aveau să se aleagă cu cîteva gloanţe în 
picioare? 

Cînd îl văzu pe Azimioară în spatele unui bărbat subţire 
cu figură osoasă şi energică, duse două degete la timplă şi-i 
făcu cu ochiul. 


Capitolul XV. 
MY DEAR, MELANIA! 


Buzele Emiliei Plopeanu se strimbară dispreţuitoare. 
— Melania Lupu?! Hai să fim serioşi! E complet imbecilă 
chiar dacă unii sînt de altă părere. 


Lui Vlăduţ Tolea îi trebui ceva mai mult ca să înţeleagă 
. y A IP 4 vu . 
că pe bătrînică n-o cheamă Olga Tudor. În rest, n-avea nici 
o impresie. La insistențele lui Cristescu izbuti totuși să găsească 
ceva. 

— E o doamnă în vârstă, cumsecade. Cred că-i plac toarte 
mult pisicile şi bomboanele. 


— "Tîmpită şi ramolită, declară Mirel Nicolaescu. Aș com- 
pleta: un grad de senilitate înaintată. Cum de-a izbutit să-l 
aiurească pe englez, n-am să înţeleg în viața mea! 


* 

Englezul părea fără îndoială un adversar redutabil. Figura 
bronzată, de bărbat obișnuit cu exerciţiile fizice în aer liber, 
era senină, liniştită. Degajarea lui n-avea nimic din aroganța 
specifică așilor pe care poliția sfârșește prin a pune mîna. 

Dădea impresia unui om sigur de el ştiind exact la ceea 
ce trebuie să se aștepte din partea interlocutorului. 

— Sînt nevoit să recunosc, declară Cristescu surizind, că 
liniştea dumneavoastră mă intrigă. Îmi oferiţi probabil o 
mostră de ceea ce se numeşte calm britanic. 

— Nu am de ce să fiu îngrijorat. În sfîrşit, foarte îngri- 
jorat. Nu am comis nici o crimă la modul propriu vorbind, nu 
mi-am însușit nimic de pe teritoriul țării dumneavoastră cu 
excepţia unor motani, eliberaţi ulterior. 

— Din nefericire, nu acestea sînt singurele fapte din reper- 
toriul infracţional. Aţi înlesnit o evadare... 

— Fleac! 

— Depinde. Modul în care a fost organizată, mă refer la 
mijloacele violente întrebuințate și la faptul că v-aţi bucurat 
de asistenţa a doi sau trei complici, reprezintă circumstanţe 
agravante. Sancţiunea prevăzută în asemenea cazuri de Codul 
nostru penal este de la doi la opt ani. Evident, eu nu cunosc 
ce valoare acordaţi dumneavoastră calendarului . . . 

— Mă aflu la prima infracţiune, în consecință nădăjduiesc 
că judecătorii vor fi mai milostivi. 

— Prima infracţiune în România. Vă cred. 

— În general. Am un dosar absolut virgin. 

— M-aș bucura pentru dumneavoastră ca Scotland-Yardul 
şi Interpolul să fie de aceeași părere. Să trecem la cealaltă 
chestiune. Am lămurit raporturile cu Tolea, Nicolaescu și 
Emilia Plopeanu. Rămîne să clarificăm situaţia Melaniei Lupu. 

— Ciudat, rise Morton. Situaţia ei mi se pare cea mai lim- 
pede. S-a creat o încurcătură pe care nici acum nu sînt în 
stare să o înţeleg. Trebuia să evadeze Olga Tudor. Am fost 
tot timpul ferm convins că iam de-a face cu această doamnă 
şi nu cu altcineva. N-am avut aceeași convingere, în legătură 
cu integritatea facultăților sale mintale. 

Maiorul își aţinti privirea în obrazul surizător al engle- 
zului. 

— Nu v-aţi întrebat nici o clipă cum şi-ar fi încredinţat 
George Popa secretul unei asemenea femei? 

Țigara i se stinse între degete și-o aruncă. Ned își pipăi 
instinctiv buzunarele. Ridică din umeri: 

— M-am întrebat. Existau mai multe răspunsuri posibile. 
De exemplu, în focul plecării, urmărit de poliție, acum 35 de 
ani, Popa să nu fi avut altă soluţie. În ultimă analiză era 
totuşi nevastă-sa. Putea interveni de asemenea şi faovorul vâr- 
stă. Nu ne naştem senili. La șaizeci şi ceva de ani însă, feno- 
menul nu mai surprinde. 

Cristescu clătină din cap. „Senilă ... are nevoie de bonă... 
plecată cu sorcova ...“ Cunoştea etichetele. „Melania n-a făcut 
decît să-i demonstreze ăstuia ce va să zică o smintită născută 
pe malurile Dîmboviţei. Îmi închipui cu cîtă precizie de deta- 
lin a lucrat... Nu cumva să rămînă englezul cu vreun dubiu. 
Însă individul minte. E prea inteligent ca să se fi lăsat dus 
cu atita ușurință“. 

— Sînteţi convins că Melania Lupu e o femeie senilă? 

— Nu cred că poate încăpea îndoiala. 

— Interesant... Deși ramolită, debilă mintală și complet 
străină de Madona de aur, v-a lansat totuși pe niște piste. 

—  Senilitatea nu exclude minciuna. După teoria asta, vo- 
lens-nolens, toţi bătrînii sînt sinceri. Şi-aş vrea să precizez un 
fapt! Nu ea ne-a lansat pe piste false, ne-am dat drumul 
singuri. 

— Adică? 

— Bătrâna n-a furnizat nici cel mai mic amănunt despre 
ascunzătoarea Fecioarei. N-avea cum. Pînă la contactul cu 
noi, habar n-avea de existenţa Madonei. Ceea ce povestea, 
sau, mă rog improviza, îmi dau seama acum că are multă 

capacitate de invenţie, şoptea la urechea motanului. Noi. am 
instalat un microfon, dar despre asta am mai vorbit. 

Cristescu își lipi palmele fierbinți pe sticla biroului. Mir- 
ciulică, etennul complice, certificatul de senilitare al băvrinei! 
În minte îi reveni episodul pisicilor și râse încetişor sub privi- 
rile mirate ale englezului. Părea de necrezut ca patru oameni 
de talia și substanţa acestora să fi acceptat să vineze cotoi 
negri pe străzile, acoperișurile, în gangurile şi curțile dosnice 
ale Capitalei. Cine altcineva ar fi fost în stare să mai por- 
nească o asemenea întreprindere? Hotărit bătrîna dispunea de 
resurse formidabile . . . 

— Credeţi că Melania Lupu ignora prezenţa microfonului? 

— Aș fi în stare să pariez pe orice. Mă îndoiesc că face 
deosebire între o mitralieră și o mașină de cusut. 

— Chiar așa? 

— În orice caz, pe aproape... E straniu, domnule maior, 
spuse Ned trăgîndu-și scaunul lîngă birou. Unghiul din care 
abordaţi ancheta mi se pare extrem de original. Acordaţi ne- 
măsurat mai multă atenţie excentricităţilor acestei doamne, 
inofensive în fond, decit oricărui altuia dintre noi, 

Cristescu spuse încet: 

— N-o credeţi deloc inofensivă, domnule Morton. Aveţi o 
privire prea pătrunzătoare pentru a vă fi lăsat păcălit de apa- 
renţe. 

— Mă simt măgulit, dar... 

— Nici măcar! Dealtfel, nu sînteţi primul care încearcă 
s-o scoată din cauză. Pe unii i-a înșelat, într-adevăr comedia 
bătrinei. Nu pe dumneavoastră. Încercaţi s-o disculpaţi din 
alte motive. 

— Nu înţeleg... 

— Vorba dumneavoastră, pariez că da. La mijloc ar putea 
fi o simpatie deosebită, nu contest că doamna Lupu are un 
farmec aproape irezistibil. Nu m-ar surprinde nimic. Un mare 
bijutier din Amsterdam i-a făcut trei cereri în căsătorie şi n-a 
încetat încă să nădăjduiască. 

„My dear, Melania .. .“ surîse englezul. 

— Aş putea afla pentru ce a fost arestată? 

— Nu văd de ce nu v-aș spune. Bătrina a pus la cale spar- 
gerea unui muzeu. Singura probă împotriva ei ne-a furniza- 
t-o motanul Mirciulică. 

— Un animal extrem de inteligent, am observat. Cum= 

— Apăsind pe declanșatorul aparatului foto. Pelicula ex- 
trem de compromițătoare a înregistrat astfel și un colț dir 
locuinţa bătriinei. În timp ce dumneavoastră o ţineaţi prizo- 
nieră, proba a fost distrusă. 

Ned își aminti manoperele Melaniei în garsoniera din strada 
Toamnei și surîse cu privirea umezită. 

„My dear, Melania“. 

În dimineaţa următoare, Înainte de a relua interoganoriile,. 
maiorul Cristescu petrecu două ceasuri în „locuinţa Melanie: 
Lupu. Azimioară, care-l însoţise, încerca să se facă mic în- 
tr-un colţ. Îşi zise, fulgerîndu-l rar cu privirea pentru a nu-i 
întâlni ochii, că bietul Cristescu trece într-adevăr prin tortu- 
rile iadului. Umbrele Întunecate, adîncite pe figura descompu- 
să, transpirată, cu trăsături rigide — nările dilatate nu pal- 
pitau, împietriseră, ca şi strimbătura buzelor — creiau impre- 
sia tragică a unui cap carbonizat. Trupul dimpotrivă, 1 se 
mişca pradă unei febrilităţi neobişnuite. Traversa încăperea 
dintr-un salt, se lăsa în genunchi, sărea din nou în picioare 
amintindu-și brusc de celălalt colț al odăii, cerceta covorul și: 
pereţii, rama, ferestrei, franjurile covorului pînă ŞI comuta- 
torul pe care bătrîna avusese prudenţa să aştearnă un strat 
fin de praf. 

Locotenentul se simțea cumva jenat de imobilutavea, lui, dar 
ştia că-i cel mai bun lucru pe ai are de făcut. Orice inter- 
venţie l-ar fi iritat pe gi Întreprinderea o considera de 
la bun început ratată, A descoperi urme lăsate de Melania 
Lupu, campioană a disimulărilor mai ales într-un interior fami- 
liar ei, i se părea asemănător cu a te căţăra pe turnul tele- 
viziunii, să sufli de acolo într-o păpădie pulverinzîndu-i în 
cele patru vânturi bereta, şi-apoi să te apuci să-i cauţi puful. 

Reflecţiile filosofice îi fură brusc curmate de. exlamaţia 
lui Cristescu. Băga ceva în buzunar. Locotenentul care știa 
că curiozitatea nu-i semn de bună creştere îşi înghiți întreba- 
rea. Suficient că fața maiorului prinsese o expresie mai ome- 
nească. Totuși, gîndi, ar trebui să-și ia concediu. Un conce- 

diu unde nimic să nu-i amintească (de existența Melaniei, nici 
măcar cartea de telefon care printr-o întîmplare fatală s-ar 
putea deschide exact la litera L. 

„Fii liniştită, draga mea, te conjur! Are o mie, un milion 
«de suspiciuni împotriva ta, dar. nici o do-va-dă. Dacă vrei 
să știi, pînă diseară vei fi acasă, vei face o baie surașnică şi 
sînt convinsă că nici tu nici Mirciulică n-o să pierdeţi seria- 
dul de la zelevizor, căci nrebuie să-ți amintesc, astăzi e luni. 
Mi-ar place să ai inima mai ușoară. Te simţi abătută, știu 
fetiţa mea, doar n-avem secrete una faţă de alta, din pricina 
domnului Ned şi a celorlalți. Cine ar fi prevăzut că se va 
întîmpla asemenea încurcătură? Le lăsaseși destul răgaz ca să 
se retragă. Biletul Emiliei avertiza clar. Vor rămîne la cimitir 
pină la ora 11. Ori tu i-ai indicat domnului maior locul unde 
pot fi găsiți la 11 și cinci... Fii atentă, Melania, domnul 
Cristescu îţi vorbește iar ceea ce spune, n-o poți contesta, e 
în general demn de interesul tău. Felul cum ţi-a reconstituit 
mișcările, pas cu pas, aproape că zăpăcește prin precizie. Dar 
o poate de-mon-stra ma-te-rial? Aici e întrebarea“. 

— Îmur-adevăr, Madona de aur se afla în locul indicat de 
dumnevoastră. Cu cîteva ore înainte însă, cineva a umblat la 
ascunzătoare. 

— Ce captivant! suflă Melania. Să sperăm că a lăsat su- 
ficiente urme ca să-l descoperiţi. 

— Hm! Cristescu o privi strimb. Mă întorc acum la una 
din afirmaţiile dumneavoastră. Aţi declarat că aflându-vă tot 
timpul sub o supraveghere susținută, v-a fost imposibil să 
părăsiți apartamentul în care eraţi ţinută prizonieră și de ase- 
menea, că n-aţi putut lua legătura cu nimeni.. Face excepţie 
încercarea aceea „modestă“ de a-i infonma pe soţii Miga despre 
situația dumneavoastră. 

— I-aș zice disperată, îl învrerupse timidă Melania, dar 
n-am pretenţia nici pe departe ca toată lumea să împărtășească 
necazurile mele. 

— Disperată? Cumos... Nimeni nu v-a brutalizat, vi s-a 
vorbit :cu toată reverența, vi s-au satisfăcut pînă şi cele mia 
excentrice capricii. Gardienii dumneavoastră sînt categorici în 
această privinţă. 

Bătrîna lăsă capul în jos. Semaâna din nou cu o fetiță perse- 
cutată adusă în pragul lacrimilor. 

— Pe Mirciulică l-au căutat nu pentru că mă răsfățau, ci 
pentru că voiau să-mi smulgă secretul Madonei de aur. 

— N-am pus în discuţie scopul. Faptul că s-au comportat 
civilizat rămâne! însă ' cenuitudine. Ceea ce pare îndoielnice 
este incapacitatea dumneavoastră de a acţiona. Emilia Plo- 
peanu declară că începînd cu a doua, sau a treia zi de „de- 
tenție“, la dispoziţia lui Morton, supnavegherea practic a în- 
cetat. Englezul căpătind încredere în dumneavoastră, v-a lăsat 
ușile deschise. 

Bătrina, desenă un cap uluit. Dădea impresia că nimic n-ar 
fi putut-o surprinde mai mult. 

— Eu nu am fost niciodată informată despre această situa- 
ție. N-a venit nimeni să-mi spună, ești liberă, n-ai decît să 
pleci. 

— Cereţi totdeauna permisiunea înainte de a face ceva? se 
interesă Cristescu rîzînd. 

— Desigur. Sînt în vârstă și nu prea sănătoasă. Chiar și în 
tinereţe, mu 'urecea o săptămînă fără să stau în pat 0 zi-două- 
Din pricina aceasta prefer să cer voie, căci nu am îndrăzneală, 
curaj fizic, vreau să spun. 

— În schimb, nu vă lipseşte 'din celălalt... 

Melania trecu peste observaţia maiorului. Își izbi palmele 
privind spre tabloul agăţat deasupra biroului. 

— Doamne, dacă aș fi ştiut că sînt liberă! 

— Aşi fi dat buzna înapoi, la arest. 

— Vă îndoiţi o singură clipa? Soţul meu spunea mereu: 
într-o zi sau alta, defectele noastre se răzbună. Dacă aș fi 
fost mai subtilă, deoarece sînt sigură că domnișoara Emilia, 
o făptură vrednică și dintr-o bucată spune adevărul, coşma- 
rul prin care am trecut ar fi încetat de acum patru zile. Nu în- 

țeleg totuși de ce un lucru atît de important cum este liberta- 
tea unei persoane l-au ţinut în secret... 

— Nu-s prea familiarizați cu constituţia. 

Maiorul o privea fix. Melania arăta ca de obicei, o bătri- 
nică neînsemnată la prima vedere, cu preocupări mărunte: 
motanul e un Cassanova, canarul Leonard nu cîntă dimineaţa, 
mușşcatele din balcon sînt cele mai frumoase din tot blocul, 
domnișoara Marcela de la cinci primește cam multe flori și 
bomboane . . . 

„De ce?...“ Cristescu scutură din umeri. Își pusese de 
prea mule ori întrebarea. Se simțea extenuat, dornic să ispră- 
vească cît mai repede. 

— În concluzie, timp de-o săptămînă, respectiv de luni, 4 
decembrie, și pînă sîmbătă nu aţi părăsit o clipă apartamentul 
din strada Dobreni unde aţi fost sechestrată. 

— Vă exprimaţi minunat de limpede. 

— Cuvîntul dumneavoastră de onoare? 

Bătrîna înclină de cîteva ori capul. 


Soții Miga luară loc. Ceremonioși, înţepeniţi în haine în- 
tunecate, păreau doi papagali negri în echilibru precar pe o 
creangă. 

Cristescu respiră adînc, deschise sertarul și puse pe birou 
o batistă. Trei trandafiri roșii, brodaţi înfloreau la unul din 
colţuri. 

— O cunoaşteţi? 

Florence se uită intens la Melania. „Vai de capul ei prin 
ce-o fi trecut! Totuși nu arată rău. Bine că-i inconștientă, 
săraca ...“ Șerbănică giftia. Plesnea de curiozitate, se schim- 
base de trei ori înainte de a se decide pentru ţinuta adecvată, 
anunţase zece inşi, începînd cu portarul ministerului că e so- 
licitat ca martor de domnul maior Cristescu. 

Maiorul le arătă batista. Florence încercă să ghicească ceva 
pe chipul Melaniei. Întâlni însă privirea lui Cristescu și se 
mișcă ne la îndemână. Șerbănică decepţionart își numezi buzele. 

„Păcat de Cristescu! E un om cumsecade, dar își pierde 

vremea cu neghiobii, am spus-o de mult. Uite ce-l interesează 
pe el! O zdreanţă!“ 

— O recunoaşteți? 

— Da, e batista Melaniei. 

— Nu-i singura femeie din București care folosește batiste 
brodate — rosti mar Cristesou. 

— Bineînţeles, aceasta însă e-un unicat. I-a trimis-o acum 
un an, o prietenă din Dusseldorf. Am admirat-o toţi. 

Șerbănică o întrerupse: 

— Nu cumva din Frankfurt, Florence? Știi cît îmi place să 
fii exactă! Acum e nevoie mai mult decît oricind să-ți con- 
centrezi atenţia. 

Maiorul îi mulţumi pentru concurs înclinînd ușor capul. 

— A primit o singură batistă? 

— Eu aşa ştiu, mormăi doamna Miga. Mi-a arătat pachetul. 
Batista asta, ciorapi, un soutien-gorge şi cîteva batoane de şo- 
colată „Suchard“. 

— Chiar comentam, completă Şerbănică. Ştiţi, nu se dăru- 
iesc batiste. Asta, înseamnă despărțire. Doamnele — se înclină 
nu se ştie de ce — sînt superstițioase. 

Cristescu le mulțumi. Șerbănică întrebă picat din nori: 

— Nu vii cu noi, Melania? Florence a preparat un con- 
somm€ admirabil, cu crutoane... Știi doar, cînd vrea se 
întrece pe ea însăși. Te-ar Întrema grozav o ceașcă fierbinte. 

Îşi duse brusc mâna la fluierul piciorului gemînd înfundat. 
Florence îl privea cu o expresie fără dubii. 


Olga Tudor îşi mută privirea ostenită la Melania. 

„Tîmpiva asta a rezistat neobișnuit de mult. Eram sigură 
că or s-o înhațe după un ceas...“ 

— Da, spuse răgușit. Mi-a atras atenţia. E o batistă neo- 
bișnuită, lucru de mînă, fin, nu cârpă de duzină. Cîndva 
m-am ocupat și eu de fleacurile astea. 

— Să fim mai preciși, interveni Cristescu. Melania Lupu 
avea batista la ea în celulă? 

— Nu încape nici o îndoială. 

Libelula intră vioaie. Își rostogoli ochii prin încăpere. Sprîn- 
cenele se piendeau sub furtuna de zulufi negri. Exclamă gro- 
zav de amuzată: nasi 

— "Te-ai întors, Bubulina? Auzisem că i-ai fentat. 

Bătrîna încercă să-i surdă ca unei bune cunoştinţe. 

— Mă bucur că vă văd, domnişoară Libelula. M-am gîn- 
dit mult la dumneavoastră. 

Maiorul începu să rîdă. Ridică batista cu virful degetelor. 

— Ai văzut-o vreodată? 

— E a Bubulinei. Își făcea vînt. E al naibii de cald în 
colivie, domn” maior! Vorbiţi cu prostul ăla de caloriferist 
sau facem reclamaţie! Cine-și închipuie că stăm la răcoare... 

leşi gălăgioasă şi sprintenă. În uşă, îi trimise din vîrful 
degetelor o bezea Melaniei. Stătu o clipă în cumpănă apoi îl 
gratifică şi pe Cristescu. A 

Melania îşi recunoscu surprinsă vecinii. Doctoriţa Brînzaru 
şi inginerul Flavian. 

— Vă amintiţi de această bavistă? întrebă maiorul. 

— Da. Se afla pe jos, lingă ușa care dă în baie, în ziua 
cînd aţi rupt sigiliile. Subalternul dumneavoastră a ridicat-o 
şi a pus-o pe comodă. Bineînţeles, mă refer la garsoniera Me- 
laniei Lupu. 

Cristescu se întoarse spre inginer. 

— Aveţi ceva de completat? 

— Nu. 

— Sînteţi întru totul de acord cu declaraţia Ecaterinei 
Brînzaru? 

— Categoric. 


Melania rămăsese singură cu Cristescu. Avea privirea pă- 
ienjenită, bărbia îi tremura uşor. 

„Câtă ingratitudine, fetiţa mea... Ce bine procedează cei 
care se feresc de prieteni! Erai atit de fericită că l-ai regăsit 
pe adevăratul Mirciulică! L-ai luat în braţe la plecare şi ai 
stins lumina. I-ai simţit lăbuțele pe piept, dar ţi-ai închipuit 

că acesta=i un semn de afecţiune din partea lui. A fost doar . 
un mijloc perfid de a-ţi smulge batista din buzunăraș. A 
azvârlit-o pe parchet, pentru ca domnul Cristescu să o gă- 
sească ... Vezi, te-ai îndoit mereu de sinceritatea lui. Acum 
te-ai convins o dată pentru totdeauna...“ 

În ochii Melaniei, violete palide, flori presate demult în- 
tr-un album, străluceau stropi de rouă. 

